
În ciuda lacunelor sale, cred că această carte, aşa cum 
e, permite medicilor, părinţilor şi educatorilor să înţe- 
leagă raporturile psihanalizei cu dezvoltarea intelectuală 
şi caracterială; după cum permite înţelegerea a ce se 
întîmplă cu starea generală de sănătate a oamenilor în 
raport cu evoluţia sexualităţii. Studiile psibanalitice din 
ultimii treizeci de ani au permis aprofundarea multor 
probleme ridicate aici. Interferenţa între tulburările 
organice, funcţionale sau lezionale şi dezvoltarea sexuali- 
tăţii li s-a impus medicilor, unii dintre ei specializîndu-se 
în medicina aşa-zis psibosomatică. Din 1939 încoace, 
întreaga societate se află în plină transformare. Peda- 
gogia, confruntată cu un număr crescînd de copii cu difi- 
cultăţi caracteriale şi şcolare, ca şi cu inadaptări de tot 
felul, şi-a rafinat metodele de predare şi de „recuperare“. 
Mai pretutindeni, consultaţii medico-pedagogice oferă 
un răspuns părinților neliniştiți de dificultăţile copiilor 
lor: dificultăţi de vorbire, de scriere, de lectură, dificultăţi 
motorii, dificultăţi legate de şcoală sau de adaptarea la 
lege. În acelaşi timp, condiţiile vieţii urbane determină o 
comprimare a timpului şi spaţiului de viaţă. Pe de altă 
parte, conştiinţa propriei responsabilităţi se dezvoltă la 
tineri, care nu mai vor sau nu mai pot să-şi asculte 
părinţii cu încredere. Altădată sprijin şi refugiu, familia 
nu mai este decît un loc tranzitoriu al dezvoltării, în care 
pătrund toate ecourile lumii. Mai mălt ca oricînd, fiinţa 
umană, al cărei trup se află la adăpost de urmările atâtor 
boli, înţelege că propriile neputinţe afective şi psihice o 

pun în pericol să-şi piardă echilibrul mental, Ea trebuie 
să accepte în realitate o sexualitate pe care o simte ca 
fiind, în propria imaginaţie, cauza angoaselor sale, şi să-şi 
asume o fecunditate pe care o intuieşte drept unică 
garanţie împotriva morţii. Inteligența oamenilor seco- 
lului al XX-lea s-a deschis nu numai faţă de energia 
materiei sau faţă de stăpînirea ei, ci şi faţă de puterea 
inconştientă a libidoului. Sentimentul responsabilități e 
cu atît mai mare. 
Dedic această carte medicilor felii 


Paris, 1971 


Introducere 


Nu se ştie îndeajuns că Freud, departe de a fi un 
filozof cu vederi originale şi revoluţionare, era, înainte 
de a deveni psihiatru, un om de laborator. S-a format la 
disciplina riguroasă a experienţelor ştiinţifice şi a cerce- 
tării la microscop. Această primă formaţie a contribuit la 
dezvoltarea obiectivităţii cu care s-a consacrat studiului 
fenomenelor psihice. Propriile teorii nu erau pentru el 
decît simple ipoteze de lucru atîta timp cît ansamblul 
studiilor clinice nu le confirma. Acesta este motivul pen- 
tru care concepţiile sale teoretice au cunoscut o evoluţie. 
În faţa problemelor a căror explicaţie nu o găsea prin 
setul primelor postulate, se întorcea la studiu bazîndu-se 
întotdeauna pe terapeutică pentru confirmarea sau infir- 
marea justeţei propriilor vederi. 

În felul acesga, Freud avea să elaboreze progresiv ș Şi să 
facă cunoscută publicului, vrăjit sau refractar, o doctrină 
profund originală. 

Înainte de toate însă, Freud a fost medie. Voia să 
îngrijească, spera să vindece. Aşa cum în chimie primele 
sale cercetări au avut un scop practic — şi descoperirea 
ulterioară a cocainei avea să le încununeze —, tot aşa 
cercetările perseverente pe care le-a făcut în psihologie 
au fost animate de interesul medicului dornic să vindece 
boli mintale, interes pe care terapeutica obişnuită, ne- 
putincioasă, nu îl putea satisface. 

Am auzit adeseori confraţi, de bună credinţă, negînd 
teoriilor psihanalitice orice bază reală, considerînd 
sexualitatea infantilă drept pură invenţie iar manifestările 

ei, dacă nu deplasate, cel puţin lipsite de interes. 'Totul, 
chiar şi complexul lui Oedip, este considerat de către 
unii O construcţie teoretică sau un conflict monstruos 
rezervat unor indivizi anormali. 

Cei care trăiesc în contact permanent cu copiii, dacă 
au sinceritatea să consemneze ceea ce văd, aduc nenumă- 
rate observaţii în sprijinul descoperirilor psihanalizei. 

Or, dacă.n-ar fi vorba decît de plăcerea pur specula- 
tivă de a vedea confirmîndu-se ipoteze, am putea admite 
că problema lasă indiferenți tocmai pe aceia al căror rol 
social îi ţine practic departe de masa de lucru, anume pe 
educatori şi pe medici. 

Uităm însă uneori în aceste polemici că, dacă psih- 
analiza deschide căi noi de studiu istoricului, sociolo- 
gului, psihologului, avantajul său cel mai mare, în faţa 
căruia nici un medic nu poate rămîne indiferent, constă 
în faptul că metoda psihanalitică — parte a practicii cli- 
nice — are un scop terapeutic. 

Înarmaţi cu sisteme ştiinţifice de observaţie şi cu un 
arsenal terapeutic deosebit de dezvoltat şi de nuanţat, 
care merge astăzi pînă la psiho-chimie, întîlnim totuşi 
numeroase cazuri rebele la tratament. În faţa insom- 
niilor, a depresiunilor fizice, a asteniilor, a spasmelor, a 
angoaselor, cu manifestări digestive sau cardiace, 
medicul dezorientat apelează la medicamente, cel mai 
adesea neobţinînd decât un succes trecător. 

Sînt recunoscute reacţiile fiziologice de frică, de trac, 
de suferinţă morală, de nelinişte şi toate tulburările 
funcţionale cu punct de plecare psihic în raport cu o 
cauză obiectivă cunoscută şi care dispar o dată cu ea; dar 
în cazul tulburărilor de acelaşi ordin a căror cauză nu 
este obiectivă, bolnavii — pentru că e vorba de oameni 
care suferă, care au nevoie de îngrijire — aud spu- 
nîndu-li-se: „Nu-i nimic, e pe fond nervos.“ 

Nu vom da decît un singur exemplu de dezordini 
grave în sănătatea generală pe care le pot provoca 
conflictele afective. 


O fetiţă de trei ani şi jumătate, Josette, este adusă la 
consultaţie la dr. Darre, la clinica Enfants-Malades, cu 


o stare generală îngrijorătoare: pierdere în greutate, 

paloare, anorexie, lipsă de interes pentru joacă, nervozi- 
tate, insomnie sau coşmaruri din care copilul se trezeşte 
făcînd crize de nervi. i 

Tulburările, spune mama, au început în urmă cu 
cincisprezece zile; nu le dăduse importanţă la început, 
dar, în fața agravării lor şi a stării depresive a copilului 
între crizele de nervi, s-a hotărît să consulte medicul. 

Examenul somatic este negativ, medicul prescrie gar- 
denal şi un stimulent al poftei de mâncare. 

După opt zile, Josette vine la control; a mai scăzut în 
greutate cu 250 de grame. Este tot tristă, nu are febră; a 
reînceput să facă pipi în pat, deşi trecuse un an de cînd nu 
i se mai întîmplase. 

Acest simptom de enurezie, care pe mine mă interesa 
din punct de vedere psiobologic, îl determină pe colegul 
meu să mă cheme şi să-mi spună: „ [ine poate de domeniul 
tău. “ Pun întrebări mamei, cerînd precizări amănunțite. 

Aflu că coşmarurile au început în urmă cu trei săptă- 
mâni. În aceaşi timp s-a modificat şi caracterul copilului; 
din veselă şi vioaie, fetiţa a devenit tăcută şi indiferentă. 
Tvezirile din timpul nopţii atrăgeau mustrările părinţilor, 
urmate de adevărate crize de nervi ale fetiţei. Situaţia 
agravîndu-se, Josette a fost adusă la spital. 

„Aparent nu a existat nimic în preajma copilul care 
să-l afecteze. Întreb unde doarme Josette. În camera 
părinţilor. 

— Dar, adaugă mama, sotul meu şi cu mine consi-. 
derăm că a crescut şi am hotărît acum cîtăva vreme să 
cumpărăm un pat şi s-o culcăm în sufragerie. 

Cer date mai precise. 

— Hotărîrea am luat-o acum aproximativ trei săptă- 
mâni, am cumpărat chiar patul, dar bineînţeles că nu am 
schimbat încă nimic, aşteptăm să se însănătoşească. 

Îi atrag atenţia asupra coincidenţei dintre momentul 
cînd a fost luată hotărîrea de a o culca pe Josette în altă 
cameră şi momentul declanşării simptomelor. 

— Gândiţi-vă, îmi răspunde mama, este încă prea 
mică pentru a înţelege. Nici măcar nu ştia. Tatăl ei şi cu 
mine nu i-am spus un cuvînt, şi, ca să vă convingeți, 
închipuiţi-vă că nici măcar nu a dat atenţie patului nou 
din sufragerie. Este încă un copil mic. 


9 


Observ copilul câre, de pe genunchii mamei, o pri- 
veşte pe aceasta, de la începutul conversaţiei, cu un aer 
un pic năuc; a început să mă fixeze cu atenţie din mo- 
mentul în care am vorbit de coincidenta dintre primele 
tulburări şi cumpărarea divanului. 

Prin aceste simptome, al căror mobil era inconştient, 
copilul îşi exprima refuzul de a părăsi camera părinţilor, 
de a-şi abandona mama tatălui. 

'Nu am detaliat caracteristica fiecărui simptom: coș- 
maruri, spaime nocturne, anorexie, enurezie, pierderea 
interesului specific vîrstei. Toate exprimau o angoasă 
determinînd simptome nevrotice regresive. 

Înțelegînd conflictul care îl frămînta pe copil, am 
explicat mamei, în faţa Josettei, că fiica ei suferă moral- 
mente, că trebuie ajutată să suporte ideea de a fi separată 
de părinţi şi de a fi tratată ca o domnişoară, lucru de care 
ea se temea. 

Am explicat fetiţei că ea voia să rămînă un copil mic ca 
să n-o părăsească pe mama. Credea oare că va fi iubită 
mai puţin, că tata vrea să se descotorosească de ea? 
Micuța, foarte atentă, asculta şi plingea în tăcere. Părinții 
au suprimat medicamentele şi mi-au urmat sfaturile. 

Chiar în aceeaşi seară tatăl şi mama i-au vorbit 
Josettei de schimbarea viitoare. Tatăl a fost mai tandru 
cu ea decît de obicei, a făcut-o să înţeleagă cum vor sta 
lucrurile în viitor, i-a descris-o pe domnişoara ce urma să 
devină şi de care el va fi mîndru, şcoala unde va merge 
în curînd împreună cu alţi copii. 

După patru zile, revenind, mama îmi spune că fetiţa 
este mai liniştită. A dormit fără somnifer, un somn uşor dar 
fără coşmaruri. Enurezia a persistat primele două nopți, 
dar copilul nu a mai fost certat. De două zile nu mai face 
pipi în pat, pofta de mîncare i-a revenit; fetiţa este veselă 
în timpul zilei. Pune nenumărate întrebări (angoasa a 
dispărut şi copilul şi-a recăpătat nivelul afectiv normal). 

Propun să doarmă în cealaltă cameră şi-i explic 
Josettei, care încuviințează. |, ÎI sfătuiesc pe tată s-o sărute- 
pe micuță la culcare. Si adaug că sub nici un motiv 
părinţii nu trebuie s-o mai ia cu ei în cameră. 

După opt zile, mama revine cu Josette, care este surî- 
zătoare şi încîntată de ea. Totul merge bine. Pofta de 

mâncare, somnul şi veselia i-au revenit. Fetiţa îşi dă aere 
de domnişoară şi mi se spune că ea este aceea care a cerut 
să vină să-i spună doamnei doctor că era vindecată.! 


Acesta nu este decît unul dintre cazurile, mai mult 
morale decît psihice, în faţa cărora terapeutica obişnuită 
rămîne ineficientă; sînt cazuri pe care nu le vede nici- 
odată psihiatrul, ci doctorul generalist. Numai simp- 
tomele organice alertează părinţii. Însă consultaţia 
amănunţită, orientată de cunoaşterea mecanismelor 
nevrotice, duce la originea lor: traumatismul psihic. 

Or, aşa cum pentru a conduce anamneza unui caz 
somatic trebuie să prevezi ceea ce cauţi, ascultînd în 
acelaşi timp ceea ce povesteşte bolnavul, tot aşa, în stu- 
diul tulburărilor de comportament, trebuie să cunoşti 
funcţionarea generală a psihismului. 

Toţi medicii ar trebui să aibă noţiuni precise asupra 
dificultăţilor pe care le întîmpină un individ în cursul 
dezvoltării sale psihice; acest lucru este valabil în pimul 
rînd pentru medicii pediatri, cărora le incumbă, în cola- 
borare cu educatorii, profilaxia nevrozelor; este însă 
valabil şi pentru ceilalţi medici care, în faţa anumitor 
manifestări organice inexplicabile, se găsesc dezarmaţi, 
dar nu o mărturisesc bolnavului, îl lasă să se descurajeze, 
să meargă de la un medic la altul, respins cu mai multă 
sau mai puţină fermitate. Este vorba totuşi de oameni 
care suferă şi cărora un tratament psihanalitic le-ar putea 
ameliora starea, dacă nu i-ar putea chiar vindeca. 

Lipsit de cunoaşterea fiziologiei mentale, medicul te 
duce cu gîndul la un chirurg care, în faţa unui abces 
inflamat, încearcă să ascundă tumefacţia şi o unge cu 
analgezice, în loc să curețe abcesul. Aşa sînt „calman- 
tele pentru nervi“ şi „schimbările de aer“. : 

Natura, se va spune, poate rezolva ea singură lucru- 
rile, de unde formule ca „aveţi răbdare“, „cu timpul“, 
ce se spun bolnavilor funcționali. Da, dar supuraţia va fi 
îndelungată, iar cicatricea urâtă. Abcesul se poate de ase- 
menea închista şi, oprit în aparenţă, focarul infecțios se 


1 Vezi p. 141. Š 

va activa inu-un moment de scădere a rezistenței genc- 
rale sau în cazul unui traumatism al punctului sensibil. 
anpuasc. obsesii, depresiuni. insomnii, tulburări cardiace 
sau digestive apărind brusc la un adult în urma unci 
emoții sau a unui eveniment nefericit, la care ar li putut 
reacţiona dacă nu ar fi existat focarul nevrolic infantil 
gata sä se activeze. ` 

Am considerat deci că e important să atragem atenția 
asupra unor cazuri de bolnavi care vin zilnic la medicul 
generalist, şi nu la psihiatru. dar al căror diagnostic. ca 
şi tratament. ţin de psihanaliză.. ee 

Importanța pe care lucrările de psihanaliză o acordă 
traumatismelor infantile uimeşte uneori. Totuşi, se ştie 
că bolile cele mai grave şi şocurile cele mai traumati- 
zante sînt cele care atacă un organ în formare, un organ 
cu rezistenţă mai scăzută sau un organ care prezintă o 
leziune veche nevindecată. Acest lucru este valabil şi în 
domeniul psihic. 

Cazurile despre care vom vorbi sînt dintre cele mai 
simple, fără să fi fost simplificate artificial. 

Cît despre cazurile pentru care psihiatrul a fost 
consultat de la început, vom face doar trimiteri la ele, 
deoarece le-am eliminat intenţionat din această lucrare. 

Simptomatologia adulţilor este mai bogată, diferitele 
reacţii fiind mai complexe; de fapt, însă, au la bază 
aceleaşi mecanisme. De aceea, cu excepţia cîtorva gene- 
ralităţi clinice, dimensiunile acestei lucrări? nu ne vor 
permite să prezentăm observaţii asupra adulţilor. La 
orice adult, chiar dacă este sănătos din punct de vedere 
psihic, se pot regăsi, cu ocazia anumitor dificultăţi din 
cursul vieţii, urmele complexului de castrare; aceasta fie 
şi numai în vis — martorul activităţii inconştiente. 

De altfel, să nu uităm că prin metoda psihanalitică 
s-a putut stabili universalitatea conflictelor produse de-a 
lungul dezvoltării fiinţei umane şi mai ales a conflictului 
oedipian care marchează definitiv un individ în funcţie 
de modul cum acesta reacţionează la el. p 


2 Cf. Lagache, La Psychanalyse, P.U.F.; Berge, Education sexuelle et 
affective, Scarabée; Favez, La Psychothérapie, in C.P.M., Bourrelier. 

PARTEA ÎNTÎI 


Capitolele I, II.şi III sînt expuneri teoretice; cititorul 
poate să treacă direct la Partea a doua (p. 133) — în mod 
evident mai concretă şi abordînd aspecte clinice — şi 
apoi să revină la capitolele anterioare dacă ceva i se pare 
neclar în discutarea observaţiilor. 


CAPITOLUL I 
Terminologie 


Vom încerca să prezentăm cît mai pe scurt şi mai lim- 
pede posibil sensul anumitor expresii. 

Care este înţelesul expresiei „complex de castrare“, în 
jurul căreia se va articula întreaga noastră expunere? 

Un complex este o legătură indisociabilă între: 

— pe de-o parte, pulstuni, cu scopuri diferite, uneori 
contradictorii şi pretinzînd fiecare să domine; 

— pe de altă parte, interdicții, de ordin cultural, 
opunîndu-se realizării unora dintre aceste pulsiuni. 

Pulsiunile („puseuri“) sînt elanuri primare, de natură 
fiziologică, spre un scop; ele cer să fie satisfăcute. 

Anumite pulsiuni se lovesc de zrterdicţii. 

Aceste pulsiuni şi interdicții fiind inconştiente, 
legătura lor — complexul — este inconştientă. : 

Reacțiile generate de situația conflictuală inconștientă 
se manifestă în comportament. Atunci individul gîndeşte 
şi acționează după mobiluri ce decurg fără ştirea sa din 
determinări inconștiente, în timp te nevoia de logică 
reuşeşte întotdeauna să-l justifice în propriii săi ochi. Mai 
poate însă să asiste, la fel de neputincios în a le modifica, 
la manifestări somatice ce decurg de asemenea din deter- 
minări inconştiente, sistemul nervos vegetativ servind 
drept intermediar pentru a exterioriza stări afective in- 
conştiente, aşa cum exteriorizează atîtea stări conştiente, 
ca de exemplu prin lacrimi, îmbujorare, piele de găină. 

Castrare înseamnă, în limbaj curent, „distrugerea“ 
glandelor genitale, suprimarea nevoilor sexuale şi a 
comportamentului care le însoţeşte. Însă pentru Freud 

şi psihanalişti, „sexual“ nu desemnează numai mani- 
festările legate de actul genital al procreării; el include 
tot ce are legătură cu activitatea hedonistă, adică tot ce 
este legat de căutarea plăcerii. 

Castrare, în sens psihanalitic, înseamnă astfel „frus- 
trare de posibilităţi hedoniste“, frustrare de posibilităţi 
de căutare a plăcerii. 

Vom vedea că hedonismul nu este centrat pe aceleaşi 
zone ale corpului în diferitele stadii ale dezoltării. Capi- 
tolul al doilea va fi consacrat expunerii acestei evoluţii. 


Capitolul de faţă prezintă, dacă ni se acceptă expresia, 
“mecanismul şi angrenajul psihismului la adult. 


În ciuda dorinţei noastre de a folosi cît mai puţini 
termeni ştiinţifici, sînt unii pe care nu-i putem evita decît 
cu riscul de a îngreuna textul pînă la a-l face de neînțeles 
repetînd continuu perifraze. Adaug că, personal, folo- 
sesc adesea expresii care nu sînt clasice, dar care îmi par 
utile în completarea sensului expresiilor obişnuite, pe 
care le lămuresc fără să le elimine. 


INSTANŢELE PERSONALITĂŢII 
ÎN PSIHANALIZA FREUDIANĂ 


Vom prezenta o scurtă descriere a personalităţii, dar 
să nu uităm că este vorba de o schemă artificială şi 
comodă pentru studiu; să ne ferim să vedem în ea com- 
partimente etanşe şi entităţi reale. 

Se disting Sinele, Eul şi Supra-Eul. 

— Sinele. Sursă de pulsiuni, forţă libidinală oarbă 
care, asemeni unui fluviu, trebuie să-şi găsească o albie. 
Libidoul este pentru sexualitate ceea ce foamea este 
pentru nutriţie. 

— Eul. Sediul satisfacţiilor şi insatisfacţiilor con- 
ştiente. Nucleul limitat, organizat, coerent şi lucid al 
personalităţii. Prin intermediul lui Sinele intră în contact 
cu lumea exterioară. Tampon mai întîi între Sine şi 
lumea exterioară, apoi, începînd de la şase-şapte ani, 
între Sine şi Supra-Eu. 


16 


— Supra-Eul. Un fel de mentor format prin inte- 
grarea experienţelor, permise şi interzise, aşa cum au 
fost trăite în primii ani. Sediu al unei forţe inhibitorii 
care acţionează şi ea orbeşte, Supra-Eul este incapabil 
să evolueze singur, în mod simţitor, după opt ani, chiar 
dacă împrejurările vieţii modifică total cerinţele lumii 
exterioare. 

Cînd spunem că Sinele şi Supra-Eul sînt sediul unor 
forţe oarbe, vrem să afirmăm că funcţionarea lor este 
inconştientă. Eul nu este de altfel decît în parte 
conştient.! 


CONŞTIENT, INCONŞTIENT, PRECONŞTIENT 


Ansamblul ideilor pe care ni le reprezentăm la un 
moment dat formează conştientul. Despre toate cele care 
sînt în acel moment în afara cîmpului nostru conştient se 
„pune că sînt inconștiente. Dar aici trebuie să facem dis- 
tincţia între, pe de-o parte, cele pe care le putem evoca 
atunci cînd vrem — (preconştientul) — şi, pe de altă 
parte, inconştientul propriu-zis, care va rămîne întot- 
deauna practic necunoscut. 

Dar inconştientul nu este un receptacol obscur de 
reprezentări psihice inutile şi mute. 

Studiind fenomenul actelor post-hipnotice observate 
de Bernheim, Freud a constatat că un act ordonat sub 
hipnoză se impune conştiinţei, în vreme ce nici ordinul 
primit de la medic, nici amintirea hipnozei nu revin în 
memorie. În plus, dacă i se cerea unui subiect care exe- 
cuta un ordin absurd motivul acţiunii sale, acesta invoca 
întotdeauna o justificare satisfăcătoare în propriii ochi, 
dar care adesea contrazicea orice logică2: ideea actului de 


1 Repetăm că este vorba despre o schemă; ceea ce este important de 
înţeles este că în definitiv inconştientul, sursa forţei afective, este foarte 
curînd „divizat în pofida lui însuşi“ (Sinele şi Supra-Eul). 

2 De exemplu, un subiect desfăcîndu-și umbrela în plină şedinţă, 
conform ordinului primit sub hipnoză, răspundea la întrebările celor 
din jur: „Vreau să văd dacă umbrela e în stare bună.“ 

îndeplinit a trecut din inconştient în conştient, încărcată 
de îndemnul de a acţiona; dar ideea ordinului primit n-a 
trecut în conştient, deşi tocmai ea fost cea eficientă. 


Un fenomen psihic poate fi deci inconştient şi eficient 


Observarea istericilor l-a condus pe Freud la conclu- 
zia că sugestia exterioară din hipnotism şi sugestia inte- 
rioară din isterie sînt fenomene aproape identice. 

În celelalte forme de nevroză, şi chiar în psihologia 
omului sănătos, psihanaliza relevă rolul predominant al 
ideilor active inconştiente; sînt numite raţionalizări 
mobilurile invocate de subiect pentru a justifica actele 
al căror veritabil motiv îi rămîne necunoscut. 

Totuşi, e de remarcat o diferenţă: actul ordonat sub 
hipnoză, odată realizat, nu mai joacă- nici un rol în 
inconştientul subiectului, pe cînd puseul inconştient 
emanînd din subiectul însuşi tinde să se repete indefinit, 
urmînd un ritm care variază cu fiecare individ. Este 
motivul:pentru care nevroza nu dispare spontan. 


- 


Freud emite ipoteza că 
orice fenomen psihic tinde să devină conştient. 


Puseul inconştient nu se opreşte decît dacă se loveşte 
de o rezistenţă; nu este vorba de vreo scamatorie, ci de 
un raport de forţe. 

Dar procesul odată declanşat, încărcătura afectivă 
care îl susţine trebuie să-şi afle o utilizare; ea face parte 
din manifestările unui libido care, la fel ca „viaţa“, nu 
se poate.escamota. Putem modifica manifestările vieţii; 
dar odată declanşată, viaţa nu se mai opreşte decît prin 
moarte, adică prin distrugerea integrităţii viului. La fel, 
libidoul nu se lasă nici anulat, nici redus în cantitatea sa 
dinamică. 

Dacă se întâmplă. ca încă de la apariţie puseul libidinal 
să suporte interdicții în lumea exterioară, reprezentarea 
este reprimată; dar încărcătura afectivă care îl susţinea 
rămîne, se transformă în angoasă. 

Intensitatea angoasei — insatisfacţie inefabilă — de- 
pinde de doi factori: pe de-o parte, mărimea încărcăturii 
afective rupte de suportul ei originar; pe de altă parte, 
măsura, mai mare sau mai mică, mai mult sau mai puţin 
categorică, în care pulsiunea este frînată. 

Dacă încărcătura afectivă se grefează pe altă idee, mai 
bine tolerată de lumea exterioară, avem de-a face cu 
formarea unui simptom: utilizarea de nerecunoscut a 
pulsiunii reprimate. Această-apariţie a simptomului 
eliberează subiectul de angoasă şi dă un sentiment ime- 
diat de bunăstare. 

Dar pulsiunile se lovesc de lumea exterioară numai 
în primii ani ai vieţii; interdicțiile de care se vor ciocni în 
cursul primelor experienţe vor invada rapid personali- 
tatea însăşi a subiectului (Supra-Eul). ` 


O comparație clasică ne va face să înţelegem for- 
marea Supra-Eului. Într-un vas sînt puşi peşti; după o 
vreme, vasul este despărţit î în două printr-un geam 
transparent. Peştii închişi în fiecare parte a vasului 
încearcă în zadar să treacă de geamul transparent şi se 
lovesc de el fără încetare. Pînă în ziua în care se com- 
portă „ca şi cum n-ar mai vrea“ să părăsească spaţiul 
în care se află. Nu se mai lovesc de geam şi, dacă peste 
cîteva săptămîni acesta este scos, se constată că peştii 
continuă să se comporte „ca şi cum el ar exista încă“. 
Interdicţia a devenit „interioară“, ea face parte din 
„personalitatea“ acestor peşti. i 


În felul acesta acţionează Supra-Eul. Asimilează 
interdicțiile lumii exterioaere în scopul evitării 
decepţiilor; dar, odată format, Supra-Eul este rigid. 
Datorită lui, pulsiunile sînt înfrînate spontan, înainte 
chiar de a deveni conştiente, de îndată ce declanşează o 
rezonanţă asociativă cu cele care, în timpul primelor 
experienţe din copilărie, atrăseseră din partea lumii exte- 
rioare o reprimare urmată de angoasă. lată mecanismul 
inhibitor căruia i se spune refulare. Vedem că este un 
proces interior. l 

Refularea nu afectează decât ideile. 


Încărcăturile afective care le susțineau (şi care, am 
spus-o, nu pot fi distruse) provoacă în conştient, prin 
acumulare de forţă nervoasă nesatisfăcută, o angoasă de 
care subiectul suferă fără a-i cunoaşte cauza. Se numeşte 
angoasă primară suferinţa ce rezultă dintr-un conflict 
între pulsiunile libidinale şi interdicțiile exterioare 
subiectului. Suferinţa ce rezultă dintr-un coflict între 
Supra-Eu şi Sine în chiar interiorul personalităţii subiec- 
tului primeşte numele de angoasă secundară. 

Angoasa caută să se elibereze într-un simptom care 
îi permite descărcarea afectivă (încărcarea afectivă se 
leagă de o altă idee). Această transpunere poate fi tole- 
rată sau nu de lumea exterioară sau de latura conştientă 
a subiectului. În caz de reprimare, liniştirea instinctuală 
nu se va putea produce, de unde o nouă angoasă care 
determină un alt simptom creat de aceeaşi încărcătura 
libidinală eliberată de prima idee refulată. Se poate 
ajunge astfel la o complexitate care duce simptomul atît 
de departe de punctul său de plecare originar încît este 
nevoie de o „analiză“ de durată pentru a-i descoperi 
cauza. . 

Aceasta ne face să înţelegem cum poate acţiona psiho- 
terapia psihanalitică asupra copilului al cărui Supra-Eu, 
dacăîncepe să se formeze la şapte-opt ani, nu atinge rigi- 
ditatea definitivă decît la sfîrşitul pubertăţii, în timp ce, 
în cazul unui adult care prezintă dubla dificultate a unui 
Supra-Eu mai rigid şi a unei istorii mai lungi, va fi nevoie 
să se recurgă la terapia de durată reprezentată de 
„adevărata psihanaliză“. 

Putem compara libidoul cu apa unui izvor Ea tre- 
buie să curgă; dacă este împiedicată să izvorască la locul 
iniţial, va izbucni în alt loc. 

Acolo unde apare, apa se numeşte izvor. Nu a făcut 
nici cîţiva metri şi se numeşte pîrîu. 

Dacă vrem să oprim cursul pîrîului ridicăm un baraj; 
el trebuie însă întărit pe măsură ce presiunea apei creşte 
şi oricît de mare ar fi barajul, oricât de puternici ar fi pereţii 
săi, nu va fi un obstacol decît cîtăva vreme. Va fi apoi 

acoperit, dacă prin spărturi nu se va scurge prea plinul 
sau dacă nu se amenajează vreun deversor prin care apa 
se va scurge alimentînd, de exemplu, o uzină electrică. 

Este rolul Supra-Eului să favorizeze „sublimările“: 
utilizări ale libidoului în activităţi sociale acceptate sau 
stimulate de lumea exterioară. | 

Dacă însă debitul de scurgere nu este în relaţie cu cel 
al izvorului, apa trebuie să găsească spărturi suplimen- 
tare: acesta este rolul simptomelor; şi aceste spărturi se 
produc în punctele de mai mică rezistenţă. 

Aşa se întîmplă cînd pulsiuni care nu pot atinge 
conştientul trezesc sau accentuează manifestări cores- 
punzînd unei perioade anterioare procesului eşuat şi care 
la acea vreme fuseseră tolerate. Libidoul este tentat să 
folosească un drum vechi, să procedeze la reacumulări în 
jurul unor „puncte de fixaţie“ depinzînd de un ansamblu 
de condiţii care puseseră un accent deosebit pe cutare sau 
cutare manifestare în momentul apariţiei sale normale. 

Astfel, pentru a relua comparaţia, sub presiunea 
masei sale în creştere, apa din lacul de acumulare va forţa 
mai întîi ecluzele ce închid accesul la plajele unde ea 
putuse staţiona temporar în vremea cînd barajul şi uzina 
electrică nu fuseseră încă terminate. 

Marea diferenţă între ceea ce se întîmplă cu apa la 
suprafaţa solului şi ceea ce se întîmplă cu libidoul la 
fiinţa umană este că forţa inhibitorie care se opune mani- 
festărilor pulsiunilor emană, în acest ultim caz, din indi- 
vidul însuşi. 

Elementul dinamic al Sinelui este libidoul iar elemen- 
tul dinamic al Supra-Eului este de asemenea libidoul. 

Mulțumită Supra-Eului, Eul-beneficiază de o mare 
economie de efort şi evită astfel o muncă obositoare de 
alegeri şi renunţări permanente. Peştişorii roşii se simt 
bine în vasul care la început îi stînjenea. 

Dacă sublimările folosesc din plin dinamismul pul- 
siunilor refulate şi dacă Supra-Eul lasă Sinelui o marjă 
destul de mare pentru satisfacţiile directe, totul merge 
bine, refularea este tăcută şi fără angoasă. 

Dacă însă posibilităţile de sublimare sînt insuficiente 
sau dacă Sinele este foarte violent, foarte bogat, rezultă 

o tensiune; Supra-Eul trebuie să se arate extrem de sever 
şi asistăm la formaţiuni reacţionale fie în acord cu Eul 
— perversiuni — fie lipsite de acordul său — nevroze 
evidente. 

Pe de altă parte, dacă puseurile vitale ale Sinelui 
reclamă în permanenţă o vigilenţă imperioasă Supra- 
Eului, poate rezulta de aici un blocaj mai mult sau mai 
puţin total al libidoului, utilizat contra lui însuşi. Această 
forţă imobilizată în mecanisme inconştiente este în 
aceeaşi măsură nedisponibilă pentru Eu, adică pentru 
activităţile conştiente ale subiectului. - 

S-ar putea crede de aici că subiectul ar fi uşurat dacă 
i s-ar restitui ceva din energia blocată. Ar fi însă o eroare. 
Un fel de deviaţie metabolică ar dirija energia nou eli- 
berată într-un cu totul alt sens decît cel căutat.? Aceasta 
s-ar întoarce într-adevăr în măsură egală la cele două 
fracțiuni antagoniste ale inconştientului (Sinele şi Supra- 
Eul) şi n-ar face altceva decît să agraveze starea de 
conflict. 

Aici a fost eroarea primilor ani ai metodei psihanali- 
ticet; în mod naiv, se credea că e bine să sé comunice pur 
şi simplu bolnavilor sensul simptomelor lor. 

Într-adevăr, chiar cînd Eul subiectului doreşte, cu 
bună credinţă, să se supună tratamentului şi să ajute 
medicul cu toată bunăvoința, din momentul în care psi- 
hanaliza încearcă să disocieze cuplul forţelor antago- 
niste, subiectul manifestă inconştient o opoziţie surdă, 
ca şi cum ar organiza o apărare. 

Se dă acestui fenomen numele de rezistentă. 

Acelaşi mecanism care a produs refularea intră în 
acţiune din clipa cînd interpretările analitice lasă să se 

3 Lucrurile se petrec oarecum ca în jocul savant şi aparent para- 
doxal al anumitor corelaţii endocrine sau biochimice. Altfel spus, aşa 
cum notează Jury şi Fraenkel, „dacă analistul evocă o refulare pentru 
a provoca o defulare, poate să consolideze pur şi simplu refularea în 
chestiune“. 

+ Eroarea se manifestă încă şi azi la cei care, înar;naţi cu noţiuni de 
psihanaliză, vor să interpreteze simptomele şi visele celor din jur, lucru 


care are un interes anecdotic, dar poate antrena, în ceea ce-i priveşte pe 
subiecţii nevrozaţi, efecte dureroase, nefaste şi chiar periculoase. 

întrevadă o posibilă relaxare a ideilor şi amintirilor refu- 
late; la acest semnal, vigilenţa Supra-Eului sporeşte. 

Mecanismul în chestiune, oricît ar îngreuna trata- 
mentul şi oricît de supărător ar fi pentru răspîndirea 
ideilor psihanalitice, îşi are totuşi utilitatea lui: conservă 
echilibrul personalităţii. 

E destul să ne gîndim la descărcarea forţei libidinale 
care se consumă, de exemplu, într-o criză de manie 
acută în planul motricităţii pentru a înţelege de ce nu 
e bine ca pulsiunile Sinelui să fie prea uşor sustrase 
dominaţiei severe a Supra-Eului. 


CONSECINŢE PENTRU TEHNICA PSIHANALITICĂ 


Iată de ce metoda psihanalitică încearcă să delimiteze 
refulantul, şi nu refulatul. 

Tratamentul psihanalitic se bazează pe analiza 
rezistenţelor.5 Aceasta nu este o interpretare intelectuală 
pe care medicul ar propune-o bolnavului său ca pe o 
cheie rezolvînd un rebus. 

Tratamentul se face în „transfer“, adică manifestarea, 
de către bolnav, a unei situaţii afective faţă de medic, 
situaţie pozitivă, negativă sau — cel mai adesea — mixtă. 

Transfer există în orice relaţie umană; numai că, în 
viaţa obişnuită, atitudinea reciprocă a doi indivizi 
depinde de numeroşi factori; este imposibil să înţelegi 
cu precizie ceea ce ţine de atitudinea subiectivă a fie- 
căruia, de circumstanţele exterioare, de influenţele inter- 
curente exercitate de alţi indivizi ce intervin în relaţia 
luată în discuţie etc. | | 

Originalitatea metodei psihanalitice constă în faptul 
că ea permite observarea cea mai obiectivă cu putinţă a 
“comportamentului individului. Acesta nu are cu medicul 


5 Aceasta era adevărat mai ales în 1939. De atunci, tehnica a evo- 
luat şi, dacă analiza rezistenţelor nu este neglijată, interpretarea 
priveşte mai mult pulsiunile a căror exprimare clară prin dorinţă este 
interzisă ca urmare a rezistenţelor și care sînt din acel moment tra- 
vestite în întrebări. 

decît raporturi fictive; nu-l cunoaşte ca om; îi ignoră 
reacţiile personale; nu va auzi- niciodată de la el nici cea 
mai mică judecată de valoare. 

Experienţa arată că, încă de la primele şedinţe, fie- 
care subiect îşi „vede“ psihanalistul într-un anumit fel şi 
reacţionează faţă de acesta ca şi cum medicul ar exista 
în realitate aşa cum este imaginat. Alt subiect îl va 
„vedea“ pe acelaşi psihanalist în cu totul alt fel. Psih- 
analistul va putea deci „analiza“ cauzele reacţiilor 
subiectului, precum şi cauzele care îl determină pe acesta 
să îi atribuie o anumită personalitate. 

Faptul echivalează cu a sublinia că medicul trebuie 
să se cunoască bine — şi asta prin propria psihanaliză 
dusă pînă la capăt — pentru a nu utiliza ca material de 
analiză decît reacţiile neconforme cu realitatea ale bol- 
navului său şi, dincolo de aceasta, pentru a nu reacţiona 
cu dragoste sau ură, adică afectiv, atunci cînd bolnavul 
îi face un compliment sau un reproş legat de trăsăturile 
sale reale. 


CAPITOLUL II 
Evoluţia instinctelor 


1. DIFERITELE STADII 


Fiecare instinct, pulsiune biologică primitivă, ţine de 
un dat ce caracterizează toate manifestările vieţii: ritmul 
(alternanță de faze de repaus şi de excitație). Fazele de 
repaus sînt „mute“, fazele de excitație corespund apa- 
riției impulsiunilor. Faptul este valabil în aceeaşi măsură 
pentru foame şi pentru libido. Impulsurile ins-inctuale 
vor fi aşadar supuse repetiţie. 

Instinctele de conservare nu-şi pot amîna mult timp 
satisfacerea fără a pune în pericol însăşi viaţa subiectului 
şi din cauza aceasta energia pe care individul o des- 

“ăşoară pentru potolirea lor nu poate fi orientată în altă 
direcţie. 

Dimpotrivă, instinctele sexuâle pot fi întîrziate şi 
energia lor transformată în beneficiul altor activităţi. 

Am văzut că din punct de vedere freudian sexual nu 
înseamnă genital, iar calificativul de genital nu se referă 
decît la anumite manifestări ale sexualităţii, cele mai târzii 
şi mai împlinite din dezvoltarea individului. Hedo- 
nismul copilului („căutarea plăcerii“) apare însă foarte 
devreme. 

Plăcerea pe care o provoacă excitarea ritmată a unei 
zone oarecare a corpului trebuie calificată drept sexuală, 
chiar dacă nu tinde spre unirea a doi gameţi. Într-adevăr, 
principiul pulsional care, în copilărie, are drept scop 
excitarea zonelor erogene, foarte numeroase (pot cores- 
punde întregului corp), nu diferă de cel care, mai tîrziu, 

4 

va fi legat de viaţa sexuală genitală a adultului şi ale cărui 
manifestări au rămas de neînțeles pînă la Freud. 

Suptului propriu-zis (în afara alăptării) îi urmează 
suptul degetelor, al tocului, al ţigării şi sărutul, act hedo- 
nist căruia nu i se poate nega calificativul de erotic. 

Nu există criteriu obiectiv mai bun al dezvoltării 
fiinţei umane decît criteriul afectiv — comportamentul 
individului în raport cu obiectul iubirii sale. 

Pentru a da nume acestor epoci succesive ale dez- 
voltării individuale, Freud le-a ales pe acelea care evocă 
partea corpului asupra căreia este electiv centrat hedo- 
nismul momentului. 

Motiv pentru care în psihanaliză distingem succesiv 
stadiile oral, anal, falic, numite de asemenea stadii pre- 
genitale. 

Le succede o aşa-zisă stare de latenţă care, în regiunea 
noastră climatică, este plasată aproximativ între 7 şi 
13 ani. 

Urmează apoi pubertatea şi, în sfîrşit, stadiul genital 
propriu-zis care, în regiunile noastre, cunoaşte maxima 
înflorire în jurul vîrstei de 17-18 ani. 

Istoricul acestor stadii de organizare provizorie per- 
mite înţelegerea bazelor comportamentului ulterior nu 
numai în cazul indivizilor consideraţi normali, dar şi în 
cazul acelora care prezintă anomalii, de la simple-ciu- 
dăţenii pînă la tulburări grave ale adaptării la societate. 

Strînsa dependenţă a dezvoltării generale de dezvol- 
tarea libidinală explică acest corolar ineluctabil al vîrstei 
adulte: o tulburare funcţională în sfera genitală este în 
mod necesar legată de tulburări ale comportamentului 
afectiv şi, invers, tulburări psiho-afective sînt întot- 
deauna însoţite de un comportament sexual caracteristic. 

De aceea, în intricarea de simptome remarcată atunci 
cînd subiectul bolnav vine la doctor, orice terapeutică 
avînd în vedere contracararea sau diminuarea simpto- 
mului funcţional nu acţionează decît ca un paliativ. Iar 
atitudinea afectivă a medicului, ce calmează patern prin 
autoritatea sa neliniştea morală a bolnavului, nu acţio- 
nează din punct de vedere psihic decît prin sugestie; dacă 

această atitudine poate încă părea singura posibilă în 
multe cazuri prea grave sau prea vechi, nu trebuie să 
ascundem că eficacitatea sa terapeutică este factice. 


STADIUL ORAL 


& 

Acesta este numele dat fazei de organizare libidinală 
care se întinde de la naştere pînă la înţărcare şi care stă 
sub semnul zonei erogene bucale.! Nevoia fiziologică 
de a suge apare încă din primele ore ale vieţii; deşi sătul, 
sugarul continuă în timpul somnului să-şi sugă buzele, 
în timp ce aspectul său exterior liniştit şi satisfăcut 
exprimă voluptatea. 

Plăcerea suptului independentă de necesităţile ali- 
mentare este o plăcere auto-erotică. Este tipul de plăcere 
narcisică primară, auto-erotism originar, subiectul 
neavînd încă intuiţia unei lumi exterioare, diferită de el. 
Dacă i se oferă prilejul să-şi satisfacă această plăcere, 
copilul se ataşează de acest obiect ocazional; sînul sau 
biberonul cu care îi place atîta să se joace, chiar cînd nu 
mai este lapte, pe care îi place să le sugă fără a face efortul 
aspiraţiei sau al deglutiţiei. 

Copilul iubeşte ca pe el însuşi ceea ce i se pune în gură 
(sînul, tetina) şi prin extensie (căci nu are intuiţia limitelor 
propriul său corp) pe doica sau pe mama întotdeauna 
legată în mod necesar de plăcerea suptului şi cu care se 
identifică astfel. De altfel, toate momentele senzaţiei de 
voluptate, baia, toaleta, legănatul, sînt legate de prezenţa 
mamei prin vedere, sunet, pipăit. Asociată acestor senzaţii 
de plăcere, ea devine în întregime, prin prezenţa şi per- 
soana ei, un obiect de iubire (zmance), şi copilul îi surâde 
şi o primeşte cu bucurie chiar şi în afara suptului. 


1 Am putea spune de asemenea „stadiu bucal“ cu condiţia să se 
reţină că este vorba de întreaga zonă de „întretăiere“ aerodigestivă 
(apucare cu buzele, cu dinţii, gustare, deglutiţie, emitere de sunete, 
aspirație şi expiraţie a aerului...). 

2 Prin cuvîntul „iubire“ (amour), care în limba franceză desem- 
nează toate posibilităţile libidinale (îţi place o mîncare, îţi plac banii, 
iubeşti o persoană, îşi place să „iubeşti“), se exprimă de asemenea şi 

„interesul afectiv în sine“, sub toate formele sale, ceea ce noi vom numi 
„aimance“, 

Pe modelul acestei relaţii de iubire (aimance) se va 
structura atitudinea faţă de lumea exterioară. Copilul va 
duce la gură orice obiect care-l va interesa. A absorbi 
obiectul, a avea ceva comun cu el atrag plăcerea de „a 
avea“ care se confundă la sugar cu plăcerea de „a fi“. 

Încetul cu încetul, copilul se identifică aşadar cu 
mama sa, conform unui prim tip de relaţie care va dăinui, 
de altfel, toată viaţa, -hiar după ce vor apărea altele: dacă 
ea zîmbeşte, zîmbeş.e şi el, dacă ea vorbeşte, el gîngu- 
reşte; copilul se dezvoltă înmagazinînd pasiv cuvintele, 
sunetele, imaginile, senzațiile. 

Acesta este stadiul oral în prima sa formă, pasivă. Pri- 
mele cuvinte sînt deja o cucerire care cere efort, recom- 
pensat prin bucuria şi mîngiierile celor din jur. 

Paralel cu acest progres însă, apare dentiţia, cu sufe- 
rinţe care se cer alinate prin mușcături. Este momentul 
cînd copilul intră mai adînc în perioada orală activă. 

Va muşca ce-i va veni la gură, obiectele şi chiar sînul, 
dacă mai suge încă; şi cum muşcătura este prima sa pul- 
siune agresivă, modul în care ea va fi permisă sau nu de 
obiectul iubirii sale este de mare importanţă; de faptul 
respectiv depinde învăţarea limbii materne. 

Dacă se aşteaptă acest moment pentru a începe înţăr- 
catul, el va fi considerat drept o consecinţă a agresiunii, 
adică o pedeapsă de felul frustrării. Copiii înţărcaţi 
tîrziu? prezintă dificultăţi în a profita complet de agre- 
sivitatea lor fără a provoca o nevoie de autopedepsire. 
Este necesar, bineînţeles, ca la îndemîna copilului să nu 
fie decît obiecte susceptibile de a fi supte sau muşcate 
fără pericol şi care să nu provoace interdicțiile ori 
mustrările adultului. 

Dacă înţărcatul brusc privează dintr-o dată copilul 
de sînul mamei fără ca el să-şi fi mutat asupra altor 
obiecte comportamentul libidinal, copilul riscă să rămînă 
legat de un mod oral pasiv (copii mari care îşi sug dege- 
tele). În tot cazul, auto-erotismul său se accentuează, 
copilul se concentrează asupra propriilor fantasme, 


3 Înţărcatul ar trebui să înceapă între patru şi cinci luni, să fie pro- 
gresiv şi lent şi să se termine la şapte-opt luni cel tîrziu. 

asupra arabescurilor imaginative, succesiune de imagini 
reprezentative ale emoţiilor. Poate păstra astfel un 
nucleu de fixaţie care va intra în rezonanţă cu ocazia 
unei frustrări ulterioare şi va favoriza, eventual, apariţia 
unei nevroze. 

Predominanţa componentelor orale parţiale, în 
funcţie de „utilizarea“ lor ulterioară, va da naştere la 
oratori, cîntăreţi, fumători, băutori, persoane care savu- 
rează mîncărurile fine, toxicomani. 

„Formarea caracterelor egoiste de tip captativ se 
raportează la stadiul oral: în viaţa genitală, subiectul 
caută, fără deosebire a priori de sex (alegerea fiind 
conformă cu Supra-Eul colectiv al mediului), afec- 
ţiunea exclusivă a unei fiinţe alese conform relaţiei 
obiectale* orale. Fie că subiectul este bărbat, fie că 
-ste femeie, obiectul dragostei sale va trebui să joace 
pentru el rolul doicii. Femeia, de exemplu, va trebui să 
fie severă şi din punct de vedere genital inviolabilă, 
activă şi voluntară, de preferinţă mai înstărită decît 
subiectul, aşadar sursă de confort general şi de plăceri 
culinare. 

Astfel de caractere se întîlnesc la toate nivelele 
societăţii. oricare ar fi rangul social, ele corespund tipului 
„codoşului“ şi al „femeii întreţinute“, aceasta bineînţeles 
narcisică şi frigidă în raporturile normale. 

La nevrozatul pe care regresiunea libidinală îl aduce 
ia stadiul oral, identificarea inconştientă a subiectului 
cu obiectul face ca pierderea acestuia din urmă să antre- 
neze nevoia de a muri: avem de-a face cu melancolia; 
exceptînd cazurile în care fantasme auto-erotice haluci- 
nante nu-l readuc pe subiect la stadiul oral pasiv, nir- 
vana primelor sale săptămîni de viaţă, cînd nu mai are 
nici un mijloc de comunicare cu lumea exterioară. 

La adultul sănătos care poate face o regresiune 
(obiectală şi nu libidinală), crizele de bulimie pot să înlo- 
cuiască actul sexual iar anorexia mentală să simbolizeze 
refuzul sexualităţii. 


* Obiectal = care se raportează la altă persoană decît cea proprie 
— nota trad. 

Giîndirea în stadiul oral 


Care este modul de gîndire în stadiul oral? Ştim 
foarte puţine lucruri în această privinţă, din motive evi- 
dente. Se poate totuşi infera că procesul mental îmbracă 
aici forma onirică pseudo-halucinatorie. 

Această ipoteză se bazează pe două serii de 
observaţii: 

Adulții psiho-nevrozaţi ale căror simptome se rapor- 
tează la acest stadiu arhaic prezintă halucinaţii unde le 
apare în general obiectul iubirii (zimance), pe care îl 
alintă (am văzut o melancolică legănîndu-şi copilul mort 
imaginar) sau care îi terorizează; nu sînt însă veritabile 
halucinaţii, căci „fac parte din ei“; ei nu văd „numai cu 
ochii“, aşa cum îmi explica una dintre bolnavele mele 
odată încheiată starea respectivă‘, „întregul simte“. 

Sugarii de cîteva zile cărora le este foame plîng şi 
caută cu gura, întinzîndu-şi buzele, pentru a apuca sînul; 
aceasta pare o halucinație tactilă. Sugarii mai mari, cînd 
sînt sătui şi se cred singuri în cameră, zîmbesc uneori şi 
chiar rîd în hohote bătînd aerul cu mîinile, aşa cum fac 
cînd o zăresc pe mamă apropiindu-se pentru a-i lua în 
braţe şi alinta. Fenomenul „seamănă“ cu ceea ce se 
observă la cei care visează. 


STADIUL ANAL 


Pentru copiii între un an şi trei ani, nouă raporturi 
din zece cu adulţii sînt hrănirea şi deprinderea curăţeniei 
sfincterelor. 

Al doilea an de viaţă al copilului, fără a detrona com- 
plet zona erogenă bucală, va da importanţă zonei anale. 
Aceasta s-a trezit de altfel mai de mult şi dacă îi urmărim, 
pe micuţi vom remarca plăcerea nedisimulată pe care 
le-o provoacă eliberarea spontană a sfincterelor. 

Copilul a căpătat o mai mare dezvoltare neuro-muscu- 


+ În timpul fenomenului bolnavii mimează, dar sînt incapabili să 
exprime în cuvinte ceea ce simt; este ca şi cum ar fi „singuri şi gata“. 

lară: libidoul care provoca suptul ludic din stadiul oral va 
provoca acum retenţia ludică a fecalelor sau a urinei 
(care se va prelungi uneori mult în copilărie şi care se 
regăseşte la anumiţi adulţi). 

Aceasta poate fi prima descoperire a plăcerii auto- 
erotice masochiste’, care este una din componentele nor- 
male ale sexualităţii. 

Curăţenia ulterioară excreţiei este făcută de mamă. 
Dacă este mulţumită de copil,- toaleta se face într-o 
atmosferă plăcută; dacă copilul şi-a murdărit scutecele, 
dimpotrivă, este certat şi plînge. 

Cum însă, datorită satisfacerii fiziologice a plăcerilor 
în zona erogenă respectivă, toaleta este oricum plăcută, 
sentimente contradictorii se asociază cu prezenţa mamei; 
este prima descoperire a unei situaţii ambivalente. 

A-şi face nevoile atunci cînd adulţii o cer devine 
astfel, de asemenea, un mod de recompensare (aici din 
partea copilului pentru mamă), un semn de bună înţele- 
gere cu mama, în timp ce refuzul de a se supune cererii 
acesteia echivalează cu a o pedepsi sau cu a nu se înţelege 
cu ea. | 

Prin dobîndirea disciplinei sfincterelor copilul des- 
coperă astfel noţiunea puterii sale, pe aceea a pose- 
siunii: materiile fecale, pe care le elimină sau nu. 
Putere de a-şi provoca singur plăcere influenţind tran- 
zitul intestinal, putere afectivă asupra mamei pe care 
o poate recompensa sau nu. Şi acest „cadou“ pe care 
i-l face va fi asimilat tuturor cadourilor care „se fac“ 
bani, obiecte oarecare ce devin preţioase prin simplul 
fapt că sînt oferite, pînă la copilul, frăţiorul sau 
surioara pe care mama, în închipuirile copiilor îi 


5 „Masochist“ poate fi înţeles, într-o primă aproximare, ca apar- 
ţinînd categoriei „fă-mi ceva“, ca „plăcere de a simţi o presiune 
pasivă asupra corpului“ (înaintarea generală a fecalelor, apariţia lor în 
zona rectală nu sînt acte voluntare şi în consecinţă provoacă senzaţii 
resimţite pasiv). 

6 Probabil că libidoul anal este mai cuprinzător decât zona anu- 
sului, este un libido difuz „în întreg interiorul“ mergînd în întîmpi- 
narea libidoului oral, auto-erotismul înclinat spre narcisism şi care se 
simte, de la un capăt la altul, „stăpîn pe hrana sa şi pe creşterea sa“, este 
poate cazul s-o spunem. 

„face“ pe anus după ce a mîncat un aliment fermecat. 
Avem de-a face cu descoperirea plăcerii sadice.7 

A-şi face nevoile la ore fixe, uneori chiar cu greu, a nu 
aştepta nevoia imperioasă şi spontană, a nu se distra în a 
le reţine constituie, în concepţia copilului, o renunțare. 
Interdicţia de a se juca apoi cu ele în numele unui dez- 
gust afectat de adult (chiar atunci cînd acesta nu-l 
resimte) provoacă o nouă renunțare. 

Copilul însă nu renunţă la o plăcere decît pentru o 
alta; aici, imitarea adultului iubit. Identificarea, meca- 
nism deja cunoscut în stadiul oral, este una din plăcerile 
sale. 

Dar tipul de relaţie inaugurat faţă de excremente nu 
poate dispărea pentru că a încerca să imiţi gesturile şi 
cuvintele unui adult nu înseamnă încă a participa la 
modul său de gîndire şi simţire. De aceea copilul va avea 
nevoie de substitute asupra cărora să-şi poată deplasa 
afectele: tot felul de obiecte pe care la această vîrstă le 
va purta mereu cu sine şi pe care nimeni nu va putea să 
le atingă fără să-i provoace furia, „criza nervoasă“; 
numai el are asupra lor drept de viaţă şi de moarte, adică 
dreptul să le strîngă în braţe sau să le distrugă, să le 
arunce; într-un cuvînt, să le confere sau nu existenţă, 
precum excrementelor sale. 

Atunci, în loc să se joace cu propriile excremente, se 
va adînci în construirea de cozonaci de nisip şi se va 
bălăci în murdărie, apă, noroi; şi din cauza acestei 
deplasări inconştiente, atitudinea mai mult sau mai puţin 
severă a părinţilor în faţa curăţeniei, nu numai sfincte- 
riene, ci şi generale, va favoriza sau va împiedica dez- 
voltarea copilului şi adaptarea lui la viaţa socială cu 
naturaleţe şi îndemînare. 

Dacă, pe de altă parte, din joacă sau constipaţie 
întîmplătoare copilul îşi reţine excrementele, urmează 
adeseori o agresare anală din partea adultului, prin supo- 
zitor sau Chiar clismă. Pentru copil este o economie de 


7'Tot astfel „sadic“ poate fi înţeles în mare ca ţinînd de „îţi fac ceva 
cu corpul meu“, de „vreau să am drept de viaţă şi de moarte asupra 
obiectelor, a viului, a ta — aşa cum voiam să am asupra excrementelor 
mele“. 

efort şi o satisfacere erotică prin seducţie pasivă; operaţia 
poate fi însă dureroasă, adultul se poate supăra. Ambi- 
valența afectivă se profilează din nou şi se leagă în mod 
asociativ de masochismul pe cale de a se naşte. 

Lucrurile merg şi mai departe în ceea ce priveşte 
comportamentul: copilul are acum o dezvoltare neuro- 
musculară foarte bună, care îi creează nevoia de a dis- 
pune după plac de grupele de muşchi agonişti şi 
antagonişti şi îi dă de acum înainte posibilitatea de a 
imita nu numai cuvintele, dar şi gesturile adulţilor. Este 
activ, zgomotos, brutal, agresiv şi faţă de obiecte care 
nu sînt numai la îndemâna sa, precum în stadiul oral, şi 
pe care le ia şi le rupe, le loveşte, le aruncă pe jos ca şi 
cum şi-ar îndeplini o plăcere răutăcioasă, accentuată 
atunci cînd observă că atitudinea lui îl nemulţumeşte pe 
adult. Identificarea a reuşit. Din dragoste pentru adult 
găseşte o satisfacţie în a supăra şi a lovi. Ambivalenţa 
apărută la sfîrşitul stadiul oral se consolidează. 

Copilul îşi foloseşte agresivitatea musculară fără să 
urmeze altă regulă decît propriile „capricii“. Este rolul 
educaţiei să-l obişnuiască şi în această privinţă cu disci- 
plina socială. 

În practică, atunci cînd copilul nu ascultă este certat 
(în ochii lui, e lipsit de dragoste), bătut şi oricît de agresiv 
s-ar dovedi, oricît de mari ar fi răzvrătirile sale, el este 
întotdeauna cel mai slab şi trebuie să cedeze. 

Dar aşa cum o educaţie corectă îi va fi permis copi- 
lului substitute simbolice pentru materiile sale fecale, tot 
aşa pentru educaţia sa musculară va trebui să i se rezerve 
ore zilnice în care, liber de orice constrîngere părintească, 
va putea să se joace oricît de brutal şi de zgomotos îi va 
plăcea. Este o condiţie a salvării vieţii şi libidoului ulte- 
rioare; în caz contrar, copilul se va simţi zdrobit sub 
dominarea sadică a adultului (nu fiindcă acesta ar fi în 
mod necesar sadic, ci pentru că asupra lui copilul proiec- 
tează propriul său sadism nesatisfăcut), iar activitatea sa 
ulterioară va rămîne în toate domeniile legată de o 
nevoie de pedeapsă care va aduce cu sine căutarea 
situaţiilor cînd în mod pasiv este bătut şi dominat. 

De stadiul anal se leagă formarea unor trăsături de 
caracter de tipul conştiinciozității, sobrietăţii, spiri- 
tului de ordine, hărniciei, seriozităţii şi a spiritului 
ştiinţific la cei cărora le-a plăcut să se conformeze 
noilor cerinţe ce li se formulau; în categoria opusă se 
vor găsi îndărătnicii, bosumflaţii, încăpăţînaţii, cei 
cărora le place să producă scandal prin dezordinea, 
murdăria şi indisciplina lor sau cei a căror grijă meti- 
culoasă şi vecină cu obsesia pentru ordine îi face insu- 
portabil: celor din jur. 

Interesul pentru materiile fecale va putea fi sublimat 
la pictori, sculptori, amatorii de bijuterii, colecţionarii 
de toate felurile şi la toţi cei pe care activitatea bancară şi 
manevrarea banilor îi interesează, în general. 

De componentele dominante în faza anală trebuie să 
legăm la aduic trăsăturile posesive, meschine, avariţia 
(banii reprezentînd, excrementele pentru inconştientul 
stadiului anal). În sfîrşit, componentele sadice şi maso- 
chiste din această perioadă explică perversiunile la adult 
ca şi interesul libidinal exclusiv pentru orificiul anal, în 
actul sexual, în detrimentul vaginului, a cărui existenţă 
anatomică nu este cunoscută la vîrsta fixaţiei infantile 
rămase vii la perverşi. 

Obiectul iubirii pe care îl caută indivizii din acest tip 
caracterial nu este specific heterosexual sau homosexual. 
Caracteristica genitală a obiectului dorinţei este paralelă 
sau secundară, se poate spune. Important este ca indi- 
vizii respectivi să regăsească în contactul cu obiectul acel 
tip de raporturi emoţionale resimţite faţă de adultul în 
acelaşi timp dominator şi supraestimat din copilăria pre- 
genitală, cînd valoarea magică a forţei educatorului sau 
educatoarei se impunea celui subjugat corporal chiar în 
cazurile în care voinţa sa enunțată verbal părea să-l 
opună stăpînului necontestat în faptele şi actele pe care 
acesta le impunea. 

A domina sau a fi dominat, acesta este summum-ul 
relaţiei valorizate de iubire. Este o etică a posesiunii 
care-şi găseşte scopul şi justificarea în ea însăşi. O homo- 
sexualitate latentă şi inconştientă subîntinde alegerea 
obiectului, indiferent dacă este sau nu vorba de o per- 

soană de sex opus. Contopirea căutată nu este subor- 
donată eficacităţii creatoare a celor doi parteneri, ci 
intensificării sentimentului de putere — atât la persoana 
activă cît şi la cea pasivă — a comportamentelor lor so- 
ciale, adeseori adînc î întrepătrunse în dependenţa lor 
reciprocă, deopotrivă narcisică. 

Este important ca obiectul să fie foarte slab sau foarte 
puternic, subiectul complăcîndu-se în rolul invers şi 
dependent. Obiectul este adeseori dublat de un soţ sau 
de un copil care dă bătaie de cap, în cazul unei femei, 
ori atins de o boală, de o infirmitate sau doborât de un 
destin copleşitor. Dacă situaţia în trei dispare şi obiectul 
este în sfîrşit liber, el îşi pierde valoarea de obiect sexual. 
Cînd la femei e predominant caracterul anal, ele sînt 
funcţionare bune şi devotate ale unui şef exigent şi se 
valorizează în mod narcisic ca victime alese. Poate să fie 
vorba de un bărbat, de un cuplu soţ-soacră sau de ori- 
cine o exploatează dîndu-i justificarea de a se sustrage 
activităţii de femeie, resimţită ca gratificatoare, în planul 
împlinirii genitale. 

Asemenea caractere dominăîn număr mare societatea 
actuală la toate nivelurile de cultură — zisă creştină — în 
sistemul capitalist. Supra-Eul anal homosexual este 
dominat de teama respingerii care anihilează sau de suc- 
cesul care reifică, independent de-valoarea umană de sen- 
sibilitate şi de originalitate creatoare asumată, de 
strălucirea vitală şi farmecul individului. 

În ceea ce priveşte comportamentul sexual, tipurile 
extreme la femei sînt prostituata şi femeia-bărbat, din 
punct de vedere sentimental şi personal: femeia-copil, 
adeseori invertită, mascată în vampă, în femeie-bărbat 
sau în soţie şi mamă ireproşabilă în virtuțile ei domestice 
şi etalîndu-şi sacrificiile. Frigiditatea la femei şi im- 
potenţa la bărbaţi provin din suprainvestirea acţiunii, a 
faptei, a injoncţiunii în raport cu exprimatul realmente 
trăit. 

Tipurile extreme la bărbat, în ceea ce priveşte com- 
portamentul sexual, sînt reprezentate de proxenet şi 
pederast. În ceea ce priveşte comportamentul social, de 
toate rolurile de şef şi victimă aleasă sau, sublimate, de 

cele de chirurg, medic, educator. Este uşor de înţeles că 
nevroza ia de la această fixaţie caracteristica principală a 
simptomatologiei curente a isteriei, a nevrozei obse- 
sionale, iar patologia organică — tulburările fixate ale 
unei 'sănătăţi şubrede şi. lungul lor şir de emoţionante 
medieri conjuratorii pato-mimice, ipohondre şi psiho- 
somatice în serviciul unui narcisism de tip anal pervertit. 
Toată terapia far naceutică fără reţetă îi justifică carac- 
terul social de vreme.ce din punct de vedere comercial 
este valabilă. Puterea nagică aşteptată de la medica- 
mentele minune cumpărate pe ascuns este ajutorul indis- 
pensabil pentru a suporta viaţa în cazul în care tipul 
particular al obiectului libidinal lipseşte sau nu poate fi 
găsit, iar dependenţa faţă de aceste medicamente este cel 
puţin la fel de mare şi de indispensabilă ca aceea faţă de 
o persoană. 


Gândirea în stadiul anal 


Această vîrstă, cea a iniţierii ambivalente, este sensi- 
bilizată (tocmai din cauza descoperirii ambivalenţei) la 
perceperea cuplurilor antagonice. l 

După o schemă dualistă, derivată din investirea anală 
(pasiv-activ), copilul va stabili cu ceea ce îl înconjoară o 
serie de relaţii calificate în funcţie de atitudinea obiec- 
tului faţă de copil, după ce acesta l-a identificat cu ceva 
cunoscut. 

Orice femeie eşte ò mamă bună-rea. Orice femeie în 
vârstă este o bunică; bună-rea, mare-mică. În felul acesta 
operează explorarea sa comparativă. 

Obiectele care se opun dorințelor sale sînt „rele“, le 
bate şi se ceartă cu ele şi cu tot ce li se aseamănă sau li se 
asociază. Cînd însă dorinţele sale se opun celor ale adul- 
tului, nu-l poate bate pe acesta; în orice caz, dacă copilul 
este „rău“, este pedepsit şi (îşi imaginează că) pierde 
prietenia adultului. Este morala Frumosului şi a 
Urîtului. 

Copilul cedează pentru că are nevoie în fiecare 
moment de adult, persoană atotputernică, „divină“ şi 


36 


magică; supunîndu-i-se sau nu, o face să-i fie binevoi- 
toare sau indiferentă, dacă nu periculoasă. În alte situații 
asemănătoare celor cunoscute, „a fi cuminte“ va consta 
în a alege acțiunea potrivită cu ceea ce ştie despre pre- 
tenţiile adultului; acesta poate perverti etica copilului, 
la care cuminte poate însemna a fi pasiv, încremenit, 
lipsit de curiozitate. 

Observăm, aşadar, că pulsiunile agresive spontane şi 
reacţiile agresive ale copilului împotriva a tot ce i se 
opune trebuie amînate, deplasate; atunci cînd privesc 
adultul, aceste pulsiuni şi reacţii vor fi deplasate asupra 
unor obiecte care îl amintesc; cînd procesul se produce 
prin asociere, sîntem la sursa simbolismului; dacă se pro- 
duce prin reprezentare (păpuşă, ammal), sîntem la sursa 
fetişismului şi a totemismului la copii.8 

Faptul de a-şi orienta sentimentele (destinate adul- 
tului) spre aceste obiecte le conferă o realitate subiectivă, 
pe care copilul o va lua drept realitate obiectivă — a cărei 
noţiune nu o are, căci nu are încă sensul „raporturilor“, 
al cauzalităţii —, el care nu percepe realitatea obiectivă 
decît după efectele plăcute sau neplăcute ale acesteia 
asupra propriei sale existenţe. 

Se observă, aşadar, în stadiul anal o gîndire caracte- 
rizată de mecanisme de identificare şi de proiecţie: aceste 
proiecţii se fac întotdeauna în cadrul dualist inerent 
ambivalenţei sado-masochiste a relaţiilor obiectale (cu 
lumea exterioară). Este perioada animalelor totem şi cea 
a fobiilor prin care se exprimă teama în faţa unui obiect 
investit de copilul însuşi cu o putere magică. Acest 
obiect, în general un animal, reprezintă, în inconştientul 
copilului, adultul căruia el i-a retras investirea libidinală 
agresivă pentru a o proiecta asupra substitutului său, 
animalul temut.’ = 


Fi . 


8 În Totem şi Tabu, Freud a tratat problema totemismului nu în 
sens clinic, aşa cum o vedem noi acum, ci din punct de vedere istoric 
sau religios. 

° Este un proces-cheie, ale cărui persistenţă sau deviăţie anormale 
permit formarea ulterioară de construcţii nevrotice delirante (şi even- 
tuala lor înțelegere terapeutică). 

STADIUL FALIC 


Încă din faza orală a sugarului asistăm la trezirea 
zonei erogene falice, penisul la băiat, clitorisul la fată. 
Cauza ocazională este poate excitarea naturală provocată 
de micţiune, căreia i se adaugă atingerile repetate din 
timpul toaletei. Oricum ar sta lucrurile, toate mamele 
cunosc jocurile cu mîinile ale micuţilor cărora li se 
adaugă frecarea coapselor una de cealaltă din timpul toa- 
letei şi gînguritul copilului în asemenea cazuri. Aceste 
manifestări continuă în ciuda „palmelor“ pe care copilul 
le primeşte peste mîini cînd cea care îl îngrijeşte este mai 
severă. Cel mai adesea însă această masturbaţie primară 
a sugarului este puţin evidentă şi încetează de la sine, 
pentru a nu reapărea decît în cel de-al treilea an de viaţă. 

Aceasta pentru că dezinteresul faţă de materiile fecale, 
impus copilului în numele esteticii, este acceptat de acesta 
pentru „a face plăcere“ celor care îl cresc şi pentru „a le 
cumpăra“ dragostea protectoare; el reuşeşte aici cu atît 
mai mult cu cît interesul său se concentrează asuprâă zonei 
erogene falice, a cărei tensiune fiziologică este vizibilă la 
băieţi prin existenţa erecţiilor, legate la această vîrstă de 
micţiune sau de defecaţie; disociindu-se de funcţia ex- 
cremenţială pentru a căpăta semnificaţia unei plăceri 
emoţionale în sine, această tensiune cere descărcare. 

Atîta timp cît copilul nu s-a deprins să-şi păstreze 
curăţenia, micţiunea după bunul plac înlesneşte calmarea 
excitaţiei falice uretrale conform jocului liber al tensiu- 
nilor libidinale locale. Masturbaţia secundară apare o 
dată cu disciplinarea sfincterului vezical, pe care adulţii 
o pretind de altfel mai tîrziu decît pe aceea a sfincterului 
anal şi cu mai puţină hotărîre. Interzicerea masturbaţiei 
secundare determină în mare parte persistenţa sau reve- 
nirea în timpul celei de-a doua copilării a incontinenţei 
urinare, însoţind sau nu sugerea degetului mare. 

Remarcăm, în treacăt, că existenţa generală a acestei 
masturbaţii infantile secundare a fost mult timp necu- 
noscută adulţilor din cauza refulării impuse de Supra- 
Eul civilizat. Există însă mulţi părinţi care o remarcă, o 
pedepsesc sever. Neîndrăznind să-şi mărturisească sau 

să-şi amintească faptul că şi ei au făcut la fel, susţin că au 
un copil deosebit de „vicios“ sau „nervos“ — după pro- 
priile expresii. 

Trebuie să recunoaştem că atunci cînd această mas- 
turbaţie este foarte evidentă şi persistă în prezenţa 
adulţilor în ciuda primelor interdicții, ea dovedeşte că 
pulsiunii libidinale i s-a adăugat o reacţie nevrotică: 
teamă, provocare, căutare a pedepsei şi mai ales absenţa 
unei legături afective reale cu adultul de faţă. 

Curiozitatea sexuală începe încă dinaintea celui de-al 
treilea an de viaţă, în plină perioadă anală sadică. Ea 
urmăreşte mai întîi să afle de unde vin copiii. Acest inte- 
res este adeseori trezit de o nouă naştere în familie ori de 
identificarea cu un prieten de joacă nemlţumit de sosirea 
unui frăţior sau a unei surioare sau răsplătit pentru eve- 
nimentul respectiv. Întrebarea este de obicei evitată de 
adulţi care vorbesc de barză sau de magazin, dar copilul 
descoperă destul de repede că mama are burta mare 
înainte de naşterea noului-venit, apoi că alăptează. 

De ce-urile obsedante ale copiilor de patru ani care 
nici măcar nu mai ascultă răspunsurile adultului nu apar 
decît după primele reacţii ale acestuia în faţa întrebărilor 
pur sexuale şi după ce copilul a reţinut noţiunea de 
„interzis“. 

Se schiţează teorii variate în funcţie de cunoştinţele 
anatomice la această vîrstă: concepţie digestivă; naştere 
prin defecaţie cu rezerva unui rol patern neclar dar pro- 
babil, rareori confirmat, încă mai rar declarat (deci 
infirmat) de adultul educator. 

Urmnează apoi o altă întrebare. Ce diferenţă există 
între un băiat şi o fată? Şi în cazul acesta adulţii evită, de 
obicei, răspunsul. Copilul se foloseşe atunci de cunoş- 
tinţele sale personale şi raportîndu-se la experienţa din 
perioada muscularo-excremenţială, cînd dualismul este 
caracterizat de cuplul antagonic activ-pasiv, îşi răspunde 
Singur: „băiatul este mai puternic“, ceea ce este în 
general adevărat încă din fragedă pruncie.!0 


10 O fetiţă de doiani şi jumătate spunea într-o zi,cu un aeradmi- 
rativ şi cu mîinile împreunate, pe cînd seuitacum se băteau nişte băieţi: 
„Băieţii sînt tali!“ 

Destul de repede însă, între alte prilejuri atunci cînd 
sînt puşi în situaţia de a urina în spaţii deschise, copiii 
observă că băieţii fac pipi stînd în picioare, ceea ce fetele 
nu pot face. Acest lucru este considerat drept un ele- 
ment de superioritate, care pentru băiat este în firea 
lucrurilor; fetiţa îşi închipuie că şi clitorisul ei va creşte. 

În cee? :c-l priveşte pe băiat, va trebui să i se atragă 
atenţia prin ameninţări de mutilare genitală ca să-şi dea 
bine seama de ceea ce refuza să vadă pînă atunci: fetelor 
le lipseşte într-adevăr ceea ce el are. Aceasta se va 
întîmpla spre cinci-şase ani, vîrstă la care discuţiile cu 
ceilalți, dar mai ales jocurile sexuale dintre băieţi şi fete 
îi vor spulbera orice îndoială. Însă înainte de şase ani, 
băiatul mai crede că fetele „au un penis mai mic“, fiind 
incapabil să gîndească altfel decît în raport cu el însuşi. 
Foarte frecvent însă, chiar dacă a acceptat ideea lipsei 
penisului la fete, persistă credinţa într-o mamă care are 
penis. Mamei nu-i poate lipsi ceea ce a dat. Fetelor el le 
lipseşte pentru că mama lor le-a pedepsit. 


Gîndirea în stadiul falic 


Cu cît copilul creşte, cu atît mama se ocupă fizic mai 
puţin de el; emoţiile libidinale avînd-o drept obiect se 
transformă mai des decît înainte în fantasme şi reverii 
care o privesc. Ele însoțesc toate manifestările activităţii 
copilului şi, între altele, raasturbaţia. La fete, aceasta nu 
este încă decît clitoridiană. 

Atmosfera afectivă a acestor fantasme masturbatorii 
este astfel sado-masochistă cu predominanţă sadică la 
băiat şi masochistă la fată, în cazul în care mama este 
normală. 

Nu á trecut pea multă vreme de cînd braţele şi 
mişcările ei erau asociate propriilor mobilizări pasive ale 
copilului; astfel, privirea încărcată de erotism asupra 
mamei îl face să acţioneze alături de ea, să participe la 
activităţile ei, autorizînd în acelaşi timp cuplarea pro- 
priilor senzaţii autonome pasive la fascinația cu care 
activităţile repetitive şi mute ale mamei, absorbită în ea 
însăşi, operează asupra lui. 

Cînd mama nu este lîngă copilul care o doreşte, 
acesta o cheamă, o caută. Dacă o găseşte, ea poate fi 
ocupată şi-l îndepărtează zicîndu-i: „Mai tîrziu, acum 
fac asta sau asta“; copilul întreabă: „De ce?“ „Ca să ai ce 
mînca — răspunde mama —, ca să termin treaba, ca tata 
să fie mulţumit; du-te şi joacă-te“. Copilul se supune 
luînd cu sine din mamă ceea ce poate lua: cuvintele ei, pe 
care şi le repetă sieşi, adesea cu voce tare. Sau rămîne, 
„cuminte“, să o privească. 

Observarea activităţii mamei şi meditaţia asupra 
cuvintelor ei, ce sînt pentru el rezonanţe sonore pe care 
le rememorează într-un mod ritmat, uneori cu voce tare, 
îl fac pe copil să dobîndească două noţiuni de o im- 
portanță considerabilă. 

Pînă acum copilul acţiona conform pulsiunilor sale 
imediate, din simpla plăcere de a şi le satisface. Nu ştia 
să le amîne şi reacţiona pe loc prin iritare la nesatisfa- 
cerea lor. Inutilitatea acestui protest furios, confortul 
afectiv al „cuminţeniei“, aşteptarea lui „mai tîrziu“ pro- 
mis de adultul iubit îl învaţă pe copil noţiunea „timpu- 
lui“. Înainte, totul se întîmpla î în prezent. Acum există 
„mai tîrziu“ şi „mîine“, cînd „mai tîrziu“ vine după 
noapte. Un timp îndelungat, de altfel, copilul nu va deo- 
sebi „mîine“ de „săptămînă“ sau de „anul viitor“ nici 
de „curînd“. Încă şi mai tîrziu va căpăta noţiunea de 
trecut pe care o vor exprima termenii „odată“ şi „ieri“, 
folosiţi la fel de bine pentru trecutul imediat ca şi pentru 
zilele mai îndepărtate, anterioare prezentului, din care 
cauză se confundă cu fantasmele sale. 

A doua noţiune: cînd copilul urmăreşte activitatea 
mamei sale cu atenţia pe care o cere tot ceea ce face fiinţa 
iubită şi aşteaptă ca ea să se poată în sfîrşit ocupa de el, 
timpul aşteptării, animat de observarea inteligentă, 
depinde. de ritmurile proprii fiecărui copil, dar şi de 
prezenţa afectivă, de veselia, de cuvintele pe care mama 
i le comunică în timp ce-şi vede de treburi. Copilul 
poate simţi disperarea abandonului strîns lipit de mamă 
şi poate fi înveselit de bucuria ei comunicativă în timp ce 
ea este ocupată într-o cameră alăturată. Copilul învaţă să 
observe cauzele numeroase ale mişcărilor şi actelor adul- 

tului. Îşi dă seama că acelaşi obiect are mai multe între- 
buinţări şi dezvoltă astfel în sine nevoia de generalizare 
bazată pe căutarea numeroaselor motivații legate de un 
singur obiect. 

„La ce foloseşte asta“ devine laitmotivul său în faţa a 
tot ce-l interesează. Se rupe astfel pentru prima oară de 
interesul exclusiv pentru lucruri aflate în raport cu el 
însuşi. De exemplu: focul şi tot ceea ce era cald „ardea“, 
era „rău“, de evitat. Acum, „focul încălzeşte“, iar „căl- 
dura“ este „bună cînd ţi-e frig“, este „necesară pentru a 
face mîncare“ etc. lar mama este făcută „ca să se ocupe 
de el, ca să facă mîncare, curăţenie“ etc. Prin extensie, 
el se întreabă în legătură cu toate obiectele care îi tre- 
zesc interesul: „La ce foloseşte?“ Va veni o zi în care se 
va întreba la ce îi foloseşte penisul şi îşi va răspunde 
„pentru a face pipi“, dar, observînd că fetele se lipsesc de 
el, îi va căuta în zadar o altă motivaţie; negăsind-o, va 
valoriza încă şi mai mult superioritatea magică pe care 
penisul i-o conferă. 

Aici poate intra în joc angoasa primară de castrare, la 
care ne vom referi în capitolul următor. 

Mulțumită cunoaşterii destinaţiei obiectelor prin 
întrebuinţarea lor, copilul deţine acum cheia multor pro- 
bleme. De exemplu: era prea mic pentru a ajunge la ce 
dorea şi spunea „nu pot“ chemîndu-l în ajutor pe adult; 
acum va căuta un scaun pe care să se urce. Apare dorința 
de a face „precum cei mari“, precum cei care au mai mult 
decit el. 

Dorinţa naşte ambiția de a compensa propria inferio- 
ritate prin ocolul pe care îl repezintă exploatarea practică 
a cunoştinţelor sale. Este, fără nici o îndoială, baza 
afectivă a interesului crescînd pe care individul îl va avea 
pentru a învăţa, a cunoaşte şi a valoriza „Cunoaşterea“. 

Nu am vorbit încă de o altă descoperire: a morţii. 
Ea se situează tot în această perioadă, căci copilul tre- 
buie sensibilizat în privinţa morţii ca ea să-l intereseze. 
El nu este receptiv, atîta timp cît nu rîvneşte la egali- 
tatea — în ceea ce priveşte forţa, mişcările şi cunoaş- 
terea — cu adulţii. Este nevoie ca ambițiile sale să se 
lovească de realitate. 

Urmărind animalele, descoperă moartea. Cînd gă- 
seşte un fluture, o pasăre, o şopîrlă, o muscă remişcate 
întreabă „de ce?“ şi i se răspunde — „pentru că e moar- 

“, Tot ceea ce treăieşte poate muri? De ce mor anima- 
lele? Pentru că sînt prea bătrîne, dar şi pentru că au fost 
atacate de altele care au cîştigat bătălia şi le-au ucis. A 
ucide înseamnă a imobiliza. Atât înţelege copilul în sta- 
diul anal şi la începutul stadiului falic. De aceea se joacă 
de-a ucisul doar din ambiţie şi din atotputernicie sadică. 
A reduce la stadiul de lucru inanimat tot ceea ce mişcă, 
acesta este sensul uciderii. 

Iată de ce imobilitatea corporală, totală sau parţială, 
atunci cînd este impusă copilului, este resimţită ca 
sadică, şi încă mai mult este resimţită astfel liniştea 
impusă de un adult excesiv de sensibil la zgomot. A 
vorbi este semnul unei activităţi mentale sănătoase din 
punct de vedere fiziologic la toţi copiii sub şapte ani. 
Concentrarea spiritului asupra unei lucrări de şcoală sau 
a unui joc, fără zgomot, inişcări corporale concomitente 
şi cuvinte este un semn de devitalizare morbidă. Antre- 
namentul care priveşte controlul activităţi'or paralele 
concentrării mentale nu poate fi decît progresiv şi marcat 
de momente de destindere zgomotoasă şi motrice. Acest 
antrenament este mai curînd dăunător decît folositor; 
din păcate, corespunde de multe ori ideii despre copilul 
cuminte,. care oferă toate satisfacţiile unor adulţi 
obsedaţi sau isterici pe care vitalitatea copilului îl deran- 
jează de la gîndurile sau fantasmele lor. 

Tăcerea şi nemişcarea sînt rareori altceva pentru 
copilul cuminte decît mutilare dinamică, reducere la 
starea de obiect fecal, moarte impusă şi îndurată. 
Înainte de a se cufunda în starea de înapoiere mentală, 
consecinţă a morţii acceptate, el dezvoltă fantasme 
sadice care pot ajunge pînă la halucinaţia fobică, sursă 
de plăceri erotice perverse ale tuturor stadiilor pro- 
priului libido blocat în manifestările lui expresive. 
Compulsiunile masturbatorii ritmate, ticurile, bîlbîie- 
lile, insomnia, encoprezia, enurezia sînt ultimele refugii 
ale libidoului acestui muribund social, supus torturii 
unei educaţii perverse. 

În ceea ce priveşte sensul real al morţii, copilul tre- 
buie să vadă murind un enimal sau o fiinţă iubită pentru 
a înţelege sensul absenței fără întoarcere, pierderea defi- 
nitivă a obiectului. Faptul că adultul însuşi nu poate 
împiedica moartea sau reînvia pe cel mort, aşa cum poate 
repara atît de multe lucruri, îl readînceşte pe copil în 
misterul naşterii. Să remarcăm — vom discuta mai tîrziu 
despre acest lucru — importanța coincidenţei cronolo- 
gice dintre apariţia angoasei de castrare şi descoperirea 
morţii. 

Fată sau băiat, copilul pe care mama îl neglijează — 
cel puţin în ochii săi de mic despot îndrăgostit — îşi dă 
seama că nu constituie singura ei preocupare, nici unicul 
scop al activităţii ei. Are un rival în persoana tatălui, 
atunci cînd nu are rivali suplimentari, fraţii şi surorile. 

Mult timp, tatăl face parte din ambianța mamei şi 
oricît de puţin ştie să certe sau să recompenseze cu dis- 
cernămînt, el este învestit cu o mare afecţiune. Mai mult, 
cînd se iveşte o chestiune dificilă, mama spune: „O să-l 
întrebăm pe tata.“ El cară lucrurile grele şi destul de des 
sforăie în timp ce doarme. Pentru copil, este o fiinţă 
puternică; încetul cu încetul însă devine un rival, cu care 
mama stă bucuroasă fără să dea atenţie cererilor copi- 
lului, căruia acum îi este mai puţin supusă decît în 
prima copilărie. Acesta se loveşte de „Du-te şi joacă-te, 
lasă-ne.“ 

Rivalitatea va fi aceeaşi faţă de fraţi şi surori, şi, în 
măsură în care pe drept sau pe nedrept le va atribui vreo 
vină în scăderea dragostei pe care i-o arată mama, copilul 
va avea faţă de ei sentimente conflictuale. Este motivul 
pentru care nu vom discuta în mod deosebit conflicte 
de familie, ale căror mecanisme pot fi practic şi funda- 
mental suprapuse conflictelor copiilor cu părinţii. 

Se poate spune, în marea majoritate a cazurilor, şi 
dacă părinţii sînt psihic sănătoşi, că fata este mai 
ascultătoare, mai puţin agresivă şi mai puţin zgomotoasă 
decît băiatul. 

Începînd din stadiul anal, în ceea ce priveşte jucăriile, 
interesul ei se îndreaptă mai ales către păpuşi, în timp 
ce băiatul se interesează de cai, de maşini. Fetiţei îi place 

să se joace cu apa spălînd rochiţele păpuşilor, făcîndu-le 
acestora baie, în timp ce băiatul aruncă pietre în apă, se 
joacă de-a pescuitul şi de-a vaporul. 

În stadiul falic, fata se joacă de-a musafirii, culcă 
păpuşa, o îngrijeşte, o leagănă, o îmbracă etc., în timp 
ce băiatul, dacă îi place o păpuşă (şi lucrul nu este aşa 
de rar), nu ştie să se joace cu ea. Pe fetiţă o preocupă 
deja propria toaletă, rochiile, se găteşte, ia pudra de la 
mama şi îi place să se plimbe cu geanta ei pe mînă. Pe 
scurt, se identifică cît mai mult cu mama, imitîndu-i fap- 
tele, gesturile, cuvintele. Este vorba despre comporta- 
mente sexuale conforme caracterelor specifice ale sexului 
aflat încă în stare incipientă pe plan genital. În acest 
timp, băiatul se consacră jocurilor agresive, se joacă de-a 
despotul înarmat cu un băț pe care îl botează puşcă sau 
revolver, îi place să provoace frică şi să poruncească. 
Cînd poate, se împopoţonează cu pălăria tatălui ori cu 
bastonul lui. Pe scurt, se identifică cît mai mult posibil 
cu acesta şi cu bărbaţii pe care i-a putut observa; este 
vorba de un comportament sexuat social, ghidînd planul 
genital masculin care începe să încolţească. 

Toată lumea a văzut copii jucîndu-se de-a mama şi 
de-a tata şi felul în care rolurile sînt împărţite deja, aşa 
cum vor fi în viaţă; băiatul ia, firesc, rolul tatălui, iar fata, 
pe cel al mamei (situaţia contrară este simptomatică 
pentru o reacţie nevrotică). 

Spre patru ani, patru ani şi jumătate cel tîrziu, băiatul 
intră în luptă emoţională deschisă cu tatăl său; îl omoară 
în joacă, încearcă să acapareze toată dragostea mamei, îi 
spune că se va căsători cu ea, că o va duce departe, î în 
casa lui, cu avionul, că vor avea copii împreună. Începe 
perioada oedipiană. 

Fetiţa trăieşte o perioadă asemănătoare. Contribuie 
oare la trezirea ei mai timpurie atitudinea tatălui care, 
de obicei, iubeşte mai mult fata decît băiatul? Oricum, 
spre trei ani şi jumătate, patru ani, ceva mai devreme la 
fată decît la băiat, fetiţa se comportă faţă de tatăl ei ca o 
mică îndrăgostită cochetă, seducătoare, tandră şi concen- 
trîndu-şi tot interesul 'libidinal asupra lui. Se arată 
geloasă şi nu este bucurie mai mare decît să iasă singură 

cu el, să-i acapareze atenţia, afecțiunea. Îi mărturiseşte 
planurile ei minunate: va fi soţul ei, o va duce într-o casă 
frumoasă şi vor avea mulţi copii. 

Dar vai, trista realitate este alta; tatăl şi mama ţin unul 
la altul şi purtîndu-se cu tandreţe faţă de copil îl înde- 
părtează de multe ori trimiţindu-l la joacă; copilul se 
simte neputincios în a-şi alunga rivalul. 

Ce fac doi adulţi împreună? Este o altă întrebare la 
care copilul încearcă să afle răspuns; îi pîndeşte, îi ascultă 
vorbind fără să le înţeleagă cuvintele. Cei mari îl alungă 
însă, iar cîteodată se opresc din vorbit cînd vine copilul. 
Acest mister al initmităţii părinților se întâlneşte cu încă 
unul rămas fără răspuns: rolul tatălui în conceperea 
copiilor. ; 

Dacă copilul asistă la raporturile sexuale ale părin- 
ţilor, fie că doarme cu ei în cameră — ceea ce, din păcate 
se întîmplă prea des!! —, fie că îi surprinde, el consideră 
situaţia drept un act sadic, o luptă în care tatăl este cel 
mai puternic iar rolul mamei îl răvăşeşte. Zîna sa tabu, 
mult iubită, este învinsă, poate chiar ucisă. Sîngele ciclu- 
lui menstrual, atunci cînd îl vede, îi va confirma ipoteza. 
Există aici ceva ce îi depăşeşte puterea de înţelegere şi îl 
umple de îndoială. Nu face însă legătura între această 
luptă şi misterul naşterii pentru că nu are capacitatea de 
a cunoaşte fără explicaţii existenţa spermei şi a vagi- 
nului.12 


11 Ar trebui ca întotdeauna copilul să doarmă într-o altă cameră 
decît cea a părinţilor, cu uşa închisă; aceasta începînd cu vîrsta de şase 
luni, cel mai tîrziu. Se va evita astfel cauza cea mai importantă a „ner- 
vozităţii“ la copil. 

12 După cum înorice psihanaliză a adultului se întîlnesc vise legate 
de „scena primitivă“ (coit-ul părinților), tot astfel la copii, fie că au asis- 
tat sau nu la coit-ul părinţilor, se descoperă la apariţia stadiului falic şi 
prefigurarea situaţiei oedipiene, în cazul băieţilor, fantasme de posesie 
sadică cu un simbolism de penetrare violentă (vezi desenul nr. 5, 
p. 168), iar în cazul fetelor, o posesie nu mai puţin efectivă în fantas- 
mele lor; dacă însă fata nu este nevrozată şi a atins situaţia afectivă oedi- 
piană, simbolismul visurilor şi al fantasmelor sale reprezintă posesia, 
fără suferinţă pentru fiinţa posedată care ar putea să se apere dacă ar 
vrea, dar care nu doreşte s-o facă, şi acceptarea ca agresivitatea sa să 
nu-l distrugă pe acela care e posesorul falic (vezi obs. lui Claudine, 
p. 236 şi fantasma „mută“ a lui Toteîn povestirea fratelui său, p. 227). 

Ce se va întîmpla cu această situaţie oedipiană care 
se instalează la patru ani şi atinge dezvoltarea maximă 
spre şase ani? 

Supunîndu-se naturii, copilul va trebui nu numai să 
se retragă din această rivalitate, uneori duşmănoasă, 
faţă de părintele de acelaşi sex, dar şi să se identifice 
cu el. El trebuie să dezvolte acele însuşiri care fac din 
băiat un bărbat şi din fată o femeie. În afara complexu- 
lui de castrare, ale cărui posibilități energetice incon- 
ştiente în acţiune în cadrul acestui proces structurant 
le vom studia mai tîrziu, diminuarea puseului libi- 
dinal, inerentă fazei de latenţă, va concura în a ajuta 
copilul în această tranziţie dificilă. 

Refluxul pulsional libidinal, evident după vîrsta de 
nouă ani, linişteşte conflictele chiar dacă ele nu sînt com- 
plet rezolvate; pînă la aproximativ 12 ani, o refulare, care 
nu lipseşte niciodată, împinge în inconştient toate 
curiozităţile şi dorinţele sexuale care fuseseră atât de vii 
în perioada celei de-a doua copilării. 


FAZA DE LATENŢĂ 

Faza de latenţă, î în mod normal „mută“ sau aproape 
„mută“, în privinţa manifestărilor şi a curiozităţilor 
sexuale, este folosită pentru dobindirea cunoştinţelor 
necesare luptei pentru existenţă, pe toate planurile. 

Intră progresiv în joc facultăţile de sublimare. 

Refularea interesului sexual erotic va permite perso- 
nalităţii eliberate să-şi desfăşoare întreaga activitate 
conştientă şi preconştientă pentru cucerirea lumii exte- 
rioare — precum o cutie de rezonanţă deschisă tuturor 
sunetelor, o pînză desfăşurată în bătaia vînturilor, o 
peliculă fotosensibilă, dacă ni se admit aceste imagini. 
Este aspectul cultural al fazei de latenţă, fază nu numai 
pasivă, dar şi activă, căci în timpul ei se va produce sinteza 
elementelor astfel primite şi integrarea lor în ansamblul 
personalităţii, ireversibil marcată de pecetea apartenenţei 
la grupul masculin sau feminin al umanităţii. 

Dacă la începutul fazei de latenţă copilul se afla în 
stadiul unui complex -oedipian bine definit, el nu va 

rămîne în inconştientul acestor cupluri antagonice legate 
de învestiri arhaice. Lib:doul, neimobilizat în inconştient 
(ca la copilul nevrozat, pentru a ţine la respect afecte 
refulate) va fi în întregime în serviciul unui Supra-Eu 
obiectiv. Inconştientul va participa şi el la achiziţia cul- 
turală, la cucerirea lumii exterioare. Complexul lui 
Oedip va fi progresiv şi complet disociat, tabu-ul inces- 
tului integrat clar în viaţa imaginară. 

Atunci cînd vor apărea, la copil, tulburările afective 
şi erotice (anunţînd pubertatea) şi masturbaţia terţiară, în 
loc să reacționeze ca şi cînd ar fi vinovat, el se va dez- 
volta în continuare şi va şti fără timiditate sau ruşine 
să-şi cucerească libertatea, progresiv, în fiecare zi, fără 
reacţii autopunitive. 

Importanţa şi valoarea sublimărilor din faza de 
latenţă este mare. Nu numai pentru că în această peri- 
oadă se schiţează caracteristicile sociale ale individului, 
dar şi pentru că modul, nevrotic sau normal, în care un 
copil foloseşte această perioadă face componentele 
arhaice precum şi pe cele perverse ale sexualităţii sale să 
se fixeze sau nu, să se agraveze sau să dispară. 

La apariţia pubertăţii, achiziţii sociale nefavorabile 
şcolare, dacă mediul este intelectual, sportive, dacă 
mediul este muncitoresc, deprinderi cu caracter practic 
general, dovedind abilitate, oricare ar fi mediul) vor 
îngreuna dezvoltarea, căci copilul nu va putea avea, în 
mod legitim, încredere în el. Şi se va spune, pe bună 
dreptate, despre acest copil care nu se dezvoltă că este 
„la vîrsta critică“. 

Cauza poate fi o deficiență reală a dispoziţiilor natu- 
rale ale copilului, dar aceste situaţii sînt rare. În acest 
caz, într-adevăr, copilul va fi încercat singur, dacă este 
sănătos, să depăşească inferioritatea într-o privinţă prin 
dezvoltarea compensatorie a altor însuşiri. Cauza poate 
fi, de asemenea, exterioară copilului (schimbări frecvente 
de şcoală pe care mame inconştient castratoare le impun 
copiilor lor, boli, accidente personale, catastrofe fami- 
liale, doliu, răsturnări ale soartei) perturbînd atmosfera 
afectivă a copilului. 

STADIUL GENITAL 


Vom asista la apariţia unei sexualităţi normale sau 
perverse sau a unei nevroze mai mult sau mai puţin 
pronunţate, după cum evoluţia anterioară fazei de 
latenţă va fi fost sănătoasă sau nu, după cum sentimen- 
tele de inferioritate vor fi împiedicat în zorii pubertăţii 
lichidarea unui nucleu conflictual rezidual sau vor fi 
făcut ca libidoul subiectului să regreseze în stadiile ante- 
rioare celui falic. i 

Masturbaţia (terţiară) este însoţită acum de fantasme 
îndreptate spre obiecte alese în afara familiei, adeseori 
aureolate de o valoare excepţională care le face, în mod 
prudent, încă inaccesibile şi provoacă un avînt cultural în 
muncă. 

Pubertatea va aduce, o dată cu apariţia ejaculării la 
băiat şi a fluxului menstrual şi a dezvoltării mamare la 
fată, elementele care lipseau înţelegerii rolului bărba- 
tului şi al femeii în procreare. 

Le mai rămîne puberilor să înveţe să-şi centreze 
tandreţea şi emoţiile sexuale asupra unei singure per- 
soane, ca în timpul copilăriei uitate, apoi să facă o alegere 
după demistificarea alegerilor succesive anterioare, şi să 
o fixeze pentru siguranţa vitală a copiilor care se vor 
naşte eventual dintr-o întîlnire concertată, corporală, 
emoţională şi genitală reuşită. 

Şi dacă copilul, obiect al învestirii genitale din această 
perioadă finală de dezvoltare nu se naşte, substitutul 
său afectiv va fi opera lor socială comună pentru că, în 
acest stadiu, fecunditatea este caracteristica împlinirii.13 


Inteligența 
Deşi există adeseori relaţii strînse şi o corespondenţă 
evidentă între dezvoltarea afectivă şi nivelul mental, 


i: Considerăm drept în afara cadrului acestui stadiu cazul celibatului 
din vocaţie, comun atîtor ordine religioase şi care, în formele sale umane 
reuşite, se poate exprima în limbaj psihanalitic ca o izbîndă a subiectului 
în simbolizarea persoanei sale şi a fecundității sale libidinale. 

experienţa ne arată că lucrurile nu stau întotdeauna aşa. 
Cu atît mai mult, aprecierea exprimată numeric a „nive- 
lului mental“ al unei persoane nu ne permite în nici un 
fel să deducem dacă sîntem astfel în posesia unui mijloc 
de a înţelege şi de a judeca „inteligenţa“. 

Mi se pare că predispoziția la sublimările intelectuale 
(în aceasta constă în fapt munca şcolară şi intelectuală 
în general), depinde — odată lăsate de-o parte reacţiile 
inhibitorii afective — de elemente preformate, legate de 
constituţia biologică. Pentru a fi folosite însă, aceste 
posibilităţi de sublimare intelectuală trebuie să comporte 
un maximum de adaptare fizică şi emoţională permiţind 
şi respectînd dezvoltarea subiectului, individ relativ 
autonom, loc de integrare a legilor propriei sale coeziuni 
libidinale şi a acelora ce asigură coeziunea societăţii. 

Cînd o nevroză se produce la un subiect cu nivel 
mental inferior celui normal, aceasta se poate datora fie 
unei reale debilităţi intelectuale, fie unei inhibiţii bru- 
tale a dreptului la un libido oral, anal, uretral sau falic 
din perioada în care hedonismul acestor zone era scopul 
electiv al activităţii. 

Interesul intelectual se trezeşte într-adevăr, în aceste 
stadii succesive, prin adeziunea afectivă la substitute ale 
obiectului sexual, pe măsură ce frustrări (orale, anale, 
uretrale) sînt impuse de educator şi de lumea exterioară. 
Interesul intelectual ce rezultă din pulsiunea libidinală 
vrea ca subiectul să tolereze această pulsiune cel puţin 
atîta timp cât se formează interese substitutive şi pînă 
când aceste interese produc prin ele însele satisfacţii afec- 
tive, în afara respectului adulţilor. Numai atunci inte- 
resul sexual care îi corespunde se va putea stinge de la 
sine, printr-o refulare fără pericol; posibilitatea de subli- 
mare este astfel dobîndită. 

Consider că putem numi „simptom nevrotic“, adică 
reacţie la angoasă, la suferinţă, hipertrofia „inteligenţei“ 
în raport cu restul activităţii psihofiziologice a subiec- 
tului. Inteligența, debilă, normală sau superioară, poate 
exista atât la nevrozat, cât şi la subiectul săriătos din punct 
de vedere afectiv; dar la posibilităţi originar egale de 
sublimare, subiectul sănătos din punct de vedere afectiv 

dispune, în raport cu subiectul nevrozat, de facultăţi 
intelectuale mai bine adaptate la realitate, mai produc- 
tive. Interesele sale sînt mai numeroase, fără a fi dispa- 
rate, şi vizează, în afara propriei satisfacţii şi a îmbogăţirii 
personale, eficienţa obiectivă pentru mediul său social. 

La asemenea subiecţi, activitatea falică, faza de 
latenţă, ca şi debitul fazei genitale la pubertate poartă 
amprenta interesului afectiv, a adeziunii spontane şi suc- 
cesive la toate activităţile pe care le pot înţelege (în 
mediul lor). 

Ajuns la maturitatea genitală, individul va sacrifica 
în mod deliberat (şi nu va refula) aceste interese evident 
incompatibile cu' felul de viaţă pentru care a optat. 
Aceasta fără nici un reziduu de regret pentru obiectele la 
care va fi renunţat şi pe care le va vedea, fără nelinişte, că 
sînt alese de alţii. 

Ceea ce am spus despre dezvoltarea inteligenţei nu 
este de altfel decît o explicaţie particulară a încheierii 
fericite a dezvoltării libidinale genitale, caracterizată prin 
„vocaţie“, angajament, opţiune liberă care, atunci cînd 
este intactă pînă la nivelul inconştientului, este însoţită 
de dezvoltare psihofiziologică şi de fixaţie libidinală de 
tip oblativ* la obiectul iubirii, la activitatea desfăşurată, 
la copil. 


Gîndirea în stadiul genital 


Am văzut în ce fel, la începutul situaţiei oedipiene, 
gîndirea decurge încă din modul anal, captativ triumfă- 
tor sau respingător triumfător, col6rat de ambiţie. 
Numai o dată cu lichidarea complexului lui Oedip 
gîndirea se poate pune în slujba sexualităţii numite 
oblativă, adică a sexualităţii ce depăşeşte căutarea satis- 
facțiilor narcisice, fără a le infirma totuşi. 

În stadiul genital, gîndirea se caracterizează prin bun 
simţ, prudenţă, obiectivitate a observaţiei. Este gîndirea 
raţională. 


* de la oblation (= oblaţiune, jertfă, ofrandă, adusă în special zeilor) 
— nota trad. 

Obiectivitatea spre care va năzui individul va fi aceea 
a aprecierii tuturor situaţiilor, afectelor, fiinţelor şi a lui 
însuşi la adevărata valoare, adică aceea intrinsecă, fără a 
pierde din vedere valoarea relativă, în raport cu celelalte 
fiinţe. Subiectul nu se va apropia de punctul maxim al 
acestei obiectivităţi totale decît dacă, pe de-o parte, a 
lichidat toate conflictele nevrotice interioare şi dacă, pe 
de altă parte, a alungat din inconştient nucleele de fixaţie 
arhaică. 

Gîndirea obiectivă total conştientă, apanaj al stadiului 

genital împlinit, pare de altfel incompatibilă cu ins- 
trospecţia, în aceeaşi măsură, dar din alte motive, ca şi 
gîndirea narcisică din stadiul oral, preconştientă şi inca- 
pabilă de obiectivizare. Stadiul genital oblativ se carac- 
terizează prin fixarea libidinală asupra obiectului 
heterosexual, în vederea vieţii în doi, fecundă, şi a 
protecţiei copilului (sau a substitutului său). 
__ Această fixaţie sexuală genitală poate merge, la 
adultul împlinit, pînă la abandonarea totală, sinceră, 
adică mergînd pînă în inconştient, a instinctelor propriei 
conservări pentru a asigura protecţie, conservarea şi dez- 
voltarea liberă a vieţii fizice, psihice (afectivă şi intelec- 
tuală) a copilului, a fructului. Este o fixaţie oblzrivă 
asupra unui obiect exterior subiectului, obiect a cărui 
supravieţuire şi reuşită contează mai mult decît supra- 
vieţuirea şi reuşita subiectului însuşi.!4 

Cu un mod de gîndire aflat total şi constant în servi- 
ciul libidoului genital nu mai poţi încerca să „te“ 
concepi. 

Pentru ca un astfel de gînd să poată fi formulat este 
nevoie de un minim de interes pentru sine (auto-erotic) 
împletit cu interesul obiectal oblativ; nu este, aşadar, o 
motivaţie a stadiului “genital. Încercările de reflecţie 
asupra acestui gînd ating inefabilul, ies din domeniul 


14 „Oblativ“ nu trebuie înţeles ca virtuos la modul ideal, ci ca refe- 
rindu-se la un mod de a-l iubi pe celălalt — iubitul, opera, copilul — 
cu o dragoste instinctivă, protectoare, egală și adesea superioară în 
intensitate libidinală propriului instinct de conservare. Este deplasarea 
adultului de la narcisism la grija pentru descendență. 

gînuirii raţionale omeneşti. Introspecţia ţine aşadar 
întotdeauna, chiar în stadiul genital, de un anume fel 
anal de a gîndi şi nu este niciodată raţională, nici 
obiectivă. 

Modul de tăia total oblativ este incontrolabil 
pentru subiect şi probabil însoţeşte bulversarea psihofi- 
ziologică totală specifică orgasmului genital în împreu- 
narea cu un partener sexual „iubit“, la adultul care a 
atins, conştient şi inconştient, stadiul genital oblativ. 
Specificul orgasmului sexual este tocmai acela de a 
exprima inexprimabilul şi de a aduce cu sine tulburări 
de negîndit, de necontrolat şi de netransmis. 

Modul genital oblativ al gîndirii poate să mai regre- 
seze şi după ce a fost atins, iar eşecurile sau erorile în 
alegerea celuilalt ori în încercările prin care trec copilul 
sau opera, în mod creativ concepute, potinduce — prin 
angoasa de castrare asociată întotdeauna, începînd cu 
vîrsta oedipiană, valorii etice narcisice a individului — o 
regresiune nevrotică. Modurile de gîndire şi de reacţie 
din stadiile anterioare pot reapărea. Acestea sînt cazurile 
de nevroze traumatice ale căror simptome traduc vidul 
obiectal, antrenînd după sine pierderea dorinţei de a trăi, 
recăderea în situaţia emoţională oedipiană critică trans- 
ferată asupra obiectelor resimţite ca omoloage. 

Pînă la bătrîneţe însă, pulsiunile libidinale structu- 
rate de complexul lui Oedip îşi regăsesc ordonarea crea- 
toare în lupta resimţită ca fiind conflictuală în articularea 
sa pe complexul oedipian. Urmînd acelaşi model exis- 
tenţial ca şi această criză umană decisivă, pulsiunile libi- 
dinale şi pulsiunile morţii se confruntă prin intermediul 
urmelor, rămase structurante, ale complexului de cas- 
trare. Aşa cum somnul şi visele sale în care dorinţele sînt 
satisfăcute susţin, prin ritmul necesar al odihnei, vitali- 
tatea conştientă a unei treimi din viaţa omenească, tot 
aşa, în cazul unei experienţe majore în viaţa genitală 
încercate în realitate, regresiunea în boală serveşte drept 
compensație narcisică. Libidoul genital pe care eşecul 
l-a afectat în realizările sale creatoare găseşte aici un sub- 
stitut castrator amintind de tată: durerea care îl orien- 

tează spre relansarea dinamică a persoanei sale, recon- 
firmată în propriul destin, fără reziduuri de amărăciune 
ca în perioada complexului lui Oedip. 

Bucuria creatoare marchează regăsirea libidoului 
genital iarăşi creator. 


2. ROLUL SEXUALITĂŢII 
ÎN DEZVOLTAREA PERSOANEI 


Am încercat să aruncăm o privire de ansamblu asupra 
apariţiei paralele a tuturor activităţilor la copil, ca şi 
asupra modului său de a percepe realitatea. Aşadar, 
căutarea plăcerii erotice senzuale nu este singura preo- 
cupare a copilului, nici chiar în ochii psihanaliştilor, aşa 
cum vor unii să creadă. 

La fiecare vîrstă însă, de la naştere şi pînă la moarte, 
nu există gînd, sentiment sau faptă a individului care să 
nu presupună o căutare hedonistă, adică o pulsiune libi- 
dinală. Nu există viaţă sănătoasă fără viaţă sexuală sănă- 
toasă şi invers, nu există viaţă sexuală sănătoasă la un 
individ bolnav sau nevrozat. 

Sănătatea sexuală nu se măsoară după activitatea 
erotică fiziologică a individului, aceasta nu este decât 
unul din aspectele vieţii sale sexuale. Celălalt este com- 
portamentul afectiv al individului faţă de obiectul iubirii 
(a2mance), care se traduce — în absenţa acestuia din 
existenţa reală — prin fantasmele în care intervine. 

Numai studiul acestor fantasme şi al simbolisticii lor 
permite cunoaşterea vîrstei afective a subiectului şi tipul 
de sexualitate care îi conduce activitatea. Nu există acti- 
vitate care să nu fie susținută afectiv de sentimente în 
raport cu scopul ei, conştient sau inconştient. 

Scopul oricărei educaţii (profilaxie a tulburărilor de 
comportament), ca şi al oricărei psihoterapii (tratament 
al tulburărilor de comportament), este folosirea libi- 
doului individului în aşa fel încât acesta să se simtă fericit, 
iar bunăstarea sa subiectivă să se acorde cu bunăstarea 
celorlalţi şi chiar să o favorizeze în loc să o împiedice. 

Voi încerca să dovedesc exactitatea clinică a ceea ce 
am afirmat şi să trag concluziile educative practice ale 
acestei constatări clinice: energia kbidinală, deviată de la 
scopurile sale sexuale, însufleţeşte toate activităţile indi- 
vidului. 

Încă din primele luni de viaţă există la copil tendinţa 
de a-şi freca ritmic o parte oarecare a corpului pentru 
obţinerea plăcerii. În faza orală pasivă, suptul fără 
înghiţire este o manifestare fără alt scop decît hedo- 
nismul; în faza orală activă a muşca sau a muşca în joacă 
este în sine o plăcere. 

La începutul fazei anale apare plăcerea de a ciupi, de a 
bate, de a strivi, de a „împinge“, adică de a face un efort. 
Tocmai pentru că este capabil să depună un efort mus- 
cular ştie copilul „să împingă“ şi „să se ţină“, şi poate fi 
învăţat, repetîndu-i-se onomatopeea care însoţeşte 
efortul defecaţiei şi fiind pus pe oala de noapte, să disci- 
plineze efortul respectiv, pînă atunci ludic, şi să-l trans- 
forme în prima cucerire din viaţa sa socială şi, în acelaşi 
timp, în primul mod de a face plăcere adultului iubit. 

Din nefericire, stadiul anal sadic de organizare psiho- 
afectivă este foarte activ iar tensiunea libidinală a copi- 
lului nu se poate deplasa uneori în întregime, în acest 
stadiu, asupra derivatelor pe care lepropune sau le per- 
mite adultul. De aceea vîrsta stadiului anal este cea la 
care copilul îşi roade pieliţele de la unghii, bagă degetele 
în nas, se scarpină, chiar dacă pielea e sănătoasă, şi îşi 
face chiar mici leziuni gata bineînţeles să se infecteze 
(vezi observaţia lui G., p.176). Unul sau altul din aceste 
obiceiuri se poate prelungi dincolo de stadiul anal, căci 
oferă adultului mai puţine prilejuri de pedepsire. Aceasta 
va dovedi că polarizarea întregului libido al subiectului 
spre noi cuceriri nu s-a produs sau nu s-a făcut în 
întregime. 

Astfel se explică gesturile, aparent absurde şi lipsite 
de plăcere, i integrate mimicii caracteristice fiecăruia dintre 
noi (în limbaj curent ele sînt numite „manii“). Apar fără 
ştirea noastră, cînd reflectăm, sîntem preocupaţi, facem 
eforturi sau ne concentrăm atenţia. Din punct de vedere 
calitativ, au aceeaşi valoare inconştientă ca şi simpto- 

mele obsesionale, căci au aceeaşi origine şi nu se deose- 
besc de ele decît cantitativ. Din punct de vedere afectiv, 
ele servesc drept suport sentimentelor cu aceeaşi valoare 
ca acelea din copilărie şi fantasmelor care se raportează 
inconştient sau simbolic la conflicte din perioada anală 
sadică. 

Că aşa stau lucurile, o dovedeşte faptul că atunci cînd 
vedem o persoană băgîndu-şi degetul în nas, smulgîndu- 
şi pieliţele de la unghii, muşcîndu-şi unghiile sau buzele, 
jucîndu- -se cu cheile sau cu mărunţişul din buzunar, 
sîntem în primul moment agasaţi; pe de altă parte însă, 
dacă îi atragem atenţia, persoana nu se poate opri să facă 
aceste gesturi fără ca gîndirea să-i fie stînjenită şi însoţită 
de iritare; altfel spus, tensiunea pe care o producea 
reflecţia era mai suportabilă însoţită de destinderea pul- 
sională provocată de gest. 

În afara acestor gesturi care echivalează cu o mas- 
turbaţie „degradată“, există particularităţi de compor- 
tament integrate „caracterului individului“: furia, 
ranchiuna, invidia, gelozia, vanitatea sînt tot simptome 
pentru că, în ciuda justiticărilor logice pe care subiectul 
le găseşte (raţionalizări), ele se produc invariabil în toate 
relaţiile umane afective pe care subiectul şi le creează. 

Atitudinea sentimentală a copilului faţă de cei care se 
ocupă de educaţia lui — reflectare, cel mai adesea, a atitu- 
dinii inconştiente a acestora faţă de copil — permite sau 
nu folosirea pulsiunilor în scopuri cultural utile: astfel; 
îndrăzneala, gustul pentru risc atunci cînd sînt recom- 
pensate prin admiraţia mamei; victoria asupra adultului 
în luptele î în joacă sau la jocurile de îndemînare, ori încu- 
rajarea adultului dacă copilul nu a cîştigat (şi nu cele- 
brarea, ironică la adresa copilului, a propriului triumf); 
mîngilierile şi complimentele care îl încurajează pe copil 
să recunoască victoria celuilalt şi să fie generos în conflic- 
tele inevitabile cu ceilalţi (şi nu reproşuri severe care 
vizează „să-l îmblînzească“ definitiv cînd copilul este de 
fapt înzestrat cu un libido mai mare decît al altora). 

Aşadar, pulsiunile şi descărcările libidinale nu au 
importanţă atît în ele însele, cît în virtutea afectelor pe 
care le produc. 

Pentru copilul care nu are încă „vîrsta raţiunii“, adică 
simţ moral (Supra-Eu), concluziile experiențelor sînt 
reglate de principiul brut plăcere-neplăcere. Ceea ce 
aduce plăcere va fi repetat, ceea ce aduce neplăcere va fi 
evitat. 

Impulsurile instinctuale ale copilului se vor lovi însă 
de obstacole. Dacă aceste obstacole sînt conforme 
„condiţiei umane“, luată în sensul cel mai larg, sau dacă 
au fost impuse, fără vreo necesitate raţională, de mediul 
familial a cărui atitudine decurge dintr-o optică etic 
deformată, copilul nu este capabil să-şi dea seama. Îşi va 
da seama într-o bună zi, la pubertate sau mai tîrziu, cînd 
dorinţa sa de a reconsidera valorile ridicate la rang de 
dogmă de către mediul în care creşte sau de propriul 
Supra-Eu va produce conflicte între sensul său moral 
deformat şi Eul său. Această reevaluare a valorilor la 
pubertatea „afectivă“ este totuşi indispensabilă. A recon- 
sidera valorile nu înseamnă de altfel neapărat a le dis- 
truge, ci a le inventaria, a le tria, a le păstra pe acelea care 
convin. Această criză de la pubertate produce inevitabil 
conflicte familiale, mai mult sau mai puţin însemnate, 
chiar dacă părinţii sînt foarte toleranţi, mai ales dacă nu 
se interesează de copil. Într-adevăr, pentru adolescent, 
angoasa interioară provocată de lupta normală dintre 
propriile instincte şi Supra-Eul săz este greu de suportat. 
Ea se dovedeşte mai uşor de îndurat atunci cînd tînărul 
transferă altora respunsabilitatea suferinţei sale, iar 
părinţii sînt Supra-Eul vz4, „responsabilii de serviciu“. 

Bineînţeles, există părinţi care măresc intensitatea 
conflictului puberal, dar acesta nu este, în sine, cu nimic 
mai puţin normal din punct de vedere fiziologic şi 
afectiv. De aceea aceste conflicte ale adolescenţei, fie că 
se petrec la vîrsta fiziologică, fie că se petrec mai tîrziu, 
în cazul în care individul este deja uşor nevrozat înaintea 
pubertăţii, adică vinovat de agitaţiile şi tulburările sale 
sexuale, pot declanşa nevroze mai mult sau mai puţin 
acute. Nevrozele se manifestă între 18 şi 25 de ani şi 
coincid cu primele încercări de raporturi afective în afara 
„Casei“ şi cu sentimentele de vinovăţie pe care încercările 
respective le produc. 

Arta celui care se ocupă de educaţia copilului şi arta 
medicului constau în a-l conduce pe copil la dezvoltarea 
fericită a tuturor acelor însuşiri afective şi date fizio- 
logice naturale care sînt compatibile cu cerinţele fizice şi 
psihice ale mediului său social. Nu izolînd copilul îl vom 
feri de boli, ci întărindu-l împotriva lor. La fel şi pentru 
sănătatea morală; nu este de nici un folos copilului să-l 
ferim de riscurile vieţii. El trebuie să accepte suferinţa 
inevitabilă, teama omenească pe care o vor produce 
interdicțiile aduse de societate pulsiunilor sale libidinale 
dezordonate. Îl vom ajuta dacă îi vom permite dezinte- 
resul liber şi spontan faţă de plăcerile interzise sau puţin 
agreate în mediul social în care este chemat să trăiască. 
Acest dezinteres se obține nu prin severitate, ci prin mari 
compensaţii libidinale şi sentimentale pe care supunerea 
le aduce copilului în schimbul restricţiilor acceptate. 

Adultul nu trebuie să uite niciodată că bogăţia libi- 
dinală a unui copil poate fi egală dar şi superioară sau 
inferioară propriei sale bogății libidinale, că personali- 
tatea care există virtualmente la copil poate fi foarte 
diferită de a sa; nu trebuie niciodată să compare perso- 
nalitatea unui copil cu a altuia sau, dacă o va face, nu va 
depăşi punctul de vedere strict al reuşitei practice, al 
sănătăţii, al fericirii subiective datorate unei bune 
adaptări afective. 

Nu există, şi nu va exista fără îndoială niciodată, un 
mijloc uman care să permită aprecierea valorii intrinseci a 
unei fiinţe. Orice adult — părinte, medic sau educator — 
trebuie să aibă foarte clară în minte ideea respectului 
libertăţii individuale a copilului în toate activităţile legi- 
time care îl vor tenta şi grija de a nu adăuga nimic la 
restricţiile instinctuale pe care le reclamă buna înţele- 
gere a individului cu mediul său social contemporan. 

Aceste restricţii nu sînt întotdeauna aceleaşi; adeseori 
sînt mai mici decît cele pe care adultul şi le impune de 
bună voie, condus de o etică personală, sau din supu- 
nere la unele condiţii de viaţă uneori mai grele, de care 
copilul nu este responsabil şi pe care nu trebuie să se 
obişnuiască să le considere „normale“. 

Copilul poate foarte bine să-l iubească şi să-l admire 
pe educatorul lui, fără să se simtă obligat să-l considere 
pe acesta infailibil în toate judecăţile pe care le formu- 
lează. Simplul fapt că-l iubeşte şi se simte respectat îl va 
determina pe copil să-l respecte la rîndul lui, să-i facă 
plăcere şi să-l imite atîta timp cît această atitudine va fi 
în acord cu dezvoltarea sa spontană, originală. 

Crescînd, el va putea să-şi permită alegerea unui mod 
de viaţă uneori complet diferit de cel al adultului edu- 
cator. În aceste divergențe, de vedere, întotdeauna 
neplăcute pentru el, va fi susţinut de convingerea fermă 
că reuşita şi fericirea sa pe drumul ales (chiar dacă acesta 
îl îndepărtează de adultul care l-a format) îi vor aduce 
adultului satisfacția profundă de a vedea opera vieţii sale 
dusă la bun sfîrşit şi pe copil capabil la rîndul lui de 
fecunditate. | 

Dacă adultul nu este nevrozat, el are în mod natural 
faţă de copilul său „arta“ în întregime afectivă despre 
care am vorbit că trebuie să fie a educatorului sau a 
medicului, fără a se simţi lipsa cunoştinţelor intelectuale 
cu care aceştia o pot completa. Într-adevăr, adultul 
sănătos psihic se găseşte în stadiul genital oblativ; este 
hotărît, aşadar, pentru propria dezvoltare fizico-afectivă, 
să-şi consacre energiile libidinale operei sale, obiectelor 
„vocației“ sale, copilului său. Fericirea acestuia îi dă 
bucuria de a trăi şi posibilitatea de a îmbătrîni fără 
regrete. . 

Dacă am ajuns să vorbim despre educaţie, este pentru 
că aceasta constituie pentru comportamentul individului 
ceea ce profilaxia bolilor este pentru sănătatea generală 
a organismului. „Arta“ care face valoarea unui educator 
îi este dată de bunul simţ natural; iar medicul nu poate 
rămîne străin de el. 

Oricare ar fi defectele sau calităţile unui adult, el 
poate avea o atitudine afectivă obiectivă de simpatie 
umană născută din stimă şi respect pentru semenii săi, fie 
că, în forul său interior, îi aprobă personal, fie că nu. 
Aceasta este singura atitudine valabilă pentru 'medicul 
căruia i se aduceun copil cu tulburări de comportament, 
sau cu tulburări organice, sau de ambele feluri. 

Numai aşa, şi cu condiţia să aibă cunoştinţele ştiin- 
ţifice necesare, va putea pune un diagnostic şi emite o 
judecată privind durata, desfăşurarea şi sfîrşitul bolii. 
Rolul său nu face astfel decît să înceapă. Medicul mai 
trebuie să îngrijească bolnavul, adică să-i aducă sprijinul 
material, moral, sau pe amîndouă pentru a-l ajuta să se 
însănătoşească stimulîndu-i mecanismele naturale de 
apărare, pentru a vedea la el depăşirea fericită a tulbură- 
rilor funcţionale sau repararea (cu minimum de pierderi 
de substanţă, cum spun chirurgii) a leziunilor din cauza 
cărora bolnavul a venit să-l consulte. ` 

De aceea toţi cei care se ocupă de-tulburările de com- 
portament, de tulburările organice funcţionale, educa- 
torii, „medicii“ în adevăratul înţeles al cuvîntului, 
trebuie să aibă noţiuni despre rolul vieţii libidinale şi să 
ştie că educaţia sexualităţii este fermentul adaptării indi- 
vidului la societate. 


3. IMPORTANŢA PERIOADEI FALICE 
ÎN PATOGENIA PERSOANELOR 
NEVROZA TE 


În primele perioade ale sexualităţii, orală şi anală, adul- 
[ii nu pretind suprimarea totală a satisfacțiilor hedoniste. 

Dacă mama sau educatoarea nu sînt nevrozate, ele 
urmăresc să obţină doar progresiv relativa regularitate a 
activităţilor necesară în acelaşi timp unei bune sănătăţi a 
copilului şi confortului vieţii, să oblige, copilul, treptat, 
fără i intransigenţă, să mănînce curat, să-i impună încetul 
cu încetul, nici în mod absolut, nici obsedant, disciplina 
funcţiilor digestive excremenţiale. Educaţia sfincterelor 
impusă cu o severitate inflexibilă este proprie unei edu- 
caţii nevrotice, merge adică împotriva scopului propus: 
a reduce interesul Eului faţă de pulsiuni pentru ca afec- 
tele legate de acestea să poată fi folosite în scopuri 
substitutive de interes social. Or, dacă felul cum funcţio- 
nează intestinele devine o grijă, aceasta ar fi, pentru eco- 

nomia inconştientului, ca şi cum erotismul anal ar 
stăpîni în absenţa represiunii culturale: pentru ansam- 
blul personalităţii şi adaptarea ei practică însă, ele nu 
mai sînt acelaşi lucru. Individului nu-i mai este permisă 
plăcerea, care este condamnată; nu urmează însă de aici 
că este eliberat de preocupările anale. Dimpotrivă, con- 
Stipaţia sau diareea devin evenimentul zilei, o mare can- 
titate de libido este utilizată pentru refularea pulsiunii 
sexuale, ea însăşi învestită cu o cantitte egală de libido. 
Libidoul blocat astfel în inconştient nu mai este dispo- 
nibil pentru învestirea activităţilor sociale practice ale Eului 
şi nici a zonei erogene falice care trebuie să succeadă 
cronologic zonei anale în a deţine întîietatea plăcerii. 

În perioadele orală şi anală, acceprînd să renunţe 
parţial la satisfacerea pulsiunilor sale instinctuale, copilul 
găseşte mjlocul de a cuceri prietenia adulţilor fără a fi 
obligat să-şi înăbuşe complet interesul pentru funcţiile 
digestive indispensabile vieţii organice. În plus, ceea ce 
este refulat din interesul afectiv pe care copilul îl poartă 
excrementelor sale serveşte la a învesti alte obiecte cu 
iubire (zmance). Mama este prima beneficiară, pentru că 
copilul învaţă să-i facă plăcere; apoi noi obiecte, în fie- 
care zi mai numeroase, sînt primite în lumea afectivă a 
copilului. 

Libidoul, colorat de sadism şi masochism, deviat de la 
scopul său erotic primitiv, poate atunci fi pus în slujba 
musculaturii şi a inteligenţei, capabile fiziologic să folo- 
sească separat sau simultan agresivitatea şi pasivitatea în 
cadrul activităţilor practice. Achiziţii culturale şi expe- 
rienţe personale ce îi arată subiectului limitele şi regulile 
impuse de lumea exterioară pulsiunilor sale individuale 
servesc astfel la crearea nucleului conştient al perso- 
nalităţii: Eulcopilului îşi manifestă iniţiativele libere în tot 
ce nu este vizat de interdicțiile adultului educator; se 
loveşte de aceste interdicții tot-aşa cum se loveşte de legile 
fizice ale lumii exterioare. Aceste ciocniri inevitabile pro- 
voacă o suferinţă numită angoasă primară. Energia libi- 
dinală reprimată, deviată de la scopurile sale hedoniste 
orale şi anale, va întări adeziunea la transformările per- 
mise, care astfel vor fi mijloace de apărare a Eului împo- 

triva angoasei primare, precum şi satisfacţii narcisice şi 
mijloace permiţînd dezvoltarea spre stadiul genital. 

Dacă educatorul nu este nevrozat şi a atins stadiul 
genital al propriei sale dezvoltări sexuale, dacă, pe de 
altă parte, copilul este normal din punct de vedere 
somatic, nu există accidente „nevrotice“ grave în adap- 
tarea copilului la viaţa socială. Mecanismele sale de 
apărare se arată adecvate. Ele se fac în sensul deplasării 
afectelor asupra obiectelor de interes importante din 
punct de vedere cultural. Mecanismele respective dau 
naştere la atitudini reactive care iau forma trăsăturilor 
de caracter şi a sublimărilor în acord cu mediul social 
ambiant, cu educatorul sau cu mediul familial, educator 
şi mediu familial aflaţi ei înşişi în acord cu mediul ambiant 
în chestiune. Sînt aşa-numitele reacţii „normale“. 

Rezultatele frustraţiilor înţărcării şi ale disciplinării 
sfincteriene sînt aşadar, pe de-o parte: formarea la copilul 
educat normal a unui început de personalitate diferen- 
ţiată, ale cărei interese şi sublimări sînt deja apreciabile; 
pe de altă parte: stimularea evoluţiei sexuale în sensul 
întîietăţii zonei erogene falice, care este învestită încetul 
cu încetul, pe măsură ce noile puseuri libidinale nu mai 
găsesc ieşire spre zonele orale şi anale dezinvestite de 
interesul sexual. 

În perioada falică intervine un fapt nou, care dă 
frustraţiilor erotice necompensate valoare de trauma- 
tisme psiho-fiziologice mutilatoare. Este neputinţa copi- 
lului de a deplasa (fără regresiune) spre o altă zonă 
erogenă învestirea libidinală cuvenită falusului, ridicat 
la rang de zonă erogenă electivă. Dacă pentru fete depla- 
sarea poate şi trebuie să se facă de la clitoris spre vagin, 
proximitatea anatomică a celor două zone face ca o 
interdicţie vizînd masturbaţia clitoridiană să fie deseori 
valabilă şi pentru masturbaţia vaginală (de altfel aceasta 
stă în intenţia adultului reprobator). 

Pentru băieţi, ca şi pentru fete, zona genitală devine 
centrul de interes sexual, care nu este totuşi, din acest 
motiv, complet detaşat de vechile fixaţii erotice (lăcomie, 
glume scatologice, sexualitate tactilă, auditivă,olfactivă, 
hedonism muscular, îndemînare, dans, sporturi, agre- 
siuni lucide constînd în a muşca, a zgîria, a bate etc.). 

Primordial din punct de vedere fiziologic este ca 
sexualitatea infantilă să ajungă în faza predominanţei 
zonei genitale. Respectarea evoluţiei sale naturale este 
necesară din punct de vedere cultural pentru adaptarea 
normală a copilului la viaţa socială ulterioară ce pre- 
tinde dezvoltarea fiziologică şi sentimentală a indivi- 
dului, adică dezvoltarea sa libidinală. Din păcate, se 
întîmplă de multe ori ca adultul, ignorant sau nevrozat, 
să submineze la copil învestirea de interes erotico-afectiv 
pentru sfera genitală, încă de la primele ei manifestări. 
Acest interes este totuşi dovada unei evoluţii instinc- 
tuale fireşti în raport cu dezvoltarea biologică a fiinţei 
umane. A interzice copilului masturbaţia şi curiozităţile 
sexuale spontane înseamnă a-l obliga să dea inutil atenţie 
unor activităţi şi sentimente care, înainte de pubertate, 
sînt în mod normal inconștiente sau preconştiente. Este 
o evidenţă morală (şi chiar un loc comun teologic, după 
cum o dovedeşte noţiunea de „vîrsta raţiunii“) că anu- 
mite comportamente nu au aceeaşi semnificaţie pentru 
adult şi pentru copil. O conştientizare prematură într-o 
atmosferă de culpabilizare aduce multe prejudicii dez- 
voltării copilului pentru că ea îl privează de dreptul de a 
folosi altfel, pe plan genital, libidoul inconştient închis în 
aceste activităţi spontane. Copilul sănătos psihic ajuns în 
stadiul falic este capabil să-şi cotroleze nevoile, este agil, 
îndemînatic, vorbeşte bine, ascultă şi observă mult, 
găseşte plăcere în a imita ceea ce vede, pune întrebări, 
aşteaptă răspunsuri corecte în lipsa cărora îşi imaginează 
explicaţii magice. 


~ 


4. INTERDICŢIILE CURENTE 
ALE MASTURBARII 


Ce mijloce foloseşte adultul cînd îl surprinde pe copil 
făcînd gestul „îngozitor“ care îl şochează? 

Există mai întîi simpla interdicţie fără explicaţii. Dacă 
nu ar fi făcută pe un ton dezaprobator şi nu ar veni de la 

adultul preferat, ar fi cea mai puţin traumatizantă. 
Într-adevăr, aşa cum se întîmplă cu toate interdicțiile 
făcute copilului, el nu ţine seama de ea decît în prezenţa 
„celor mari“ sau atuncicînd îşi dă singur seama de riscul 
veritabil şi identificabil raţional la care neascultarea sa 
îl expune. Or, cum acest „adevărat pericol“ nu se va 
arăta niciodată în cazul masturbaţiei, el va putea înde- 
plini cerinţele societăţii care, aceasta este realitatea, nu 
admite masturbaţia în public, dar nu o interzice nimănui 
în particular. 

Nu numai că adultul dezaprobă masturbaţia, dar se 
întîmplă foarte rar ca adultul să nu-şi justifice inter- 
dicția, căci copilul îi solicită cu inocenţă motivul ei. 
Aici începe încurcătura pentru adult, care în general 
răspunde: „Nu e frumos“, sau „nu e curat“, fără să-şi 
dea seama că aceste explicaţii pot ridica un zid între el 
şi copilul care pînă atunci îi acordase toată încrederea. 
Dacă, din nefericire, copilul admite şi îşi însuşeşte 
aceste false judecăţi de valoare, „bunul simţ“ al său este 
pentru totdeauna denaturat; vom reveni mai tîrziu 
asupra acestei probleme. 

Cînd adultul foloseşte mijloace de intimidare, vorbeş- 
te conform propriului Supra-Eu şi nu conform moralei 
raţionale, adică conform cerinţelor sociale reale ale 
mediului său. Iată de ce o mamă sau o educatoare 
nevrozată (frigidă, de exemplu) este profund dăunătoare 
primei educaţii a copilului, chiar dacă acesta o uită 
complet. 

„Atunci, se va spune, sînteţi dintre cei care lasă 
copilul asemenea unui teren necultivat sub pretextul de 
a nu-i provoca nici o frustrare!“ 

Nu, deloc, dar contează modul în care i se cer copi- 
lului renunţări legate de instincte, iar acest mod depinde 
de personalitatea'adîncă a educatoarei. Ea poate ajuta 
copilul să se dezvolte în chip fericit, sau dimpotrivă, sub 
pretext că îl educă, să-i împiedice evoluţia. 

De fapt, rareori copilul nu repetă gestul dezaprobat, 
oricît de „urât“ şi de „murdar“ se încearcă să i se arate că 
este. Atunci adultul recurge la mijloace de constrîngere 
sau de intimidare. 

— E vorba mai întîi de seria de pedepse corporale 
deja folosite în educaţie pînă în momentul respectiv: pal- 
mele, loviturile, biciul, privările alimentare etc. 

— În anumite medii rafinate, în care copilul nu este 
lovit, mamele se cred mai blînde dacă leagă mîinile copi- 
lului în timpul somnului — aceasta este de fapt cea mai 
sadică dintre pedepsele corporale. Nu se pune problema, 
pentru copil, să îşi uite trista condiţie de victimă. Cea 
mai mică dorinţă de a se mişca, fără nici o intenţie mas- 
turbatoare, îi aminteşte, prin asociaţie, păcerea interzisă. 
Întreaga sa activitate manuală este compromisă. Ne 
putem uşor imagina sentimentele de revoltă pe care 
această imobilitate forţată le poate provoca la o fiinţă 
dotată cu o mare agresivitate naturală sau perversiunea 
masochistă, care capătă valoare iniţiatică la cel care o 
suportă fără revoltă. 

— Există, în funcţie de vîrsta copilului, ameninţarea 
magică de a-l da „omului negru“, „Bau-Bau-lui“, 
„poliţistului“, pînă la aceea de a-l da pe mîinile castra- 
toare ale „doctorului“ care „îl va opera“ sau, mai cate- 
goric „i-o va tăia“ (asta despre mîna vinovată sau despre 
organul sexual). 

— Copilul e ameninţat cu boli care mutilează local 
(penisul se va toci sau va cădea, mîna vinovată se va usca 
sau va paraliza), cu boli care slăbesc organismul (obo- 
seală, tuberculoză, cretinism, nebunie), chiar cu boli 
mortale sau cu moartea. 

Găsind că copilul are ochii „încercănaţi“, anumite 
mame dau vina pe masturbaţie, şi deşi n-au pfins nici- 
odată copilul asupra faptului, îl ceartă. Cum nu există 
copil care să nu-şi fi atins cel puţin o dată organul sexual 
(că are sau nu obiceiul s-o facă), iată-l îngrozit că faptul 
„i se citeşte pe faţă“, înfricoşat de gravele urmări pre- 
zise, obsedat chiar şi în singurătate de amenințările cas- 
tratoare. i 

— Să adăugăm pedeapsa divină la care se expune 
pentru această gravă greşeală de care trebuie să se acuze 
cînd merge la confesiune. Din nefericire, preotul iese 
uneori în chip nevrotic din rolul său şi în loc să acorde 

iertarea liniştitoare pentru conştiinţa angoasată a copi- 
lului, îl ceartă şi joacă — faţă de băiat — rolul substitu- 
tului, el însuşi castrat, al tatălui castrator.!5 

În spatele tuturor acestor explicaţii menite să susţină 
interzicerea masturbaţiei există, formulată sau implicită, 
noţiunea de mîhnire, de tristeţe profundă pe care copilul 
o produce adultului; acest lucru est ceva nou. Educaţia 
pentru curăţenie şi educaţia generală nu aduseseră din 
partea adultului decît interdicții făcute pe un ton vio- 
lent, supărat, obosit, excedat, dispreţuitor, dar niciodată 
pînă în acest moment nu avuseseră acest adaos de stin- 
ghereală intimă care însoţeşte tonul reprobator al adul- 
tului cînd vorbeşte copilului de lucruri ţinînd de 
educaţia sexuală genitală. 

_Manifestă severitate faţă de masturbaţia infantilă cei 
care au un Supra-Eu arhaic, corespunzător stadiului anal 
şi care, încă preocupaţi cu îndîrjire să-şi refuleze pro- 
priul hedonism excremenţial, refuză să admită oricare 
altul. Spun adevărul în ceea ce-i priveşte cînd afirmă 
că masturbaţia este urîtă sau murdară, în timp ce un 
Supra-Eu genital nu o găseşte decît imperfectă şi nesatis- 
făcătoare. Aceasta explică de ce femeile frigide suferă în 
majoritatea timpului de o constipaţie persistentă şi de 
ce cînd e vorba de sănătatea copilului, interesul li se 
concentrează asupra funcţionării intestinelor.16 


15 Adevăratul tată nu este castrator decît datorită faptului de a o 
poseda sexual pe mamă, a cărei senzualitate o interzice definitiv fiului. 
Incestul interzis deschide calea dorinţei privind femeile din afara 
familiei. 

Oricare celibatar este în mod inconştient considerat de copil drept 
eunuc prin infirmitate sau prin destin nefericit. Înainte de vîrsta adultă, 
este greu, dacă nu imposibil, să admiţi că celibatul este rezultatul unei 
vocaţii de sublimare genitală, compatibilă, adică cu valorizarea etică a 
stărilor afective şi satisfacţiilor din viaţa cuplului heterosexual; de aceea 
toate restricţiile sexuale făcute de educatori și educatoare celibatari 
sînt pr mite ca stimulări ale erotciipregenitale venite de la autoritatea 
recunoscută. Evident, nu este scopul căutat! 

16 Mi s-a întîmplat deja de trei ori să întîlnesc mame care nu admi- 
teau pentru băieţii lor, pînă la o anumită vârstă, decît chiloţi fără şliţ 
care „sînt cuviincioşi“. Toate trei coseau șliţul la maşină atunci cînd, 
din lipsă de timp, erau obligate să cumpere chiloţi de la magazin în 
loc să-i facă singure (aceste femei mi-au mărturisit că erau frigide). 

În ceea ce priveşte credinţele despre pericolele mas- 
turbaţiei, boala, nebunia, cretinismul, ba chiar înmuierea 
măduvei spinării (sic), ele sînt atît de răspîndite în anu- 
mite medii, încît trebuie să credem că aceste „zvonuri“ 
au fost lansate de medici fără discrenămînt, autori de 
cărţi nefaste în care, fără îndoială, scriau negru pe alb ce 
voiau să facă şi mai impresionant pentru ei înşişi, sadici 
şi obsedaţi de masturbaţie cum erau. 

Adevărul este că masturbaţia normală, departe de a 
obosi copilul, îi calmează tensiunea libidinală falică, a 
cărei dovadă sînt erecţiile. Ea produce copilului o des- 
tindere fizio-afectivă care nu atinge intensitatea orgas- 
mului la adult fiindcă nu are loc ejacularea, dar care 
constituie o liniştire psihică şi fizică, atîta timp cât în fan- 
tasmele masturbatoare nu intervine ideea unei nesupu- 
neri vinovate sau a unei ameninţări. 

După cum am mai spus, ceea ce contează, în perioada 
falică, de la trei la cinci ani (ca de altfel şi în alte epoci), 
nu sînt atît manifestările exterioare ale sexualităţii, cît 
modul de relaţie obiectală pe care acestea le exprimă. 
Ceea ce contează este felul în care subiectul se poartă 
faţă de obiectul alegerii sale, al interesului său afectiv, 
cel pe care îl investeşte cu libido şi asupra căruia îşi 
îndreaptă tulburările, gîndurile şi fantasmele erotice şi 
sentimentale. 

De aceea, în perioada oedipiană, respectarea mas- 
turbaţiei este esenţială. Iată de ce suprimarea ei impusă 
copilului înainte ca în sufletul acestuia să fi avut loc pro- 
cesul afectiv personal şi inconştient de renunțare la 
obiectele incestuoase împiedică, mai mult sau mai puţin, 
adaptarea ulterioară a copilului. 

Iată de ce amenințările de mutilare sexuală, mai mult 
sau mai puţin explicite, pe care adulţii le fac la apariţia 
masturbaţiei din a doua copilărie, atît băiatului cît şi 
fetei, au o mare importanţă. 

Singurul argument valabil pe care este înţelept să-l 
folosim este pudoarea, dacă copilul se masturbează prea 
făţiş în public, ceea ce se întîmplă destul de rar. 

Cel mai bine este să nu-i dăm atenţie; cel mai adesea 
trecătoare, masturbarea va înceta de la sine. Dacă însă 

se consideră necesar să se intervină, aceasta se va face 
numai în particular, pentru a nu răni mândria copilului; 
tonul va fi firesc, cel al unei remarci obişnuite în legătură 
cu îmbrăcămintea sau toaleta, de exemplu, făcîndu-se 
apel la noţiunea de pudoare, privind ceea ce fiecare, adult 
sau copil, poate face cînd este singur. Acest argument 
va fi întotdeauna suficient pentru a suprima, fără pericol 
pentru copil, tendinţa acestuia de a se masturba în 
public. 

Fie că masturbaţia se petrece pe faţă, fie că se petrece 
pe ascuns, important e, pentru a ocroti Viitorul afectiv al 
copilului, ca adultul să nu i se opună, nici total, nici în 
numele unor false principii. Acesta trebuie să se poată 
masturba atunci cînd simte nevoia fără să intervină, 
venită din exterior şi niciodată necesară educaţiei, 
noţiunea de culpabilitatre sau de pericol. Libertatea 
intimă absolută lăsată copilului îi va păstra libertatea 
afectivă, adică jocul liber al sentimentelor tandre sau 
ostile, al fantasmelor de cucerire, războinice sau de 
educţie prin care, fată sau băiat, motivează tot ceea ce 
„face“ direct sau indirect pentru a-şi cuceri, pasiv şi 
activ, obiectele iubirii sale (zimance). 

Am ară.at că această activitate sexuală incompletă 
cunoaşte, spre şapte ani, în mod normal şi din cauze 
endogene (organice şi afective), un regres firesc. Este 
perioada prepubertară de adormire mai muit sau mai 
puţin incompletă a erotismului genital. Singura atitu- 
dine favorabilă pe care o poate avea educatorul este de 
respectare a acestei evoluţii normale. 


CAPITOLUL III 


Complexul lui Oedip 


În mod normal, copilul de trei ani nu mai are deci, 
cum am văzut, nimic dintr-un mic sălbatic; este deja 
„şlefuit“, are caracter, obişnuinţe, ocupaţii preferate, un 
mod de a gîndi şi numeroase posibilităţi afective care 
sînt dirijate spre relaţii sociale cu cei din jur şi adesea, 
în cea mai fericită dintre situaţii, cu copii de vîrsta sa, 
fete şi băieţi. Libidoul său este aşadar bine folosit. 

Modul cum: adultul a răspuns exigenţelor sale de 
iubire (zimancielles) şi a ştiut să reacționeze la ele prin- 
tr-o caldă afecţiune judicios măsurată, observaţiile şi 
încurajările făcute cu discernămînt au adus copilului 
satisfacţii afective constituind, în cazurile „normale“, 
compensaţii suficiente pentru renunţările care i s-au 
cerut şi pe care le-a acceptat. 

U şurinţa cu care s-a desprins de zona erogenă anală 
vine din descoperirea plăcerii datorate excitaţiei falice 
(penis sau clitoris). 

ntr-un cuvînt, el nu mai este un „pervers instinctiv“, 
adică un Sine avid de.satisfacţii hedoniste dezordonate şi 
imediate; are un Eu. Nu are încă simţ moral, dar nevoia 
de a fi în compania celorlalţi îl îndeamnă să se comporte 
intuitiv conform regulilor morale ale celor din jurul său. 
Se va masturba atunci cînd, pe de-o parte, „se va plic- 
tisi“, cînd nu va mai avea nimic interesant de făcut (în 
pat, cînd nu doarme şi trebuie să stea „cuminte“), adică 
atunci cînd imaginaţia sa merge în gol, dacă se poate 
spune, fără să găsească suport ludic pentru destinderea 
fiziologică sexuală (în înţelesul larg al cuvîntului) pe care 

pulsiunea libidinală o cere; pe de altă parte, mai ales cînd 
este într-o stare fiziologică de excitare (erecţie a peni- 
sului, tensiune a clitorisului). La un copil normal, sănă- 
tos, masturbaţia nu va fi aproape deloc publică, nici 
frecventă, iar adultul nu trebuie să-i dea atenţie. Nevoia 
va fi cu atît mai puţin imperioasă cu cît mama va şti să-şi 
stimuleze copilul în exercitarea tuturor activităţilor utile 
şi ludice de care acesta este capabil. Alegerea se va 
orienta mai ales spre activităţile pe care le favorizează 
îndemînarea, energia musculară şi intelectuală a copi- 
lului, prin imitarea fetelor şi a băieţilor mai mari. 

Rezultă că un copil surprins mereu că se mastur- 
bează, dacă este „normal“, este un copil extrem de dotat 
ce trebuie antrenat în activităţi superioare ca forţă sau 
nivel mental celor rezervate copiilor de aceeaşi vîrstă. 
De cele mai multe ori însă este vorba de un copil deja 
nevrozat pentru care masturbarea a devenit o nevoie 
obsedantă. Acest copil trebuie îngrijit, şi nu certat. Mij- 
loacele de intimidare menite să interzică masturbarea 
— în cazul în care se supune — îi vor frîna dezvoltarea 
(încetul cu încetul va căpăta un aer „abrutizat“) şi, dacă 
nu se supune, îl vor face instabil, coleric, indisciplinat, 
revoltat. Nici una, nici cealaltă din aceste posibilităţi nu 
sînt, credem, rezultatul pe careîl urmăreşte adultul; din 
nefericire, nu obţine altceva şi a făcut totul, fără să-şi 
dea seama, pentru a ajunge aici. 

Am abordat problema interdicţiilor obişnuite ale 
masturbării. Le-am numit „castratoare“ pentru că îşi 
propun suprimarea activităţii genitale a copilului. Invers, 
multe intervenţii aparent anodine ale adulţilor urmărind 
să interzică anumite modalităţi de comportament spon- 
tan ale copilului, modalităţi caracteristice sexualităţii sale 
normale, vor avea aceeaşi valoare de interdicții „castra- 
toare“; de pildă: curiozitatea copilului, fie el băiat sau 
fată, instinctul combativ la băiat şi cochetăria la fată, 
tocmai pentru că aceste interdicții privesc elemente cu o 
puternică încărcătură afectivă libidinală. 

Orice intervenţie a adululor care încearcă nu numai să 
suprime total masturbaţia, dar şi să pătrundă inutil în 
imaginaţia copiilor şi în proiectele lor fantastice (care 

ascund întotdeauna fantasme sexuale) pentru a le trece 
prin filtrul raţiunii, se va numi intervenţie castratoare. Ea 
nu va face decît să mărească angoasa inevitabilă şi normală 
a individului în acest moment greu al dezvoltării sale. 

Să admitem, pentru simplificarea expunerii, că, fapt 
contrar unei practici destul de răspîndite, nu i se face 
copilului nici o observaţie în legătură cu masturbaţia, 
fie pentru că adultul rămîne indiferent, fie pentru că nu 
observă. 

Vom vedea că nu este nevoie de nici o intervenţie a 
adulţilor pentru ca un copil să sufere de angoasa de cas- 
trare, faţă de care trebuie să înveţe să se apere şi nu să 
capituleze, nu încă. Efectul inevitabil al acestei apărări va 
fi intrarea în joc a rivalităţii oedipiene, care, la rîndul ei, 
va declanşa un complex de castrare. 

Vom studia în continuare lupta împotriva formelor 
succesive ale angoasei de castrare. 


Să spunem, în rezumat, că, în cele mai fericite cazuri, 
copilul va rezolva complexul lui Oedip înaintea fazei de 
latenţă, în care va putea astfel intra pe deplin sănătos 
fizic şi moral, fapt ce îi va permite să facă cele mai bune 
achiziţii culturale: acestea îi vor înlesni apoi dezvoltarea 
normală, afectivă şi fiziologică, la pubertate, la ado- 
lescenţă şi, mai apoi, la maturitate. 

De cele mai multe ori însă copilul nu reuşeşte să 
rezolve complexul lui Oedip înainte de a intra în per- 
ioada de latenţă; este obligat să „semneze un armistițiu“, 
să ni se ierte expresia, cu complexul de castrare care la 
pubertate îşi va relua rolul castrator: subiectul se mai 
poate încă elibera de el, acum sau niciodată.! 


Angoasa de castrare 

Neliniştea pe care copilul o simte la constatarea că 
fetiţa nu are penis îl împinge mai întîi să ascundă 
mărturia propriilor simţuri. Aşa cum am mai spus, el 


1 Fără psihanaiiză. 

este convins că fata are unul mai mic, care va creşte, sau 
unul care este ascuns între picioare, aşa cum visase 
despre o femeie unul din bolnavii noştri adulţi; visul îi 
amintise o fantasmă din copilărie. În zadar încearcă 
copilul să se liniştească prin aceste speranţe consolatoare; 
băiatul se teme să nu i se întîmple acelaşi lucru şi lui, dat 
fiind că „este posibil“. i 

După cum se ştie, modul de gîndire din acest stadiu 
stă sub semnul magiei. Copilul încearcă, după logica sa, 
sau dacă vreţi, după nivelul său mental, să-şi explice 
această lege a firii de care se loveşte în mod conştient ca 
de o anomalie. Nu i se pare ca fiind în ordinea normală 
a lucrurilor; cum nu a constatat diferenţa mai devreme, 
trage concluzia că penisul fetei „a căzut“ sau „că a fost 
tăiat“ sau că „s-a pierdut“. În funcţie de fiecare din aceste 
explicaţii, el imaginează o poveste, adică o fantasmă în 
care situaţiile sînt repezentate simbolic: desenele copiilor 
ilustrează aceste fantasme (vezi desenul nr. 1, p. 164, 
unde animalul are nasul şi coada tăiate şi cf. cazul lui 
Tote, p. 227). 

Michel, un băieţel bolnav pe care îl am în analiză, 
mi-a povestit următoarea întîmplare (ca să-mi explice 
desenul nr. 3, p. 166):'„Un domn chinez a curăţat o 
banană şi este mulţumit de banană, apoi se uită la un 
copac şi aruncă banana fiindcă crede că este o piatră, 
doamna prinde banana“. La întrebarea mea dacă este o 
întîmplare adevărată, el îmi răspunde: „Mi s-a întîmplat 
mie. Aveam un măr, pe urmă am făcut pipi pe un copac 
şi nu m-am mai gîndit la el. Am crezut că era o piatră, 
am aruncat-o fără s-o fac într-adins şi pe urmă nu am 
mai avut măr şi nu ştiam cum s-a întîmplat.“ Observăm 
cum o întîmplare adevărată este punctul de plecare 
pentru o fantasmă. Mărul, fruct interzis al paradisului 
terestru, Michel:o ştie, este înlocuit de banană, simbol 
falic, iar povestea se referă la acţiunea sa de a urina. 
Mama lu: Michel este una din mamele care cos şliţul, 
ceea ce îl obligă pe Michel să-şi dea jos chiloţii cînd face 
pipi — deci să pună pe pămînt tot ce are ca să-şi elibe- 
reze amîndouă mîinile; băiatul a uitat apoi să-şi mai ia 
mâncarea, probabil din cauza unui act ratat nevrotic. 

Cînd copilul îşi dă seama că numai fetelor le lipseşte 
penisul, primul rezultat este de a le desconsidera. 

Dar nu admite că femeile, şi mai ales mama lui, pot să 
nu aibă penis. Fata şi băiatul continuă încă să şi-o închi- 

uie infinit superioară lor, deci avînd un mare falus. 
Îi ada să ai un penis înseamnă „să fi mai puternic 
decît fetele“; or, adulţii, bărbaţi şi femei, sînt încă mai 
puternici decît băieţii. Copilul se simte inferior faţă de 
adult şi are dreptate, avînd în vedere condiţia sa de copil. 

Vezi pălăria doamnei din desenul nr. 3, p. 166. 

Cf. observaţia lui Claudine, p. 236: „Ea este cel (sic) 
care n-are nimic“ în desenul unde „băieţii şi domnii au 
fiecare ceva mare ca să privească marea“. 

Vezi desenul nr. 6, p. 169 (al unui băiat de 11 ani cu 
enurezie). Copacul cel mare, pură fantezie, atinge în 
acest desen oedipian nava „Normandie“ pe care el şi-a 
amintit-o exact; simbolismul era atît de limpede încît 
l-am întrebat dacă ştie că femeile nu sînt făcute ca 
bărbaţii. Nu ştia, deşi observase că sora lui şi fetele nu 
sînt făcute ca băieţii. Credea însă că „asta Be rezolva“ 
cînd ele deveneau „mame, doamne“. 

Odată faptul admis, copilul se întreabă „de ce“. Îşi 
spune: fiindcă „au fost pedepsire“ — mereu gata, în acest 
stadiu, să vadă sancţiuni în planul agresiv nimicitor din 
cauza propriului sadism pe care îl proiectează asupra 
celorlalţi. Este încă incapabil să conceapă fiinţele simțind 
şi gîndind altfel decît el. 

„Cine le-a pedepsit?“ Îşi va răspunde prin întâmplări 
cunoscute sau inventate sau prin fantasme ţesute în jurul 
unui fapt povestit de adult. 

Toate simbolurile castratoare au apărut rînd pe rînd 
în desenele unuia din micii mei pacienţi: bunicul cu 
briciul său, d-na Fichini, vrăjitoarea din povestea Albei- 
câ-Zăpada, maştera, moşul cu sacul, zmeul, Bau-Bau, 
polițistul, jandarmul, papa (!), ofiţerul cu sabia, omul 
pădurii cu capcane, omul-peşte, omul mării, scafandrul. 
Toate aceste fiinţe puternice, magice, aveau multe pălării 
extraordinare, bastoahe şi un sac mare în care să arunce 
copiii. 

În toate aceste poveşti, copilul cade în mîinile căpcă- 
unului mîncător de oameni, ale fiinţelor atotputernice 
şi rele. De ce sînt pedepsiţi copiii tăindu-li-se „coco- 
şelul“ sau „robinetul“ — explicaţie pe care şi-o dau 
despre absenţa penisului „impusă“ fetelor? Pentru că nu 
au fost cuminţi sau nu au ascultat. Severitatea adulţilor 
faţă de un copil zgomotos sau violent în jocurile şi 
ocupațiile sale — zgomotul şi violenţa sînt normale la 
această vîrstă —, o severitate fără fundament logic 
determină creşterea inutilă a angoasei; oamenii mari sînt 
pentru el fiinţe miraculoase care, înțelepte, au întot- 
deauna dreptate şi dacă copilul este băiat sau fată ţine, se 
pare, de bunul lor plac. Adultul este acela care face o 
fată dintr-o fiinţă întreagă iniţial, dar din al cărei corp 
rupe o parte; fără această intervenţie castratoare, copilul 
ar fi fost băiat. 

Observăm aşadar că angoasa de castrare are ca punct 
de pornire o interpretare falsă a realităţii; este o inter- 
pretare căreia nu i se poate sustrage nici un copil din 
cauză că pericolul pe care-l inventează este motivat de 
forta magică atribuită adulţilor şi de inferioritatea sa 
reală faţă de ei. l 

Această descoperire a diferenței dintre sexe va avea 
rolul de a stimula dezvoltarea copilului. El refuză cas- 
trarea de care se crede ameninţat, pe nedrept, dar refuzul 
nu îi pune sexualitatea în pericol, dimpotrivă. 

Important este ca acest conflict să aibă loc în Eul 
conştient. Copilul este conştient de neliniştea lui, el o 
refuză cu bună ştiinţă. O interpretează ca venind din 
exterior şi gîndirea lui cere să-i găsească o cauză. 

n aceasta constă „angoasa“ de castrare; ea trebuie 
net diferențiată de ceea ce vom numi „complexul“ de 
castrare. Complexul de castrare este un fenomen incon- 
ştient.2 Vom vedea că spre deosebire de complexul de 
castrare (fenomen inconştient şi legat de complexul lui 
Oedip), angoasa de castrare (fenomen conştient, pre- 


2 Pentru înţelegerea celei mai dificile părţi a expunerii, este impor- 
tant ca cititorul să aibă clar în minte, de fiecare dată cînd se va ivi, 
diferenţa dintre angoasă (conştientă) şi complex (inconştient). 


74 


oedipian) are multe consonanţe pozitive pentru sexua- 
litate, căreia îi favorizează dezvoltarea. Dimpotrivă, 
complexul de castrare va fi pentru copil un izvor de 
suferinţă fără altă ieşire obişnuită decît abandonul 
momentan al intereselor sale sexuale, în perioada de 
latenţă. Am văzut totuşi că, în anumite cazuri, foarte 
fericite, copilul poate lichida complexul lui Oedip şi 
complexul de castrare înaintea fazei de latenţă. 


LUPTA ÎMPOTRIVA 
ANGOASEI DE CASTRARE 


CONSECINŢĂ: NAŞTEREA COMPLEXULUI LUI OEDIP 
CARE DECLANŞEAZĂ LA RÎNDUL LUI 
“COMPLEXUL DE CASTRARE 


După cele relatate mai sus, putem spune că angoasa 
de castrare ţine de trei factori: i 

1. Descoperirea diferenţei falice, conformă sexelor 

2. Puterea magică atribuită adulților 

3. O infezioritate generală şi reală faţă de adult 

Primul dintre aceşti factori este singurul invariabil, 
ceilalţi doi pot fi reduşi. 

Al doilea factor, puterea malefică şi magică a adul- 
tului, poate fi trecut prin filtrul raţiunii şi disociat. 
Adultul declarat rău va fi părintele castrator, în ceea ce 
îl priveşte pe celălalt, adultul bun, copilul va încerca prin 
toate mijloacele să-i obţină ajutorul şi protecţia. 

În privinţa celui de-al treilea factor, inferioritatea 
reală a copilului, acesta va căuta să o remedieze — fie 
negînd-o conştient într-o manieră categorică, ceea ce în 
mod subiectiv o sporeşte, o dată ce copilul constată dife- 
renţa dintre ce este el şi ce ar vrea să fr fost, — fie depă- 
şind-o prin apreciabile achiziţii culturale. Avantajul 
acestei ultime atitudini este că oferă mai multe mijloace 
de seducţie pentru cucerirea ajutorului şi a protecţiei 
obiectului cedipian. 

În lupta împotriva angoasei de castrare, atitudinea 
băieţilor şi a fetelor vor fi diferite. 

BĂIATUL 


Lupta împotriva angoasei de castrare. 


Dificultăţi. 


Faptul de a fi fost favorizat de natură?, în timp ce 
„sărmana fată“ este defavorizată, îl face pe băiat să atri- 
buie penisului o şi mai mare valoare. Falusul, învestit 
deja cu libidoul narcisic datorită satisfacţiilor sexuale pe 
care le aduce masturbaţia, suportă o învestire libidinală 
suplimentară ţinînd de categoria încrederii în sine. 

Cum însă sexualitatea este încă, din punct de vedere 
calitativ, sadică, captativo-agresivă, manifestările de 
triumf ale băiatului vor fi exagerări ale componentelor 
sadice: acasă, jocuri zgomotoase, brutale, iar afară, 
alergări, căutarea aventurii prin tufişurile din împrejurimi, 
a pietrelor care vor fi aruncate cît mai departe (tot o notă 
agresivă şi o temă de aventură), închipuiri războinice în 
joaca de-a soldaţii. În închipuirile sale, ofiţerii au drept de 
viaţă sau de moarte asupra soldaţilor şi a prizonierilor. 

Mama rămîne totuşi obiectul iubirii afective; e cu atît 
mai iubită de băiat cu cît acesta consideră o favoare spe- 
cială din partea ei faptul de a fi băiat. Vrea să-i cuce- 
rească afecțiunea caldă şi admirativă, iar mijloacele de 
care dispune sînt agresive; conform părerii sale, aceste 
mijloace care îi afirmă sexualitatea trebuie să o facă pe 
mamă mîndră de el; şi în al doilea rînd — pe tată. „Aveai 
dreptate să mă consideri demn de a fi băiat.“ | 

El îşi suportă mai uşor inferioritatea reală de copil 
atunci cînd mama îl apreciază şi reuşeşte chiar — dato- 
rită identificării cu tatăl să simtă că împărtăşeşte puterea 
magică a acestuia. În fantasmele sale ludice este cal, leu, 
tigru. l 

Aşa cum am văzut însă, ataşamentul faţă de mamă 
creşte progresiv, în timp ce aceasta se eliberează de 
dependenţa constantă care o ţinea legată de copil. 


3 Adică de mamă, și încă de o mamă falică. 

Iubirea ei, grija binevoitoare şi maternă continuă totuşi 
să-l învăluie sentimental pe fiu. Ea îi stimulează mîndria 
de a-şi face prieteni printre cei mici şi cei mari, de a se 
purta cu ei conform convențiilor sociale ale mediului. 
Mama se arată mulţumită şi mîndră de progresele pe 
care copilul le realizează în domeniul rezistenţei fizice, 
de iniţiativele lui fericite, de succesele lui intelectuale. 

Băieţelul găseşte astfel în lumea exterioară obiecte de 
atracţie, prietenii, jocuri, interese la care aderă intelectual 
şi afectiv cu entuziasm. De aceea, eşecurile sau insa- 
tisfacţiile afective îl rănesc profund. 

Toate activităţile sale sînt însufleţite de prezenţa 
mamei. De relaţiile cu ea depinde coloratura emoţiilor 
prin care ia contact cu noi obiecte ale iubirii (zimance). 
Aceasta explică tristeţea copilului care-şi simte mama 
necăjită sau supărată, chiar atunci cînd cunoaşte motivul, 
căci el nu înţelege valoarea afectivă a supărării, mai ales 
atunci cînd mama, prinsă de propriile-i griji, îşi lasă 
copilul în singurătatea inimii sale. Fără ca părinţii să 
bănuiască, copilul se crede vinovat. Astfel, pînă şi cea 
mai mică dintre năzbiîltiile care să merite o mustrare 
capătă dimensiunile unei crime, iar simţul moralintim al 
copilului este deformat de scrupule. Aşa se întîmplă de 
exemplu cu veselia sau cu indiferența băiatului în timpul 
unui doliu care întristează familia întreagă, în timp ce el 
nu a resimţit faţă de cel dispărut iubire (aimance) cap- 
tativă sau nu s-a identificat cu acesta. O tristeţe căreia 
nu îi împărtăşeşte motivul nu-l poate afecta şi, oricât de 
puţin i s-ar fi părut că persoana dispărută îi este un rival 
la iubirea mamei sau îl oprimă, copilul nu se poate arăta 
afectat de moartea ei; dimpotrivă, se simte eliberat de o 
mare greutate şi o arată prin comportament. Deşi ştie 
deja „să trişeze“, adică să nege un fapt care îi este nefa- 
vorabil, copilul nu ştie încă „să:se prefacă“ atunci cînd 
este vorba de unul care îl lasă indiferent. Educaţia va 
trebuie să-l deprindă cu acest lucru, nu din răutate ipo- 
crită, ci din respect pentru sentimentele celorlalţi. De 
aceea, părinţii pe care îi preocupă sănătatea copiilor lor 
ar trebui, neascunzîndu-le realitatea brută a morţii, să 

le respecte nepăsarea faţă de ea şi să se bucure că nu simt 
încă durerea care în curînd va deveni cumplită, căci 
nimeni dintre noi nu poate trăi fără să cunoască golul 
interior lăsat de pierderea unei fiinţe dragi. Să nu ferim 
copilul de contactul cu realitatea, dar să-i respectăm 
insensibilitatea spontană sau mijloacele naturale de 
apărare atunci cînd atitudinea sa nu trebuie să provoace 
mai tîrziu o suferinţă reală. 

Băieţelul încrezător în sine, cu posibilităţi lbidinale 
integrale era încă incapabil „să se joace cu alții“ , deşi îi 
făcea plăcere tovărăşia celor de o vîrstă cu el. Încetul cu 
încetul abandonează fantasmele şi jocurile solitare în 
favoarea jocurilor colective şi a poveştilor ] pe care îi place 
să le asculte şi să le povestească la rîndul său. Îi plac toate 
activităţile în care se amestecă gustul pentru risc, 
îndrăzneala, doreşte să se arate curajos, ingenios. 

Caută acum tovărăţia altor băieţi, de vîrsta lui sau 
mai mari şi nu-i place să se joace cu cei mai mici sau cu 
fetele. Cînd fetele vor să se amestece în jocurile băieţilor, 
aceştia protestează: „Nu, fetele să plece“... „nu dai doi 
bani pe fete“ etc. Dacă unul din băieţi este mai puţin 
îndrăzneţ, dacă nu-i place să se laude cu curajul, cu 
rezistenţa lui, este tratat cu dispreţ drept „fată“ şi devine 
ţapul ispăşitor al bandei dezlănţuite. 

Incidente neplăcute pentru mîndria sa, întîmplări 
nefericite (răni şi cucuie), cîteodată accidente consituie 
preţul cuceririlor sale bărbăteşti. Băiatul le îndură 
curajos, cu mîndrie în faţa tatălui şi a prietenilor; fericit 
că poate plînge fără ruşine în faţa mamei care, fără să-l 
umilească, îl îngrijeşte fizic minimalizînd gravitatea 
eşecului; ea îi stimulează spiritul de revanşă asupra lui 
însuşi şi asupra celorlalţi, analizînd împreună cu el mij- 
loacele de a depăşi cauzele inferiorităţii sale. 

Băiatul ajunge astfel —în mod firesc — să depăşească 
adevăratele greutăţi fără să recurgă la magia ajutoarelor 
imaginare. „Viclean“ nu mai are în limbajul său înţelesul 
peiorativ de „drăcesc“, ci, dimpotrivă, este sinonim cu 
inteligent, şiret în a urmări o cauză bună. Sublimează în 
„îndemânarea“ practică agresivitatea pusională primitivă, 
căci prevede consecinţele felului în care se comportă 

judecîndu-le în raport cu cerinţele realităţii. Aici se află 
baza bunului simţ practic. Isprăvile copilului în cîmpul 
simbolic ludic sau în domeniul cultural, social, şcolar, 
cogstituie pentru el relaxări euforice ale pulsiunilor 
sexuale. Scopul hedonist primitiv este el însuşi sublimat 
în scop sentimental (a plăcea şi a face plăcere). El îi per- 
mite să cîştige consideraţia adulţilor şi în acelaşi timp să 
dobîndească încredere în sine, bazată de data aceasta nu 
pe fantasme ale puterii magice, ci pe valori reale obiec- 
tive. Este vîrsta cavalerească. 

Acest comportament băieţesc şi cavaleresc va avea 
consecinţe afective importante. Băiatul îşi va supraes- 
tima tatăl şi va fi gelos pe el pentru că, dacă acesta este 
normal, îi este rival în faţa mamei pe care o protejează şi 
o întreţine.+ Băiatul va încerca aşadar să-şi învingă tatăl 
încercînd prin toate mijloacele să se facă folositor mamei 
Şi „să înveţe“ tot ce trebuie pentru a ajunge să se com- 
porte ca el, să citească, să scrie, să cîştige cu notele sale 
bune bani cu care va cumpăra un buchet de flori, un 
cadou; le va oferi apoi triumfător mamei. Se va strădui să 
meşterească el singur obiecte care vor face plăcere 
mamei. Supra-Eul, altfel spus „conştiinţa“, începe astfel 
să se contureze în forul său interior, acesta îi va arăta ce 
este cel mai bine să facă, îi va indica lucrurile pe care tre- 
buie să le evite, nemaiurmînd principiul plăcerii directe 
ci simţul moral necesar pentru a fi luat în considerare 
de mamă, pentru a o auzi spunîndu-i „iată-te un 
adevărat bărbat“. 


Cu cât însă băiatul se dezvoltă în scopal declarat de a 
plăcea mamei, de a fi ca tata, cu atît fantasmele oedipiene 
devin mai clare.5 În închipuirile sale, băiatul pleacă 


+ SA întreţine“ trebuie înţeles în sensul larg al termenului. Tatăl 
este tovarășul ei de viaţă chiar dacă mama lucrează. 

5 De observat că, în multe cazuri, complexul lui Oedip se „aplică“ 
pe o mătuşă, soră a mamei sau pe o soră mai mare, pentru a evita peri- 
colul rivalităţii cu tatăl; acest pericol nu este mai puţin prezent căci, 
deşi copilul „aplică“ complexul lui Oedip asupra altei persoane, el se 
gîndeşte tot la mama lui, posedată de rival şi reacţionează faţă de cea- 
lalră femeie „ca şi cum tata ar apăra-o“. 

singur cu mama lui într-o călătorie, conduce maşina, 
avionul, construieşte casa lor, alege o meserie ca să 
cîştige bani pentru ea; mama va fi fericită, vor avea copii. 
Închipuirile oedipiene se lovesc constant de o realitate 
contrară, inexorabilă — inferioritatea vîrstei. Mama este 
„a tatălui“. „— Şi tu, îi spune tatăl, cînd vei fi mare, vei 
avea o soţie.“ „— Dar eu o vreau pe mama.“ „— Nu, 
nu se poate, fiindcă mama este a mea şi apoi va fi bătrînă 
ca bunica atunci cînd tu vei fi destul de mare ca să devii 
tată.“ Copilul nu poate încă admite realitatea dureroasă. 
De vreme ce mama este a tatălui, dacă tata n-ar fi, mama 
n-ar mai fi a nimănui şi ar trăi liniştiţi amîndoi. De aici 
fantasmele războinice, agresive, brutale faţă de tară, 
replicile „n-avem nevoie de tine, noi amindoi“ etc. 

Să admitem că tatăl nu se supără şi că este total indi- 
ferent faţă de atitudinea şi cuvintele agresive, mitomane 
ale copilului. 

Ei bine, chiar şi în această situaţie, culpabilitatea copi- 
lului creşte, devine absolut independentă de o intervenţie 
exterioară: ea nu se datorează decît funcţionării in- 
conştientului. 

Căci prin simplul fapt că tatăl, adult care are drep- 
turi asupra mamei şi pe care ea îl iubeşte, există, orice 
băiat normal va simţi, sub aparenţa unui dezinteres 
afectat, o teamă şi o gelozie reale. fi spune atunci că 
tatăl este gelos (căci proiecteazăć asupra lui propriile sen- 
timente) şi să plînge mamei de severitatea tatălui. Vai de 
mama care face jocul micului Oedip învinovăţindu-l pe 
tată pentru asprimea sa. Ea îşi va pierde din autoritate şi 
va provoca certuri reale cu tatăl, certuri care vor accen- 
tua sentimentul de culpabilitate al copilului, căci el este 
la originea lor (cf. cazul lui Patrice, p. 192). În plus, în 
forul său inferior, el admiră tocmai fermitatea şi supe- 
rioritatea rivalului model. Dacă mama îl atacă pe tată şi 
acesta îi cedează, este ca şi cum ea i-ar permite băiatului 
să devină „bărbatul ei“ numai pentru a-l ţine sub turelă. 
Mamele care nu sînt nevrozate şi care îi lasă bărbatului 


é „A proiecta“ înseamnă „a atribui în mod inconştient altcuiva 
ceea ce simţi tu însuţi.“ 

iniţiativa afectivă ştiu bine că dacă tatăl este sever nu 
înseamnă că îşi iubeşte mai puţin fiul. Iar dacă, din 
întîmplare, nu l-ar iubi sau ar fi gelos pe el în mod 
inconştient, nu reproşîndu-i-o l-ar schimba, dimpotrivă. 

Treptat, se naşte aşadar O agresivitate geloasă care se 
manifestă în atitudini vădit ostile, în conflicte pentru 
orice fleac şi din nimic cu tatăl, în nesupuneri făţişe 
menite să atragă mustrările acestuia şi de care băiatul se 
va plînge mamei. Această atitudine se manifestă întot- 
deauna într-un anumit moment al dezvoltării oricărui 
băiat. 

Dacă tatăl este viril, sănătos şi sever, fiind în acelaşi 
timp şi drept, complexul lui Oedip se desfăşoară normal, 
căci imaginea tatălui este „capabilă“ să suporte agresi- 
vitatea inconştient violentă a băiatului fără a-i crea aces- 
tuia nevoia de-a căuta să se autopedepsească din 
sentiment de culpabilitate. 

Dacă, dimpotrivă, tatăl este o fiinţă slabă din punct de 
vedere fizic, prea blînd sau prea sever, adică moralmente 
slab, băiatului îi este mult mai greu să devină foarte viril. 
Chiar succesele în activităţi derivate, legitime sînt consi- 
derate de el drept vinovate, iar Supra-Eul său reacţio- 
nează ca şi cum acestea ar fi într-adevăr astfel. 

Într-o familie normală în care tatăl este cel care 
comandă şi este legat printr-o iubire plină de simpatie de 
mamă, singura modalitate de a ieşi din impas a băiatului 
este de a renunţa definitiv la obiectul primar, miză a 
competiţiei şi de a-şi sublima pulsiunile care aveau drept 
scop cucerirea-mamei. 

Necesităţi interioare constrîng subiectul să abando- 
neze lupta cu tatăl său ori să sublimeze şi să orienteze 
asupra altor obiecte libidoul folosit la început în fixarea 
afectivă de mamă. Incestul este castrator din punct de 
vedere libidinal. Voi încerca să demonstrez acest lucru. 

— Într-adevăr, dacă agresivitatea faţă de tată ar 
ajunge să triumfe în planul conştientului şi în realitate, 
fiul nu s-ar mai putea identifica cu acesta; or, copilul 
are nevoie să-l învestească cu libido pasiv pe tată, 
adevăratul posesor mascul al mamei. El vrea nu numai 
să-şi înlocuiască tatăl, dar şi să-l imite. Această dublă 

atitudine, rivală şi pasivă, nu poate practic exista decît 
într-o familie „normală“, adică fără nevroze, în care 
băiatului i se permite o atitudine băieţoasă, în care alter- 
caţiile inevitabile şi necesare cu tatăl izbucnesc fără 
intervenţiile mamei („să se descurce ca între bărbaţi“). 
Acest lucru este posibil deoarece competiţia oedipiană 
dintre fiu şi tată nu este reală: mama l-a ales deja pe 
tată. Ea poate atunci să-i ofere băiatului, fără a-l deza- 
proba pe tată, consolări afectuoase dar eliberate de 
libido, căci micul bărbat are nevoie de o dragoste femi- 
nină în depăşirea greutăților presupuse de adaptarea 
socială. Mama va contribui astfel la stimularea formării 
la băiat a unui adevărat Supra-Eu genital. Băiatul va 
renunţa cu atît mai uşor la rivalitatea cu tatăl său cu cît 
îşi va da seama de inutilitatea propriului comporta- 
inent; absenţa acestei siguranțe. este-sursa angoasei. 
Orice ar face, nu va avea întîietate în ceea ce priveşte 
iubirea mamei; ea îi va permite să se ataşeze de alte 
obiecte feminine. Însă dacă copilul îşi rezolvă com- 
plexul lui Oedip, el poate fi mîndru, dimpotrivă, de tot 
ceea ce reuşeşte şi îl face să semene cu tatăl; nu se mai 
simte vinovat, ceea ce înlesneşte instalarea unei puber- 
tăţi sănătoase. 

— Competiţia dintre fiu şi tată poate astfel urmări 
liber cucerirea obiectelor de deplasare. Băiatul subli- 
mează libidoul genital — la origine în serviciul cuceririi 
oedipiene — în aceleaşi activităţi intelectuale, artistice, 
sportive cu ale tatălui sau în aceeaşi carieră cu a lui, în 
imitarea comportamentului acestuia. A renunţat la satis- 
facţiile erotice seducătoare — sărutările şi mîngtierile 
mamei, jocurile pline de tachinări şi tandreţe cu ea — 
pentru că inferioritatea sa reală faţă de imaginea tatălui 
pe care ar vrea să-l egaleze i-ar trezi în inconştient 
angoasa de castrare. Îşi poate însă deplasa libidoul, 
intenţiile seducătoare asupra prietenelor tatălui sau a 
unor fete pe care le supraapreciază fiindcă îi admiră tatăl. 
Aceste prietenii amoroase trebuie să fie platonice, altfel 
angoasa de castrare reapare. Competiţia cu tatăl nu poate 
decât să dea naştere angoasei de castrare. 

— Dacă competiţia oedipiană dintre fiu şi tată ar fi 
reală, nu sublimată, ar pretinde în primul rînd ca tătăl să 
fie învestit cu o puternică agresivitate conştientă. Or, 
acest lucru nu este posibil în familiile „normale“. Faptul 
de a intra în rivalitate reală cu tatăl fără ca acesta să pro- 
voace autopedepsirea dovedeşte că fiul a găsit un alt rival 
oedipian (amantul mamei sau altcineva) cu care s-a putut 
identifica; de altfel, triumful asupra tatălui nu i-ar da mai 
multă putere reală asupra mamei. Aceasta nu s-ar feri 
mai puţin de el, rezultatul practic al succesului aparent 
ar fi un sentiment de vinovăţie faţă de tată din cauza 
identificării cu rivalul său învingător, fără altă consecinţă 
decît amplificarea angoasei de castrare. 

— Să admitem că agresivitatea conştientă este posi- 
bilă şi că reuşeşte să-l îndepărteze pe tată de mamă.” 
Subiectul nu se poate bucura de victorie, căci nu mai are 
cum să se identifice cu tatăl. Mecanismul de identificare 
cu tatăl rival pretinde într-adevăr ca posesorul mascul al 
mamei reale să fie un rival fericit. Există băzeți care rămîn 
fixaţi afectiv de mama lor; comportamentul lor se carac- 
terizează prin aceea că nu încearcă „să seducă“ activ nici 
o femeie. Dacă tatăl trăieşte, cei doi se ceartă mereu, căci 
neputinţa de a se detaşa de mamă pentru a se îndrepta 
spre alte obiecte afective şi sexuale ale iubirii dovedeşte 
că băiatul nu şi-a sublimat — în prietenia de la egal la 
egal cu tatăl — homosexualitatea pre-oedipiană. El este 
aşadar în mod inconştient determinat să se „lase învins“ 
de tatăl său în altercaţii pe care le provoacă. 

Cînd tatăl nu mai este, iar băiatul se „consacră“ 
mamei, acest comportament poate fi însoţit de ade- 
vărate sublimări sociale în raport cu activităţile deri- 
vate din refularea sexualităţii genitale şi pregenitale, dar 
băiatul respectiv nu se poate comporta sexual şi afectiv 
ca un adult. Suferă de sentimente de inferioritate faţă 
de bărbaţii pe care îi identifică în mod inconştient cu 
tatăl său; poate fi un hipergenital mereu în căutare de 
noi partenere de care nu se leagă sincer, dar este nepu- 

7 Pentru inconştient, a-i separa pe părinţi chivalează cu „a ucide 
tatăl“. 

tincios în încercările de coit cu orice femeie pe care o 
iubeşte, căci o asociază în inconştient cu obiectul inces- 
tuos tabu. 


Rezolvarea complexului lui Oedip. Dificultăţi 


Iată de ce, la băiat, Supra-Eul capătă foarte curînd o 
mare asprime$; faptul se datorează necesităţii, vitale 
pentru virilitate, ca pulsiunile heterosexuale ce-vizează 
erotismul falic în „sfera“ mamei să fie refulate. 

Nu putem spune însă că s-a rezolvat complexul lui 
Oedip dacă băiatul care a renunţat la fixarea erotică de 
mamă simte în continuare nevoia de a căuta satisfacţii 
afective homosexuale de ordin pasiv (seducerea tatălui); 
cea mai neînsemnată dintre activităţile sale agresive sau 
simbolice asociate cu „lucrurile interzise“ este însoţită 
de angoasa de castrare. Supra-Eul vorbeşte „cum ar 
vorbi tatăl“, căruia fiul îi este supus afectiv. Sarisfacţiile 
erotice aduc după ele angoasa, iar pubertatea devine 
dramatică. Renuntarea la pulsiunile agresive faţă de 
mamă trebuie să fie însoțită de renunţarea la pulsiunile 
pasive de seducere a tatălui. Pentru băiat, acceptarea 
superiorității tatălui în familie şi concentrarea tuturor 
eforturilor pentru a deveni, în lumea celor de seama lui, 
un „tip simpatic“ celorlalţi şi a le inspira încredere vor 
pecetlui această renunțare. Ea va fi urmată de un dezin- 
teres afectiv pentru „treburile celor mari“, pentru 
„camera“ părinţilor şi de interesul pentru „alte“ case, 
„alte“ familii. Copilul îşi lasă fără amărăciune părinţii 
să-şi ducă viaţa lor de adulţi, în aşteptarea unui viitor 
pentru care face mii de proiecte realizabile şi pe care îl 
pregăteşte prin activităţi dirijate, şcolare, sociale, ludice. 

Dezinteresul pentru problemele sexuale vine de la 
sine, fără conflicte. Copilul acceptă să nu ştie mai mult 


8 Aici există, vom vedea, o mare diferenţă faţă de structura femeii; 
ea decurge din faptul că primul obiect al iubirii este, la femeie, o fiinţă 
de acelaşi sex; vom vedea că de aici provin alte dificultăţi: frecvenţa 
homosexualității feminine latente. 

despre acest subiect, iar dacă aude alţi copii vorbind, îi 
ascultă, reflectează fără să se simtă vinovat; apoi, ade- 
seori, uită ce a auzit, căci problemele sexuale nu mai pre- 
zintă interes pentru el, în această fază de repaus erotic 
care este perioada de latenţă. Faptul se datorează regre- 
sului fiziologic al libidoului ce caracterizează această 
perioadă sau mai degrabă unui debit uniform al curen- 
tului libidinal care se cheltuieşte în întregime în 
activităţile puse la dispoziţie de Supra-Eu. Regresul 
fiziologic al libidoului durează la copil de la vîrsta de 
şapte-opt ani pînă la pubertate. 

Dacă regresul libidinal fiziologic se produce înainte 
ca băiatul să se fi detaşat afectiv de tată, acumulările din 
perioada de latenţă vor avea toate drept obiectiv să 
atragă simpatia acestuia — şi nu să-l facă pe fiu egal cu 
el — ajutîndu-l pe băiat să cucerească propria stimă şi pe 
a celorlalţi. La pubertate, trezirea pulsiunilor libidinale 
masculine agresive îl va readuce pe băiat în starea de 
angoasă. Este vorba de atitudinea denumită uneori com- 
plexul de feminitate la bărbat. Dacă la pubertate pulsiu- 
nile biologice heterosexuale normale înving angoasa, 
băiatul va trebui să renunţe la reuşita în planul subli- 
mărilor din perioada de latenţă, sublimări inconştient 
vinovate în ce priveşte femeile, căci achiziţia lor avusese 
drept scop inconştient îndepărtarea mamei de la grija şi 
dragostea pentru tată. Sau tînărul băiat va trebui să-şi 
interzică orice tendinţă de dezvoltare libidinală în sensul 
comportamentului rival masculin, atît în viaţa socială cît 
şi în viaţa sexuală pentru a-şi păstra, cu acest preţ, libera 
orientare a sublimărilor intelectuale. 

Această atitudine ilustrînd un complex al lui Oedip 
tardiv, „latent“, dacă se poate spune, este într-o oare- 
care măsură compatibilă cu viaţa socială din forma sa 
actuală, dar ea este însoţită în inconştient de o destul de 
puternică inhibiţie a agresivităţii. Ea favorizează apariţia 
nevrozelor, cu ocazia unor fapte şi împrejurări care 
delanşează i intrarea în rezonanţă a complexului de cas- 
trare activ încă în mod inconştient. În asemenea 
împrejuări, trebuie să rivalizezi în mod normal cu tatăl 
sau cu cei de vîrsta ta în competiţia intelectuală, culturală 

sau socială; aici se află cauza inconştientă a angoaselor 
sau a eşecurilor la concursuri sau examene, deşi subiectul 
are însuşirile necesare pentru a le trece cu bine. Dacă 
băiatul „reuşeşte“ în viaţă, din punct de vedere material, 
succesul nu are loc în acelaşi. domeniu cu al tatălui sau în 
domenii care ar fi aprobate de acesta; altfel, preţul este 
virilitatea sexuală a fiului. Căsătoria, adică proclamarea 
în societate a cuceririi partenerei sexuale, este o altă sursă 
de angoasă. Dacă ajunge să se căsătorească, băiatul se 
teme de venirea pe lume a copiilor. Aceştia îi provoacă 
o angoasă atît de mare, încît nu se poate purta „ca un 
tată“ faţă de ei. ÎI fac gelos. Vrea să îi „ignore“, dacă nu 
să-i distrugă. 

Acest comportament este întotdeauna mai mult sau 
mai puţin legat de „complexul de feminitate“ al bărba- 
tului sau mai degrabă poartă amprenta unei atitudini 
inconștiente, pasivă şi homosexuală”, derivată dintr-o 
refulare a rivalităţii oedipiene şi nu din rezolvarea ei. 
Este întîlnit la bărbaţii aparent virili, dar care faţă de 
propriii copii, dacă îi au — în ciuda uscăciunii afectivea 
vieţii lor genitale heterosexuale —, se comportă ca 
„posesivi“ şi nu ca „oblativi“ şi nici ca „reciprocitari“. 
Prezenţa propriilor copii, în dependenţă faţă de ei, le 
neutralizează complexul de castrare, care acţionează aici 
în modul regresiv al frustrării anale. -Îndepărtarea 
copiilor le provoacă agresivitatea sau melancolia însoţită 
de sentimentul dureros de a fi părăsit, melancolie care, 
prin proiectarea agresivităţii lor răzbunătoare, poate 
merge pînă la sentimentul de a fi persecutat de propriii 
copii. Este cazul oamenilor bogaţi care taie veniturile 
fiilor lor cînd aceştia vor să-şi facă o situaţie în afara 
controlului lor. Este cazul taţilor care îşi discreditează 
copiii, negîndu-le orice valoare personală şi orice posibi- 


° Din punct de vedere psihanalitic, vorbim de homosexualitate 
„latentă“ (inconştientă sau refulată) pentru a o deosebi de homo- 
sexualitatea „manifestă“, a pederaştrilor activi sau pasivi, şi de homo- 
sexualitatea „sublimată“, care animă legăturile prieteneşti dintre 
indivizi de acelaşi sex, fără altă componentă inconștientă afectivă decît 
componentele oblative ale stadiului genital obiectiv, adică fără ambi- 
valență şi fără gelozie. 

litate de a se „descurca“ fără ei în viaţă. Aceste idei le 
sînt necesare în neutralizarea angoasei. Într-adevăr, dacă 
aceste idei ar fi raţionale şi nu puse în serviciul unui 
mobil inconştient, reuşita copiilor lor, în ciuda greută- 
ţilor pe care încearcă adeseori să le ridice chiar ei, i-ar 
linişti definitiv şi le-ar calma angoasa. Dimpotrivă, ei 
par să se considere direct frustraţi şi reacţionează ca şi 
cum reuşita fiilor lor le-ar trezi sntimente de invidie şi de 
inferioritate simultane cu complexul de castrare. Într-a- 
devăr, este vorba de o castrare de tip anal, de o frustrare 
de obiecte care le aparţineau şi pe care le învestiseră cu 
un libido pus în sluba unei iubiri (aimance) ego-posesive 
din stadiul anal arhaic, încă în activitate în inconştientul 
lor. Dacă îi părăsesc fiicele, sînt mai puţin afectaţi şi 
reacţionează printr-o acceptare dezabuzată, pe care o 
compensează calificativele agresive adresate celor pe care 
ele i-au urmat. 

Atitudinea de homosexualitate sublimată!, şi nu 
refulată, este atitudinea de egalitate sexuală şi socială 
faţă de indivizi (părinţi sau alte persoane) de acelaşi 
sex. Aceasta implică prietenia adevărată faţă de cei 
doi părinţi, întemeiată pe stimă obiectivă, pe dragoste, 
dacă aceştia răspund la ea, în orice caz pe aceeaşi sim- 
patie a priori faţă de ei ca şi faţă de ceilalți. Atitudinea 
respectivă nu este 'posibilă (dir; punctul de vedere al 
determinării inconştiente) decît dacă fiul a renunţat 
în mod inconştient la a vedea în mamă un obiect de 
cucerire prin acţiune agresivă şi în tată un obiect de 
cucerire prin seducţie pasivă. În forul său inferior, el 
îşi permite să nu fie de acord cu tatăl fără să încerce să 
se facă pedepsit pentru asta prin afişarea inutilă de 
idei subversive. Se simte subiectiv liber. Şi, mai ales, 
deplasează interesul exclusiv acordat tatălui sau -bărba- 
ţilor din familie asupra altor bărbaţi sau băieţi, fie ca 
rival care încearcă să-i „învingă“ — prin succese 
şcolare, succese sportive său încăierări —, fie ca dis- 
cipol care îi admiră în mod obiectiv, permiţindu-şi să 
îi judece. 


` 


10 Vezi nota precedentă. 

Urmează de aici că, faţă de tată, inferioritatea fiului 
este admisă în mod firesc, în datele ei reale, la fel ca 
pentru oricare altă persoană — şi încă fără trezirea unei 
rivalități agresive sadice, a unor sentimente dureroase 
de inferioritate, a refuzului de a-l admira dacă în mod 
obiectiv o merită; dimpotrivă. 

La şase ani, în momentul cînd funcţionează com- 
plexul lui Oedip, băiatul este într-adevăr inferior tatălui 
său în ceea ce priveşte forţa şi mijloacele de cucerire; 
el trebuie aşadar să admită acest lucru şi să renunţe la 
lupta pentru obiectul iubirii, mama, iar nu să amâne 
această luptă; trebuie adică să sublimeze complexul lui 
Oedip. Băieţii care nu rezolvă complexul lui Oedip nu 
ajung să-şi judece tatăl aşa cum este, cu defectele şi 
calităţile sale, iubindu-l în acelaşi timp, fără să deştepte 
angoasa Supra-Eului castrator. 

Este evident că, în momentul intrării în perioada de 
latenţă, copilul nu poate avea o atitudine total 
obiectivă, dar poate să fi renunţat la toate sentimentele 
de inferioritate nefondate şi la întreaga agresivitate 
faţă de părinţi. Singura atitudine compatibilă cu insta- 
larea unei forme de iubire (zmance) genitalo-oblativă 
a sexualităţii, la bărbat ca şi la femeie, este acceptarea 
adevăratei inferiorităţi cu tot ce are ea iremediabil, 
alături de lupta pentru a învinge orice inferioritate 
care poate fi biruită la vîrsta respectivă, şi de încer- 
carea de a trăi pentru ceilalţi şi, pentru sine, de a 
pregăti viitorul. 

Această rezolvare totală a conflictul ui i oedipian; care 
eliberează sexualitatea băiatului pînă în inconştient, este 
însoţită de detaşare. Nu este vorba nici de a protesta 
conştient împotriva unuia dintre părinţi sau a amîndu- 
rora, nici de a distruge. („a arde ce a iubit“), ci de a-şi 
continua dezvoltarea cu aceleaşi energii libidinale care 
i-au servit la învestirea obiectelor pe care le părăseşte, 
de „a se resemna“, de a accepta moartea interioară a unui 
trecut revolut în numele unui prezent la fel de bogat în 
satisfacţii libidinale, dacă nu şi mai bogat, în numele unui 
viitor plin de promisiuni. 

Din punct de vedere clinic, depăşirea complexului lui 
Oedip se exprimă printr-un comportament social, fami- 
lial, şcolar şi ludic bine adaptat, printr-o stare „nervoasă“ 
normală, fără instabilitate, fără angoase, fără coşmaruri 
sau spaime nocturne şi prin dispariţia oricărei curiozi- 
tăţi, preocupări sau activităţi sexuale solitare. Viaţa 
afectivă a băiatului se desfăşoară mai ales în afara fami- 
liei. Nu există conflicte accentuate nici cu tatăl, nici cu. 
mama. ` 

Comportamentul social este caracterizat de nume- 
roasele învestiri: camarazi, profesori — asupra cărora 
sînt deplasate pulsiunile ambivalnte, agresive şi pasive, 
acordate înainte tatălui —, fete, surori ale prietenilor, 
faţă de care este fericit să se poarte ca un mic campion ce 
se face admirat. 

De acum înainte jocurile sînt colective, iar dacă 
băiatul îşi petrece timpul singur, are activităţi practice 
obiective (construcţii diferite) sau citeşte (întîmplări 
adevărate). Dintre jocurile colective, predominante sînt 
cele cu reguli complicate, jocurile de-a războiul în care 
este întotdeauna ofiţer, plin de autoritate belicoasă, cu 
drept de viaţă şi de moarte asupra subordonaţilor şi a 
prizonierilor din tabăra duşmană, jocuri de-a hoţii şi 
vardiştii, jocuri brutale, zgomotoase, printre regulile 
cărora, dacă ele se desfăşoară afară, figurează alergările, 
urmărirea, căutarea plină de aventuri. Regulile comportă 
un „statut“, atribuirea gradelor administrative, a 
sancţiunilor penale. Fetele sînt admise în aceste jocuri, 
dar întotdeauna numai pentru a „dubla“ un băiat: ei fac 
echipă. Se nasc prietenii mixte, „fetele“ apără poarta, 
stau la pîndă, fac pe infirmierele. Băiatul îi acuză de 
laşitate pe cei care le atacă etc., în timp celui îi place să 
le intimideze, să le sperie, apoi să le consoleze, să le pro- 
tejeze, să le dea bomboane, într-un cuvînt să se folo- 
sească de puterea sa de seducţie şi de cucerire într-o 
formă de iubire (aimance) caracterizată încă de spirit 
cavaleresc şi de gelozie, o formă colorată de sadism 
infantil pînă la pubertate; atunci vor începe băieţii şi 
fetele să caute să stabilească relaţii de afecţiune reciprocă. 

Importanţa castrării la băiat 


Am văzut cum se comportă în faţa angoasei de cas- 
trare un băiat la care mecanismele de apărare sînt res- 
pectate.. 

Am văzut în capitolul precedent interdicțiile bis 
nuite care privesc masturbaţia. Să spunem însă că o 
simplă reprobare a onanismului excesiv, adică a sen- 
zualităţii sexuale, care nu este însoţită de ameninţări 
magice sau nu vine de la adultul iubit (mama) nu este 
atît de traumatizantă (Puţini copii îi scapă; servitorii şi 
ceilalţi copii îşi asumă, „în lipsa“ mamei, sarcina de a-i 
atrage copilului atenţia asupra consecinţelor). 

Adevărata mamă „Castratoare“ este aceea care se 
opune, într-un fel oarecare, afirmării exterioare corpo- 
rale a ceea ce caracterizează un băiat (chiloţi cu şliţ, păr 
scurt, sobrietatea hainelor) şi în acelaşi timp mani- 
festărilor afective şi ludice specifice pentru comporta- 
mentul băiatului (îndrăzneală, forţă, asprime afectată, 
orgoliu al sexului, mîndria înfăptuirii de noi isprăvi inte- 
Jectuale sau musculare ce comportă un anumit risc). 

Dacă mama, personajul cel mai important din antu- 
rajul băiatului, condamnă sau dezaprobă activităţile mas- 
culine, caracteristice, de teamă ca el „să nu păţească 
ceva“, dacă îi dă constant drept exemplu un copil. mai 
mic sau mai pasiv, „uite cît este de cuminte“, dacă oftează 
văzîndu-l cum creşte, „nu mai eşti băiatul mamei“, sau 
dacă-regretă că el nu este fata pe care şi-o dorea, băiatul 
se va simţi vinovat pentru cea mai neînsemnată din 
activităţile sale decurgînd din sexualitatea falică. Parcă i 
s-ar spune implicit, deşi interdicţia masturbării nu a fost 
niciodată rostită: „Te-aş iubi dacă nu ţi s-ar vedea 
bărbăţia.“ 

Pentru a-i face mamei pe plac, băiatul încearcă să-şi 
supună libidoul acestei mutilări; rezultatul este o supra- 
activare a angoasei de castrare, căci al doilea factor de 
care ea depindei! suferă o întărire. 


u Vezi p.75. 

Într-un cuvînt, tot ceea ce stînjeneşte mecanismele 
naturale de apărare ale copilului împotriva angoasei de 
castrare declanşează reacţii afective dăunătoare, antiso- 
ciale, evidente sau nu, caracterizate prin respingerea 
efortului şi refuzul supunerii la reguli. În sfera erotică, 
asistăm la deplasări regresive ale libidoului spre zonele 
erogene ale stadiilor trecute. În cel mai bun caz; vom 
avea de-a face cu enurezie, poftă de mîncare schimbă- 
toare, lăcomie; sau, dacă această regresiune erotică 
inconştientă provoacă severitatea adultului, tulburări 
gastro-intestinale, ticuri, care îi inspiră adultului milă 
şi-l determină să îngrijească copilul. Scopul scuză mij- 
loacele. Mijlocul (boala) neplăcută) scuză scopul: a 
„domina“ adultul, a-i cuceri atenţia înduioşată, dacă nu 
consideraţia admirativă. Acestea sînt reacţii masochiste 
pentru care, din păcate, este consultat medicul şi nu psibo- 
terapeutul. Sînt totuşi siptome nevrotice regresive. 
Medicamentul acţionează asupra efectului şi nu asupra 
cauzei. 

O astfel de mamă sau un astfel de tată, cînd angoasa 
vine de la ei, sînt patogeni şi acţionează contrar rolului 
lor, de părinte, care constă în „creşterea“ copilului. Ei 
sînt cei care obligă copilul să regreseze la stadiul pasiv, 
uretral, anal sau oral, cu comportamentul afectiv cores- 
punzător acestor stadii revolute. 

Interzicerea sistematică, prin ironii sau „argumente“, 
a viselor copilăreşti şi atotputernice poate juca acelaşi 
rol castrator precum amenințările de mutilare sexuală. 
Dacă copilul are nevoie să se închipuie puternic pentru 
a-şi compensa inferioritatea, nu suprimînd artificial 
această compensație sau exteriorizarea ei va fi el ajutat, 
ci lăsîndu-l să obţină, în lumea reală, mici succese valo- 
rizate. De altlfel, candoarea simulată de adulţi cînd se 
distrează să colaboreze activ la plăsmuirea închipuirilor 
sau cînd joacă în planul realităţii închipuirile mitomane 
ale copilului sînt la fel de castratoare ( „căsătorii“ simu- 
late în timpul compexului lui Oedip), fiindcă copilul îşi 
va da seama într-o zi că a fost înşelat, că au râs de el. Îşi 
va pierde încrederea pe care o avea în adulţi şi nu va mai 
putea nici măcar să încerce să le cucerească aprobarea 

care s-a arătat a fi fără valoare reală. Consecințele sînt 
negativismul, îmbufnarea, revolte agresive, inhibarea 
iubirii (aimance), retardarea afectivă. 

Mai tîrziu, complexul de castrare se va manifesta în 
toate activităţile intelectuale şi sociale; interesul copi- 
lului decurge din curiozitatea sexuală şi din ambiția de 
a-şi egala tatăl, curiozitate şi ambiţie vinovate atîta timp 
cît complexul lui Oedip nu este rezolvat. 

Se vor observa inhibiții la muncă mai ales în dome- 
niul şcolar; băiatul va fi incapabil să-şi concentreze 
atenţia. Instabilitatea specifică şcolarului, atît de frec- 
ventă, îi va atrage numeroase reproşuri. 

Socotitul, mai ales, i se va părea greu, el fiind asociat 
în inconştient cu „raporturile“ (asemănare, diferenţă, 
superioritate, egalitate, inferioritate), cu problemele de 
orice fel, iar. ortografia, cu „spiritul de observaţie“, 
datorită căruia „vedem“ limpede. (Cf. desenul nr.1, 
p.164. despre raporturile între cuvinte.12) 

Imposibilitatea de a se apropia, în perioada în care îl 
interesau, de problemele „relaţiilor“ dintre părinţi, ale 
naşterii copiilor, în numele unor sentimente de vinovăţie, 
va fi antrenat, cu refularea libidoului care alimenta aceste 
curiozităţi, o asociere inconștientă: atenţie = curiozitate 
= greşeală = pedeapsă = frustrare de afecţiune din partea 
obiectului iubirii (aimance) = = angoasă. Supra-Eul care se 
formează va declanşa, pentru a evita revenirea angoasei, 
mecanismul inconştient de apărare: neatenţia, ea însăşi, 
la rîndul ei, de nedepăşit fără angoasă. 

În aceste cazuri, lecţiile particulare, fără a rezolva 
nimic, pot ajuta totuşi copilul în dobîndirea unor 
cunoştinţe şcolare, căci nu mai e vorba de situaţia 
normală, socială, de rivalitate cu alţi copii, care să adauge 
angoasei elemente suplimentare. La toţi aceşti copii vor 
fi însă observate o puerilitate accentuată, persistenţa 
comportamentului infantil (agresiv sau calin), absenţa 


12 Paginile cu temele la socotit ale unuia din micii mei bolnavi, 
inhibat nevrotic la aritmetică, sînt mîzgălite cu cuțite şi scene ce repre- 
zintă un om înfigînd cuțitul, la nivelul sexului, într-un personaj mai 
mic, întins şi înfăşat; or, prima dată cînd copilul mi-a vorbit de tatăl 
său, mi-a spus că acasă era întotdeauna ocupat cu cifrele. 

independenţei sau, dimpotrivă, o independenţă caracte- 
ristică celor instabili sau agresivilor nesupuşi, adică o 
independenţă care nu îi eliberează şi nu le permite să se 
ataşeze de noi obiecte de interes afectiv, în afara familiei, 
sau de activităţi practice. La toţi aceşti copii, masturbaţia 
este o „preocupare“, fie că se ascund ca să o practice, fie 
că rezistă „tentaţiei“. Erotismul fixat asupra lor înşişi, 
afectivitatea blocată în conflicte în interiorul familiei 
semnalează nevroza. 

Inferioritatea reală a copilului se accentuează, căci 
este mai mult decît inferioritatea tuturor copiilor faţă 
de adulţi. El este mai slab, mai puţin descurcăreţ decît 
băieţii de vîrsta lui şi reacţionează fie invidiindu-i, fie 
evitîndu-i, fie invidiindu-i şi evitîndu-i. Exteriorizează 
acest sentiment în singura atitudine agresivă care îi este 
permisă, cea în care riscul este cel mai mic: devine pala- 
vragiu, lăudăros şi mitoman. Devine neîncrezător, 
pentru a restabili echilibrul ambivalenţei inconştiente. 
Băiatul se teme de ceilalţi, nu poate rivaliza cu ei. Oricât 
de puţin i s-ar fi interzis masturbarea în numele vreunui 
pericol, el prezintă fobii şi spaime nocturne pentru a 
contrabalansa agresivitatea refulată şi proiectată asupra 
celorlalți. Dacă i se întîmplă să renunţe complet la libi- 
doul sexului său, îi ocoleşte pe copiii de aceeaşi vîrstă, se 
joacă cu cei mai mici faţă de care se comportă ca un dic- 
tator sau ia o atitudine pasivă, după cum mama îl 
„răsfaţă“ sau nu, adică după cum îi permite sau nu regre- 
siunea nevrotică. Exersîndu-şi ambiția în planul magic 
anal sadic, „şterpeleşte“ bani, obiecte care i se par 
preţioase. 

În mod obligatoriu complexul de castrare va acţiona 
ori de cîte ori copilul va încerca să izbîndească în dome- 
niul activităţilor bărbăteşti; mai ales dacă îşi iubeşte 
mama Castratoare, băiatul nu va reuşi, se va răni, de 
exemplu, fapt ce va echivala în mod simbolic cu a-i 
dovedi mamei că e deja castrat, că nu e, aşadar, nevoie să 
îl mai pedepsească, aşa cum s-a întîmplat cu fetele. În- 
tr-adevăr, nereuşitele sale, însoţite de răni şi cucuie, 
atunci cînd băiatul vine să se plîngă de ele în loc să le 
suporte în tăcere, vor juca rolul pe care erau menite să-l 

joace în mod inconştient: de a pedepsi copilul, sporindu-i 
sentimentele. de inferioritate. Adultul iubit îl va umili, 
îşi va bate joc de el: „'Ţi-am spus doar, trebuia să asculţi“ 
— ceea ce echivalează cu retragerea dragostei — sau îl va 
compătimi peste măsură, îl va îngriși, îl va alinta. Adultul 
se va folosi de nereuşită pentru a-l face pe copil să 
întrevadă în viitor riscuri şi mai mari, dacă va repeta 
experienţele sportive sau belicoase, cîtă vreme pasivi- 
tatea, supunerea neclintite i-ar aduce dragostea mamei şi 
a tatălui (ceea ce este încă mai rău). 


Sexualitatea comparată a fetei şi a bătatului 
în etapele libidinale care preced stadiul falic + 


Am descris dezvoltarea sexualităţii la fată paralel cu 
dezvoltarea ei la băiat pînă la stadiul falic. Această pre- 
zentare paralelă este justificată de faptul că la copii, ori- 
care le-ar fi sexul, căutarea plăcerii în relaţiile libidinale 
cu mama şi în relaţiile libidinale cu lumea exterioară 
neînsufleţită este, la început, aceeaşi. Atâta timp cît gona- 
dele nu au ajuns la maturitate, hedonismul libidinal îşi 
află scopul în el însuşi. Egotismul funciar este acela care 
determină comportamentul, fiindcă reprezintă pentru 
psihism mijlocul cel mai economic de a-şi satisface 
pulsiunile. 

Se poate spune că în stadiul oral şi în cel anal, Eul este 
„neutru“; cum nu este capabil încă de obiectivitate, 
copilul proiectează asupra lumii exterioare propriile sale 
tulburări şi pulsiuni, propriul fel de a fi şi de a gîndi. 
Adultul este considerat ca nediferenţiat din punct de 
vedere genital, deoarece copilul nu cunoaşte caracteris- 
ticile morfologice ale sexelor. 

Fetiţa totuşi, în cursul acestei prime copilării, încă din 
stadiul oral al perioadei sale active, se remarcă printr-o 
cantitate foarte mică de pulsiuni agresive în raport cu 
cele pasive. Nu cred că fetiţa este mai puţin dotată decît 
băiatul în privinţa activităţi pulsionale, dar noi judecăm 
această activitate prin intermediul comportamentului 
exterior şi, în acest caz, este sigur că băiatul se dovedeşte 

mai „evident“ activ decît fata: pulsiunile sale se exterio- 
rizează mai mult, se epuizează mai lent decît cele ale 
fetei, în situaţia cînd nu ajung imediat la scopul hedonic. 
În ceea ce priveşte comportamentul exterior, aceasta se 
traduce prin faptul că fetiţa se descurajează mai repede 
în lupta activă, ceea ce nu înseamnă că renunţă la lupta 
pasivă. Fie că pulsiunile pasive predomină, în timpul 
iubirii (aimance) ambivalente normale, fie că pulsiunile 
active sînt mai puţin agresive, comportamentul practic 
şi afectiv al fetei este — la energie libidinală egală — în 
mod specific mai static decît al băiatului. 

În stadiul anal sadic, calificat drept acaparator, băiatul 
se foloseşte de agresivitatea musculară pentru a înşfăca, 
fata pentru a aduna (un şingur exemplu: mişcarea fi- 
rească de a arunca mingea corespunde la băiat pronaţiei, 
iar la fată supinaţiei). 

În stadiul falic, caracterizat prin ambiţie, băiatul 
porneşte în urmărirea a ceea ce rîvneşte, fata aşteaptă cu 
nerăbdare ceea ce doreşte; fiecare dintre cei doi pune în 
această atitudine tot libidoul agresiv de care dispune. 
Chiar în epoca „neutră — dacă acceptăm termenul — a 
sexualităţii, desfăşurînd aceleaşi activităţi şi avînd com- 
portamente aparent asemănătoare, fetele se deosebesc 
net de băieţi. Felul în care se comportă copiii la un spec- 
tacol de marionete, de exemplu, dă o imagine semnifi- 
cativă a acestei diferenţe. Se ştie că Guignol* va primi 
lovituri; băieţii se agită, îşi pierd răbdarea, strigă, bat din 
picioare; fetele aşteaptă, stau neclintite, nu scapă păpuşile 
din ochi, sînt gata să le prevină de ce le aşteaptă, dar nu 
riscă să piardă din vedere nici o lovitură. Mai tîrziu, în 
jocurile active, cu nisipul, de exemplu, fetele fac cozo- 
năcei de toate felurile pe care îi împodobesc cu scoici şi 
pe care nu Îi strică plecînd. Băieţilor le place să facă gropi 
mari, munţi pe care îi strică apoi cu plăcere. 

La vîrsta jocurilor sociale, fetele joacă şotronul 
(urmărind pas cu pas piatra şi recuperîndu-şi-o), îşi 


* Păpuşă, marionetă; de la numele unui muncitor din industria 
mătăsii la Lyon, devenit erou al marionetelor lui Mourquet în 1795 
— nota trad. 

aruncă una alteia mingile, în timp ce băieţii azvîrlă pietre 
cît mai departe, aleargă unii după alţii în jocuri cu 
mingea în care regulile presupun întotdeauna un simu- 
lacru de vînătoare sau de pugilat. 

Predominarea libidoului pasiv şi a pulsiunilor agre- 
sive atractive, ce caracterizează atitudinea pozitivă a 
Eului la fete, îşi are corolarul în formele negative prin 
care se exprimă. La băieţi se manifestă întotdeauna o 
dorinţă de a se avînta sau o rezistenţă agresivă, în timp 
ce la fete, cu condiţia să nu fie nevrozate, există un refuz 
de a porni înainte, o rezistenţă pasivă. În închipuirile 
femeilor revin aceleaşi imagini, ele se „văd“ bogate, 
actriţe celebre erc.; băieţii se închipuie „pornind“ de pe 
ultimele trepte ale scării sociale şi „devenind“ puternici 
datorită unor fapte excepţionale, învingîndu-şi toţi rivalii 
care le cerşesc favoruri. 


FATA 
Lupta împotriva angoasei de castrare. Dificultăţi 


În stadiul falic, fata descoperă că unii copii au „ceva“ 
ce ea nu are. Cam pe la trei ani şi jumătate. Băiatul nu 
bănuieşte încă. Fata începe prin a nega realitatea. Apoi va 
fi preocupată de acest lucru, dar cu convingerea că ceea 
ce deocamdată îi lipseşte îi va creşte şi ei. În majoritatea 
timpului, mai ales dacă are un frate (mai mare sau mai 
mic) fetiţa încearcă „să vadă“ acel „ceva“, să se joace cu 
cel al fratelui mai mic. Căci a-l vedea şi a se juca cu el 
înseamnă, pentru un libido cu predominanţă pasivă, a-l 
„avea“. | 

Se simte însă nedreptăţită şi, ca şi băiatul, o învinovă- 
ţeşte pe mamă de această mutilare sexuală. Dorinţa de a 
avea un penis devine tema fantasmelor sale masturba- 
toare falice şi, conform felului de ambiţie care o carac- 
terizează, ea „aşteaptă“ cu o speranţă arzătoare să-l vadă 
crescînd. 

Rar se întîmplă ca fetiţa să nu treacă printr-o peri- 
oadă de exhibiţionism; ea îşi ridică rochiţa şi vrea să se 

arate goală pentru ca toţi să o admire. Ca şi cum faptul 
dea fi admirată i-ar permite să se identifice cu cei care o 
privesc. Dacă privesc fără să se mire înseamnă că au ceva 
de „văzut“, un sex ca al băiatului. Dacă fetiţa se mîn- 
dreşte cu „nimic“, este felul ei de „a nega că nu are 
nimic“. 

O fetiţă de trei ani, normală, dezbrăcînd o păpuşă, 
pe care tocmai i-o dădusem, îmi spunea, pe jumătate 
ironică, pe jumătatea dispreţuitoare, în timp ce mă privea 
ca şi cum m-ar fi luat martor al acestei situaţii ridicole: 
„Nu are nasture“, „e supărată“. Apoi, îmbrăcînd-o, a 
declarat sentenţios: „este rea“, după care şi-a lăsat păpuşa 
într-un colţ şi a plecat. 

Această scenă ne arată modul tipic de reacție normală 
a Eului fetiţelor la angoasa de castrare falică. 

Încearcă la început să-şi nege inferioritatea, valori- 
zînd „nasturele“, apoi dezbracă păpuşa, cadou de la 
femeia-mamă, înainte chiar de a se uita la ea. Este 
înciudată şi supărată, îşi proiectează sentimentele („este 
rea“) asupra păpuşii şi le declară cu voce tare, privindu-l 
pe adult, apoi, dispreţuind cadoul care deşteaptă primul 
element al angoasei de castrare — absenţa falusului —, 
nu-l mai mai bagă î în seamă şi are grijă să se vadă bine 
motivul. „Este rea“ mai înseamnă că în acel moment 
păpuşa este pentru ea precum băieţii (în sensul că, 
precum aceştia, „îi reaminteşte durerea“; „băieţii sînt 
nişte proşti, sînt răi, nu sînt interesanţi“). Toate acestea, 
pe lîngă ecourile profunde — vinovăția — care însoțesc 
întotdeauna, la fată, angoasa de castrare falică („Ea 
[copilul] este rea“). ” 

n fine, a se dezinteresa de un cadou care vine de la o 
femeie înseamnă a arăta că mama este rea atunci cînd îi 
dă fetei o păpuşă care a avut aceeaşi soartă cu ea, chiar 
mai rea. 

Complexul de castrare la fată nu poate fi însă în între- 
gime paralel şi invers cu cel al băiatului, pentru că în 
această situaţie femeia este cea care joacă rolul adultului 
rival; or castrarea falică nu mai este pentru femeie o 
ameninţare (aşa cum este pentru băiat), ci o realitate. 

Din această lipsă decurge un sentiment de securitate; 
fetiţa se poate identifica, fără nici un pericol pentru 
sexualitatea sa, cu „cea care nu are“ (penis — n. trad.); 
„ameninţarea“ cu castrarea falică!? nu are efect. 

De aici, următoarele elemente diferenţiatoare impor- 
tante: 

Dacă complexul de castrare pune în pericol sexuali- 
tatea băiatului, pe a fetei, dimpotrivă, o dezvoltă. 

La băiat, angoasa de castrare este un fapt „fericit“ 
care precede complexul lui Oedip şi îl introduce. 

Dimpotrivă, complexul de castrare se amestecă cu 
complexul lui Oedip; este periculos şi nociv dacă se 
menţine. 

La fată, angoasa este periculoasă înainte de com- 
plexul lui Oedip; ea poate împiedica instalarea normală 
a acestuia.1+ 

Cînd fata constată castrarea sa falică, îşi învesteşte 
mama cu o recrudescenţă de libido pasiv, în scopul de 
a-i câştiga afecțiunea. Ea foloseşte cea mai mare parte 
a libidoului său agresiv sublimat pentru a cunoaşte 
persoane adulte. Iată poate motivul pentru care fetele 
vorbesc mai bine şi au, mai devreme decît băieţii, un 
vocabular mai bogat. Fata reacţionează la frustrarea 
falică prin mecanisme analoage celor pe care le-a 
folosit în stadiul anal pentru a cîştiga afecțiunea 
adulţilor. 


13 Vom vedea că situaţia este alta în cazul castrării viscero-vagi- 
nale. La fetiţă complexul de castrare are două faze distincte, prima 
falică, a doua vaginală; numai aceasta din urmă este amestecată în 
drama rivalităţii, în cadrul complexului, cu mama. 

14 Cu riscul de a mă repeta, revin, cu alte cuvinte, asupra acelui 
pasaj, relativ dificil, despre distincţia complex-angoasă (vezi mai sus, 
nota 2), cheie a întregului studiu: pentru fată, a fi castrată falic este o 
„onoare“. Aceasta nu înseamnă că mai tîrziu ea, trebuie să fie castrată 
'viscero-vaginal. Tocmai aici se produce însă articularea: dacă o angoasă 
de castrare falică prea puternică o împiedică să intre în complexul de 
castrare (care este, aşa cum am spus, mai întîi falic, chiar şi la fată — cf. 
nota 8) învestirea vaginală nu se va produce. . 

Iată de ce spuneam că, „dacă complexul de castrare pune în pericol 
libidoul băiatului, pe cel al fetei îl dezvoltă“. Sau, dacă vreţi, altfel 
spus, „complexul de castrare nu poate fi evitat de băiat, în timp ce, 
dimpotrivă, pe fată o face femeie“. 

Dar oricît de plină de răbdare ar fi aşteptarea, oricît 
de favorabil pasiv (sau agresiv exigent) ar fi comporta- 
mentul fetei, mama-zînă nu are milă şi nu aduce cadoul 
cerut; mai mult, fata descoperă că trebuie să renunţe la el 
pentru totdeauna; fetele nu vor avea niciodată penis, nici 
mama nu a avut niciodată. 

Cum realitatea contrazice fantasmele masturba- 
toare clitoridiene, excitaţia clitorisului nu aduce decît 
dezamăgiri: gîndul unei inferiorităţi fără speranţă; 
masturbaţia clitoridiană este abandonată. Aşa cum 
ştim însă, libidoul nesatisfăcut trebuie să-şi găsească o 
altă rezolvare. 

Dezinvestirea zonei erogene falice nu poate avea loc 
la fată fără compensare. Într-adevăr, renunţarea la mas- 
turbaţia clitoridiană este însoţită de deplasarea spre faţă 
şi corp a interesului purtat altădată clitorisului. Apare 
astfel, foarte evident, la fată, dragostea pentru podoabe, 
coafuri, funde, coroniţe, flori în păr, bijuterii cu care se 
împodobeşte pentru a compensa în mod inconştient 
falusul la care a renunţat în mod conştient. Fetiţa se 
împodobeşte mai întîi pentru propria-i plăcere şi de 
multe ori, obiectiv vorbind, prea puţin estetic, dar ea se 
vede frumoasă şi se priveşte în oglindă cu admiraţie. 

Această dorinţă de a plăcea îi satisface amorul propriu 
şi o ajută să renunţe la prerogativele falice, o împacă cu 
sexul masculin. Ea renunţă să-i mai considere pe băieţi 
„răi“, cum o făcea fiindcă voia să-i castreze sau să-i vadă 
castraţi de mama sa („pîrîndu-i“); îşi recapătă încrederea 
în sine şi poate să-şi spună că va profita de forţa băieţilor 
şi a taţilor. Încearcă să-i cucerească şi acesta este înce- 
putul situaţiei oedipiene, fără nimic conflictual încă. Din 
dorinţa de a avea penis fetiţa se îndreaptă spre bărbaţi şi 
pentru a cîştiga admiraţia celor pe care îi consideră supe- 
riori, capabili s-o atragă pe mama sa.!5 Mama îşi pierde 


15 Cu condiţia ca din punct de vedere nevrotic părinţii să nu fie 
inversaţi: tatăl slab, anihilat acasă de soţie. În acest caz, sexualitatea 
masculină (care pentru copil nu este decît o problemă de morfologie 
genitală şi, în comportament, una de superioritate agresivă) va fi atri- 
buită mamei, chiar dacă fetiţa va cunoaşte mai tîrziu anatomia reală a 
femeii și bărbatului. 

din prestigiu din momentul cînd fetiţa o ştie castrată ca şi 
ea. Nu mai este o fiinţă terorizantă, ci doar mai capabilă 
şi mai mare, „o doamnă“, iar vinovăția adîncă pe care o 
putea trezi la copil prin reproşuri sau pedepse şi-a 
pierdut caracterul dureros şi angoasant. 

Este foarte important ca fetiţa să renunţe la fantas- 
mele sale masturbatoare clitoridiene, la ambiția falusului 
pe care o ascund aceste fantasme, şi să admită pentru 
totdeauna, fără amărăciune, că nu este băiat. În caz 
contrar, va putea să-şi refuleze sexualitatea falică în 
numele interdicţiilor propriului Supra-Eu, dar va fi 
întotdeauna o fiinţă de o sensibilitate dureroasă, suspi- 
cioasă, gata să trăiască sentimente de vinovăţie, senti- 
mente dureoase de inferioritate legate de o ambivalenţă 
în afectivitate care nu-i va permite niciodată vreun 
moment de destindere. 

Libidoul, al cărui curent energetic nu încetează, va fi 
obligat să regreseze şi să-reinvestească poziţii erogene şi 
afective anterioare, ceea ce va provoca anumite tulburări 
de caracter, simptome perverse sau nevrotice, după cum 
va exista sau nu o refulare a sexualităţii. 

Soluţia fericită este învestirea vaginală. Fetiţa care îşi 
denumeşte în mod spontan clitorisul „nasture“ (aşa cum 
multe fetiţe o fac), care îşi aminteşte senzațiile volup- 
toase pe care i le produce excitare lui, a descoperit de 
asemenea, dorind să aibă sîni ca ai mamei, excitaţia cor- 
pusculilor erectili ai mamelonului, alţi „nasturi“. Am 
asistat de multe ori, în timpul unor consultaţii, la mas- 
turbarea mamelonului în timp ce „doctorul“ auscultă 
fetele. Dacă masturbarea genitală nu a fost interzisă ca 
ruşinoasă sau producînd murdărire, fetiţa deplasează 
dorinţa de a avea un penis spre dorinţa de a avea „burţi 
mari ca mama“ (vezi Tote, p. 227), — ca să se placă pe 
sine, fiindcă seamănă cu doamnele, ca să placă tatălui şi 
ca să-şi hrănească păpuşile. Îndrăznim să credem că mas- 
turbaţia mamară poate trezi o corespondenţă vaginală 
care o duce pe fetiţă la descoperirea „găurii din uşa toa- 
letei“ (vezi cazul lui Denise, p. 231) şi a receptaculului 
vaginal pe care îl simbolizeză poşeta.. 

În cazul în care zona erogenă vaginală devine centrul 
tulburărilor libidinale ale fetiţei, însoţite de fantasme 
oedipiene, asistăm la o puternică dezvoltare afectivă şi 
culturală. Fetiţa se străduieşte mult să se identifice cu 
mama, de vreme ce nimic iremediabil, „infamant“ nu o 
defavorizează din punct de vedere fizic în raport cu ea, în 
afară de vîrstă. Identificarea din ambiţie, care nu mai este 
colorată de fantasme falice, ci de fantasme de ambiţie 
feminină, devine izvor de bucurii şi nu de vinovăţie. Dacă 
mama este feminină, ea îi va permite copilului să-şi 
însuşească toate activităţile care'o vor face încetul cu 
încetul egala sa: croitorie, menaj, muzică, dans, cîntece, 
desen, achiziţii şcolare ludice, acumulări sociale de bună 
purtare care nu se produc în urma unor măsuri inutile şi 
jignitoare şi care urmăresc să dea mai multă încredere în 
sine fetiţei timide şi gata să simtă trezindu-se în ea, în 
cazulunui eşec, tulburările angoasante ale frustrări falice. 

Dezinvestirea libidinală a mamei nu este încă însoţită 
de agresivitate, căci nu există conflict; fetiţa este mai puţin 
sensibilizată la ce face şi spune mama decît la ce vine de la 
tată, iar, dacă mama nu manifestă o gelozie reală, dra- 
gostea, admiraţia adîncă şi încrederea totală a fiicei în tatăl 
ei nu vor dăuna încă docilităţii corecte şi iubirii destul de 
„platonice“ ce caracterizează în mod normal comporta- 
mentul fetiţei de cinci—şase ani faţă de mama ei. 

Astfel sublimate, pulsiunile agresive ale fetei vor fi 
folosite în totalitate, iar pulsiunile pasive puse în serviciul 
afectivității îi vor "susţine dorinţa de a plăcea şi de a seduce 
pe adulţii puternici care vor putea să o protejeze, mai ales 
bărbaţii şi băieţii mari, care au o putere ce le lipseşte 
femeilor. Modalitatea sa de a seduce constă în a-şi flata 
tatăl (conform mecanismului proiecției, flatează ca să fie 
flatară). Luptă astfel împotriva mamei şi a băieţilor. „Tata 
este mult mai puternic decât ei şi mă preferă, aşadar eu sînt 
mai grozavă.“ Devine mîndră de sexul ei. 

Fantasmele lucide feminine „vaginale“ influenţează 
joaca cu păpuşile. La trei ani, fetiţa preferă papuşile mici, 
multe, vechi, rupte.16 


15 Păpuşi fetiş care rezultă din învestirea anală şi uretrală ex- 
cremenţială deplasată. 

La cinci ani nu-i place să aibă decît una sau două 
păpuşi, adeseori tot atâtea câţi copii sînt în familie. Le atri- 
buie aceleaşi reacţii pe care ea le are în mod inconştient. 
Proiectîndu-şi astfel sentimentele de vinovăţie asupra: 
alteia (pe care o ceartă sau o pedepseşte uneori cu sadism), 
se debarasează de pulsiunile agresive pe care Eul său nu le 
poate tolera. Începe astfel să-şi construiască Supra-Eul 
care „vorbeşte“ ca mama, dar a cărui severitate nu este 
decît reflectarea agresivităţii interioare a copilului.” 

În simbolistica fantasmelor masturbatoare vaginale 
nu mai este vorba de hoţi, de degete tăiate (vezi desenul), 
ci de un inel pe deget, un inel cu un diamant ce stră- 
luceşte precum soarele (simbolism patern) şi pe care i-l 
dă un prinț, pentru calităţile sale de prinţesă, adică de 
„femeie“ capabilă să devină regznă. 

În acelaşi timp, fetiţa devine din ce în ce mai cochetă 
cu tatăl ei sau cu unul dintre unchi, substituit al tatălui, şi 
declară deschis că el îi va fi soţ, că vor avea copii. Din 
nefericire realitatea este alta. Mama nu este o zînă rea pe 
care prinţul o va demasca, este soţia tatălui, iar fetiţa îi este 
evident inferioară. Complexul lui Oedip este mai puţin 
dramatic la fată decît la băiat, căci, dacă ostilitatea faţă de 
mamă este mare, ea este mai înăbuşită. În multe din fan- 
tasme fetiţa îşi „omoară“ mama sau o „zdrobeşte“; în 
conflictele familiale este adeseori obraznică cu mama şi 
încearcă să o pună într-o situaţie proastă pentru a-i lua 
locul în inima tatălui; îşi dă însă seama că tatăl o con- 
damnă pentru acest lucru. Mai puţin despotică decît 
băiatul aflat în acest stadiu al rivalități oedipiene, nu este 
înzestrată în mod natural cu o agresivitate întreprinză- 
toare prelungită. Înaintea perioadei de latenţă i se întîmplă 
adeseori să renunţe la rivalitatea oedipiană fără să se poată 
totuşi spune că a depăşit complexul lu: Oedip, căci poate 
foarte bine să trăiască în bună înţelegere cu mama şi în 
acelaşi timp să-şi supravalorizeze tatăl, oarecum la fel ca 
o îndrăgostită aşteptînd 1 cu înflăcărare venirea celui pe 
care-l iubeşte şi pregătindu-se să-l întîmpine. 


17 Împotriva femeii adulte de neegalat care place tatălui. 
18 Rivalitatea oedipiană va fi pentru ea mai puţin dramatică decît 
pentru băiat tocmai pentru că e „în aşteptare“. Manifestă faţă de părin- 

Cel ma: adesea, atunci cînd tatăl nu este nevrozat şi se 
arată în mod obişnuit afectuos cu fiica lui, acest lucru îi 
e suficient pentru a fi fericită, cel puţin pînă la puber- 
tate, şi îi uşurează bunele raporturi sociale cu băieţii de 
vîrsta ei. Acesta este momentul în care se anunţă conflic- 
tele oedipiene ceva mai evidente; şi chiar atunci, dacă 
tatăl o încurajează în cultivarea prieteniilor cu băieţii şi 
nu este gelos din cauza lor, fata va trece pe nesimţite de 
la tată la substitutul său, la tînărul bărbat. Ea va rezolva 
astfel complexul lui Oedip fără să trăiască o mare 
angoasă, căci, protejată de tatăl ei, fata nu se va mai teme 
să treacă peste obstacolele pe care mama i le-ar putea 
pune în calea vieţii sale sexuale genitale. 


Descoperind misterul naşterii, fetiţa este neliniştită de 
suferinţa pe care aceasta o aduce şi îi este teamă: este a 
doua fază a complexului de castrare la fată, angozsa de 
castrare vaginală sau, mai bine spus, viscero-vaginală.!? 

Lucrurile se desfăşoară bine dacă mama nu este 
nevrozată şi îşi lasă fiica să se elibereze firesc de sub tutela 
ei. Dacă, dimpotrivă, mama subminează încrederea de 
sine de care fataare nevoie, dacă o împiedica, de exemplu, 
să se îmbrace cum vrea, să-şi aleagă distracţiile şi ocupa- 
ţiile culturale care se potrivesc cu mediul social al familiei 
şi cu propriul ei sex, dacă îi înfăţişează viaţa de mamă ca 
pe o înşiruire de dureri (şi nu de puţine ori aşa se 
întîmplă), dragostea ca pe o captană, viaţa conjugală ca pe 
o suită de obligaţii fără bucurii compensatorii, sentimen- 
tele inconştiente de vinovăţie faţă de mamă îi provoacă 
fetei un complex de castrare vaginală patologic. El se va 
manifesta prin fantasme terorizante: un animal o devo- 
rează, un cuţit îi intră în burtă, burta îi este străpunsă 
sau va pocni. Se poate produce o regresiune lhbidinală, 
dar fata poate încă lupta împotriva acestei castrări vagi- 
nale, esențialmente feminină, prin renunţarea la narci- 

K 


tele de acelaşi sex o mult mai slabă înclinaţie spre ostilitate, deci spre 
angoasă şi vinovăţie. 

19 Acum prefer să vorbesc de angoasă de viol'eviscerator. Vezi 
„Rapport pour les journées d'Amsterdam sur le destin féminin de la 


libido genitale“, septembre 1960, în La Psychanalyse, P.U.F. 

sismul feminin normal sau prin proiectarea agresivităţii 
faţă de mamă asupra „fatalităţii“, prin autoconvingerea 
că este urâtă, neatrăgătoare, că nu areposibilitatea să riva- 
lizeze cu femeile — lucru la care, dacă nu este maso- 
chistă, nu vrea să renunţeconştient. În vis, aceste situaţii 
pot fi simbolizate prin absenţa sau căderea dinţilor, a 
părului (fetiţa este dezarmată în faţa mamei). În cazurile 
cele mai fericite, totuşi, cînd nu s-a produs o regresiune 
prea puternică, ci numai o reprimare exterioară suportată 
cu răbdare, fără abandonarea rezistenţei pasive, fetiţa, 
în momentul cînd va fi curtată, îşi va relua dezvoltarea 
de la stadiul la care rămăsese. Perioada de latenţă aduce 
astfel un regres libidinal care calmează preocupările 
sexuale erotice, iar Supra-Eul autorizează jocul liber 
al agresivităţii şi pasivităţii fără teamă şi fără ruşine. 
Sexualitatea nu este considerată o oroare, ci un mister 
rezervat tinerei fete, în care fetiţa, cu uşurinţa şi natu- 
raleţea veselă a unei fiinţe ce nu cunoaşte nevroza, 
urmează să se transforme.20 


"2 Într-un pension religios, o fetiţă aştepta vestea sosirii pe lume 
a unui frăţior sau a unei surioare; conversaţia din dormitor s-a 
orientat spre acest subiect. O fetiţă de 10 ani, vioaie şi inteligentă, 
căreia mama îi vorbise despre adevărul concepţiunii şi al naşterii 
naturale, prin aparatul genital feminin, s-a văzut dezminţită în faţa 
celorlalte fete de o tînără călugăriţă, la care ţinea foarte mult. Acuzată 
de minciună, fiindcă susţinea că ştie totul de la mama sa, care — după 
călugăriţă — nu se poate să-i fi spus asemenea grozăvii, fata şi-a 
susţinut în continuare afirmaţiile, iar incidentul a luat proporţii, 
cuprinzînd întregul pension. 

Chemată de urgenţă, mama a venit să-şi vadă fetiţa. Aceasta-a 
întîmpinat-o cu reproşuri: „De ce mi-ai spus lucruri care nu sînt 
adevărate?“ 

Mama, tăcută în faţa stareţei stînjenite şi a copilului revoltat, nu ştia 
ce să răspundă. 

— Mamă, spune-mi care este adevărul? 

Atunci i-a vorbit stareţa: 

— Fetiţa mea, mama ta a spus adevărul, dar el este secret; colegele 
tale mai bine crescute nu trebuie să-l ştie. 

Fetiţa s-a aruncat atunci în breţele mamei sale strigînd: 

— Şi sora? Este îngrozitor că ştie, nu trebuia să-i spun; cum nu 
are dreptul să aibă niciodată copii am întristat-o prea mult spunîndu-i 
curn ar fi putut să o facă. Mamă, cum aş putea s-o împac? De acum 
înainte ea, care este atît de Bună, va fi mereu tristă. Dacă ar fi ştiut, nu 
s-ar fi călugărit, iar acum e prea târziu! 

La pubertate, cînd va afla cu mîndrie că datorită 
ciclului şi creşterii sînilor a devenit femeie, rivalitatea cu 
mama se va solda cu cucerirea libertăţii gusturilor, a ale- 
gerii îmbrăcămintei, a sublimărilor culturale. Acestea,, 
de cele mai multe ori, se vor centra în jurul copiilor, iar 
naşterea ca o consecinţă a „iubirii“ nu o va mai speria, 
dimpotrivă. 

Predominanţapasivă a idoma nu-i va permite fetei 
să se lanseze singură în viața socială. Ea nu poate decît să 
se pregătească să placă, folosindu-și libidoul agresiv 
pentru a imita femeile care plac bărbaţilor, pentru a-şi 
pune în valoare calitățile de seducţie şi a-şi aştepta iubitul; 
în visele ei romantice, acesta are trăsăturile unuia sau 
altuia pe care fata îl admiră în tăcere şi cu pasiune. Cînd 
băiatul va apărea totuşi, fetei îi va fi teamă să-l urmeze, va 
trebui să o merite şi să o cucerească. Dacă băiatul este el 
însuşi normal, vor învăţa împreună plăcerea de a se rea- 
liza unul prin celălalt; este perioada flirtului, care pregă- 
teşte stadiul dragostei genitale oblative. 

În situaţia unei afecţiuni paterne şi a unor prezenţe 
masculine insuficiente, fata poate fie să-şi sublimeze 
afectivitatea fără ecou într-un misticism activ sau 
contemplativ, fie să rămînă într-o permanentă aşteptare, 
incapabilă să modifice evenimentele exterioare dacă un 
bărbat, substituit al tatălui, nu îi vine în ajutor, trezind-o 
astfel ca pe frumoasa din pădurea adormită. 

Chiar la începutul stadiului oblativ?!, felul cum 
bărbatul va şti să-i dea încredere în sine, să o posede fără 


Cum mama şi stareţa, foarte surprinse, nu. spuneau nimic, fetiţa a 
continuat, gîndindu-se numai la tînăra călugăriţă: 

— Nu trebuie să mă creadă, mi-ar plăcea să uite. Dacăaşfi ştiut că 
nu ştie, nu i-aş fi spus, dar celelalte fete spuneau că e dezgustător să faci 
copii. Spune-mi, mamă, nu-i ceva murdar, nu? Tu mi-ai spus că e 
frumos, iar sora mi-a spus că ai minţit. 

Şi de data asta tot stareţa, foarte impresionată de situaţie, a 
împăcat-o, spunîndu-i: 

— Mama ta are dreptate, fetiţa mea, este foarte frumos să fii mamă. 

Şi întorcîndu-se spre mamă, s-a scuzat: 

— Nu toate fetele sînt la fel de pure ca fetiţa dumneavoastră, şi 
mulţi părinţi ar fi şocaţi să ştie că copii lor cunosc aceste lucruri. 

21 Vezi nota de la p. 51. 

a o brutaliza, va încheia învestirea zonei vaginale prin 
trăirea orgasmului care o va lega senzual de cel care i-l va 
produce şi afectiv de cel care îi va face un copil. Va putea 
atunci, în adîncul fiinţei sale, să se detaşeze în mod 
inconştient de mama sa, cu care este acum egală; totuşi, 
deşi posedă obiectivitatea cea mai mare de care este 
capabilă în stadiul genital, fata rămîne legată de tatăl ei 
printr-o dragoste specială şi activităţile sale, oricare ar 
fi, sînt subordonate aprobării şi încurajărilor bărbatului 
pe care îl iubeşte. 

Băiatul, dimpotrivă, cînd este tînăr, se poate orienta 
spre o viaţă socială pe care mama sa nu o aprobă şi poate 
suporta suferinţa pe care i-o provoacă dezaprobarea ei, 
fără să meargă împotriva dezvoltării,sale libidinale nor- 
male. La maturitate, poate duce o viaţă sexuală în între- 
gime genitală şi oblativă fără a fi aprobat, în domeniul 
strict concret al meseriei sale, de femeia pe care o iubeşte. 

În stadiul genitâl oblativ, acţiunea femeii este exclusiv 
şi esenţial o acţiune desfăşurată în comun cu cel pe care 
îl iubeşte. Acţiunea bărbatului are aceeaşi natură, dar lui 
îi rămîne destul libido disponibil pentru a-l folosi la 
activităţi strict personale, deşi acestea îi folosesc şi la 
propria valorizare menită să dea mai mult din fiinţa sa 
acţiunii comune. 

Altfel spus, în stadiile cele mai complete pe care le 
cunoaştem, mobilul afectiv al bărbatului este de „a oferi 
din sine“ acţiunii comune a cuplului, pe cînd mobilul 
afectiv al femeii este de „a se oferi“ acestei acţiuni. 


Importanţa castrării la fată 


Se observă aşadar că la fară adevăratele pericole ale 
castrării preced complexul lui Oedip, şi chiar îl împiedică 
să se cristalizeze în mod normal. 

` Se pot întîmpla două lucruri: sau fata nu acceptă 
niciodată inferioritatea falică, nu se bucură că este fată şi 
regretă mereu că nu este bărbat, sau funcţionarea meca- 
nismului de apărare (învestirea narcisică a corpului) care 
urmează devalorizării penisului nu este permisă (de 

adulţi sau de inferioritate fizică evidentă care nu-i 
îngăduie identificarea cu mama). Identificarea cu mama 
sau cu o femeie normală este indispensabilă pentru pro- 
ducerea erogenităţii vaginale, care singură va permite 
declanşarea situaţiei oedipiene. Aceasta va ridica barie- 
rele frigidităţii vaginale a femeii, frigiditate care este, în 
toate cazurile pe care le-am văzut, mai curînd o non- 
investire vaginală decît o neputinţă prin regresiune. 


Prima dificultate: complexul virilităţii 
(insensibilitate vaginală). 


În situaţiile în care zona erogenă vaginală nu a fost 
niciodată învestită cu libido — ceea ce se întîmplă atunci 
cînd eşuează mecanismele de apărare ale Eului împo- 
triva angoasei primare, de castrare falică — se observă la 
fată, dincolo de frigiditatea vaginală, un comportament 
captator, care se poate îndrepta numai asupra mamei — 
cu un oarecare grad de masochism organic sau moral 
inconştient —, asupra celor doi părinţi sau numai asupra 
tatălui, dar fără încercarea de a rivaliza cu mama prin 
mijloace feminine. Această luptă se dă cu arme culturale 
şi intelectuale care sînt, în mediul social al fetei, apanajul 
băieţilor. Freud a numit complex de virilitate sindromul 
nevrotic care decurge de aici. Este vorba despre o nevroză 
de caracter. Se manifestă printr-o mare susceptibilitate, 
cîteodată ascunsă, printr-o gelozie agresivă faţă de cei 
care „au mai mult“ decît ele, printr-o atitudine afectivă 
ambivalentă faţă de cele două sexe şi un dezinteres 
conştient pentru sexualitatea genitală, care se traduce 
printr-o frigiditate vaginală totală şi — după cum Eul 
este puternic şi mai mult sau mai puţin dotat cu o mare 
posibilitate de sublimare — printr-o dezinvestire mas- 
turbatorie clitoridiană, mai mult sau mai puţin marcată. 
În situaţiile în care agresivitatea este interzisă, clitorisul 
rămîne învestit, din cauza folosirii pasive a pulsiunilor 
faţă de adulţii severi sau indiferenți. 

Astfel, complexul de virilitate poate da naştere — în 
funcţie de toleranța Supra-Eului faţă de masturbaţia cli- 

toridiană în copilărie şi faţă de homosexualitatea evi- 
dentă la pubertate — la tablouri clinice diferite. 

Dacă clitorisul a rămas învestit cu libido, inferiori- 
tatea sa morfologică reală este pentru fată o ocazie con- 
stantă de suferinţă inconștientă, de ruşine-conştientă de 
a fi ceea ce este, de a fi „urîtă“.22 Ea reacţionează prin 
negarea angoasei şi prin „precipitarea“ într-o luptă 
ambițioasă plină de rivalitate cu băieţii la aceleaşi spor- 
turi, activităţi şi discipline de studiu. Regresiunea sau 
stagnarea libidinală în acest stadiu, în timpul fazei de 
larenţă, dă acestor femei gustul pentru profesiunile mas- 
culine; la puseul pubertăţii, libidoul trebuie să regreseze 
la stadiul anterior sau să se satisfacă în practici mastur- 
batorii solitare sau, mai mult, lesbiene.% 

Dacă Supra-Eul nu permite masturbarea vom vedea 
acele fete devenind la pubertate din ce în çe mai „ruşi- 
noase“, de-o timiditate bolnăvicioasă, pline de fobii, lip- 
site de încredere în ele însele pînă acolo încît nu pot 
izbîndi în activităţi pentru care înainte se arătaseră 
dotate; cea mai mică nereuşită le-ar face 7numan de 
intransigente faţă de ele însele — din cauza sentimen- 
telor de vinovăţie şi a celor de inferioritate inerente 
angoasei de castrare falică. Acestei timidităţi extreme în 
public (sau acestei fanfaronade extreme, ceea ce repre- 
zintă acelaşi lucru pentru inconştient: dovada unei 
inferiorităţi resimţite), îi urmează în adolescentă şi la 
maturitate neputinţa de a rivaliza cu celelalte femei. Cum 
mecanismul de apărare narcisică nu a avut dreptul să 
funcţioneze (căci masturbaţia falică a trebuit să fie 'ban- 
donată prea devreme în copilărie), Supra-Eul acestor 
fete le interzice să folosească posibilităţile de seducţie 
feminină care le-ar face să intre în mod inconştient în 
rivalitate cu mama atotputernică, magică, castr toare, 


22 Astfel se minte tinere chiar foarte drăguţe şi invidiáte pentru 
frumuseţea lor. Ele îşi găsesc un defect estetic oarecare dẹ care sînt 
obgedate. . 

` B Mai tîrziu, dacă se mărită, vor fi femei frigide, victime reven- 
dicative sau sacrificate în faţa bărbatului, și, mai mult încă. în peri- 
oada maternității, mame castratoare cu copii lor, surse ge nevroze 
familiale. . 

adorată şi detestată, căreia Supra-Eul lor îi este ecou 
amplificat. În plus, se petrece o. 'regresiune spre zonele 
erogene arhaice asupra cărora acţionează în mod sim- 
bolic refuzul sexualităţii genitale (constipaţie, spasme, 
tulburări gastrointestinale, indigestii, stări de vomă). 
Pe scurt, complexul de castrare falică se manifestă în 
plan anal şi oral prin reînvestirea vechilor zone erogene. 
De fiecare dată. cînd se produce un nou puseu libidinal 
instinctual, la orice solicitare a lumii exterioare (excitaţii 
premenstruale, raporturi sexuale, căsătorie, copii) în 
planul activităţilor organice şi afective, femeia — în loc 
să învestească zona erogenă vaginală — reacţionează 
nevrotic printr-un simptom funcţional negativ la nivelul 
vechilor zone erogene: anorexie — constipaţie — dureri. 
Sentimentele de frustrare cele mai apropiate de frus- 
trarea falică îşi au într-adevăr originea, din punct de 
vedere cronologic şi afectiv, în educaţia pentru curăţenie 
anală; este probabil motivul pentru care neacceptarea 
propriului sex inconştient resimţită de femeile frigide se 
asociază aproape întotdeauna cu o constipaţie persis- 
tentă, unicul simptom pentru care acestea consultă 
medicul. Acesta este uimit de faptul că eforturile sale 
terapeutice nu dau rezultate. Unii observă totuşi că 
pacientele îşi „întreţin“ constipaţia prin purgaţii intem- 
pestive sau prin nerespectarea tratamentelor. O dată ce 
au „epuizat“ un medic, merg la altul sau schimbă con- 
stant medicamentele. Au nevoie de acest exhibitionism 
anal, de această grijă permanentă pentru felul cum le 
funcţionează intestinele. Este o modalitate de „mastur- 
bare“ simbolică a zonei erogene anale şi de sustragere a 
Eului de la interesele libidinale genitale, atît de dure- 
roase pentru narcisismul lor. Aceste femei, dacă sînt 
măritate, suportă cu forţa şi cu dezgust dorinţele soţilor; 
amanți au doar pentru a profita material — sau se lipsesc 
în mod deliberat de bărbaţi rivalizînd cu ei în aceleaşi 
cariere. Aparent sînt „normale“, dar în mod inconştient 
sînt homosexuale, puternic fixate asupra mamei aşa cum 
au perceput-o în faza anală, mama a cărei dragoste o 
caută şi de care nu suportă să fie părăsite. Dacă au copii, 

sînt „mame exemplare“, corneliene, care pentru ei sacri- 
fică totul (adică propria viaţă genitală, deci pe bărbaţi şi 
fericirea acestora), aşa cum îşi sacrifică sexualitatea. Dar 
vai de aceia care se vor ataşa de aceşti copii sau vai de 
copiii înşişi dacă dezvoltarea lor îi depărtează de ele: 
mamele vor suporta o nouă frustrare prin distrugerea 
dragostei lor posesive. | 

Acestor femei, fixaţia ambivalentă homosexuală la 
mamă nu le permite exprimarea liberă a agresivităţii faţă 
de fiică (este „ca şi cum fata ar fi mama lor“) atîta timp 
cît aceasta nu şi-a împlinit dezvoltarea sexuală. În mo- 
mentul în care fiicele încep să fie atrase de bărbaţi, 
femeile respective reacţionează prin proiectarea asupra 
lor a propriilor sentimente agresive resimţite faţă de 
mamă în stadiul anal, precum şi a sentimentelor actuale 
de vinovăţie. Ele suferă mult mai puţin de gelozie, aşa 
cum gîndesc unii, cît de tristeţe şi de teamă. Dacă fetele 
pleacă din preajma lor, agresivitatea mamei, care nu mai 
are obiect, se întoarce împotriva ei însăşi sub forma 
melancoliei, a sentimentelor de părăsire, pentru a neu- 
traliza nevoia de pedeapsă în mod inconştient solidară cu 
frustraţia libidinală. ` 

Faţă de băieţi afectivitatea lor este mai liberă şi îşi pot 
exprima agresivitatea fără teama că aceasta se va întoarce 
împotriva lor însele. Le place să-i necăjească atunci cînd 
sînt mici: termenii pe care îi folosesc pentru a-i certa 
sau jigni sînt în general împrumutaţi, chiar în mediile 
elevate, din vocabularul sadic anal: „porc, dezgustător, 
respingător“. Le place să îi amenințe cu pericole imagi- 
nare, din categoria castrării — „vei fi bolnav“, „o să 
mori“ — pentru orice iniţiativă de care dau dovadă. În 
cazul cînd băiatul le scapă, compensează sentimentul de 
a fi frustrate cu revărsarea oficială, asupra aceleia pe care 
băiatul a urmat-o, a unei ostilităţi manifeste care le 
fereşte de răsfrîngerea pulsiunii agresive asupra lor 
însele, aşa cum se întîmplă dacă au fară. 

Toate acestea privesc formele complexului de virilisate 
care au drept punct de plecare stagnarea afectivă a fetei 
prin fixaţie la cei doi părinţi (în mod inconştient consi- 
deraţi egal falci) sau numai la mamă. 

Dacă fata este fixată afectiv numai de tată, fără să fi 
învestit vreodată cu libido zona erogenă vaginală, ea 
nu poate lupta, printr- un narcisism general al feţei şi 
al întregului corp, împotriva angoasei de castrare falică. 
Complexul de virilitate este atunci foarte puternic, fata 
prezintă o afectivitate infantilă ambivalentă, cu un 
caracter docil şi băieţos, dar cu un violent Supra-Eu 
care îi interzice cea mai mică tentativă de identificare cu 
mama şi de seducere a tatălui (fiindcă aceasta înseamnă, 
pentru inconştient, acceptarea propriului sex), rîvneşte 
falusul cu o iubire (zimance) ego-posesivă, pentru ea 
însăşi, şi încearcă să se identifice cu băieţii. Aceasta este, 
la pubertate, manifestarea complexului lui Oedip 
inversat; rivalitatea sexuală se desfăşoară din punct de 
vedere afectiv exact ca şi cînd fata ar fi un băiat care 
trăieşte complexul lui Oedip. Ea evită femeile şi se 
apropie de bărbaţi cu care încearcă să se identifice, dar 
agresivitatea inconştientă o face să aibă faţă de ei un 
comportament castrator care îi îndepărtează. Este 
sortită singurătăţii (cf. cazul lui Monique, p. 256). 

Se pare că acest fapt nu se întîmplă decît în cazurile 
unor puternice fixaţii pregenitale anale la o mamă nevro- 
zată, ea însăşi virilizată, şi că e nevoie ca tatăl, neîmpli- 
nit din punct de vedere sexual şi incapabil de iubire 
(aimance) genitală, să înlesnească la fiica lui dezvoltarea 
calităţilor virile. Dacă nu e în joc o infirmitate fizică în 
mod obiectiv supărătoare pentru narcisismul fetei, o 
asemenea nevroză de caracter e întotdeauna legată de o 
nevroză familială. 

În orice caz, dacă Eul fetei este servit de înclinații 
naturale de sublimare intelectuală sau musculară, ea 
poate înregistra o reuşită socială considerabilă, dar va 
suferi permanent de o angoasă şi de sentimente de infe- 
rioritate decurgînd din angoasa de castrare falică. 
Aceasta, chiar în situaţia cînd se produce o reuşită cul- 
turală şi sexuală (posedarea sado-masochistă a unei 
femei slabe sau a unui bărbat inferior ei pe care îl 
întreţine); poate chiar mai ales în această situaţie, 
fiindcă vinovăția inconștientă faţă de bărbaţi, rezultată 

din dorinţa niciodată împlinită de a-i egala cu adevărat 
pe toate planurile, îi trezeşte în mod constant o angoasă 
sub forma geloziei morbide faţă de obiectele iubirii ei. 

Mulţi medici şi chiar femeile interesate gîndesc că 
în acest caz se manifestă un suport organic hormonal. 
Faptul este posibil, dar s-au văzut tratamente psih- 
analitice ale acestar fiinţe hibride din punct de vedere 
afectiv care au avut rezultate absolut remarcabile. Tre- 
buie spus că pentru o femeie, complexul de virilitate 
este poate unul din motivele cele mai.puternice de a 
începe o psihanaliză, căci în ochii ei este vorba de un 
nou mijloc de forţă falică (penetrare) pentru care 
acceptă curajos ceea ce i se pare a fi o operaţie sadică 
şi magică. = f 

Dacă Eul nu are înclinații pentru puternice com- 
pensații intelectuale sau culturale şi nici în domeniul 
îndemînării manuale sau al dexterităţii musculare, com- 
plexul de virilitate ia un aspect mai puţin vizibil. Fata, 
incapabilă de a se identifica cu băieţii, prezintă tulbu- 
rări de caracter de tipul inhibiţiei activităţii sau a afec- 
tivităţii, cu o întoarcere a inconştientului la stadiul anal, 
al pulsiunilor pasive în folosul iubirii (aimance) capta- 
toare şi geloase şi al pulsiunilor agresive utilizate în 
totalitate de către Supra-Eu pentru a sadifica Eul maso- 
chist. Comportamentul este întotdeauna infantil, iar 
relaţiile sociale sînt o țesătură de certuri agresive şi de 
împăcări pline de tandreţe, fără nimic obiectiv, nici în 
reproşuri nici în atracţii (care acţionează în acelaşi fel şi 
în cazul bărbaţilor şi în cazul femeilor). 

Observăm, aşadar, că dacă fata nu depăşeşte angoa- 
sa de castrare falică, ea se vede „constrînsă“ să accepte 
sau mai degrabă să-şi suporte sexul ca pe o vexaţie; 
acest fapt îi va lăsa în afectivitate o rană mereu deschisă 
pe care o va reactiva cea mai neînsemnată inferioritate 
reală în viaţă. Angoasa de castrare falică, însoţită de 
sentimente de culpabilitate, se va declanşa în mod ine- 
vitabil în toate situaţiile în care va părea ca „firească“, 
fiindcă aceasta va provoca o rezonanţă a sentimentelor 
de culpabilitate în raport cu ambiţii feminine pe care 
fata nu le nutreşte. 

Dimpotrivă, dacă depăşeşte angoasa de castrare 
falică datorită reînvestirii narcisice feminine şi desco- 
peririi masturbaţiei vaginale, fata va putea continua să 
se identifice cu mama sa, iar ambiția afectivă caracte- 
ristică acestei vîrste va susţine fantasmele vaginale, în 
acord cu dezvoltarea normală a sexualităţii feminine. 
Astfel tînăra va putea să renunţe la pasivitatea exagerată 
— poate masochistă pentru a cuceri bunăvoință — 
adăugată pasivităţii naturale a comportamentului său 
faţă de adulţi. 


A doua dificultate: frigiditatea din 
infantilism afectiv 


Odată feminitatea acceptată, datorită, aşa cum am 
spus, mecanismului de apărare care constă în reînves- 
tirea cu libido narcisic a totalităţii persoanei, apare la 
fată o a doua dificultate: re fluxul narcisic poate împie- 
dica învestirea zonei erogene vaginale, fie pentru că 
masturbaţia a provocat reproşurile severe ale adulţilor, 
fie pentru că tatăl este mort sau a divorţat sau nu se 
interesează de copii. 

Fata, ale cărei pulsiuni agresive sînt slabe dinamic, 
nu va găsi astfel niciodată mijlocul de a atrage atenţia 
bărbaţilor — la orice încercări de seducere ar recurge. 
Fiind în momentul acesta în mod normal „închisă“ 
mamei, ea poate rămîne într-o atitudine narcisică infan- 
tilă din punct de vedere afectiv şi cultural. Cauza este 
poate insuficienţa de construcţie a Eului din perioada 
sadică anală, provocată de o carenţă educativă sau de o. 
prea mare severitate educativă; aceste două eventualităţi 
interzic fetei deplasarea afectelor libidinale excremen- 
tiale şi musculare asupra activităţilor culturale care ar fi 
identificat-o. cu mama.24 


2+ Mamele cu complex de virilitate le provoacă fetelor lor infan- 
tilităţi afective. Acestea din urmă, dacă devin mame, le provoacă 
copiilor lor nevroze de angoasă precoce care stau la baza tulburărilor 
somatice, a celor psihice sau a amîndurora. 

Ne putem întreba dacă reînvestirea narcisică a feţei 
şi a corpului, mecanism de apărare care însoţeşte rezol- 
varea angoasei de castrare falică, nu trece printr-o fază 
de regresiune globală a libidoului în stadiul oral. Am 
întîlnit de.două ori la copii credinţa că băieţii sînt copiii 
taţilor, iar fetele copiii mamelor. Această întoarcere la 
narcisismul infantil constituie poate pentru fată un 
mijloc de a se revendica din puterea falică a tatălui după 
modelul oral pasiv (din punct de vedere afectiv), aşa 
cum sugarul de sex feminin „rezultă“ din mamă. Nu 
ar fi vorba de rezultatul agresivităţii unui conflict oedi- 
pian (care nu a existat încă), ci de dezinvestirea totală 
a mamei printr-o adevărată negare libidinală incon- 
ştientă: imposibilitate de a continua identificarea cu o 
fiinţă care a dezamăgit, devalorizare sau negare a tutu- 
ror achiziţiilor Eului derivate din iubirea (z2mance) al 
cărei punct central fusese mama. 

Această posibilitate de a modifica schema de identi- 
ficare ar explica, poate, şi mai slaba obiectivitate 
naturală a femeii, deşi fetele dau totuşi dovadă, în 
timpul stadiului anal şi al primelor achiziţii şcolare (de 
la cinci-şapte ani), de un spirit realist şi pozitiv în 
general superior celui arătat de băieţii de aceeaşi vîrstă, 
situaţie bine cunoscută profesorilor din şcolile mixte. 
Ar mai explica şi de ce Eul femeilor este mai slab în 
majoritatea timpului decît cel al bărbaţilor şi de ce 
Supra-Eul lor este rudimentar (în afara cazurilor de 
nevroză).25 De aici, marea uşurinţă cu care femeile se 
adaptează la maturitate unui mediu foarte diferit celui 


25 Tocmai pentru acest motiv („nu au Supra-Eu“ — cînd ajung să 
nu aibă) femeile sînt atât de plăcute bărbatului. „Poţi să-i atribui orice“ 
— „i se potriveşte“. Invers, femeia este fascinată de civilizaţia nede- 
finită pe care o evocă Supra-Eul. Această bipolaritate este fără îndoială 
una din caracteristicile cuplului, un fel de dialectică între „nimic şi 
totul“ care funcţionează cu atît mai bine cu cît cei care îl alcătuiesc 
sînt mai bine... „decupaţi“. 

Pentru că îi lipseşte Supra-Eul — pentru că îi lipseşte într-o mai 
mare măsură — femeia apare „plină de graţie“, ca avînd adică o 
prezenţă puternică. De remarcat cum copilul care nu are Supra-Eu 
este şi el plin de graţie. 

anterior şi cu care reuşesc, fără să sufere, să se identifice 
cu imaginea celei cu care bărbaţii iubiţi le cer să 
semene. Ar explica şi numeroasele înclinații naturale 
pentru limbile străine, cîntec, teatru, dans, pe care le 
au într-o măsură mai mică sau mai mare toate tinerele. 

Dacă în această atitudine narcisică ce în mod normal 
trebuie să fie un stadiu al dezvoltării libidinale fetiţa 
nu găseşte un tată (Pygmalion) care să o formeze şi să 
facă din ea o femeie, dacă există o lipsă de afectivitate 
masculină în anturajul imediat al copilului sau dacă 
mama este foarte nevrozată şi îl denigrează pe tată, 
fata care a renunţat la mamă pentru că nu o mai poate 
investi din punct de vedere libidinal se întoarce la 
autism, în aşteptarea a ceva mai bun. Aşa se explică 
misticismul exclusiv de la pubertate, însoţit de absenţa 
viselor romantice normale. 

În acest caz, zona vaginală este Sensibilizătă, dar se 
poate întîmpla să nu fie trezită, oricum nz este sensibi- 
lizată electiv: femeile care ar putea deveni sexual per- 
fect normale dacă, din punct de vedere afectiv, ar găsi 
bărbatul care să le formeze rămîn frigide sau pe jumă- 
tate frigide toată viaţă, cu numeroase tulburări func- 
tionale psihopatologice în momentele de solicitare 
libidinală instinctuală, la ciclu, înainte de menopauză 
şi la menopauză. Se observă, de altfel, după deflorare 
sau după naşterea primului copil, apariţia unor tulbu- 
rări de natură „colitică“ la femei care nu mai suferiseră 
de aşa ceva înainte. Ele sînt, fără îndoială, urmarea 
evoluţiei sexualităţii feminine vinovată în faţa Supra- 
Eului partenerului sexual. Într-adevăr, sînt numeroşi 
bărbați care preferă ca soțiile lor legitime să fie sau să 
se prefacă frigide. E vorba de aceia care în ceea ce 
priveşte libidoul s-au oprit la hotarul stadiului falic. 
Aceste conflicte dintre sensibilitatea feminină normală 
care îşi pretinde statornicirea şi interdicțiile de etică 
conjugală ale unui partner „înapoiat“ trezesc în mod 
inconştient, prin regresiune, conflictele perioadei 
sadice şi sentimentele de inferioritate ale angoasei de 
castrare falică. . 

Dacă aceste femei rămîn virgine, tulburările nevro- 
tice nu apar decît la menopauză şi într-o manieră 
derivată din semiologia onirică a frustraţiei orale: teamă 
de singurătate, teamă de a duce lipsă de ceva, teamă de 
a-şi pierde mijloacele de apărare narcisică26, teamă care 
provoacă o recrudescenţă a cochetăriei puerile în 
maniera infantilă, a aglomerării de podoabe heteroclite 
şi adeseori inestetice. În situaţia în care Eul nu are la 
îndemînă decît sublimări culturale pretinzînd o sănă- 
tate fizică perfectă, aceste „fete bătrîne“27 prezintă 
tulburări psiho-nevrotice halucinatorii şi onirice. 

Dimpotrivă, dacă primul partener sexual al acestor 
narcisice infantile secundare este uri bărbat mai în 
vîrstă decît ele, ales după modelul tatălui şi aflat în 
stadiul genităl, atunci ele vor putea să-şi facă fixaţia 
oedipiană la el şi să intre, numai în acest moment, în 
conflict cu soacra şi cu mama sau să facă scene de 
gelozie soţului în legătură cu amante mai vechi. Tatăl 
adevărat nu contează afectiv pentru ele decît în calitate 
de satelit al mamei, abia învestit cu libido. Numai după 
această perioadă conflictuală, şi dacă renunţă la ego- 
tism pentru a accepta să „participe“ la iubirea (zimance) 
de tip genital, vor putea ajunge la oblativitatea ce carac- 
terizează stadiul genital. 

Se observă aşadar că, începînd din stadiul falic, dez- 
voltarea sexualităţii feminine se deosebeşte foarte mult 
de cea a sexualităţii masculine. Supra-Eul bărbatului se 
formează pentru a rezolva complexul lui Oedip şi com- 
plexul de castrare, întrepătrunse. Scopul lui este de a 
feri Eul de revenirea angoasei de castrare care ar fi 
declanşată de împletirea agresivităţii şi a pasivităţii ero- 
tice şi afective faţă de obiectul iubirii, ambivalenţă care 
nu ar permite nici automatismul fiziologic al coit-ului, 
nici atitudinea socială masculină. În plus, băiatul este 
dezavantajat, în raport cu fata, căci în familiile în care 


26 Teama de a îmbătrîni, ceea ce face prosperitatea saloanelor 
cosmetice. 

27 Ele există şi printre femeile căsătorite cu soţi protectori şi care, 
devenite sau nu mame, au rămas frigide şi infantile. 

este interzisă prea devreme masturbarea falică el nu mai 
are la dispoziţie zone erogene pe care să le învestească 
şi nu poate decît:să regreseze spre stadii arhaice castra- 
toare pentru virilitatea sa. 

Renunţarea la erotismul genital în ambianţă afectivă 
oedipiană, ce reprezintă adeseori pentru băieţi adap- 
tarea socială înainte de pubertate, explică frecvenţa la ei 
a simptomelor: nevrotice şi a tulburărilor de caracter. 
Dinamismul pulsiunilor lor agresive imprimă atitudinii 
de revoltă împotriva angoasei de castrare rezonanţe 
familiale, şcolare şi sociale. 

Dimpotrivă, fata are mijloace oculte de luptă, inhi- 
biţia, rezistenţa pasivă; dacă luptă cu reacţiile nevrotice 
ale unui complex de virilitate aflat în serviciul unui Eu 
puternic, ea nu prezintă niciodată înainte de pubertate 
tulburări sociale sau de caracter. Agresivitatea sa inte- 
lectuală şi culturală îi aduce (înainte de atingerea vîrstei 
nubile) chiar admiraţia adulţilor şi satisfacerea triumfă- 
toare a amorului-propriu faţă de fete de aceeaşi vîrstă a 
căror fază de latenţă se derulează într-o pasivitate activă 
sau, mai degrabă, într-o activitate feminină părînd mai 
puţin strălucită — şi uneori chiar fiind astfel din punct 
de vedere şcolar — decît a fetei masculinizate nevrotic. 
Aici se află fără îndoială explicaţia proporţiei de şapte 
băieţi pentru o fată înregistrate la consultaţii, în timp ce 
mai târziu psihopatologia la femei este mult mai bogată 
decît la bărbaţi (frigiditate, constipaţie, migrene etc.). 

“Ne putem astfel întreba dacă Supra-Eul nu este în 
definitiv un mecanism de apărare datorat unui rest 
latent de angoasă de castrare sexuală la o persoană care 
nu şi-a rezolvat comgp.-et, în mod inconştient, conflic- 
tele pregenitale. 

Severitatea Supra-Eului la fata care nu şi-a învestit 
zona erogenă vaginală prin nerezolvarea angoasei de 
castrare falică, severitate comparată cu absenţa Supra- 
Eului la fata care a rezolvat-o, dar care rămîne infantilă 
afectiv pînă cînd va trăi complexul lui Oedip sau va 
ajunge la menopauză şi care, aşadar, nu a cunoscut 
angoasa de castrare vaginală, iată fapte clinice părînd 
să sprijine această ipoteză. 

Nu este exclus ca Supra-Eul unei persoane mature 

din punct de vedere libidinal, adică ajunse la stadiul 
genital oblativ dominant, să fie rudimentar sau chiar 
absent, iar energiile libidinale să fie puse în slujba unui 
Eu motivatîn conduita sa de pasiunea pentru un Ideal 
al cărui ax situat la izvoarele particularităţilor sale 
sexuale nu poate fi sfărîmat. 
Dacă însă o asemenea fiinţă există, ea nu a fost 
niciodată studiată de psihanalişti, căci absenţa egotis- 
mului o face să accepte nerezolvarea problemelor 
omeneşte insolubile fără ca, din acest motiv, să cadă în 
nevroză. 


CAPITOLUL IV 
Enurezia 


Ne-am putea mira de frecvenţa enureziei. Acest 
simptom, datorită căruia se poate depista nevroza la- 
copii, n-are în sine o semnificaţie unică. 

El desemnează cel puţin stagnarea sau întoarcerea la 
stadiul sadic uretral, adică la stadiul anterior celui falic. 
Este însoţit de regresiunea afectivă la preocupări pre- 
oedipiene î într-una sau mai multe direcţii, regresiune ea 
însăşi complicată de sentimente de vinovăţie, căci, în 
majoritatea cazurilor, pulsiunile nu găsesc, nici chiar în 
plan regresiv, o rezolvare suficientă. Enurezia poate 
exprima de asemenea o regresiune la un stadiu încă mai 
arhaic. 

Persistenţa sau reapariţia enureziei este. aşadar 
simptomul principal în cazul celor care nu îşi permit 
masturbaţia sau fantasme ambiţioase şi care trăiesc in- 
conştient într-o dependenţă erotizată sadomasochistă. 

Nu există, faţă de enurezie, o singură atitudine psiho- 
terapeutică, pentru că ea ar avea în vedere efectul şi nu 
cauza. 

Numai studiul comportamentului afectiv general al 
copilului va permite evaluarea stadiului în care se află el 
şi identificarea obstacolului în faţa căruia a dat înapoi. 

De aceea, în anumite cazuri, enurezia trebuie res- 
pectată, în ciuda pretențiilor părinţilor şi a dorinţei 
conştiente a copilului, atîta timp cât este nevoie pentru a 
face ca libidoul acestuia să se dezvolte (datorită trans- 
ferului) pînă la stadiul sadic uretral, începutul stadiului 


+ 

falic. Numai atunci se va putea obţine disciplinarea 
vezicii urinare, fără pericol pentru viitor. Cerîndu-i-o 
mai devreme, medicul joacă rolul părintelui castrator. 

Conform celor afirmate, există cazuri în care vom 
obține rezultate imediate sau rapide! fără tulburări de 
caracter, în care eliminarea enureziei într-o şedinţă sau 
două va fi fără pericole pentru inconştient. Este vorba de 
enurezii la copii care prezintă o agresivitate marcată a 
comportamentului, combinată cu rezultate şcolare varia- 
bile, dar cîteodată bune sau foarte bune. Este, într-ade- 
văr, situaţia care se constată în plin complex oedipian 
normal nerezolvat. 

Dacă, dimpotrivă, atitudinea oedipiană este inver- 
sată2 (încercare de a seduce pasiv părintele de acelaşi 
sex), va trebui mai întîi să deşteptăm dreptul la rivali- 
tate cu părintele, ajutîndu-l pe micuțul bolnav (în plan 
real) să cîştige admiraţia mamei (propria noastră admi- 
raţie, dacă sîntem femeie), sau s-o încurajăm pe micuța 
neruşinată să placă tatălui stimulîndu-i cochetăria, încre- 
derea în sine (dreptul de a ne ascunde diverse lucruri, 
dacă sîntem femei); vom începe prin minimalizarea 
importanţei enureziei, simptom considerat umilitor de 
toţi copii. De aceea, în şedinţa următoare va trebui să-i 
liniştim pe părinţi şi pe copil, cînd progresele reale ale 
comportamentului nu au dat rezultate în ceea ce priveşte 
enurezia. Am cerut doar „mai multe şedinţe“.? Să ni se 
acorde încredere, şi nouă, şi copilului. 

“ Numai atunci cînd copilul va fi revenit la o situaţie 
oedipiană normală, vom putea, în numele unei satisfacţii 
oedipiene (a-i face plăcere mamei sau nouă sau tatălui 
dacă este vorba de o fetiţă sau a-i arăta mamei neîn- 
crezătoare că are de-a face cu o adevărată domnişoară), 
să-i cerem copilului un efort auto-sugestiv devenit uşor: 
la culcare să îşi propună să nu facă pipi în pat. Dacă 
reuşeşte, consecinţa inevitabilă va fi o angoasă ce decurge 


„1 Cf. cazul lui Gérard, cazul lui Claudine. 
2 Cf. cazul lui Roland. 
3 Ceea ce înseamnă mai multe săptămîni în cazul acestei metode de 
psihoterapie cu şedinţe săptămînale. 

din complexul de castrare, deşi copilul este în mod 
conştient fericit de rezultat. Angoasa se va manifesta fie. 
prin tulburări funcţionale(dureri de cap, dureri de dinţi, 
oboseală) — puse mereu pe seama „creşterii“ — fie prin 
vise de angoasă cu simbolistică castratoare, fie prin 
mecanisme autopunitive, tie prin tulburări de caracter 
care urmăresc să provoace pedeapsa. Însă atunci vom fi 
în măsură să rezolvăm această angoasă abordînd com:=: 
plexul lui Oedip în plan raţional şi oferind copilului — 
pe. care îl vom elibera de sentimentele de culpabili- 
tate — subsituţe culturale, sublimări pe care, pentru a ne 
face plăcere nouă şi părinţilor, el le va adopta bucuros, 
dacă şi-a recăpătat încrederea în sine; aceasta pentru că 
puseul biologic libidinal se acordă cu satisfacţiile sexuale 
pe care le aduc sublimările. 


Dacă copilul se găseşte în stadiul anal pasiv+ (incon- 
tinenţă excremenţială a urinei şi a materiilor fecale), va 
trebui să-i îngăduim un comportament general agresiv 
înainte de a-i'cere renunţarea la hedonismul local al 
zonelor erogene sfincteriene. După dispariţia acestor 
simptome funcţionale, nu vom considera copilul vin- 
decat decît dacă are mai puţin de patru ani. 


Dacă are mai mult de patru ani, în ciuda dispariţiei 
simptomelor (care pentru părinţi este suficientă), copilul 
nu va putea fi considerat vindecat psihic decît dacă intră 
în faza complexului lui Oedip; va trebui urmărit, vor 
trebui evitate recăderile.5 


Dacă are şase sau şapte ani, va trebui să fie condus 
pînă la formarea complexului lui Oedip şi începutul 
rezolvării lui prin întrepătrunderea normală a acestui 
complex cu complexul de castrare, fapt urmat de dezin- 
vestirea obiectelor oedipiene pentru a reaşeza încărcă- 


+ Cf. cazul lui Bernard. 

5 Un puseu de angoasă la cîteva luni după vindecare poate conduce 
la reapariţia simptomului enuretic, în favoarea „punctului de fixaţie“ 
faţă de care copilul rămîne sensibilizat pînă la rezolvarea complexului 


lui Oedip. 

tura libidinală pe prietenii şi sublimări şcolare, ludice, 
manuale şi intelectuale, bogate în promisiuni de reuşită 
socială ulterioară. 


Dacă nu mai este vorba de un copil mic, ci de unul în 
perioada de latenţă, mai mult sau mai puţin aproape de 
pubertate, adică dacă bolnavul atins de enurezie a 
depăşit stadiul cronologic normal al complexului de cas- 
trare, va trebui să studiem, în relaţie cu Eul, manifestări 
pe care Supra-Eul le-a făcut de nerecunoscut dar care, 
pentru psihanalist, reprezintă conflicte nerezolvate. 


Întîlnim astfel manifestări homosexuale latente, 
inconştiente, la tineri care nu au rezolvat complexul 
oedipian normal, ci l-au refulat în numele unui complex 
de castrare prea puternic. Un asemenea Supra-Eu nu 
îngăduie, de exemplu, începînd cu vîrsta de şapte ani, 
relaţii de prietenie decît între indivizi de acelaşi sex, cu 
respingerea sexului opus. Relaţiile de camaraderie dintre 
cele două sexe sînt considerate vinovate sau neintere- 
sante — în realitate însă, în faţa unui individ de sex opus, 
mecanismele de apărare funcţionează: timiditate şi angoa- 
să prin agresivitate inhibată şi sentimente de inferiori- 
tate. Pentru psihanalist, aceasta înseamnă că complexul 
de castrare este încă activ, cu corolarul său, ne-rezol- 
varea complexului lui Oedip. 

Va trebui deci să studiem aceste manifestări în relaţie 
cu Eul şi, mulţumită transferului, să modificăm Supra- 
Eul patologic. - 

Să adăugăm că multe nevroze de angoasă provocate 
de complexul de castrare nu conduc la enurezze: atunci 
cînd s-au produs primele ameninţări active, eficace de 
mutilări sexuale, adică amenințările adăugate com- 
plexului lui Oedip, curăţenia sfincterelor era deja un 
obicei puternic. 

Aceste ameninţări active pot fi într-o primă eventua- 
litate, ameninţări cu boli sau mutilări, proferate de adulți 
şi pe care copilul le consideră adevărate în perioada mas- 
turbării secundare, căci vin de la părinţi sau educatori 
„care ştiu totul“. 

Ele pot fi însă, tr-o a doua eventualitate, ameninţări 
interioare provocate la copil de proiectarea propriei 
agresivităţi, în timpul rivalităţii oedipiene, asupra adul- 
tului de acelaşi sex, părinte cu care s-a identificat, pe care 
l-a „introiectat“ pentru a lupta în mod normal împo- 
triva angoasei primare de castrare. 

În sfârşit, în a treia eventualitate, aceste ameninţări 
active pot să nu fie ameninţări de mutilare a organelor 
genitale sau a mîinii care le atinge, ameninţări raportate 
la masturbaţie, ci (venite de la adulţi educatori sau pro- 
venind dintr-o inferioritate fizică sau intelectuală) obs- 
tacole pentru mecanismele de apărare naturale în faţa 
angoasei primare de castrare de care, se ştie, nici o fiinţă 
omenească nu poate scăpa (din moment ce pulsiunile 
sale libidinale intrinseci sînt „bisexuate“, iar adaptarea 
practică la realitate cere ca fiinţa omenească să se com- 
porte în funcţie de sexul masculin sau feminin al orga- 
nelor sale genitale). 

De aceea enurezia poate să nu fi încetat niciodată. 
Copilul refuză în mod inconştient să crească pentru a 
nu renunţa la aceste prerogative bisexuate. 

Dimpotrivă, ea poate aproape înceta de la doi ani şi 
jumătate pînă la patru-cinci ani şi reîncepe în momentul 
dezvoltării complexului lui Oedip. Numai din acest 
moment enurezia poate fi pusă pe seama activităţii com- 
plexului de castrare. Într-adevăr, existenţa complexului 
normal de castrare depinde de întricarea amenințărilor 
după tulburarea pe care o provoacă constatarea absenței 
penisului la fată, sentimentele de inferioritate dublate de 
angoasă secundară de castrare în faţa rivalului oedipian 
tabu. Aceste ameninţări corespund celor pe care le-am 
cuprins în cea de-a doua eventualitate.6 

Pentru ca să existe complex patologic de castrare 
(prelungit, nerezolvat după vîrsta de opt ani), trebuie să 
se trezească amenințările specificate la prima eventuali- 
tate sau cele specificate la a treia eventualitate.” Trebuie 
de asemenea ca această absenţă a mijloacelor naturale de 


6 Vezi p. 75. 
7 Idem. 

apărare să provoace sentimente de inferioritate acută faţă 
de ceilalţi câpii de aceeaşi vîrstă şi chiar de acelaşi sex în 
perioada de schiţare a situaţiei oedipiene, neajunsă încă 
în stadiul de complex. Renunţarea la superioritatea fan- 
tasmatică faţă de rival nu va fi posibilă, iar copilul va fi 
în mod necesar determinat să refuze să privească reali- 
tatea în faţă, să-şi rezolve complexul oedipian castrator 
din punct de vedere sexual, deci să regreseze în faţa 
puseului biologic libidinal. 

Observăm , aşadar, că simptomul enuretic nu are decît 
un rol relativ în diagnosticare. Dacă plecăm numai de la 
el, fără cunoaşterea comportamentului afectiv conco- 
mitent, ne esteimposibil să stabilim o terapeutică raţio- 
nală; în plus, odată simptomul dispărut, copilul nu este 
complet vindecat de nevroză, ci numai pe cale de a se 
vindeca, spre deosebire de ceea ce gîndesc părinţii, pe 
care „simptomul singur“ îi alarmează şi pe care simpla 
dispariţie a acestuia îi linişteşte; aceşti părinți ignoră 
posibilitatea ca simptomul să se transforme într-altul 
mult mai regresiv, ca de exemplu o colită, ticuri, bîlbî- 
ială, insomnie sau o instabilitate psihomotorie, cu 
ameninţarea apariţiei viitoare a unor comportamente 
sexuale perverse sau a apariţiei delicvenţelor sociale, 
amîndouă semne ale unui complex oedipian nedeclanşat 
sau în tot cazul încă nerezolvat. 


CAPITOLUL V 


Angoasa de moarte şi 
angoasa de castrare 


Angoasa de moarte este prezentă la mulţi copii. 

Pentru ca observaţiile pe care le voi face să fie mai 
uşor urmărite, trebuie să clarific ce reprezintă moartea 
pentru copil. . 

Pentru copilul care descoperă moartea, ea nu este 
„moartea“, care îi este necunoscută — şi care, de altfel, 
este pentru noi toţi „de negîndit“—, ci o frustrare a agre- 
Sivităţii musculare şi a agresivităţii afective mai mare 
decît celelalte, produsă deci în planul unde operează 
propria-i înţelegere: imobilitate forţată, a cărei durată 
foarte, foarte mare este un efect magic, şi absenţă foarte, 
foarte îndelungată a fiinţei iubite (deci.castrare afectivă). 

Teama de moarte este normală, moartea ne aşteaptă 
pe toţi, inferioritatea noastră în raport cu moartea este 
reală, nu ştim ce va face din noi, ştim doar că va deter- 
mina dispariţia fiinţei noastre ca atare. Frica de moarte 
este de asemenea „raţională“, dar nu poate exista în mod 
normal decît în faţa iminenţei morţii. . 

Angoasa nu depinde însă de ameninţări exterioare. 
Dovada este că aceste ameninţări nu devin active, efica- 
ce decît atunci cînd găsesc la copil sentimente în deza- 
cord cu ambiția sa imaginară. 

Paul, un băiat de 14 ani, slăbuţ şi înapoiat, cu fizicul şi 
mintea unui copil de circa nouă ani, este adus la clinică, în 
secţia domnului Darr€, doctor în medicină, cu o angoasă 
de moarte aşa de puternică încât i s-a pus diagnosticul de 
meningită gravă din cauza dispneei alarmante, a obnu- 
bilării, a rigidităţii corpului şi a faciesului dureros. 

A doua zi s-a observat că era vorba de un pitiatic*. 

Am reuşit să stau de vorba cu el şi cu un debit verbal 
întretăiat de o sufocare continuă mi-a povestit că res- 
pira aşa de două zile „fiindcă fusese lovit într-o zi cu o 
piatră de un băiat mai mare“. 

Nu-şi amintea, dar era sigur că se întîmplase „într-o 
duminică“. 

La întrebarea mea „de ce băiatul mai mare făcuse 
asta“, mi-a spus că încercase el însuşi să-l lovească cu 
piatra în cap fiindcă nu-i plăcea de el, iar acela ripostase. 

Faptul se petrecuse însă mai demult şi nu este sigur că 
îl lovise o piatră, dar fusese într-o duminică: 

În dimineaţa zilei cînd fusese adus la spital (tot într-o 
duminică), „văzuse lingă aeroportul din Orly un avion 
ciocnindu-se de un stîlp de telegraf iar stîlpul fusese 
smuls din pămînt“. Aceste ultime cuvinte le-a spus 
respirînd atît de greu (şi-a mimat spaima cu un sughiţ) 
încît l-am întrebat: „Poate că de atunci respiri atît de 
greu. Te-ai temut pentru stîlp. Nu ştiai că stîlpii nu 
rezistă atîta în pămînt.“ 

Simptomul dispneic a încetat imediat. Mi-a spus 
atunci că soldaţii din avion au murit pe loc şi că avionul 
ar fi putut să-i omoare pe micii lui prieteni, spanioli care 
se refugiaseră pentru a nu fi ucişi de război la ei în ţară. 

Am aflat mai apoi că „cel mare“ era un băiat de vîrsta 
lui — 14 ani — dar care arăta ca un bărbat. Urmau 
împreună un curs pentru şcolarii din Orly, care îi 
pregătea pentru meseria de mecanic în aviația militară. 
Pau] a mers şi el la curs, „pentru că se jucau cu avioa- 
nele“, dar peste cîteva săptămîni trebuia ca toţi elevii să 
zboare cu adevărat; el nu mai voia să urmeze cursul, nu 
voia să zboare, îi era frică să meargă cu avionul, voia 
numai „să se joace“ de-a avioanele. Dar mama lui, care 
plătise şase franci pe săptămînă pentru acest curs, spu- 
sese că trebuia să-l continue. 

La spital, în primele zile, Paul nu a vrut să mănînce 
nimic de teamă să nu fie otrăvit. Suferea că mama lui 


+ Termenul se referă la tulburări nonorganice datorate sugestiei 
şi vindecabile pe aceeaşi cale — nota trad. 

nu vine să-l vadă şi vorbea tot timpul de banii pe care îi 
plătea pentru el. 

Mama îl „bătea“ mult şi el avusese „urme de lovi- 
turi“ (9). Tatăl, „ca să nu se enerveze“, îl închidea în 
întuneric. Sora (mai mică cu doi ani) „este foarte rea, 
dar mama nu o bate niciodată“. 

Mama, total indiferentă, ba chiar ostilă faţă de băiat, 
avea -un aer fals îngrijorat, era însă lipsită de orice 
tandreţe pentru el. Era o femeie grasă, pletorică şi miro- 
sea a vin. Tatăl se pare că era bolnav de inimă, dar nu 
primise niciodată pensie, iar soţia lui considera că 
medicii nu îşi cunoşteau meseria cînd afirmau că nu 
suferea de nimic. „A căpătat boala“ cînd făcea armata, 
l-au reformat pentru slăbiciune, era infirmier şi leşina 
cînd vedea sînge. „Inima e de vină, dar el e aşa de prost 
că se lasă dat pe uşă afară de doctori“ (sic). 

Copilul a rămas în salon şi l-am văzut timp de zece 
zile; se simţea bine, era liniştit, mînca; ne-am înţeles că îi 
voi da drumul acasă şi voi continua să-l îngrijesc, dar 
părinţii nu l-au adus la control. 

După trei săptămîni, copilul a revenit; de cîteva zile 
nu mai dormea deloc de frică să nu moară, trebuia tot 
timpul să-şi asculte bătăile inimii. Era foarte neliniştit şi 
nu voia să se desprindă de mama lui. Cînd îi da drumul, 
îşi apuca încheietura mîinii ca să-şi supravegheze pulsul. 
Mama în loc să aducă copilul la control regulat, aşa cum 
stabiliserăm, îl dusese la mai mulţi medici care spuseseră 
toţi „că nu are nimic“. 

Cum i-am spus mamei că vreau să-l îngrijesc pe băiat 
şi să-l văd regulat, mi-a replicat, într-o cascadă de injurii, 
că va găsi un doctor care „va vedea“ ce „are“ fiul ei 
într-o singură şedinţă. „Medicii trebuie să-şi cunoască 
meseria.“ 

Copilul trebuie să fie acum într-un spital de psihiatrie. 


Această sumară observaţie a bolnavului relevă foarte 
limpede că angoasa de moarte este provocată de angoasa 
de castrare; faţă de „băiatul mai mare“, puternic, senti- 
mentele de inferioritate sînt reale; piatra pe care Paul a în- 
cercat să i-o arunce în cap reprezintă o fantasmă de crimă. 

Şi-a identificat apoi duşmanul cu aviatorii care au 
murit pe loc într-o duminică, smulgînd însă din pămînt 
un stîlp; acest fapt a constituit traumatismul inconştient.! 

Copilul s-a temut pentru stîlp. Apoi şi-a „raţiona- 
lizat“ simptomul motivîndu-l prin teama pentru viaţa 
micilor săi prieteni refugiaţi (dezarmaţi) cu care s-a iden- 
tificat şi pe care avionul ar fi putut să-i omoare deşi ei se 
puseseră la adăpost de război (aşa cum şi el vrea să o 
facă imitîndu-şi tatăl). 

Accidentul aducea împlinirea magică a dorințelor 
ucigaşe faţă de substituţii adultului castrator (băiatul cel 
mare, subofiţerii de la Orly). 

Emoţia intensă pe care Paul a simţit-o la smulgerea 
stîlpului dovedeşte că aceasta reprezenta pentru el, în 
mod inconştient, propriul penis. Inferioritatea se sexuală 
faţă de băieţii puberi a provocat scena cu piatra aruncată 
în capul colegului de clasă. Acestui atentat eşuat îi 
urmaseră represalii lipsite de cruzime din partea cole- 
gului (o piatră „trebuie“ să-l fi atins, demult, în inimă, 
dar nu era sigur). Era însă sigur că faptul se întîmplase 
într-o duminică şi că efectul acţiunii de legitimă apărare 
a băiatul mai mare a fost de a-i interzice lui Paul pentru 
totdeauna, în plan real, orice manifestare de agresivitate 
faţă de el.2 

Nu-i mai rămăsese decît o armă imaginară, formu- 
larea de dorinţe, magice de moarte centrate asupra în- 
cercărilor de zbor ulterioare pe care băiatul mai mare, 
ca şi el, trebuie să le facă; din cauza acestor dorinţe Paul 
nu a mai vrut să urmeze cursurile atunci cînd nu a mai 


1 Trebuie, într-adevăr, să fi consultat mulţi copii, băieţi şi fete, 
ca să te convingi de profunzimea cu care adoptă ei acest fel de simbo- 
lism („stîlp smuls“) care nouă, adulţilor, ni se pare o trăsătură spirituală 
superficială şi, mai mult, una rea, ridicolă. 

„Acest cîntecel mă umplea de o tristeţe înspămîntătoare: 

Nu vom mai merge în pădure, 
Dafinii sînt tăiaţi. 


explicaţi aceste ciudăţenii ale copilăriei!“, spunea George Sand (citată 
de H. Deutsch). 

2 „Acesta“ a „constituit“ evenimentul puternic şi specific trauma- 
tizant. 

fost vorba să facă avioane de lemn şi să se joace cu ele; 
adică atunci cînd s-a trecut de la reprezentări la fapte. 

Un puternic sentiment de vinovăţie? a însoţit reali- 
Zarea magică (deplasată pe aviatori) a dorințelor lui Paul; 
de aceea, smulgerea stîlpului ce a urmat acestei morţi a 
trezit angoasa primară de castrare. 

Neputinţa reală în faţa adultului conceput ce atot- 
puternic şi „omnisexuat“ a atras după sine, prin meca- 
nismul de apărare a eului, atotputernicia magică a 
gîndirii. 

Dorinţa de moarte realizîndu-se (deplasată asupra 
aviatorilor), smulgerea stîlpului capătă, tot prin depla- 
sare, o acuitate insuportabilă. 

Moartea efectivăț, urmată de cascrarea efectivă5 
(smulgerea stîlplui din pămînt), a avut drept consecinţă 
pentru Paul ameninţarea iminentă cu moartea libidinală: 
iată angoasa. De aici simptomele morţii: expresia dure- 
roasă a feţei, distrugerea pulsiunilor afective pînă în planul 
oral vegetativ pasiv, blocajul muşchilor respiratorii. 

Sindromul era util copilului „în mediul său“, unde 
nici o pulsiune agresivă directă sau sublimată nu era 
încurajată. Ca dovadă, după cîteva zile petrecute în 
spital, Paul îşi pierduse faciesul dureros, mînca (se 
împăcase cu mama cea „bună“), dormea bine şi zîmbea. 
Se juca în pat, se dădea jos din pat după-amiaza. Învăţa 
într-o clasă cu copii de 10 ani, dar comportamentul său 
faţă de ceilalţi şi faţă de infirmiere era al unui copil de 
trei ani, capricios, instabil, indisciplinat, căutînd să fie 
pedepsit; nu era însă decît certat. După 10 zile era mai 
pi ae, dădea într-adevăr impresia că se dezvoltă. 

otuşi sentimentul său de vinovăţie se adîncea, căci 
mama, în rarele vizite pe care i le făcea, îi spunea cît de 
scump o costa. 

Deci, la spital, agresivitatea ludică şi afectivă era 
permisă. În conversațiile pe care le-am avut cu el, după 


3 Să nu uităm că sentimentul de vinovăţie este, la origine, un meca- 
nism mental de apărare împotriva adultului şi a lumii exterioare, 
concepuţi ca „atotputernici“ şi „omnisexuaţi“. 

+ („dorită de Paul“) 

5 („de care se temea Paul“) 

o primă şi bruscă ameliorare, am suportat o şedinţă de 
tăcere ostilă, apoi mai duşmănoasă, de injurii pornogra- 
fice, urmate de lacrimi şi terminate cu un zîmbet des- 
tins pentru că îi permisesem totul „fără să mă supăr“. 
Angoasa a putut fi rezolvată prin aceste destinderi pul- 
sionale agresive. 

Întors acasă, dimpotrivă, pulsiunile agresive nu şi-au 
mai găsit o descăracare permisă, fantasmele ucigaşe fiind 
prea vinovate şi prea castratoare după întîmplarea cu 
avionul. Iar dacă ele s-ar fi exprimat prin comportament 
sau în vorbire, s-ar fi lovit de o frustrare de dragoste 
maternă şi paternă şi de frustrare de spaţiu, de lumină, de 
pipăit — de activitate efectivă în toate domeniile, mai 
puţin în domeniul vieţii vegetative. 

Angoasa tradusă prin tulburări de respiraţie şi de 
înghiţire primise o justificare conştientă cînd fusese atri- 
buită „pietrei primite poate într-o duminică“ de la 
băiatul mai mare, urît şi socotit periculos şi care „tre- 
buie“ să-l fi rănit la inimă. Paul nu mai putea. .să lupte 
decît împotriva lui însuşi, negînd „propria“ viaţă. Hăituit 
interior, copilul nu mai putea să trăiască şi se temea să nu 
i se oprească inima.$ 


În visele şi în fantasmele bolnavilor pe care le ana- 
lizăm, imaginea şi chiar „senzaţia“ morţii se împletește 
adeseori (aşa cum o demonstrează studiul conţinutului 
latent al acestor vise şi al acestor fantasme) cu o angoasă 
legată de pulsiuni sexuale. Această legătură dintre angoasa 
de castrare şi angoasa de moarte este un semn de nevroză 
şi mă gîndesc că frica anxioasă de moarte este tot un 
simptom al angoasei de castrare ca şi frica anxioasă de 
boală, atunci cînd apare la o fiinţă vie — exceptînd cazul 
cînd este în mod obiectiv pe moarte. 

Angoasa de castrare este o tulburare de frustrare libi- 
dinală. Ea este declanşată de un conflict între pulsiuni, 


i 


6 Să adăugăm că aşa-zisa boală de inimă a tatălui, motivul refor- 
mării sale militare, făcea din simptomul ipohondric un mijioc valabil 
de identificare cu tatăl şi o cale de supravalorizare erotică masochistă 
pasivă pentru dezarmarea agresivităţii reale a mamei. 

agresive şi pasive, puse în serviciul sexualităţii, al inter- 
dicţiilor impuse de lumea exterioară (în copilărie) sau 
de Supra-Eu (ulterior). i 

Dar cauza angoasei şi conflictul rămîn necunoscute 
părții conştiente a Eului. 

Astfel, angoasa lui Paul provine din complexul de 
castrare, dintr-un eşec al mecanismului de apărare indis- 
pensabil refulării pulsiunilor agresive. Acestea sînt inter- 
zise pentru că altfel ar da naştere unor fantasme falice 
ambiţioase, tocmai acelora care au dus la castrarea sadică 
afectivă şi musculară impusă de cei doi părinţi. Tatăl a 
fost castrator prin proiectarea angoasei personale asupra 
fiului (ca să nu se enerveze), iar mama este castratoare cu 
sadism şi ură faţă de sexul masculin din fixaţie orală 
inconștientă la propria mamă („le suge“: etilism), care 
nu îi permite decît să suporte agresivitatea venind din 
partea fiicei. 

Cînd Paul se ăgăţa de mama sa, o făcea în mod in- 
conştient pentru a fi bătut, ceea ce l-ar fi uşurat, dar din 
nefericire mama îşi modificase obiectivul agresiv, care 
era acum „corpul medicilor“ (înainte de criza cea mare 
a lui Paul nu îl dusese niciodată la medic). În prezent 
părea că se identifică cu fiul mutilat şi înapoiat mintal 
care nu va putea niciodată „să intre în aviaţie“ ‘ (fapt pe 
care nu voise niciodată să şi- l mărturisească în mod 
conştient) şi pe care nu-l mai bătea. 

Cînd atitudinea masochistă îi este permisă Eului de 
obiectul sadic, subiectul poate deveni în mod incon- 
ştient, prin identificarea cu obiectul, propriul său călău, 
iar Eul se teme de boală — piedică în faţa vieţii — sau de 
moarte — suprimarea vieţii. Este adevăratul mecanism al 
ipohondriei. El neutralizează destul de bine angoasa. 

Cînd însă atitudinea masochistă nu este permisă e 
lumea exterioară în relaţiile obiectale, subiectul trebuie 
să blocheze libidoul în sine, să-şi ridice pulsiunile pasive 
fără rezolvarea substitutivă obiectală î împotriva pro- 
priilor pulsiuni agresive, nu mai există scăpare. Aceasta 
este frustrarea libidinală totală, adică moartea, aşa cum 
i-a apărut copilului pentru prima oară; şi, cum nu mai 
există agresivitate liberă, nici chiar inconştientă, tema se 

desfăşoară în plan oral, unde absenţa satisfacţiilor libi- 
dinale înseamnă somn. Bolnavul exprimă în mod 
conştieni egalitatea somn = moarte prin frica de a 
adormi. 

Fără psihoterapie Psibanalitică cu despărţirea de 
mediul familial, se pare că liniştirea psihică nu se poate 
produce decît prin psihoză; dezagregarea Eului rezolvă 
astfel angoasa. 

Angoasa care ia forma mentală de „frică de moarte“ 
nu este aşadar o angoasă de „moarte“, ci o „angoasă de 
castrare“. 

Această angoasă nevrotică este într-adevăr o „teamă 
magică“ în slujba pulsiunilor sexuale genitale refulare 
de un Supra-Eu acţionat de complexul de castrare, pul- 
siuni căutîndu-şi, în mod obişnuit în asemenea cazuri, o 
rezolvare în plan anal sau oral. Este mecanismul fobiei şi 
ar trebui să se vorbească de fobia de moarte, de teama 
obsesivă de moarte atunci cînd, din punct de vedere 
clinic, o persoană organic sănătoasă se teme să nu moară. 


PARTEA A DOUA 


CAPITOLUL I 
Prezentarea metodei 


Majoritatea copiilor despre care voi vorbi mi-au fost. 
ncredinţaţi pentru tratament la spitalul Bretonneau de 
dl Pichoni, doctor în medicină, practician şi psihanalist 
el însuşi. O consultaţie specială, o dată pe săptămînă, 
aduna laolaltă copii anormali, întîrziaţi mental, cu tul- 
burări nervoase sau de caracter, consultaţie bine-cunos- 
cută acum de părinţi şi mai ales de învățătorii şi 
învăţătoarele din arondismentul XVIII.2 

Alături de copiii care sînt aduşi la noi de la bun 
început, deoarece tulburările lor par să aibă legătură cu 
domeniul vizat de această consultaţie specială, mulţi alții 
ajung la noi în urma unei consultaţii de medicină 
generală. 

Irmăresc să dovedesc că tratamentul este acela care 
acţionează ajutîndu-l pe copil să-şi rezolve în mod fericit 
complexul de castrare şi să rezolve complexul lui Oedip, 
şi nu vreo „sugestie personală“. 

Metoda asociaţiilor libere nu este posibilă la copil; în 
analize este folosită metoda jocului, a desenului spontan, 
a „conversaţiei“ înţelese ca provocare a copilului la 
discuţie. De exemplu, atunci cînd copilul îmi pune c 
întrebare, nu răspund niciodată direct, ci prin aceeaş; 


1 Dr. Edouard Pichon, animator al Mişcării psihanalitice din Franta 
înainte de războiul din 1939 şi preşedinte al Societăţii psihanalitice din 
Paris, a murit la începutui războiului din '39—"45, 

2 Prima consultaţie de acest fel în spital, consultaţie care de atunci 
a făcut şcoală. 

întrebare întoarsă: „Tu ce crezi despre acest lucru?“, iar 
cuvintele mele sînt cîteva monosilabe încurajatoare. 

În timpul consultaţiilor în spital nu folosesc jocul, ce 
necesită dotări de care nu dispunem. Îmi rămîne aşadar 
conversaţia, pe care am definit-o mai sus şi în cursul 
căreia încerc să ascult, să privesc, să observ fără să scap 
nimic: gesturi, expresii, modificări ale fizionomiei, 
cuvinte, lapsusuri, greşeli şi desene spontane la care per- 
sonal recurg foarte mult. Într-adevăr, prin desen pătrund 
în miezul reprezentărilor imaginative ale subiectului, al 
afectivității sale, al comportamentului său interior, al 
simbolismului său. Odată înţeles tacit, simbolismul 
desenelor mă ajută să orientez „conversațiile“ cu copilul 
spre elucidarea sensului reprezentărilor sale, atunci cînd 
sînt aberante. Nu dau niciodată interpretări directe ale 
desenelor. l 

Simbolurile nu reprezintă pentru psihanalist o cheie 
în dezlegarea unui rebus, aşa cum vor unii să creadă. 
Apariţia unui simbol nu permite prin ea însăşi să se tragă 
concluzia că pacientul se referă în mod inconştient la un 
lucru anume. Este nevoie să cunoaştem contextul, 
situaţia afectivă a subiectului în momentul cînd. furni- 
zează simbolul, cuvintele cu care îl exprimă, rolul avut 
de simbol în joc, în desen, în vis, în întîmplarea povestită. 

Folosim aceleaşi cuvinte ca şi copilul. Cînd acesta a 
folosit un simbol sau o perifrază (pentru noi psihanaliştii 
ele sînt încărcate de sensuri afective inconştiente), 
adoptăm şi noi în conversaţie acelaşi simbol sau aceeaşi 
perifrază, avînd însă grijă ca starea emoţională de care 
ele sînt legate să fie modificată. 

Diagnosticul psibanalitic nu se defineşte decât în cursul 
tratamentului, diagnosticul de început fiind numai unul 
al simptomelor. 

Dacă cineva fără cunoştinţe de psihanaliză m-ar aki 
vorbind cu copiii, ar crede de multe ori că spun absur- 
dităț -sau lucruri inutile, „baliverne“, că „mă joc“ cu bol- 
navii prefăcîndu-mă eu însămi că sînt copil. În parte ar 
avea dreptate, altfel vorbesc cu adulţii. Nu încerc să 
insuflu copilului propriul meu fel de a vedea lucrurile, ci 
doar să-i înfăţişez propriile sale gînduri inconştiente în 

forma lor reală. De aceea nu folosesc un limbaj „logic“ 
susceptibil să impresioneze inteligenţa copilului care, să 
nu uităm, nu este încă logică; vreau să mă adresez 
inconştientului său — care nu este niciodată „logic“ la 
nimeni?, de aceea folosesc în mod firesc limbajul sim- 
bolic şi afectiv care îi aparţine şi care îl atinge direct. 

U şurinţa cu care copilul gîndeşte, trăieşte în ima- 
ginaţie împreună cu mine, îmi dezvăluie prin desene 
lumea sa interioară, îmi povesteşte propriile vise, deşi 
de multe ori spune celor din jur că nu şi le aminteşte, cu 
care îmi mărturiseşte greşeli sau îmi spune spontan 
secrete nemărturisite nimănui, această uşurinţă, această 
încredere stau la baza acţiunii mele terapeutice: este 
vorba de situația de transfer, situaţie de adeziune afectivă 
la psihanalist care devine unul din personajele cele mai 
importante ale lumii interioare a copilului pe durata 
tratamentului. 

Transferul, în sine, nu serveşte la nimic. Doar felul 
în care va fi folosit conferă sau nu puterea terapeutică 
acestei noi fixaţii afective a copilului. Transferul ajută 
terapeutul în studiul reacţiilor afective ale subiectului 
faţă de el însuşi şi la deducerea diagnosticului şi a trata- 
mentului la care va apela. Terapeutica însăşi nu va 
„trece“ decît în cadrul transferului. Să nu se creadă că 
transferul acţionează prin acţiunea sugestivă a medicului, 
căci sugestia necesită un aport nou, intelectual sau 
afectiv, în psihismul subiectului, în timp ce în multe 
cazuri, chiar în cele de psihoterapie, nu aducem absolut 
nimic nou copilului. 

Într-adevăr, dacă părinţilor le dau sfaturi şi dacă 
aceştia le acceptă (în mare parte datorită încrederii pe 
care încerc să le-o insuflu şi care — pe lîngă verbalizarea 
rezistenţelor lor inconştiente — presupune astfel o 
anumită doză de sugestie), atitudinea mea faţă de copii 
este diferită. În majoritatea cazurilor, copiii sînt incapa- 
bili să repete ceva din cîte le-a spus medicul. Vin la mine 
încordaţi, neliniştiţi; petrec cîteva momente cu mine şi 


3 Un lucru de reținut! 

pleacă mulţumiţi că m-au văzut, uneori liniștiți, cîte- 
odată tăcuţi sau veseli, altădată pe moment mai nervoşi 
decît la sosire; foarte rar copilul pleacă de la întâlnirile 
noastre „În aceeaşi stare ca la venire“; am remarcat eu 
însămi acest lucru, uneori îl remarcă şi copiii; în orice 
caz, îl remarcă adulţii care îi însoțesc. Adeseori, numai 
copilul vorbeşte şi desenează, eu nu fac decît să ascult. 
Alteori, povestesc o întîmplare care nu se distinge prin 
nimic de alte întîmplări. Cu alte ocazii, „fac conver- 
saţie“, iar copilul poate să-şi amintească ce am vorbit, 
dar numai cu dificultate şi ceea ce a spus doctorul, 
fiindcă în majoritatea cazurilor fac în aşa fel încît să îi 
spun copilului doar-ceea ce ştie şi singur, dar fără să şi-o 
mărturisească. Pe scurt, aproape niciodată nu-i aduc ceva 
nou din punct de vedere intelectual. 


Dacă nu acţionez prin sugestie, atunci cum? La ce 
serveşte faimosul transfer? 

Aşa cum se va vedea, procedez întotdeauna în felul 
următor: am mai întâi o discuţie cu mama Sau cu părinţii, 
întotdeauna în prezenţa copilului, afară de situaţiile 
excepţionale cînd solicit o discuţie între patru ochi cu 
mama trimiţînd pentru cîteva momente copilul pe culoar. 
Niciodată nu am această discuţie specială după o discuţie 
între patru ochi cu copilul. 

În timp ce discut cu adultul profit pentru a observa 
pe furiş reacţia copilului. În general îl aşez la masă în 
faţa unei foi de hîrtie şi îi spun: „Vrei să-mi faci un desen 
frumos? Orice vrei“; atitudinea copilului (şi aceea a 
părinţilor faţă de reacţia negativă a copilului sau de 
faptul că ne deranjează ca să ne arate ce a desenat) consti- 
tuie pentru mine un interesant subiect de observaţie (în 
afara desenului). După ce am obţinut de la părinţi 
informaţiile necesare, le schiţez cîteva aprecieri generale 
a priori ale modului — diferit de al lor — în care inter- 
pretez reacţiile-copilului. Înaintea unor informaţii mai 
ample nu accept alternativa propusă: boală sau răutate. 
Încerc să le câştig încrederea şi să obţin promisiunea de 
a-mi mai aduce copilul, în funcţie de ceea ce le voi cere. 

O rog apoi pe mamă să mă lase singură cu copilul; o 
fac de la prima întîlnire dacă nici mama nici copilul nu se 
opun. În caz contrar, nu forţez nota, spun doar că 
neîncrederea este normală şi o rog pe mamă să asiste, 
fără să pronunţe vreo vorbă, la discuţia pe care o încep 
cu copilul. În prezent, la consultaţiile de la spitalul Bre- 
tonneau, reacţiile de neîncredere ale părinţilor faţă de 
aceste discuţii între patru ochi cu copilul sînt foarte rare, 
căci practica s-a încetățenit iar mamele se avertizează 
reciproc în sala de aşteptare. Astfel pregătite, noile venite 
consideră situaţia normală. În orice caz, dacă la prima 
consultaţie copilul este reticent, iar mama neîncre- 
zătoare, nu am văzut niciodată o a doua şedinţă la care 
mama sau copilul să nu vrea să se despartă, dimpotrivă. 
De cele mai multe ori mama este cea care propune acest 
lucru. 

Atîta din punct de vedere practic despre discuţiile cu 
copiii şi părinţii. 

Trebuie să adaug că atunci.cînd este vorba de psibote- 
rapie, nici un medic nu se poate declara mulţumit că şi-a 
observat pacientul atîta timp cît consideră că e necesar 
pentru formularea diagnosticului; oamenii vor să fie 
îngrijiţi şi este deja mult dacă acceptă să plece fără bilet 
de radiografie, fără reţete, fără medicamente ( „calmante“ 
sau „de glande“), fără regim, într-un cuvînt fără dovezi 
palpabile că „au fost la doctor“. Trebuie deci măcar să le 
vorbesc, să îi înarmez cu sfaturi precise care, odată apli- 
cate, vor aduce un progres cît de mic în comportamentul 
copilului; acest progres îi va face să aibă încredere în 
mine şi să aducă în continuarea copilul la tratament. 

Deci, sînt obligată la o acţiune terapeutică, încă din 
prima zi, chiar înainte de å cunoaşte exact detaliile 
cazului. Bunul simţ este unealta majoră a arsenalului 
meu terapeutic a priori. Nu are nimic psihanalitic în sine. 
Constituie baza psihoterapiilor conştiente, adică a meto- 
delor confraţilor mei care nu sînt psihanaliști. 

La aceste mijloace de psihoterapie care fac apel la 
conştient eu adaug atâcarea indirectă a rezistenţelor 
inconştiente ale anturajului, atunci cînd Eul copilului se 

confundă cu lumea exterioară (trei-patru ani), ale antu- 
rajului şi ale subiectului însuşi după formarea Supra- 
Eului distinct de Eu (după şapte-opt ani). 

Părinţii nu au într-adevăr decît două atitudini faţă 
de simptomele psihice sau nevropatice. Ei invocă fie o 
boală, o „anormalitate“ fizică sau morală a copilului, fie 
reaua sa credinţă, lenea, răutatea voită. Prima interpre- 
tare eliberează copilul de orice responsabilitate, a doua 
îl încarcă cu toată responsabilitatea. Aceste două atitu- 
dini sînt la fel de greşite şi au drept consecinţă o şi mai 
mare ancorare a copilului în cercul vicios al simptomelor 
sale nevrotice. 

Prima interpretare accentuează sentimentele de infe- 
rioritate ale subiectului, legitimîndu-le întrucâtva, şi 
rănind amorul propriu al copilului cînd îi dă sentimentul 
de a fi „anormal“. În plus, dezarmînd copilul pentru 
viaţa sănătoasă, ea permite simptomului să îşi atingă 
scopul: fuga din faţa angoasei, mai uşoară decît lupta; ea 
dă naştere nevrozelor caracterizate de refugiul în boală. 

A doua atitudine a celor din jurul copilului provoacă, 
prin retragerea afecțiunii şi prin neînţelegerea pe care le 
presupune, sentimente conştiente de vinovăţie, senti- 
mente legate de simptom, iar copilul încearcă să-l 
depăşească. Or simptomul răspunde unei nevoie incon- 
ştiente, el decurge dintr-o pulsiune blocată sau refulată 
a cărei energie trebuie să găsească cu orice preţ un mijloc 
de exprimare. De aceea, după o dispariţie de moment, 
simptomul va reapărea cu atît mai puternic cu cît a fost 
mai serios combătut, deci cu atît mai puternic cu cît 
voinţa şi sensibilitatea copilului sînt mai mari; sau vom 
asista la apariţia altui simptom, mai bine suportat de 
părinţi şi de Supra-Eul copilului.. 

Din nefericire, educatorii, medicii, psihiatrii se alătură 
de obicei părinţilor, fie încercînd să intimideze în mod 
explicit copilul, fie făcînd-o implicit, prin prescrierea de 
medicamente. 

Uneori medicul adoptă o a treia atitudine, care pro- 
voacă încă mai multă disperare părinţilor şi copiilor. 
După ce a ascultat şi a recomandat diverse remedii, 
remedii în eficacitatea cărora nici el nu crede, spune: 

„Staţi liniştiţi, nu-i nimic, e pe fond nervos“, ceea ce 
echivalează cu: „Nu înţeleg nimic şi nici nu-mi pasă.“ 
Deşi, dacă nu înţelege, omeneşte nu are dreptul să negli- 
jeze bolnavul. În faţa nereuşitei unei terapeutici orga- 
nice, ar putea, cel puţin, să e ac bolnavul spre un 
confrate de-al său „care pricepe ceva“ 


Voi exemplifica cu două cazuri de copii duşi succesiv 
la mai mulţi confraţi care nu se pricepeau la psihanaliză 
şi ajunşi apoi la mine. Să comparăm rezultatele clinice 
ale celor două atitudini. 


Prima atitudine a părinţilor şi a medicului — „copilul 
este bolnav“ — am prezentat-o în introducere: era vorba 
de cazul foarte:simplu al Josettei. Aşadar în ce consta 
boala?+ 

Părinţii hotărîseră să o alunge pe Josette din intimi- 
tatea lor. Cel puţin aceasta era părerea copilului. Re- 
simţit ca o retragere a afecțiunii şi petrecîndu-se în 
acelaşi timp cu trezirea curiozităţii pentru lucrurile din 
jur şi a complexului lui Oedip, faptul respectiv avea să 
împieteze asupra dezvoltării lui Josette, dezvoltare ce 
era cauza retragerii afecțiunii. Bineînţeles, nu este vorba 
de un proces conştient, Josette simte ce se petrece. 

Ang6asa traduce neliniştea fetiţei în faţa schimbării 
despre care a auzit vorbindu-se, dar despre care nu i s-a 
spus — ei, principala persoană interesată —, „ca şi cum“ 
nu trebuia să înţeleagă. Într-adevăr, ea îşi interzice să 
dea atenţie cumpărării divanului, dar pulsiunea de 
revoltă împotriva neplăcerii de a fi lipsită de tata şi de 
mama se traduce prin simptome de negativism (este 
împotriva somnului, a mîncării, a intereselor anterioare, 
a jocului) şi printr-o întoarcere la un stadiu anterior al 
evoluţiei lbidinale, exprimat prin enurezie. Copilul 
lipsit de iubire (după părerea sa, cel puţin) se ofileşte. 

Înțelegerea psihanalistului (întrebarea: „Unde doarme 
copilul?“ ) a-pătruns în miezul subiectului — arzător 
pentru un copil de trei ani şi jumătate la care se 


+ Vezi p. 11. z 

declanşează complexul lui Oedip. Odată ipoteza con- 
firmată şi ştiut fiind că renunţarea la o plăcere nu poate 
fi acceptată decît dacă plăcerea respectivă este înlocuită 
de o alta, psihanalistul a arătat copilului că îi înţelege 
conflictul permiţindu-i să-şi trăiască supărarea şi să o 
exprime într-un plan normal. . 

Josette suferea într-adevăr că renunţa la situaţia pri- 
vilegiată de „copil mic“. Dacă am luat în serios această 
mare supărare de copil, am făcut-o pentru a-i discuta 
importanța cu Eul Josettei. I-am oferit posibilitatea de a 
accepta renunţarea impusă prin promisiunea unor 
plăceri necunoscute ei şi care îi favorizau dezvoltarea în 
loc să o frîneze: „Sacrificiul pe care ţi-l impune reali- 
tatea (părinţii, vârsta) îţi va aduce avantaje noi, pe care nu 
le cunoşti încă: să fii iubită ca o domnişoară de care tata 
va fi mîndru, să mergi la şcoală.“ 

Am văzut cum au dispărut simptomele de îndată ce 
rezistenţa inconştientă la acceptarea suferinţei a devenit 
inutilă şi cum dezvoltarea copilului, pentru moment 
compromisă, şi-a reluat cursul normal. Odată vindecată, 
fetiţa însăşi i-a cerut mamei să meargă să o anunţe pe 
doamna doctor, deşi mama s-ar fi lipsit bucuroasă de 
acest lucru. 


-Pentru a exemplifica a doua atitudine a părinţilor şi 
a medicului — „copilul este leneş, rău“ — voi cita cazul 
unui băiat de 11 ani, Jean, al doilea si ultimul copil 
dintr-o familie formată din tată, mamăşi încă o soră de 
14 ani, toţi trei sănătoşi. 

Jean este adus la Bretonneau de mama lui pentru ner- 
vozitate şi tulburări grave de caracter. 

În faţa doctorului Pichon este incapabil să stea 
liniştit, îşi mişcă degetele şi mâinile, se strîmbă, îşi muşcă 
buzele. Mai mult, în prezenţa lui se exprimă foarte greu, 
dificultate pentru care i se recomandă, pe lîngă psiho- 
terapie, reeducarea vorbirii. Acest simptom a dispărut 
însă cînd Jean a rămas numai cu mama şi cu mine: nu se 
manifestă decît în prezenţa unui bărbat. 

Încă de mic copil Jean a dat dovadă de instabilitate. 
Este mereu în mişcare, rîzînd şi necăjind-o pe sora lui, 

ocupat să se scarpine, să strice mobilele, să-şi roadă 
unghiile, să-şi rupă hainele, incapabil să se concentreze 
asupra lecţiilor. Văzîndu-l cum creşte fără a se vindeca 
de aceste defecte, de care se plîngea şi învățătorul, 
părinţii s-au săturat să-l tot certe. Au cumpărat un bici 
şi sub ameninţarea lui au obţinut („în sfîrşit“ — spun 
ei), din cînd în cînd, o jumătate de oră de linişte. Părinţii 
au fost mulţumiţi de rezultat. Metoda biciului s-a in- 
Staurat în casă „pentru că aşa trebuie să ne purtăm cu 
tine“. Iar mama spune: „Tata stă întotdeauna cu biciul în 
mînă.“ 

N-au întîrziat însă nici alte rezultate: Jean era un 
copil bun; pînă atunci nu i s-a reproşat decît instabili- 
tatea. A devenit însă din ce în ce mai nervos. A căpătat 
ticuri, apoi, din ce în ce mai des, i-a sîcîit şi provocat pe 
cei din jur, a minţit, a fost grosolan şi obraznic. În 
paralel, biciul, din ce în ce mai activ, nu mai ameninţa: 
lovea. Au apărut şi reacţii mai serioase: furturi neînsem- 
nate, răutăţi, brutalităţi grave faţă de colegi, nesupuneri 
care ar fi putut fi periculoase cu ocazia unor acţiuni ale 
tinerilor cercetaşi. 

Copilul este de o sensibilitate încîntătoare şi deşi nu 
le mărturiseşte părinţilor severi remuşcările sale, insta- 
bilitatea sa continuă, condamnată de ai săi, i se pare 
foarte vinovată. Familia lui Jean era credincioasă, el 
însuşi era pios. Comportamentul de copil rău îi măcina 
conştiinţa. 

Simptomele împotriva cărora lupta conştient dis- 
păreau, doar lăsau loc ticurilor tăcute, mai puţin supără- 
toare pentru părinţi; în plus, stăpînirea pulsiunii agresive 
exprimate prin imobilitatea voită şi temporară provoca 
o accentuare a pulsiunii, de unde şi izbucnirile bruşte 
— descărcări în acelaşi timp binefăcătoare pentru in- 
conştient şi vinovate pentru instanţa moralizatoare: 
Supra-Eul. „Nu voiam să fiu rău. Este ceva mai puternic 
decît mine.“ . 

. Altfel spus, cum rezolvă Eul lui Jean conflictul? 
Căutînd bătaia, ceea ce calmează angoasa de vinovăție: 
provoacă tatăl „biciuitor“, mama intransigentă şi — în 
absența părinților severi — obține rezultate şcolare 

proaste şi se expune la pericole atunci cînd se află cu 
învățătorul sau responsabila grupului de cercetaşi, ambii 
indulgenţi. Aceasta înseamnă că, atunci cînd: nu poate 
lua bătaie pur şi simplu, el încearcă să primească o 
corecție morală de la ceilalţi băieţi din clasă şi să rişte un 
accident care l-ar slăbi fizic. 

Se observă lanţul nedefinit al simptomelor nevrotice. 

Un medic cunoscut, căruia nu îi voi spune numele, 
psihiatru de copii, a mers pe interpretarea dată de 
părinţi. După ce l-a admonestat sever pe Jean, fără să 
obţină de la el un cuvînt sau o lacrimă, i-a sfătuit în mod 
serios pe părinţi, în prezenţa copilului, să îl interneze 
într-un ospiciu sau într-o casă de corecție particulară 
pentru copii anormali perverşi. Poate era de.bună cre- 
dinţă, poate voia să intimedeze copilul; cert este că fără 
să mai spună altceva părinţilor s-a despărţit de toţi trei 
cu acest verdict. Responsabila grupului de cercetaşi din 
care făcea parte Jean, asistentă socială a dr. Pichon la 
Bretonneau, a fost aceea care i-a sfătuit pe părinţii foarte 
îngrijoraţi să ceară şi părerea dr. Pichon înainte de â lua 
o hotărîre. Astfel a ajuns Jean la noi. 

Mama mi-a povestit tot ce am relatat pînă acum. Am 
ascultat-o cu calm, iar primele cuvinte adresate lui Jean, 
după discuţia cu mama, au fost: „E adevărat?“; cum 
acesta, încăpăţinat şi răutăcios, nu spunea nimic, am 
adăugat: „Bietul de tine, te compătimesc, trebuie să fii 
foarte nefericit.“ Spre uimirea mamei, Jean, „perversul 
de neintimidat“, a izbucnit în hohote de plîns. 

Ce atitudine era de adoptat în faţa unei asemenea 
situaţii? Mai întâi să înţelegi bine despre ce este vorba, să 
distingi limpede lucrurile în această simptomatologie 
mult mai complicată decît în cazul lui Josette. 

Într-adevăr, la Josette, ameninţarea venea din lumea 
exterioară împotriva Eului în acord cu Sinele. 

La Jean, conflictul cu lumea exterioară era complet 
modificat de conflictul suplimentar cu Supra-Eul. Si aşa 
se întîmplă mereu după şase-şapte ani, vîrstă de la care 
începe să se formeze Supra-Eul. 

Dincolo de reacţiile secundare şi recente conside- 
rate drept manifestări ale răutăţii, trebuie să găsim 

aşadar cauza originară a acestei instabilităţi mai vechi 
care a declanşat intervenţia biciului patern. 

Jean are 10 ani. A trăit el complexul lui Oedip înainte 
de a intra în perioada de latenţă? 

Fără îndoială că l-a încercat, dar nu l-a rezolvat; 
dovada o constituie greutatea de exprimare în faţa unui: 
bărbat, substitut al tatălui, dificultate care relevă o agre- 
sivitate refulată şi inconştient proiectată asupra tuturor 
bărbaţilor, întruchipînd în ochii copilului un pericol 
magic. 

Jean ajunsese la stadiul falic dar,î în faţa amenințării de 
castrare venită din partea tatălui şi a amplificării — din 
cauza bunicii, a mamei şi a sorei — a angoasei derivate 
din ameninţare, el a regresat pînă la stadiul anal; iată 
sensul alternării exploziilor de agresivitate însoţite de 
cuvinte urîte cu atitudini pasive de căinţă şi masochiste 
faţă de părinţi şi colegii de clasă. Acest comportament 
este caracteristic pentru ambivalenţa stadiului anal sadic. 

Îmi mărturiseşte că, într-adevăr, îi place se deseneze 
vapoare, mai ales nave de război, dar nu poate desena 
tunurile, catargele, cabina comandantului şi proiectoa- 
rele (simbolism falic). Îmi mai spune că sora lui nu-i dă 
voie să se legene pe scaun deşi ea o face cînd nu o vede 
mama ei: iată simbolizată interzicerea masturbării. 

În ceea ce o priveşte pe mamă, ea singură mărturiseşte 
că-i interzice copilului să-i ascundă pînă şi cel mai 
mărunt dintre gînduri. „Ar fi cea mai mare tristeţe pe 
care i-ar putea-o produce.“ 

Într-o zi a adus acasă, pe ascuns, nişte reviste ilus- 
trate împrumutate de la colegi. A fost o tragedie! „Ea 
consideră că întîmplările cu bandiți şi revolvere şi aven- 
turile din .aceste ziare mîrşave sînt îngrozitoare.“ Ce 
supărată: a fost de curînd cînd Jean a furat nişte mărunţiş 
de pe cămin ca să-şi cumpere pe ascuns o astfel de 
revistă! Iar de mai multe ori i-a ascuns notele proaste. 

După cîteva discuţii cu Jean am întrebat-o pe mama 
lui dacă acesta are ceea ce se numeşte. „obiceiuri urîte“ 
Săraca femeie a roşit de ruşine şi mi-a răspuns: „În pre- 
zent nu, din fericire l-am făcut să renunţe la ele, dar 
acum doi-trei ani am fost foarte îngrijoraţi din această 

pricină. Atunci ne-am dat seama că este nervos. Dar a 
înţeles şi nu mai face. A rămas cu un fel de tic, o agitaţie 
vie şi dezordonată ca pentru a se scărpina şi de care mi-e 
ruşine; e poate motivul pentru care întrebaţi?“ 

În discuţia în care Jean mi-a mărturisit neputinţa sa 
de a desena ceea ce eu ştiu că sînt simboluri falice, am 
făcut aluzie la masturbarea interzisă. Mi-a răspuns „da, 
cînd eram mic...“ (şi a adăugat imediat) „dar bunicii îi 
este aşa de frică de orice, mă crede un copil mic, nu vrea 
să traversez singur strada, îmi spune că o să mă calce 
vreo maşină.“ 

Înţelegem bine ceea ce s-a întîmplat cu doi-trei ani 
în urmă, în momentul reprimării violente a masturbării. 

Jean, aflat la acea vreme în plin stadiu falic, cu fantasme 
oedipiene (vase de război pe mare), s-a văzut privat de 
fantasmele masturbatoare ca şi de cele ambiţioase şi agre- 
sive în numele pericolului morţii (traversarea străzilor) şi 
al privării de dragostea maternă (dacă îi ascunde ceva 
mamei). Sentimentele de gelozie şi de inferioritate dure- 
roasă, permanentă şi nerezolvată faţă de tată al cărui 
organ (cabina comandantului, tunul, proiectorul) nu şi-l 
poate imagina, îi provoacă această atitudine ¿instabilă faţă 
de toate problemele, faţă de toate activităţile. 

Dacă cel puţin părinţii i-ar fi admis instalarea liniştită 
în această fază, mai mult sau mai puţin regresivă, 
permiţîndu-i satisfacţii care ţin de ea: să obţine ceva bani, 
să fie liber să-şi cheltuiască comoara cum vrea, să se 
joace cu revolvere şi să facă o pasiune pentru aventurile 
de război sau pentru romanele polițiste, Jean nu s-ar fi 
comportat niciodată ca un copil nevrozat — socialmente 
vorbind, deşi, sub influenţa puseului de la pubertate, 
problema complexului lui Oedip — care, din cîte ştim 
de la părinţi, nu s-ar fi putut rezolva — s-ar fi ivit, fără 
îndoială, din nou şi sub o formă foarte greu de rezolvat. 

Dimpotrivă, nevroza familială a făcut să-i fie inter- 
zise chiar satisfacţiile de tip regresiv. Nu mai există decît 
o singură ieşire, nevroza. Am menţionat termenul 
„nevroză familială“; într-adevăr, la mai mult de 50% din 
cazurile de copii nevrozaţi întîlnim un comportament 
nevrotic al părinților sau al unuia din părinţi. 

În cazul lui Jean, este vorba de o mamă din categoria 
„femeilor corneliene “. Situaţia materială a familiei este 
foarte modestă. Mama nu lucrează, dar ţine casa. Jude- 
cînd după aspectul şi manierele mamei şi ale copilului, 
s-ar.zice că este vorba mai degrabă de oameni din bur- 
ghezia de condiţie bună decît de mici funcţionari. Mama 
îşi interzice orice bucurie, orice concesie din slăbiciune. 
Este bineînţeles frigidă şi condamnă în mod deliberat 
orice curiozitate faţă de problema sexuală, care o dez- 
gustă; bunica luni Jean, care pare a fi o fuinţă foarte 
anxioasă, îşi răsfaţă fiica şi nepoţii, dar, neliniştită din 
orice, îşi pierde capul în faţa celor mai neînsemnate pro- 
bleme ale vieţii. „Cînd mama vine pe la noi, seara sîntem 
cu toţi buimăciţi, ca şi soţul meu văzîndu-ne pe noi 
astfel.“ 

Despre sora de 14 ani, mama îmi spune că în a doua 
copilărie a fost agresivă şi revoltată, apoi dintr-o dată, 
de doi ani, s-a schimbat complet. Este foarte amabilă 
dar fricoasă, are fobia de a ieşi singură; nu are pic de 
încredere în ea însăşi — ceva bolnăvicios —, iar faţă de 
fratele său manifestă o atitudine vindicativă şi mocnită. 
„Nu-i trece cu vederea nimic, se îndîrjeşte împotriva lui, 
care e la fel cum era ea însăşi înainte.“ 

Şi tatăl este foarte nervos, spune mama, ţipă din orice 
şi — o ştim acum foarte bine — „e mereu cu biciul în 
mînă“. 

Ce e de făcut, odată înţeles un asemenea caz? Cel mai 
indicat ar fi un tratament psibanalitic al mamei, dar'nu 
ne gîndim să recurgem la el. Este mulţumită. Să-/ des- 
părțim pe Jean de familie? l-ar fi foarte greu, pentru că 
îşi iubeşte mama ca un copil mic, rînd pe rînd sălbatic şi 
drăgăstos, deşi momentele cînd caută mîngiiere sînt 
rareori răsplătite cu o dezmierdare: cuminţenia nu şterge 
cu buretele reproşurile acumulate. În plus, separarea nu 
ar rezolva nimic. 

Voi stabili un puternic transfer afectiv care va slăbi 
rezistenţa Supra-Eului. Îi voi permite Eului lui Jean să 
aibă faţă de mine atitudini reactive ambivalente; de 
exemplu, să gîndească lucruri urîte, injurii grosolane la 
adresa doctoriţei — mamă falică — după ce a gîndit 

despre ea tocmai contrariul. Las să se întrevadă acest 
fapt drept normal, care mai schimbă raporturile prie- 
teneşti existente în realitate între noi. Cînd îmi mărtu- 
riseşte un moment de slăbiciune într-o activitate, îl 
compătimesc dacă uită un lucru pe care mi l-a promis şi 
se arată afectat din acest motiv, îi spun că mă aşteptam: 
într-o oarecare măsură la aşa ceva şi că nu e nimic rău în 
a mi se opune. 

Dacă îmi vorbeşte de incidente familiale, încerc sã-i 
arăt ceea ce este proiecţie şi ceea ce este obiectiv în inter- 
pretarea pe care o dă atitudinii celorlalţi. 

Într-o zi a făcut un mare progres, cea în care mi-a 
spus: „Acum cînd simt că mama este foarte nervoasă, nu 
spun nimic şi mă gîndesc: i se întîmplă ca şi mie, trebuie 
să fie ceva mai puternic decît ea; deci nu este din vina ei; 
înainte credeam întotdeauna că i se întîmpla din cauza 
mea, din cauza grijilor pe care i le provocam. Săptămîna 
asta mi-a mers grozav, şi acasă şi în clasă. Învățătorul m-a 
felicitat şi i-a spus mamei că m-am schimbat. Atunci am 
înţeles că mama e cîteodată nervoasă din alte motive, 
nu din cauza mea.“ În ziua aceea Jean mi-a vorbit de. 
desenele sale şi m-a întrebat dacă vreau să-i arăt cum să 
deseneze ce nu ştie la navele de război. Din punct de 
vedere al inconştientului, era un pas foarte important. 
I-am răspuns: „Vei şti singur atunci cînd vei şti să priveşti 
cum este făcut în realitate.“ — „Atunci am să vă aduc 
desenul poate că împreună cu dumneavoastră, voi reuşi.“ 
I-am răspuns: „Astea sînt lucruri care îi interesează pe 
băieţi. Le vei desena mai bine decît mine, dar nu 
îndrăzneşti s-o crezi, ca şi cînd ai gîndi că uh copil tre- 
buie să fie mai neîndemânatic şi mai prost decît un adult 
numai pentru că este mai mic! Dacă aş fi de vîrsta ta, aş 
fi o fetiţă şi tu ai fi acela care mi-ai arăta cum să desenez.“ 

Bineînţeles, aşa cum era de aşteptat, de îndată ce 
simptomele supărătoare pentru părinţi dispar, nu ni se 
mai aduc copiii; în ceea ce-l priveşte pe Jean, deşi învă- 
ţătorul este de acord ca el să lipsească, mama invocă pre- 
textul că din cauza consultaţiei copilul lipseşte o 
dimineaţă de la şcoală şi nu ni-l mai trimite; după părerea 
ei totul merge bine, Jean este „cuminte“. 

Cu toate că starea lui Jean s-a ameliorat, el este 
departe de a se fi vindecat. Dovada este că o zi întreagă 
petrecută împreună cu tatăl, prima din viaţa lui, a dat 
naştere, a doua zi, unei reacţii agresive. 

Iată alt fapt semnificativ al conflictului nerezolvat 
Oedip-castrare: învățătorul, ca să-l răsplătească pentru 
eforturile. şcolare, i-a făcut cadou un briceag. Ce 
bucurie! A doua zi însă Jean a pierdut briceagul. Dis- 
perare, întoarcere la locul plimbării, imposibilitate de 
a-l mai găsi! Jean era trist, descurajat şi mai ales se temea 
ca învățătorul să nu se supere că i-a păsat aşa depuţin de 
cadou (intenţie vinovată inconştientă). Cînd a aflat, 
învățătorul, în loc să-l ierte, i-a spus: „Dacă timp de o 
lună iei note bune, îţi cumpăr altul.“ = 

Din fericire, părinţii lui Jean nu l-au certat pentru 
pierderea briceagului, prea afectaţi cînd au constatat cît 
de mare era durerea care îl răvăşea. 

Jean a putut să găsească cîteva compensaţii pentru 
starea de inferioritate şi de tutelă severă în care îl ţinea 
familia datorită noii atitudini a celor din jurul său 
(părinţii şi-au recăpătat speranţa) şi mai ales a satisfa- 
cerii amorului propriu în urma rezultatelor obţinute la 
şcoală şi în grupul de cercetaşi. 

Acest exemplu detaliat indică scopul pe care mi-l 
propun: acela de a fi îinparţială şi de a ajuta copilul să 
găsească pulsiunilor refulare un mijloc de exprimare, 
adaptîndu-le la cerinţele medii ale celor din jurul său şi 
ale propriei etici, liniştindu-şi sentimentul de culpabili- 
tate prin satisfacerea cît mai mare a exigenţelor legitime 
ale libidoului. 


Cele două cazuri, unul foarte simplu (Josette), celălalt 
foarte complicat (Jean), indică, aşadar, pe ce se sprijină 
atitudinea mea, diferită de cea adoptată în general de 
părinţi şi medici. 

În cazul Josettei ipoteza unei etiologii organice nu se 
potrivea cu absenţa febrei şi cu complexitatea simpto- 
matologiei. Simpla apariţie a enureziei însemna o gravă 
regresiune afectivă reală. 

În cazul lui Jean, simpla adoptare a unei atitudini de 
„Simpatie“ faţă de el a fost suficientă pentru a-i dărîma 
zidul de insensibilitate ridicat împotriva poziţiei mora- 
lizatoare pe care se aştepta să mă situez. 

Cînd părinţii îmi relatează năzbitiile copiilor lor 
neascultători, cu înclinații rele greu de vindecat, leneşi, 
obraznici etc., nu îi contrazic, mă mulţumesc să ascult cu 
atenţie, le cer detalii fără să mă alătur nici văicărelilor, 
nici reproşurilor lor. Atitudinea binevoitoare faţă de 
copil nu mă părăseşte niciodată, fiecare reacţie, expresie 
a feţei, cuvînt sau gest sînt în mod deliberat neutre sau 
orientate în sensul terapeutic pe care îl întrezăresc. Nu 
învinovăţesc niciodată. Încerc să înţeleg motivul „eco- 
nomic“ (adică „mai avantajos în raport cu principiul 
plăcerii“), care împinge fiinţa omenească să se ridice 
împotriva semenilor ei, să trăiască în proastă înţelegere 
cu cei din jur, situaţie care nu este în logica a priori a 
omului. 

Dacă copilul are conştiinţa greşeli: sale, el poate sau 
nu să resimtă o vinovăţie adecvată. Altfel spus, poate 
exista o exagerare a scrupulelor sau, dimpotrivă, o 
absenţă a judecății. De aceea, încerc să retrăiesc alături 
de el incidentul condamnabil din punct de vedere social 
şi să judec din perspectiva lui pentru a înţelege de ce a 
avut o reacţie prost adaptată. Atunci îi voi putea explica 
de ce la nivelul inconştientului nu poate asuma respon- 
sabilitatea propriului act sau, dimpotrivă, de ce incon- 
ştient se judecă cu o severitate prea mare în raport cu 
morala mediului în care trăieşte. 

Astfel se ridică puţin cîte puţin barierele nevrotice şi 
mecanismele de apărare iniţial destinate să protejeze 
copilul şi care acum îl ţin de fapt prizonier. 

Iată ce s-a întîmplat: pentru un „mai bine“ subiectiv 
momentan, individul a ajuns la o repartizare anormală a 
forţelor libidinale, după o schemă ce riscă să fie con- 
firmată în edificarea personalităţii sale ca personalitate 
nevrotică. 


Riscul unui atentat la bogăţia iniţială a individului 
este chiar riscul vieţii şi începe încă din momentul cînd 

individul se formează din fuziunea celor două celule ger- 
minale, de la tată şi de la mamă, care aduc cu ele — vir- 
rualmente — forţe libidinale şi posibilităţi de a le 
exterioriza, ambele ereditare. Urmează apoi condiţiile 
de viaţă intrauterină, calitatea alimentaţiei încă de la 
naştere. Apoi mii de influenţe care acţionează prin 
simpla prezenţă şi prin rolul complex jucat în formarea 
elementelor materiale şi spirituale din care se va întrupa 
tînăra fiinţă fizică şi psihică: climat, hrană, condiţii de 
viaţă, confort, mediu, caracteristici etnice, sonorități şi 
ritm ale limbajului, religie, credinţă, folclor, artă, meşte- 
şuguri naţionale şi locale, într-un cuvînt un întreg 
ansamblu preformat, independent de individ şi de mama 
sa şi pe care l-am putea numi Supra-Eul colectiv. 

Este chiar important de remarcat că „un anume fel 
de sănătate“, că „un anume echilibru“ nu sînt apanajul 
exclusiv al fiinţelor ajunse în ultimul stadiu al dezvoltării 
lbidinale umane, stadiul genital oblativ. Totul depinde 
de ambianța afectivă a subiectului şi de propriile posi- 
bilitău libidinale. Principiul curent al sănătăţii morale 
este un acord între gradul de afectivitate al subiectului şi 
acela al ambianţei. Este evident însă că o fiinţă care 
ajunge prin dezvoltarea libidinală inconştientă la stadiul 
genital oblativ sau se apropie de el îşi păstrează mai uşor 
decît alta echilibrul, oricare ar fi nivelul afectiv al 
ambianţei, fiindcă reacţionează raţional la dezacordu- 
rile resimţite. Din punct de vedere psihanalitic nu se 
poate deci spune că suferinţa morală este în sine o cauză 
sau o dovadă de nevroză, ea nu este decît o cauză şi 
o dovadă de dezacord afectiv. Modul practic în care 
subiectuj reacţionează la dezacord se va numi reacţie 
normală sau reacţie nevrotică, reacţia normală fiind aceea 
care permite personalităţii să-şi păstreze integralitatea 
şi jocul liber al forţelor vii datorită unei rezolvări crea- 
toare a acestora. 

Psihanaliza ne ajută astfel să înţelegem elementele 
care alcătuiesc din punct de vedere afectiv individul — 
fie că acesta este atins de psihoză, mai mult sau mai puţin 
nevrozat sau sănătos — precum şi „logica subiectivă“ a 
comportamentului său, de multe ori, pentru noi toţi, 

complet lipsit de logică. Psihanaliza permite de asemenea 
în situaţia terapeutică, prin transfer, studierea mecanis- 
melor inconştiente ale subiectului, a comportamentului 
său faţă de psihanalist, parte a comportamentului faţă 
de semeni.. 

Evidenţierea determinismului arhaic şi perimat al 
reacţiilor ce caracterizează neadaptarea sa la realitate 
îngăduie subiectului să refacă el însuşi o sinteză diferită 
şi mai bine adaptată, cu elemente cu care nu ştia că este 
înzestrat şi de care devine conştient prin analiza trans- 
ferului (adică prin studierea susţinută a motivelor com- 
portamentului său afectiv faţă de psihanalist). 

Terapia psihanalitică în sine nu a făcut pe nimeni,mai 
sănătos decît era înainte de aplicarea ei; psihanaliza îi 
creează individului numai posibilitatea de însănătoşire, 
în urma tratamentului, printr-un travaliu de sinteză 
personală pe care el trebuie să o facă după dispariţia 
mobilelor inconştiente ce l-au ţinut legat, în timpul 
tratamentului, de tot ceea ce îl înconjoară, în special de 
persoana medicului. Acest travaliu de sinteză poate fi 
început mai mult sau mai puţin în timpul tratamentului, 
dacă psihanalistul este înzestrat cu o cantitate apreciabilă 
de libido genital datorită căreia nu-i este inconştient 
teamă să-l simtă pe pacient ajuns la înflorirea afectivă, 
chiar dacă aceasta este pe punctul de a o depăşi pe a sa 
proprie... 

În orice caz, psihanalistul nu-l poate conduce pe 
pacientul său la un anumit stadiu al dezvoltării psiho- 
afective dacă el însuşi nu l-a atins. Şi invers, medicul nu 
poate, în numeroase cazuri, din cauza absenței, la pacient, 
a posibilităţilor libidinale fundamentale, să-l conducă 
pe acesta, la sfîrşitul tratamentului, la o dezvoltare psiho- 
afectivă încheiată. 

Ni se reproşează, de multe ori, că tratamentele 
noastre sînt foarte lungi şi, din această cauză, costisitoare. 
Este adevărat; toate experienţele autentic psihanalitice, 
adică tratamente bazate pe reconstruirea de către subiect 
a propriei personalităţi şi la care medicul nu are decît o 
prezenţă efectivă de „martor reactiv“ sensibil, de media- 
tor imparţial contractual şi temporar, sînt în mod 

necesar îndelungate. Numai aceste tratamente asigură 
vindecări perfecte şi definitive, oricare ar fi condiţiile 
ulterioare de viaţă ale subiectului. 

Totuşi, în timpul tratamentelor şi adeseori încă de la 
începutul lor, subiectul se simte mai fericit, anumite 
simptome pot chiar dispărea foarte repede. Să nu ne 
înşelăm, aceâstă vindecare nu este decît aparentă. Ea este 
efectul „transferului“. Rolul important pe care psihana-. 
listul şi psihanaliza îl joacă în viaţa pacientului şi care 
corespunde unei „metode“ a tratamentului diminuează 
anumite reacţii nevrotice ale subiectului, căci ataşa- 
mentul însuşi faţă de medic îi acaparează acestuia o can- 
titate de libido deturnată acum de la fixaţiile precedente. 
Acest ataşament este el însuşi de natură nevrotică, adică 
non-raţional, fiindcă nu se întemeiază pe nici un motiv 
valabil, în afară de încrederea a priori a bolnavului în 
cineva care trebuie să îl vindece. Încrederea poate fi 
susţinută prin fapte clinice probante, printr-o securitate 
intelectuală justificată, dar aceasta nu explică „modali- 
tatea“ relaţiilor afective care intră în joc în atitudinea 
bolnavului faţă de medic încă de la prima şedinţă. Nu 
este altceva decît, dacă ni se permite, o ipotecă asupra 
vindecării. 

Se poate admite că există o vindecare virtuală, aşadar 
posibilitatea de a înceta tratamentul atunci cînd fostul 
nevrozat şi-a recîştigat în viaţa practică un nou echilibru 
şi cînd studiul mecanismelor sale inconştiente arată că 
pulsiunile instinctuale — partea ce nu se poate trans- 
forma în sublimări — sînt admise de personalitatea 
conştientă, că, adică, mecanismele inconştiente sînt 
liniştite. 

Vindecarea nu este asigurată decît dacă pacientul, 
dincolo de dispariţia durabilă a simptomelor, „trăieşte în 
pace interioară“, adică reacţionează la greutăţile reale 
ale vieţii fără angoasă, printr-o atitudine spontan 
adaptată la cerinţele unei etici în acord cu mediul în care 
a ales să trăiască şi la cele proprii, permiţînd în acelaşi 
timp pulsiunilor instinctuale să aibă exprimări adecvate 
(descărcări libidinale de calitate şi în cantitate suficiente), 
care să asigure păstrarea echilibrului dobîndit. 

Acest proces cere o lungă şi lentă pregătire. Nu este 
definitiv decît dacă subiectul este în stadiul adult — nu 
numai ca vîrstă biologică, dar şi ca vîrstă afectivă şi 
mentală. Psihanaliza nu găseşte niciodată în adîncul 
fiinţei altceva decît ceea ce există cu adevărat acolo. 
Lucrul este valabil atît pentru aceia care îşi imaginează că 
găsesc în această ştiinţă nouă şi în aplicarea ei practică 
un remediu universal, cît şi pentru aceia care îi cred pe 
psihanalişti destul de naivi ca să gîndească ei înşişi aşa 
ceva. 


Cum am mai spus-o, pentru mai multă simplitate şi 
claritate a lucrării, voi prezenta numai bolnavi trataţi nu 
prin psihanaliză pură, ci printr-o metodă de psihoterapie 
derivată Şi care, adresîndu-se unor fiinţe în formare, 
oferă avantaje practice considerabile în ceea ce priveşte 
rapiditatea, cu o intervenţie minimă a medicului. 

Metoda, dincolo de apelul la conştientul bolnavului 
şi care ţine în mod specific de psihoterapie, se referă 
punct cu punct la experieneţa psihanalitică. Atitudinea 
mea interioară este absolut aceeaşi ca în cazurile de psi- 
hanaliză veritabilă. i 

Adopt deci un punct de vedere complet diferit de cel 
al moralistului. Cu toate acestea, acţiunea mea are o 
valoare educativă sigurăs; este suficient, pentru a o con- 
stata, ca observaţiile care urmează să fie citite. În orice 
psihoterapie, în momentul cînd renunțăm la tehnica psi- 
hanalitică riguroasă, desfăşurăm, fie că vrem fie că nu, o 
acţiune educativă. 

Această atitudine decurge din personalitatea noastră, 
deci din inconştientul nostru. Dar din doi psihote- 
rapeuţi, cel care a fost supus unei psihanalize se poate 
apropia mai uşor de idealul obiectivităţii decît celălalt. 

Ce semnificaţie are termenul de obiectivitate în cazul 
observării comportamentului şi a mecanismelor psiho- 
afective ale individului? Aceasta înseamnă că medicul 
nu trebuie să adopte nici un punct de vedere moral, nici 


5 Anna Freud a susţinut împotriva lui Melanie Kledin legitimi- 
tatea acestei acţiuni educative. 

un punct de vedere cultural, că nu trebuie să facă nici o 
judecată de valoare, că scopul său trebuie să fie sepa- 
rarea elementelor (pulsiuni şi contrapulsiuni) aflate la 
baza reacţiilor aparent normale şi anormale ale subiec- 
tului pe care îl examinează. Dar, cum este vorba de 
reacţii ale unei fiinţe vii faţă de fenomene care acţionează 
asupra unei alte fiinţe vii, una fiind bolnavul iar cealaltă 
medicul, este evident că există numeroase surse de 
eroare, începînd cu influenţa inconştientului medicului. 
Să mai facem o comparaţie: dacă privim un peisaj prin- 
tr-un geam roşu, eliminăm din cîmpul de observaţie 
toate razele roşii. Tot aşa se întîmplă şi cu psihotera- 
peutul, care este el însuşi o sinteză adaptată la societate. 
Modul personal în care reuşeşte să realizeze adaptarea 
influenţează asupra propriei obiectivităţi, procesul 
petrecîndu-se fără ştirea lui. 

Nu avem decît un mijloc de a atenua acest inconve- 
nient, acela de a practica psihanaliza numai după ce am 
fost supuşi noi înşine unei psihanalize, cît mai mult şi 
mai profund posibil. 

Iată marele obstacol care se iveşte pentru psihanaliză, 
şi într-adevăr nu este mic. Nimic nu este mai apăsător, 
mai greu de suportat pentru individ decît o psihanaliză, 
oricît de sănătos ar fi el. Energia şi perseverenţa pe care 
aceasta le necesită se găsesc poate mai uşor la cei care au 
curajul şi sinceritatea de a recunoaşte propriile dificultăţi 
căutîndu-le un remediu. Cînd este vorba de medici şi 
cînd ei folosesc pentru a-i îngriji. pe ceilalţi cunoştinţe 
dobîndite prin proprie experienţă, nu cred că omeneşte 
li se poate reproşa acest lucru. 

Auzim uneori butade care nu sînt complet riejustifi- 
cate; una dintre ele spune că toţi psihiattrii, trăind printre 
nebuni, devin ei înşişi nebuni mai devreme sau mai tîr- 
ziu. Nu spunem că este adevărat, dar un lucru este sigur, 
dorinţa de a se ocupa de boli mentale nu-i va veni unui 
individ care nu se simte atras de conflicte pe care nu le 
înţelege. Dacă o asemenea persoană observă că după 
cîţiva ani de practică psihiatrică starea i s-a agravat, cauza 
nu trebuie căutată în contactul zilnic cu indivizi psiho- 

nevrozaţi; e de ajuns că propria sa nevroză a evoluat, 
cumi s-ar fi întîmplat indeferent de activitatea socială ce 
ar fi desfăşurat. 

O altă butadă, care ia uneori valoare de argument 
împotriva folosirii psihanalizei la cei voind să-şi raţio- 
nalizeze rezistenţele inconştiente, este că „toţi psih- 
analiştii sînt foşti nevrozaţi“ (ca şi cum atitudinea faţă 
de psihanaliză, care este o ştiinţă, ar putea depinde 
logic de părerea pe care o ai despre cutare sau cutare 
psihanalist). 

La aceasta voi răspunde: determinantele psiho-afec- 
tive infantile care îl conduc pe un individ la alegerea 
carierei medicale sînt aceleaşi pentru psihanalişti€ ca şi 
pentru toţi ceilalţi medici. 

Simpatia umană pentru cei care suferă, simpatie care 
stă la baza alegerii carierei medicale, este o sublimare 
decurgînd direct din neliniştea în faţa propriei suferinţe, 
trăită inconştient în cursul dezvoltării de persoanele a 
căror sensibilitate le face mai vulnerabile decît semenii. 
Dintre mijloacele de apărare folosite împotriva acestei 
suferinţe, unul, şi cel mai remarcabil, este interesul 
pentru alinarea durerilor celorlalţi. La origine, acest 
interes nu poate decurge decît din proiectarea propriilor 
stări asupra celorlalţi, mecanism contemporan stadiului 
anal sadic. Iar acest interes nu ni-l trezesc decît persoa- 
nele cu care, din motive inconştiente, ne putem identi- 
fica sau care au aceleaşi suferinţe ca şi noi sau asupra 
cărora ne proiectăm propriile suferinţe. 

Adevărata oblativitate însă, atunci cînd există la 
anumiţi medici, oameni care lucrează în laborator, chi- 
rurgi, se traduce prin dezvoltarea completă a afectivității 
lor pînă la stadiul adult încheiat al „vocației“, care 
singură permite minunatul şi universalul devotament şi 
pacea interioară al căror exemplu unii ni-l dau fără chiar 
să-şi dea seama. Să nu facem greşeala de a confunda 
devotamentul eficace cu atitudinea masochistă a falsului 


é Nu vorbesc de psihanaliştii care nu sînt medici, căci, dincolo de 
terapeutica medico-psihiatrică, psihanaliza este o ştiinţă care inte- 
resează din diferite motive pe educator, sociolog, criminalist, istoric, 
în general pe toţi cei preocupaţi de om. 

martir. Se întîmplă ca medicul devotat să fie expus ata- 
curilor celorlalţi medici; el face dovada unui echilibru 
real, continuîndu-şi, în ciuda dificultăţilor pe care le 
întîlneşte, opera folositoare, raţiunea şi scopul propriei 
vieţi. 

Freud este pentru mine.un exemplu de astfel de 
medic; este motivul pentru care îl admir foarte mult. 

Fiecare medic care se ocupă de bolile mentale ar 
trebui să se supună unei psihanalize înainte de a-şi prac- 
tica meseria. Într-adevăr, interesul pentru aceste boli 
poate fi numai un mecanism de apărare nevrotică; în 
acest caz el nu va putea sluji psihiatria cu acelaşi folos 
social cu care ar fi capabil să slujească alte domenii, 
realizîndu-şi adevăratele-capacităţi de sublimare. Dim- 
potrivă, dacă în urma psihanalizei înclinația pentru 
psihiatrie se dovedeşte a fi bazată pe o intuiţie şi o sensi- 
bilitate. reale, înnăscute, şi dacă comportamentul său 
afectiv şi sexual a ajuns în stadiul genital oblativ al pro- 
priei dezvoltări, atunci va putea, cu un risc minim pentru 
el şi pentru ceilalţi, să se specializeze în terapeutica 
mentală. 

Unii ar vrea să întîlnească printre psihoterapeuţi 
numai persoane perfect şi spontan echilibrate. Îşi dau ei 
Oare seama că acest lucru este imposibil? Nu neg că ase- 
menea oameni ar putea exista, dar susțin că sînt foarte 
puţini printre medici şi fără îndoială şi mai puţini printre 
cei care se ocupă de tulburările mentale. Eu însămi, dacă 
nu aş fi fost atrasă de conflictele afective, nu numai de 
cele din jur, dar şi de cele interioare, nu aş fi putut, fără 
îndoială, niciodată aprofunda problemele pe care le 
dezbat aici. Iar cei care citesc aceste rînduri, prin sim- 
plul fapt că o fac, dovedesc că nu sînt străini de aceste 
probleme. 

Nu e nimic dispreţuitor în calificativul de nevrozat. 
„Voința“ nu poate face nimic împotriva simptomelor 
nevrotice, cel mult le agravează; „inteligenţa“ acţionează 
la fel. Inteligența şi voinţa folosite de individ pentru a 
ascunde sieşi sau celorlalţi dificultăţile afective, ne- 
gîndu-le, dar încercînd în acelaşi timp să le depăşească 
conştient, constituie arme nedemne de un om sincer. 

Această atitudine, neloială nu numai faţă de ceilalţi dar 
mai ales faţă de sine, este poate, pentru oamenii inte- 
ligenţi, Răul moral principal. Cel mai ciudat —- mai 
puţin pentru cei care ştiu ce înseamnă secretele incon- 
ştientului — este că oamenii care adoptă această atitu- 
dine fac caz de morală. Dacă nu sînt medici şi dacă 
această atitudine îi ajută să sufere mai puţin, nu pot să 
le-o reproşez; în ceea ce-l priveşte însă pe medic, el nu 
are dreptul să adopte un punct de vedere subiectiv faţă 
de boală şi suferinţă. Bolnavul suferă şi îi cere ajutorul. 

Oricît de echilibrat ar fi din fire acela care se consacră 
psihoterapiei şi, mai mult, psihanalizei, medicul trebuie 
— repetăm — să se cunoască în profunzime. Nu o poate 
face prin introspecţie fiindcă ar însemna să se judece prin 
propriile sale mecanisme inconştiente şi nu poate fi în 
întregime obiectiv; dacă încearcă să fie, va reuşi mai bine 
după ce s-a supus unei psihanalize. 

Este posibil ca după o psihanaliză, un psihiatru să 
ajungă la un echilibru afectiv perfect, mai mult sau mai 
puţin durabil; a fi înzestrat însă cu un asemenea echi- 
libru spontan şi durabil fără psihanaliză, iată cvadratura 
cercului pe care anumite persoane o doresc rezolvată. 

Tot ce realizează fiecare dintre noi se datorește libi- 
doului sublimat. Or, ştim că sublimările sînt mecanisme 
de apărare împotriva angoasei, adică a suferinţei morale 
şi că diferenţa dintre ele şi simptomele zise nevrotice 
este numai o diferenţă de valoare practică socială. 

Toată lumea ştie că nu s-a aşteptat apariţia psihana- 
lizei pentru a se face psihoterapie. Ea rămînea însă în 
registrul empiric, era rezervată medicilor dotați din fire 
cu fineţe, sensibilitate, bun simț şi mai ales, trebuie să o 
spunem, cu intuiţie. Metoda psihoterapiei extrapsih- 
“analitice varia de la un terapeut la altul, iar experienţa 
lor terapeutică, cu puncte de plecare subiective, era inco- 
municabilă. Ea se baza de fapt pe transferul pe care îl 
foloseau fără să ştie şi de care se slujeau pentru a exercita 
o influenţă personală asupra bolnavului; era vorba deci, 
în principal, de sugestie. Partea negativă a transferului 
se manifesta prin respingerea medicamentelor împotriva 
cărora bolnavul devenea chiar agresiv şi dispreţuitor. 


158 


Unii psihoterapeuţi obţin în anumite cazuri rezul- 
tate foarte bune şi, terapeutic vorbind, un psihoterapeut 
care nu este psihanalist şi vindecă valoarează mai mult 
decît un psihanalist care nu vindecă. 

Îmi î însuşesc însă, dacă este nevoie, în psihoterapia 
pe care o practic, mijloacele terapeutice folosite dintot- 
deauna de confrații mei, mai ales pentru a câştiga încre- 
derea părinţilor cînd este vorba de Copi; căci a-i îngriji 
sau nu pe aceştia depinde de părinţi.? 

Aşadar, dacă în observaţiile care urmează voi da de 
multe ori sfaturi de bun simţ care apelează la conştient 
şi la care orice psihoterapeut ar recurge, este pentru că 
bunul simţ stă la baza oricărei psihoterapii; este piatra de 
încercare, dacă se poate spune astfel, a interpretărilor 
psihanalitice. 

O interpretare falsă — fie că este vorba de rezistențe 
sau de conflicte pulsionale — nu va modifica niciodată 
comportamentul real practic al subiectului bolnav. Chiar 
dacă din punct de vedere intelectual interpretarea pare 
atrăgătoare, acţiunea sa terapeutică se va dovedi clinic 
nulă, uneori chiar agravantă. 

De aceea le propun medicilor care mă citesc să 
accepte criteriul terapeutic al „probei tratamentului“ aşa 
cum este acceptat în terapeutica organică. 

Nu cred să existe vreun confrate care să afirme cu 
bună credinţă, după lectura acestor observaţii, că în 
urma tratamentului copiii ar fi mai bolnavi decît înainte. 

Asemenea păreri, la prima vedere paradoxale, mi-au 
fost totuşi expuse de o doamnă foarte simpatică, pe care 
nu o cunoaşteam dar care, mai tîrziu, s-a dovedit a fi o 
colegă mai vîrstnică. 

Părerile sale se refereau la un copil anormal despre 
care auzeavorbindu-se şi al cărui caz eu îl prezentam în 
linii mari. Copilul, despre care nu vorbesc în această 


7 De aceea trebuie să-i cunoaștem bine pe adulţi şi reacţiile lor 
afective, folosind în cazul lor psihanaliza clasică; vom preîntîmpina 
astfel reacțiile nefaste ale părinţilor sau le vom contracara cît mai bine 
pentru a-i proteja împotriva lor pe micuţii noştri bolnavi, copiii acestor 
părinţi; reacţiile i inconștiente, adesea „nefaste, ale părinţilor dăunează 
bunelor lor intenţii conştiente. 

carte, căci aş avea nevoie de prea mult spaţiu (cazul a 
necesitat o adevărată psihanaliză), prezenta, în afara altor 
simptome, o angoasă de castrare cu fobia morţii şi cu 
tot ce are legătură cu ea prin asociere. Starea respectivă 
făcuse din copil un retardat, un obsedat pe care nicio 
şcoală nu putea să-l păstreze ca elev. 

Au dispărut toate simptomele. Copilul, care are acum 
opt ani, se comportă cu cei din jurul său ca aproape toţi 
cei de vîrsta sa, deşi, după părerea mea, prezintă încă o 
întîrziere afectivă evidentă şi a rămas în urmă la şcoală. 

De curînd, la şcoala unde învaţă, unul din colegii lui 
preferaţi a murit în urma unui grav accident. Rezultat 
clinic pe care învăţătoarea, mama şi eu însămi l-am 
considerat foarte important: în loc să reacționeze la acci- 
dent aşa cum ar fi făcut-o în urmă cu cîteva luni, prin 
simptome nevrotice 'de angoasă organică cu stări de leşin 
şi mutism, micul bolnav s-a comportat ca majoritatea 
copiilor din clasă; atitudinea sa nu a semănat cu aceea a 
elevilo:: ceior mai nervoşi. Întorcîndu-se acasă, încă tul- 
burat,i a povestit mamei evenimentul, firesc şi în detaliu 
(sînge, etc.). Pentru prima oară din viaţă, a rugat-o pe 
mamăsă-l înveţe să se roage pentru prietenul mort (tre- 
bu:e să spunem că Biserica şi tot ce se leagă de ea făceau 
parte din fobiile sale). Noaptea, spre marea surpriză a 
mamei, nu a avut coşmaruri. 

Comportamentul acestui copil, despre care ştiam 
personal că încă nu s-a vindecat, faţă de evenimentul 
neprevăzut şi tragic, indică, celor din jurul său, mie 
însămi şi tuturor celor de bună credinţă, o ameliorare 
considerabilă; ameliorarea este evidentă mai ales pentru 
cei care cunosc tulburările grave de care suferea înainte 
de tratament.? | 

Şi totuşi doctoriţa de care vorbesc, şocată de relatarea 
detaliată a accidentului pe care copilul a făcut-o mamei 


8 Din tratamentul său psihanalitic, care a durat un an şcolar, cu 
două şedinţe pe săptămînă, am extras desenele 1, 2, 3, 4 şi 5 p. 164 şi 
urm.). 

9 De ananci, copilul a avut o situaţie şcolară normală, şi-a făcut 
armata, s-a căsătorit, este tată de familie şi s-a realizat profesional (notă 
din 1971). 

sale, a declarat cu o agresivitate care ar uimi pe oricine 
nu este psihanalist: „Bolnavul este mai anormal ca 
înainte. lată ce înseamnă toate astea!“ (sic). Nu i-am răs- 
puns. Apoi, după cîteva momente, cînd una din mamele 
care asistau, prietene de-ale mele, mi-a pus o întrebare, 
colega-mea, fără să aştepte să răspund, a spus cu un ton 
încordat: „Ei, aşa ceva nu este pentru fetiţe“ (în acest 
grup de prieteni, în afara colegei mele, mamă a uneia 
dintre tinere, er-u bărbaţi şi femei avînd 30 de ani sau 
mai mult, majvritatea căsătoriţi, cu copii). 5 


Dacä am povestit această mică întîmplare, am făcut-o 
pentru interesul general pe care îl comportă. Este foarte 
greu să urmăreşti obiectiv relatarea unui caz psihana- 
litic. Nu ţine de inteligenţă, am mai spus-o, ci de afecti- 
vitate. Psihanaliza trezeşte la mulţi adulţi o angoasă 
puternică, din cauza pulsiunilor lor refulate. 

Fără să ştie, colega mea ne dădea un exemplu intere- 
sant, căci tipic: 


1. Sînt negate faptele; 

2. Este atacat cel care furnizează motivul angoasei 
(psihanalistul); ea mă atacă. pe mine, pe care nu mă 
cunoaşte, cu cuvinte „castratoare“ reamintindu-i ei însăşi, 
fără îndoială, cuvintele pe care propriul Supra-Eu, vor- 
bind ca mama sa, i le spunea în legătură cu propriile fan- 
tasme oedipiene ucigătoare. 

Este evident că dacă aş fi vorbit, de exemplu, de tra- 
tamentul fracturilor printr-un nou sistem de legare, 
aceeaşi persoană ar fi fost indiferentă sau interesată, fără 
ca reacţiile sale afective să intre în joc. 

De remarcat că în prezent, atitudinea tinerilor, în 
mediile intelectuale medicale, este foarte rar atît de 
afectivă sau de reticentă; faptul se explică uşor. 

Sper că lucrarea de faţă, în care am inclus observaţii 
culese zi de zi, fapte clinice, va demonstra interesul tera- 
peutic al psihanalizei.!0 


10 Să se măsoare în 1971 drumul parcurs de psihanaliză din 
momentul apariţiei acestei cărţi (1939), teza mea în medicină. 

CAPITOLUL II 
Observaţii 


Prezint la început cîteva desene făcute în timpul tra- 
tamentului de copii ale căror cazuri le expun. Ele sînt 
precedate de două exemple de vise, pentru a arăta 
măsura în care conflictele exprimate se aseamănă, indi- 
ferent de expresia pe care o capătă, indiferent de vîrsta 
subiecţilor. 


1. VIS 


„Era noapte, mă aflam în camera mea, auzeam 
zgomot în «camera mamei», mi-era frică, nu voiam să 
mă duc pînă acolo. Apoi am luat un revolver, nu am aşa 
ceva, şi am vrut să mă duc în camera ei. Uşa era deschisă, 
dar nu puteam să trec şi nu vedeam restul camerei aşa 
cum se întîmplă cînd uşa este deschisă. Cred că era acolo 
un om în negru, ascuns. Uşa era ca o ghilotină. Dacă tre- 
ceai de ea, printr-un declic cădea un cuţit care îţi tăia 
capul. M-am trezit numai o apă.“ 

(Este visul unui adult de 25 de ani, impotent. Vis de 
angoasă, legat de complexul lui Oedip şi de „scena pri- 
mitivă“ a coit-ului părinţilor. Cf. cu desenul nr.4, al 
unui copil de şapte ani). 

2. VIS 


Un băiat de 10 ani, enuretic, visează la două zile după 
încetarea enureziei că se bare cu uriaşi dintre care 
omoară cîțiva. 

În ziua următoare visează l fel, îi omoară pe toți 
uriaşii, mai puţin unul, apoi îl omoară şi pe acesta şi cu 
sabia îi taie picioarele, mîinile, încearcă să-i taie şi gâtul 
„dar e prea greu, mi s-a rupt sabia, cu atît mai rău! A 
trebuit să renunţ.“ 

Aceste vise, departe de a fi nişte coşmaruri, erau 
miraculoase. Se simţea atît de mulţumit, atît de mîndru 
şi de puternic încît din ziua aceea şcoala i s-a părut mai 
uşoară şi mai plăcută, mai ales socotitul „ca şi cum s-ar 
fi tras o perdea“. 

Acelaşi copil făcuse desenul nr. 6 în şedinţa prece- 
dentă, ceea ce m-a determinat să-i pun o întrebare în 
urma căreia şi-a completat desenul (p. 169). 

3. DESENE 


A. ANGOASA DE CASTRARE (băzeţz) 


1 


Pa 


Cal (băiat care de la vîrsta de trei ani are fobia cailor şi a 
măcelăriilor unde se vinde carne de cal. Simpla lor vedere îl face să se 
prăbuşească pe stradă într-un somn cataleptic). Nasul, picioarele şi 
coada sînt tăiate. 

„Copilul-lanternă-care-vede-noapte“ este adus legat de „omul- 
din-mare“, ca şi pisica a cărei lăbuţă fusese ruptă şi care a fost dusă la 
veterinar, ca şi cățelul căruia i s-a tăiat coada. „Pe urmă veterinarul 
taie pisicile“ (acelaşi copil). 

Desen äl poveștii despre Domnul chinez care îşi pierde banana, 
pe carei-o ia o doamnă (vezi p. 72) (acelaşi copil). 

B. COMPLEXUL DE CASTRARE (băieți) 


4. 


Acelaşi copil la vârsta de opt ani. Prima apariţie a formei com- 
plexuale, adică inconștiente, trăițe, a castrării. În timpul săptămînii 
şi-a prins degetul în uşa de la dormitorul „mamei“ (de fapt este dor- 
mitorul celor „doi“ părinţi), după o ceartă cu sora mai mare (imagine 
a mamei „celei rele“). În timpul disputei se refugiase în „camera 
mamei“, chipurile ca să „privească pe fereastră“, fiindcă sora nu-l lasă 
niciodată „să vadă tot“. „Scafanul“ este un „om din mare“, dar Toto 
este „un băieţel rău care nu cedează“, are un pompon roşu de marinar; 
„şi eu am să fiu marinar“ spune copilul. Tatăl a făcut armata şi războiul 
la marină. Dunga neagră de creion de pe capul scafandrului apare în 
toate desenele făcute de copil despre bunic „care are un brici mare“ şi 
care se taie cîteodată pe obraz cînd se bărbiereşte. 

Desen simbolic al „scenei primitive“. Posedarea sadică a mamei 
(acelaşi copil; desen făcut cu trei săptămîni înaintea desenului prece- 
dent). „Îi arată ea, balena! Trebuie să vezi cum sare balena, dar el îi 
înfige ceva şi la sfârşit el cîştigă şi curge sînge.“ „El“ este „omul-din- 
mare“. 

Cf. nota 12, capitolul II, partea teoretică. 

Băiat de 10 ani, enuretic. Desen simbolic al mamei falice. La 
început băiatul desenase numai vaporul pe mare (reprezentare oedi- 
piană frecventă). La întrebarea mea: „Ştii că femeile sînt făcute altfel 
decît bărbaţii?“, băiatul a adăugat copacul în mare „fiindcă lipsea ceva, 
dar nu e un copac adevărat“ (mamă falică) (vezi p. 163). 

C. ANGOASA DE CASTRARE (fete) 


Desen făcut de Mauricette, opt ani. De cîteva luni, de cînd s-a 
născut frăţiorul ei, vrea să fie băiat. La început desenul nu a avut nimic 
în palmă. Mauricette a adăugat cele două puncte după explicaţiile mele 
referitoare la suferinţa pe care o provoacă gelozia, explicaţii care i-au 
suprimat sentimentul de vinovăţie. 

Al doilea desen făcut de Mauricette. Se vede clar simbolismul: dacă 
nu ar fi acest „deget tăiat“, Mauricette ar fi Mauric (a se citi „Mau- 
rice“, ţinînd seama de greşeala de ortografie; Mauricette începe să 
scrie). „Este o podoabă“ (se credea urîtă). Vezi nota de la p. 108. 

D. DESENELE LUI CLAUDINE 
(vezi p. 236) 


Cele două desene din 22 februarie 

10 


Claudine, 1 martie 

11 


Claudine, 8 martie 

12. 


Claudine, 22 martie 


(Vezi observaţiile lui Claudine, p. 236) 


Nu trebuie să uimească lipsa de imagini cu reprezentări specifice 
ale complexului de castrare la fete. 

De remarcat că de multe ori o dificultate gravă în acest stadiu 
rămîne trăită exclusiv în interiorul corpului — apendicită — moartea 
copilului — moartea feminităţii. Nu este cazul lui Claudine, care a 
depăşit bine această etapă. 

Am văzut ce diferenţă există între complexul de castrare la băieţi 
şi complexul de castrare la fete. 

4. GUSTAVE. Trei ani 


Copil sănătos (după notele luate în fiecare zi de 
mama lui). 

Gustave nu are încă trei ani. Mama lui este gravidă, 
copilul observă şi pune întrebări; răspunsurile mamei îl 
interesează: ea va avea un bebeluş. 

A mai văzut fetiţe dezbrăcate, dar nu a părut să 
observe vreo diferenţă sexuală între ele şi el. Acum vede 
o fetiţă pe care cineva o înfăşează şi pe care el o priveşte 
cu atenţie, fără să spună vreun cuvînt. După patru zile, 
Gustave devine fpate neascultător, nesuferit. După alte 
patru zile, are următorul vis de angoasă: scîndura plantă 
de călcat, cu balamale, venea la el în pat să-l ciupească, 
să-i facă rău. Coşmaruri, ţipete. Vine mama. Tulburat 
încă, Gustave îi povesteşte visul: ` 

— Scîndura de călcat? îl întreabă mirată mama. 

— Da, ea era, dar nu ca scîndura. noastră, era poate 
mare cît tine, sau cît tata (Gustave nu poate da explicaţii). 

Mama îl linişteşte arătîndu-i scîndura, care este un 
„lucru“, nu poate face nimic singură; apoi, mama îl va 
apăra mereu. Pe scurt, în noaptea aceea „vorbesc despre 
ea“ o oră, apoi Gustave adoarme din nou. A doua zi 
mama îl întreabă dacă îşi mai aduce aminte ce a visat. Da, 
vorbesc iar mai mult timp despre scîndură, mama îi spune 
că nu va lăsa niciodată pe nimeni să-i facă vreun rău. 

Firea lui Gustave îşi recapătă trăsăturile dinainte, este 
iarăşi acelaşi copil bun. Ă 

După cîteva săptămîni, Gustave începe să se scarpine 
pe tot corpul; la început mama se teme de o erupție pru- 
riginoasă, dar nu € vorba de aşa ceva. Îi dă totuşi pe piele 
cu o pudră calmantă, dar în zadar, Gustave se scarpină 
din ce în ce mai tare, provocîndu- -şi chiar uşoare leziuni. 
Dar, ciudat, se scarpină peste tot cu excepţia regiunii 
genitale. Mirată, mama îi spune că nu-l mănîncă peste 
tot, aşa cum îi spusese. I-a interzis cineva să se joace cu 
„cocoşelul“? Da, răspunde Gustave, se scărpina şi acolo, 
dar bona s-a supărat odată şi i-a spus că dacă mai atinge 
„cocoşelul“ o să facă pipi tot timpul, iar el nu vrea asta, 

altfel o să-i pună şi lui scutece cum îi pune fetiţei. Mama 
îi spune lui Gustave că ştie mai bine decît bona cum stau 
lucrurile şi că nu îl pîndeşte nici un pericol, apoi adaugă: 

— Este „cocoşelul“ zăz, poţi să faci ce vrei cu el, îţi 
aparţine. 

Această explicaţie era legată de motivul scărpinatului 
obsesiv, fiindcă după cîteva zile acesta a dispărut (mas- 
turbaţia nu a devenit de altfel mai evidentă). 

-Mai mult, a două zi după această discuţie cu mama, 
cum bunica l-a văzut pe Gustave scărpinîndu-se pe 
obraz, l-a certat şi i-a cerut să înceteze, acesta i-a 
răspuns: 

— Este obrazul meu şi fac ce vreau cu el. 

Mîncărimea pielii, după amenințările bonei, s-a dato- 
rat difuziunii, pe toată suprafaţa pielii, a tensiunii libi- 
dinale, localizată la început în zona falică. 

„După o vreme, lui Gustave a început să-i fic frică de 
orice, a devenit timid. Îi povesteşte mamei că visează 
„nereu acelaşi vis urît: vede un om periculos, rău, care 
are o lopată mare. „Seamănă cu a mea, dar mult mai 
mare.“ Omul nu face nimic, dar ar putea să facă rău 
cuiva cu lopata cea mare, este puternic. Gustave nu va 
putea niciodată să ducă o asemenea lopată. 

— Ba da, îi răspunde mama, cînd vei fi mare. Toţi 
bărbaţii sînt nişte băieţi mici înainte de a creşte. 

Atunci Gustave îşi trece în revistă toate părţile cor- 
pului: nasul, degetele mîinile, picioarele (în afară de 
penis), comparîndu- se cu mama şi adaugă: „Tata este şi 
mai mare.“ Mama îi spune că va creşte, că mai tîrziu va 
fi ca tatăl lui; chiar şi:„cocoşelul“ îi va creşte, adaugă ea. 

— Dar sînt unii care nu au, le-a căzut. 

— Aşa crezi tu? E adevărat? Cui i s-a întîmplat? 

— Am văzut o fetiţă care nu mai avea „cocoşel“. 

— A, nu, îi spune mama, fetiţele nu au avut aşa ceva 
niciodată, nici cînd vor creşte nu vor avea; nici mama 
nu are, femeile nu au „cocoşel“, fetele şi băieţii nu sînt 
făcuţi la fel şi de asta mămicile şi tăticii nu sînt la fel. 

Gustave se gîndeşte şi spune: 

— Ochii sînt prea băgaţi înăuntru, nu poţi să tragi 
de ei, dar picioarele, mîinile, dacă tragi prea tare, se 
pot rupe, nu-i aşa? 

— Nici gînd, îi răspunde mama, sînt bine prinse, aşa 
ceva nu se poate întîmpla. 

— Trage tare, ca să vezi (vrea ca mama să-l tragă tare 
de degete, de mini, de picioare). 

— Vezi că nu se poate? spune mama. 

— Dar „cocoşelul“? 

— Tot aşa. 

— Dar dacă trage un om rău, foarte puternic? 

— Nimeni nu poate. „Cocoşelul“ e foarte bine prins. 
Niciodată nu se rupe. Şi apoi, tata şi mama sînt aici ca să 
împiedice oamenii răi să se apropie de tine. 


Observăm deci că Gustave îşi explică absenţa peni- 
sului la fetiţe prin pierderea-lui. El asociază organul 
genital cu extremităţile corpului, preocupat fiind numai 
de dimensiunile lor reduse şi îşi exprimă sentimentele 
de inferioritate faţă de bărbaţii puternici ca tata şi chiar 
faţă de femei. Teama de mutilare sexuală se bazează pe 
interpretări false. Ambiţia de a deveni puternic se 
ciocneşte de inferioritatea sa reală de copil. Ciuda pe 
care o simte îi trezeşte agresivitatea răzbunătoare şi îşi 
proiectează sentimentele asupra unui bărbat „puțernic şi 
rău“, substitut al tatălui; de aici angoasa din vis. lată 
simptomul la nivelul conştientului: timiditate, teamă de 
risc şi responsabilităţi, comportament de fetiţă. Vedem 
aici, pe viu, cum iau naştere una din primele angoase 
precum şi complexul de castrare care, în anumite cazuri, 
va putea afecta întreaga dezvoltare a unui băiat. 

Fetiţele care (după părerea lui) au un falus mic, ascuns, 
pot fi invidiate, ele nu riscă nimic (ochii sînt prea băgaţi 
înăuntru, de ei nu se poate trage). 

Atitudinea obiectală faţă de mamă funcţionează pasiv. 
Este ceea ce exprimă jocul simbolic de a o pune pe mamă 
să tragă de toate extremităţile corpului său. I-ar plăcea, 
este evident, ca mama să se joace şi cu „cocoşelul“ său, 
ceea ce ar echivala cu o seducere pasivă reuşită. 

Avantajul acestei situaţii afective faţă de mamă, cînd 
aceasta din urmă o încurajează (nu puţine sînt mamale 
care spun cu mîndrie despre fiul lor: „E cuminte ca un 
îngeraş, nu-mi dă mai multă bătaie de cap ca o fetiţă“ 

sau care îi interzic acestuia să joace cu toată energia 
jocuri pline de îndrăzneală, băieţeşti, „de teamă să nu se 
lovească“), este că băiatul e iubit de mamă fără să fie 
nevoit să intre în rivalitate cu tatăl; „dimpotrivă, el 
reuşeşte să-şi cucerească şi tatăl. Dacă această atitudine 
pregenitală pasivă se prelungeşte, ea va împiedica dez- 
voltarea complexului oedipian normal care, în acest caz, 
se prefigura doar. | 

Cîteva cuvinte în plus despre tînărul Gustave, care 
vor dovedi că simptomul are o valoare de intermediere; 
se va confirma interpretarea pe care am dat-o compor- 
tamentului său feminin pasiv care avea drept scop supri- 
marea magică a amenințărilor de mutilare sexuală: 

La cîtva timp după faptele prezentate, lui Gustave 
începe să-i fie foarte frică de războiul despre ale cărui 
ameninţări auzea. Într-adevăr, familia lui se află în Aus- 
tria: este vorba de ameninţarea Anschluss-ului, apoi de 
atmosfera de război, de trupe etc. Îi este teamă de război, 
„poate să moară“. Mama îl lămureşte că este elveţian şi 
că nu are de ce se teme. În acea perioadă Gustave tuşea 
fără încetare; la controlul medical nu s-a găsit nici o 
cauză. Într-o zi, cum discutau dacă să vadă un film, 
mama a spus: „Vom merge cînd n-ai să mai tuşeşti.“ Din 
acel moment Gustave nu a mai tuşit. Mama l-a dus la 
cinematograf. După cîteva zile, deşi nu era răcit, a 
început să-şi tragă nasul; mama i-a spus: „Nu te mai 
smiorcăi aşa!“ Răspunsul lui Gustave: 

— Dacă nu tuşesc, trebuie să-mi trag nasul. i 

— De ce? Doctorul a spus că nu eşti bolnav. 

— Trebuie să fac ceva, înţelegi, aşa voi fi mereu 
elveţian. 


5. SÉBASTIEN 10 ani 


Adus de mama lui la Paris dintr-o localitate înve- 
cinată. Foarte nervos, indisciplinat, mincinos, autoritar. 
Nu învaţă nimic, învățătorul nu-l mai suportă. Este 
supus unui test (5 octombrie). 

12 octombrie 


Rezultatul testului Binet-Simon (efectuat de d-ra 
Achard): vîrsta mentală opt ani şi şase luni (foarte pro- 
babil perturbată). În timpul probelor, copilul a fost 
foarte mulţumit de el, instabil, a răspuns fără să se 
gîndească, convins fiind că ştie, adaptîndu-se greu la 
acţiuni alcătuite din mai multe secvenţe. Mama se plînge 
că Sébastien a avut o săptămînă proastă, cu accese de 
furie şi minciuni (mitomanii). 

Într-o dimineaţă s-a trezit la ora 5 ca să-şi taie nas- 
turii de la pantaloni (a fost prins asupra faptului, dar nu 
i s-a spus nimic, apoi s-a culcat din nou), iar după 
cîteva ore a spus că alţi copii i-au tăiat, la şcoală. Tot 
timpul are nasturii de la pantaloni tăiaţi şi tot timpul 
spune că un coleg i-i taie. Mama se întreabă dacă minte 
sau dacă este nebun. Nu ar recunoaşte nici mort că el 
taie nasturii. 

Ajung destul de repede să mă înţeleg cu mama, care 
îmi povesteşte amănunţit nemulţumirile sale, atmosfera 
insuportabilă pe care Sebastien o creează acasă, furiile 
lui distrugătoare. Nimic nu-l poate potoli. Mama nu 
poate munci permanent (este menajeră) pentru că Sébas- 
tien nu este primit la şcoală, nu poate fi suportat nicăieri. 
Întotdeauna întârzie la ore. Nu- -şi face lecțiile deşi ea i-o 
cere tot timpul, pînă la urmă îl ajutä'să şi le facă sau i le 
face ea însăşi. 

În timpul discuţiei noastre, copilul este neliniştit, 
încăpăţinat, nu răspunde la nici o întrebare şi ridică din 
umeri cînd vorbeşte mama. 

Aceasta pare blîndă dar nn prea inteligentă. Spune că 
în general copilul ascultă mai mult de tată decît de ea. 
Tatăl lucrează ca infirmier îr altă localitate şi nu petrece 
acasă decît o zi pe săptămînă. Câştigă puţin, iar ea ar avea 
nevoie să fie mai liberă ca să muncească. În concluzie, 
sfătuită de învăţător, ne cere adresa unei şcoli speciale 
pentru copii cu probleme. .- 

O rog pe mamă ca în săptămîna 'ce urmează să-şi 
schimbe comportamentul faţă de Sebastien într-un 
singur punct: să nu-i spună de două ori să se scoale, să 

meargă la şcoală. Cu atît mai rău dacă nu se va scula. 
Să-mi promită că îl lasă în pace. Sébastien este destul de 
mare ca să ştie că şcoala nu este o joacă şi îl priveşte dacă 
preferă să aibă cugetul încărcat; nu va şti nici mai mult, 
nici mai puţin dacă nu se duce la şcoală şi va afla că este 
liber să înveţe sau să rămînă în urma celorlalți copii. 

Îi explic mamei că dacă Sébastien este rău, e pentru că 
vrea să fie aşa. Este liber să o facă. Rolul medicului este 
să înţeleagă, nu să certe. Voi încerca să-l ajut, dacă este 
posibil. Dacă nu; cu atît mai rău, îi voi da adresa şcolii 
pentru copii cu probleme unde se va simţi de altfel foarte 
bine; este însă păcat să fie considerat pentru totdeauna 
un copil dificil, cînd are totuşi un fond bun. 

Mama promite să îmi urmeze sfatul, puţin neliniştită 
în privinţa urmărilor. O sfătuiesc să rămînă indiferentă 
chiar dacă S&bastien nu se va duce la şcoală în această 
săptămînă, numai să-l aducă la control peste opt zile. 

În timpul discuţiei cu mama, Sébastien şi-a schimbat 
atitudinea, a ascultat ce vorbim. 

Am rămas numai eu cu el. Vorbim în general despre 
întîrzierile lui la şcoală şi despre comportamentul lui de 
„copil mic“. Poate că mama îl plictiseşte cu grija pentru 
el crezînd că face bine şi asta îl deranjează. La 10 ani un 
copil e destul de mare ca să ştie dacă vrea să înveţe sau 
nu. Dacă nu vrea, nu înseamnă că trebuie să răstoarne o 
casă întreagă. 

— Da, am să fiu cuminte, răspunde Sébastien, am să 
fiu cuminte, nu-i frumos să mă port aşa, am să mă fac 
cuminte (o spune pe un ton agitat, reprobator şi impor- 
tant). 


19 octombrie 


Sébastien s-a dus în fiecare zi la şcoală, s-a purtat 
frumos acasă toată săptămîna, pînă ieri, îmi spune mama. 
Ieri a făcut o criză îngrozitoare la prânz, n-a vrut să vină 
la masă, a fugit pe cîmp. 

Rămîn singură cu Sébastien. Se încheagă o discuţie 
fără şir. ÎI felicit pentru eforturile făcute pînă ieri. „Dar 
ce s-a întîmplat ieri?“ 

= 

— Da, nu-i frumos, nu-i frumos, n-am şă mai fac. 
Nu. Ştiu că nu-i frumos etc. 

ÎI întreb: „Cînd îl vezi pe tata?“ — Joia. Stau toată 
ziua împreună şi lucrează în grădină. Tata e bun. Sébas- 
tien i-a arătat caietele. A făcut progrese. 

Debitul său verbal este tot agitat, neliniştit, are un 
ton condescendent şi plin de importanţă, ca şi cînd ar 
vorbi un adult care face morală. 

— Vzsează? Doarme bine? a 

Visează urît, are coşmaruri. Mereu. Ţipă în somn, o 
trezeşte pe mama, îi este frică, chiar şi treaz. Visează 
flăcări, avioane arse, hoţi. 

Cînd vorbim despre şcoală, Sebastien începe să 
„pîrască“, ca şi cum ar fi exasperat de purtările celorlalți 
„care fac nişte lucruri îngrozitoare“. 

— Nu e bine? Se închid în WC, ca să nu-i vadă 
nimeni. 

În întreb: 

— Se închid singuri? 

— Da; nu-i aşa că e dezgustător (şi cu o mulţime de 
detalii îmi descrie diverse moduri de masturbare, cu 
cîrpe, „fiindcă nu fac asta aşa, fără nimic!“, descrieri care 
să mă facă să judec cu severitate asemenea creaturi)? 

— Pe urmă, îi povestesc mamei, iar ea îmi spune că 
sînt nişte nemernici, că nu trebuie să fac niciodată aşa 
ceva. Eu nu sînt scîrbos. Ce fac ei aşa este, şi apoi li se 
citeşte pe faţă. 

Îl ascultam (vorbea aşa de repede că nu mi-ar fi 
permis să scot nici un cuvînt) şi în acelaşi timp mă 
gîndeam la nasturii de la pantaloni de care nu îi vor- 
bisem niciodată. Mama lui Sebastien îi spusese de ei doc- 
torului Pichon, dar nu şi mie. Fără îndoială, Sebastien 
nu bănuia că eu ştiu de acest lucru. 

Cer să i se facă un examen al urinei fiindcă mi se pare 
că răsuflarea lui are un uşor miros de acetonă; cum infir- 
miera tocmai era liberă, i-l încredinţez pe Sebastien 
căruia îi spun să revină după analiză. 

I se face analiza, în urma căreia nu rezulta că ar avea 
acetonă; se petrece însă o scenă semnificativă. Cînd a 
fost vorba să urineze în borcan, tragedie mare, plînsete. 


182 


Mama a venit repede. Sébastien şi-a ascuns capul în 
rochia ei, complet ruşinat, şi a rămas aşa pînă cînd infir- 
miera a venit să-mi comunice rezultatul. Sebastien nu 
voia să mai vină cu mine. Mama mi-a spus zîmbind: 

— Nu e obişnuit să facă la borcan, îi e ruşine. 

L-am luat de mînă pe Sébastien şi l-am dus la mine. 

— Vino, nu te teme, mama crede că ţi-e ruşine fiindcă 
ai făcut pipi în borcan, dar nu-i nimic ruşinos. Şi de fapt 
ţie nu ţi-a fost ruşine; cînd ne este ruşine de ceva, nu ne 
exprimăm durerea aşa zgomotos; iar dacă ţi-ar fi ruşine 
nu te-ai fi temut să vii iar şi să mă vezi pe mine care ţi-o 
cerusem. Nu îţi era ruşine, îţi era frică. Poate că puţin 
din ce mi-ai spus adineaori că fac ceilalţi faci chiar tu, 
poate că faci chiar totul. Ai crezut cumva că asta se va 
vedea în pipi? i 

În acel moment, printre'lacrimi şi suspine, Sébastien 
îmi mărturiseşte că am dreptate. ÎI las să plîngă pînă se 
linişteşte, apoi vorbim despre masturbaţie, pe care eu o 
numesc, ca şi el, „să faci lucrul ăla“. Îi spun că nu e sin- 
gurul căruia i se întîmplă, mulţi băieţi sînt nefericiţi din 
cauza asta. Îl liniştesc în privinţa mutilării sexuale, a 
amenințărilor cu îmbolnăvirea, cu prostirea, cu nebunia, 
cu închisoarea. ă 

„Îi spun că nu trebuie să fie o ocupaţie prea plăcută 
cînd îşi este frică de atîtea lucruri: cred deci că îi place 
foarte mult de vreme ce riscă atîtea pericole în ciuda 
fricii pe care ele i-o inspiră. Ei bine, nu, astfel de 
lucruri nu se întîmplă niciodată. Îţi împuiezi doar 
capul cu remuşcări. 

Îl întreb dacă îl mănîncă. Ştie să se spele? „Nu, nu 
pune niciodată mîna“ (sic: aşa se explică prezenţa 
cîrpelor). Îi spun atunci că trebuie să se spele acolo ca pe 
tot corpul şi îi explic cum să o facă. Cu ocazia aceasta, 
văzîndu-l ruşinat, îi spun: „Eu sînt ca o mamă, ca o 
mamă doctoriţă.“ Pentru vîrsta lui, are organele geni- 
tale destul de dezvoltate, glandul este iritat. 

Îi spun: 

— Mama te crede încă un băieţel, pe cînd tu eşti un 
băiat mare şi ştii o mulţime de lucruri care ar uimi-o, 
sînt sigură. 

— Să nu-i spuneţi ce v-am povestit. 

— Nu, asta te priveşte numai pe tine. Sînt lucruri 
intime. Toată lumea le cunoaşte, dar nu se vorbeşte de 
ele. Dacă mama ţi-a spus toate poveştile despre care 
mi-ai vorbit adineaori, e poate pentru că se teme ca 
„lucrul ăla“ să nu-ţi facă rău? 

— Da, este un nerod în sat. 

„— Ştii, nerozii „fac asta“ tot timpul, fiindcă sînt 
nerozi, dar nu sînt nerozi fiindcă „fac asta“. Eu sînt doc- 
toriţă şi ştiu asta mai bine decît mama ta.. Toţi băieţii, 
toţi bărbaţii fac asta cîteodată, dar nu tot timpul. Şi pe 
urmă, chiar dacă ar fi un lucru urât, e mai bine să recu- 
noşti că faci lucruri urîte, deşi nu-i un motiv de mîndrie, 
decît să născoceşti poveşti ca să-i învinovăţeşti pe alţii. Şi 
adaug: 

— Nu spun nici măcar. că í minți. Aşa pare, dar nici 
n-ai început să inventezi Că şi.crezi ce spui, nu-i âşa? 

— Da, e ca şi cum n-ar mai fi vorba de mine. ` 
„ — Da, şi totuşi despre tine e vorba. Şi colegii tăi fac 
aşa? . 

— Oh, nu, sau poate... 

— De ce poate? 

— Nu ştiu, nu i-am văzut, Dar vorbesc cîteodată de 
nişte lucruri... eu nu ascult, nu vreau să ascult, nu-i 
frumos... 

— Ce lucruri? 

— Despre copii... oameni căsătoriţi. 

— Dar nu sînt lucruri urîte. Copiilor mici li se spune 
că nu e frumos, dar cînd creşti totul devineinteresant, şi, 
bineînţeles, şi lucrurile acestea. Tata şi mama âu fost şi ei 
mici, apoi au crescut. 

Îl las să se gîndească, apoi adaug: 

— Vrei să-ţi spun dacă este adevărat ce povestesc 
colegii tăi? 

— Da, poate că ei nu ştiu. 

— Tu ce crezi? 

— Cred că au dreptate, şi eu gîndesc la fel. 

— Ce spun? 

Urmează o descriere vagă a raporturilor sexuale. 
Bărbatul pune ceva în femeie. Cer precizări. Ştie de 

absenţa falusului la femeie, dar nu şi a unui alt organ, 
altul decît intestinul. Îi explic alcătuirea femeii. Îi spun: 

— Bărbatul pune germenele, iar acesta cîteodată 
începe să crească în uteniul femeii. Este firesc, nu o doare. 
Copilul se dezvoltă timp de nouă luni, apoi urmează 
naşterea. Cum? 

— Un băiat a zis că printr-o parte, altul, că pe dede- 
subt. Dar se face o operaţie, „te“ duci la spital şi „te“ 
(sic) culci. 

— Da, pe dedesubt. Ai văzut cum se deschide o 
floare, tot aşa se întîmplă şi cu mama. E normal. Se simte 
puţin rău, dar îşi spune „gata, copilul se va naşte“ şi 
merge la spital pentru ca totul să fie cum se cuvine, 
fiindcă un copil se naşte foarte mic, el nu poate altceva 
decît să ţipe, iar mama este câteodată foarte obosită. E 
mai uşor să meargă la spital, unde sînt îngrijiţi şi ea şi 
copilul. Apoi, curînd, laptele se face singur în sînii 
mamei iar copilul suge. Tata şi mama sînt fericiţi fiindcă 
este copilul lor şi le seamănă. 

Sebastien se gîndeşte apoi mă întreabă: 

- — Dacă mama ar afla ce am vorbit? 

— Ar fi un pic mirată fiindcă se gîndeşte că tu nu ştii 
cum ţi-a devenit mamă, dar ar fi mîndră să te ştie băiat 
mare. 

— Da, dar ea? 

— Eace? : 

— Ea ştie toate astea?... Ah, ce prost sînt, doar m-am 
născut (fantasmă a mamei tabu). 

După această discuţie, îi spun: „Vezi, trebuie să 
munceşti mult ca să-ţi iei certificatul de studii şi să înveţi 
o meserie, ca să cîştigi bani şi să ajungi ca tata.“ 

Cum mi-era cunoscută tevatura din fiecare seară 
pentru lecţii, îi spun să se grăbească să le facă după ce se 
întoarce de la şcoală, ca să se joace apoi toată seara. 

Cînd l-am dus înapoi mamei, liniştit şi zîmbitor, i-am 
spus acesteia: „Aveţi un băiat mare, în curînd veţi fi 
mîndră de el.“ 

O rog să facă un ultim efort în această săptămînă: să 
nu îl mai ajute la lecţii. Îl priveşte dacă şi le va face sau 


185 


nu. Îi va controla caietul o dată pe săptămînă, în ziua 
notelor, dar să-l lase numai pe învăţător să-l controleze 
zilnic pe Sébastien. 


26 octombrie 


Sebastien este transformat. Mama ne mă-turiseşte că 
nu-l mai recunoaşte. I l-am schimbat. Este încă mai 
uimită de modificarea comportamentului lui nocturn; 
înainte vorbea fără încetare şi ţipa în timpul coşmaru- 
rilor noapte de noapte, fără măcar să se trezească. Acum 
doarme liniştit. Săptămîna asta nu a supărat-o. 

În privinţa lecţiilor, mi-a urmat sfaturile; tatăl le-a 
controlat joi. La purtare, Sébastien a luat nota 10. Este 
atît de multumită de el încât nici nu mi l-ar mai fi adus 
la control — dată fiind depărtarea de Paris — dacă 
Sebastien nu i-ar fi cerut insistent să vină să-mi spună 
veştile bune. f 

Acum că Sébastien s-a cuminţit ar putea să-l dea la 
internat ca să poată lucra? 

Îi cer să vorbesc mai întîi cu Sébastien. 

Este liniştit, vorbeşte. rar sau mai degrabă normal, pe 
un ton simplu şi firesc. Îmi spune şi el ceea ce ştiam de 
la mama lui. Notele obţinute la teme şi lecţii: 7 şi 8. 
Învățătorul a spus că a făcut progrese; niciodată pînă 
acum nu a luat 10 la purtare. Îşi face temele singur, nua 
crezut că va reuşi dar mama i-a spus: „N-am să ţi le 
verific şi n-am să te întreb de ele, dar dacă ai nevoie să te 
ajut, să-mi spui.“ Sébastien adaugă: „Dar n-am avut 
nevoie.“ 

Îmi vorbeşte de tata, de bicicleta pe care se urcă şi el. 
Mă mir (pentru că Sebastien este mic) şi îl întreb cît de 
înalt este tatăl lui. „Ah, vă vine pînă la umeri, e chiar mai 
scund. Şi mama e mai înaltă decît el.“ Şi, după un 
moment de tăcere: „Aş vrea să-l întrec.“ 

În timp ce îmi notez cîteva observaţii, Sébastien dese- 
nează în tăcere. Înainte vorbea tot timpul. Desenele sale 
reprezintă un vapor frumos, Normandie, avînd o formă 
destul de puerilă, cu steaguri şi cu majuscule înflorite. 
Iniţiale ale prenumelor unchilor săi, fraţii mamei, despre 
care îmi vorbeşte cu admiraţie: „Sînt înalţi“, ar vrea să le 

semene, „au meserii bune“. Tatăl său a fost doi ani şo- 
mer înainte de a găsi acest post de infirmier, prost plătit, 
într-un ospiciu. Mama spune despre el că „e slab“. 
(Într- adevăr, trebuie să fie la limita nanismului. ) Sébas- 
tien îmi spune că vrea să aibă aceleaşi meserii ca şi unchii 
lui. Vorbim despre internat şi este de acord. 


2 noiembrie 


Se prezintă în continuare foarte bine. Mama afirmă că 
într-adevăr este complet schimbat. Nu mai este nervos, 
nu mai are accese de furie. Este cuminte, dar nu exa- 
gerat. Se Joacă, este vesel, nu mai are nici coşmaruri, nici 
spaime nocturne. La şcoală este de nerecunoscut. 
Învățătorul e mulţumit de el. 


19 ianuarie 


Sebastien îmi scrie. „Mă port frumos cu mama şi tata, 
cu şcoala merg mai bine, am luat note bune. Mă gîndesc 
la dumneavoastră.“ 


30 martie 


Îi scriu mamei lui Sebastien ca să o întreb dacă l-a 
trimis la unul din internatele recomandate şi dacă se 
comportă bine. Îmi răspunde că.nu a mai fost nevoie, 
căci este foarte ascultător. Cît despre ea, poate să mun- 
cească cu ziua şi să lipsească de acasă, căci Sebastien este 
cuminte cînd rămîne singur. Este foarte mulţumită de 
el din toate punctele de vedere. 


CONCLUZIE 


Într-adevăr a fost vorba de o angoasă de castrare. 
Simbolismul nasturilor de la pantaloni a fost de o lim- 
pezime extraordinară. Pronostic foarte bun. 

Comportamentul „mulţumit de sine“ era purtătorul 
de cuvînt al moralei, în timp ce mitomania transfera 
celorlalţi propriile greşeli; ce însemnau toate acestea? 

Sebastien proiectează asupra celorlalţi răspunderea 
şi ajunge să-i creadă cu adevărat vinovaţi. Supra-Eul său 

vorbeşte ca mama, iar poveştile calomniatoare ale 
băiatului o fac pe mamă să exagereze; în definitiv însă, 
Sebastien este acela care acumulează sentimentele de 
vinovăţie — acestea, adăugate angoasei de castrare, caută 
o alinare pe care Sébastien o găseşte în pedepsele pro- 
vocate de scene ridicole de nesupunere copilărească şi 
negativism sistematic. 

__ Deznodămîntul extrem de rapid al acestui caz se 
datorează falsei interpretări pe care Sebastien a dat-o 
analizei de urină, analiză produsă, întîmplător, după 
debitarea de minciuni şi după propoziţia „li se citeşte 
pe faţă“. 


6. BERNARD. 8 ani şi jumătate 


Copilul ne este adus de bunică, la cererea părinţilor, 
din cauza unei enurezii care nu s-a oprit decît o lună şi 
jumătate, cînd copilul avea şase ani, în timpul unei şederi 
la ţară, dar mai ales din cauza apariţiei recente, mai întîi 
episodice apoi zilnice, a une: incontinenţe a urinei şi a 
materiilor fecale. Aceste tulburări nu încetează în urma 
nici unei pedepse. 

Bunica spune despre Bernard că este „ca toţi copii, 
încăpăţinat, brutal dacă fratele îl supără, distrat“. Îmi 
spune că părinţii lui nu stau mult pe gînduri să-l 
lovească, iar Bernard primeşte palme „foarte des pentru 
că îi enervează pe toţi, nu e atent la nimic; nu este însă 
ceva serios fiindcă părinţii îl iubesc“. În ceea ce priveşte 
şcoala, bunica nu ştie ce să ne spună. Bernard afirmă că 
este al 27-lea din 45. 

Bernard a fost la doică din a douăsprezecea zi de viaţă 
pînă la patru ani. Are un frate mai mic, René, de patru 
ani. Părinţii l-au adus acasă pe Bernard şi l-au lăsat doicii 
pe René, dar numai pînă cînd acesta a împlinit doi ani. 

Nimic de semnalat la examenul fizic. Un copil 
bucălar; aşezat, pare prăbuşit pe scaun, fără expresie; mai 
are încă un incisiv de lapte. 

Rămasă singură cu Bernard, nu scot nimic de la el în 
afara unui desen pe care mi-l face foarte ruşinat că nu 
ştie să deseneze. Desenul reprezintă un bărbat care 
conduce un camion (tatăl lui e şofer de camion). 

Pe scurt, un copil instabil, împrăştiat, care refuză 
orice efort, neagresiv din fire dar avînd o inerție consi- 
derabilă. 

Dat fiind faptul că enurezia a încetat la şase ani, în 
timpul unei şederi la ţară fără părinţi şi fără fratele mai 
mic şi că a reapărut în momentul reîntoarcerii, mă 
gîndesc că gelozia împotriva fratelui joacă un rol. Pe de 
altă parte, Bernard nu este brutal decît cu fratele lui şi 
doar cînd acesta îl supără. 

Îi vorbesc, aşadar, despre alți copii care, ca şi el, sînt 
geloşi pe fraţii lor, îi explic că în cazul lui are motive, 
căci a stat atît de mult timp departe de părinţi; îi mai 
spun că invidia nu este poate un sentiment foarte. 
frumos, dar ea există şi poate că într-adevăr uneori ar 
vrea să-i facă rău lui René. Adaug că gîndul şi fapta nu 
sînt întotdeauna acelaşi lucru; e mai bine să ştii că eşti 
invidios şi să încerci într-un alt mod să provoci invidia 
celuilalt, pe un plan de unde să nu poţi fi dat la o parte. 
De pildă, el, care este mare, ar putea să o facă devenind. 
un băiat puternic, „un dur“, un elev bun; atunci tata şi 
mama vor fi mîndri, îi va obliga să ţină cont de el: 
- „băiatul nostru mare în sus, băiatul nostru mare în jos“. 
Asta nu se va întîmpla imediat, dar eu îl voi ajuta şi, 
aşteptînd ca ai lui să-şi dea seama de schimbare, săptă- 
mîna viitoare îi voi aduce o recompensă dacă va avea 
rezultate bune la şcoală. Cît despre faptul că îşi murdă- 
reşte chiloţii, îi spun că pentru mine chestiunea n-are 
importanţă; mai degrabă asta îl face să semene cu cei 
mici; miroase urît, dar dacă lui îi face plăcere şi dacă 
nimic altceva nu îi face mai multă plăcere, poate să 
continue. (8 martie) 


22 martie 


Băiatul nu a vrut să vină miercurea trecută pentru că 
avea de făcut o compunere; părinţii nu au insistat, deoa- 
rece făcuse progrese mari, mai ales începînd cu 15 martie 

(ziua compunerii). În privinţa simptomelor care îi intere- 
sează (enurezia), nu a făcut pe el decît o singură dată, iar 
altă dată, în timpul zilei, a avut un început de incontinenţă. 

Bunica îmi spune că Bernard s-a schimbat puţin, este 
ceva mai neliniştit şi mai repezit cu fratele lui decît 
înainte. René se poartă foarte urît cu fratele lui mai mare, 
mai ales de opt zile. Îi ia caietele, le ascunde, nu-l lasă 
să înveţe liniştit. Mama, ca să aibă linişte, îi dă dreptate 
celui mai mic şi „atunci e scandal tot timpul“. Înainte, 
Bernard primea cîteva palme şi ceda. 

Acum este bucuros să-mi spună că este al 17-lea din 
45; îl încurajez şi îi spun că frăţiorul lui este invidios că 
îl vede mergînd la şcoală. Dacă el îl invidiază puţin pe 
Ren€ pentru că mama îl alintă mai mult, are fără îndoială 
dreptate, dar bunica îl preferă pe el (ceea ce Bernard îmi 
confirmă) şi asta e o compensație; în plus, orice ar face 
René, nu va fi niciodată cel mare, va fi mereu cu patru ani 
în urmă, dacă Bernard nu se va lăsa pe tînjală la şcoală. 
El, Bernard, va învăţa o meserie cu patru ani înaintea lui 
René, va cîştiga bani cu patru ani înaintea lui. 


29 martie 


Bernard nu a mai avut incontinenţă urinară şi a mate- 
riilor fecale nici ziua şi nici noaptea. A progresat foarte 
mult, afirmă bunica, iar învățătorul i-a spus-o tatălui. 
Acesta nu mai are ce să-i reproşeze, deşi înainte pe Ber- 
nard îl certa cel mai mult. Cer să vorbesc cu tatăl. 


19 aprilie 

Bernard vine împreună cu tatăl luit, un bărbat înalt şi 
blînd. Îmi spune că se bucură de schimbarea lui Bernard 
şi de faptul că acum copilul nu mai urinează pe el. A 
observat că i se schimbă şi caracterul. După bunică, aş fi 
vorbit de caracterul lui şi aş fi afirmat că lucrurile se 
leagă. Asta i-a uimit pe părinţi, iar tatăl îmi spune că 
observă, după această schimbare că într-adevăr Bernard 
nu era mai descurcăreţ decît fratele lui şi că începe abia 


1 Am aflat ulterior că este tatăl adoptiv al lui Bernard, cu care e mai 
puţin indulgent, deşi îliubeşte mult, decît cu René, care este fiul lui. 

să devină. Îmi descrie instabilitatea lui Bernard: mama îl 
roagă s-o ajute să pună masa, Bernard acceptă, apoi însă 
începe să pună mîna pe toate şi să scoată totul din dulap. 
Mama îi dă o palmă şi îl alungă, Bernard începe să 
plîngă. De multe ori, uită să facă cumpărăturile la care a 
fost trimis. 

"Cînd rămîn singură cu Bernard, îmi povesteşte ce îl 
necăjeşte în prezent; frăţiorului lui îi este aşa de frică 
noaptea, încît nu vrea să se culce în camera părinţilor, 
ci în patul lui Bernard. 

— Nu dorm bine şi cîteodată visez urît. 

Adaugă după o clipă: 

— René are obiceiuri urîte, fiindcă este nervos poate 
l-aţi putea vindeca. 

ÎI întreb: = 

— Ce părere ai despre obiceiurile lui urâte? 

— Ah, mama spune că o să se îmbolnăvească, îi dă 
peste mînă şi îi spune că doctorul o să i-o taie. 

îi răspund: 

— Să ştii că nu e adevărat, să-i spui lui René. Astea 
sînt poveşti de speriat copiii, şi chiar tu ştii că nu-s 
adevărate. Li se spune aşa copiilor mici ca să-i sperie. 
Din cauza asta e nervos René; vino cu el la mine data 
viitoare. , 

Este evident că, vorbind de fratele lui, Bernard îmi 
vorbeşte de fapt de propria masturbare care îi provoacă 
vise de angoasă.. 


CONCLUZIE 


Tratamentul continuă încă, dar ne-am gîndit că 
exemplul lui Bernard interesează prin simplitatea sa: 
întoarcere la stadiul anal pasiv. Revalorizarea posi- 
bilităţilor sale (vezi, de exemplu, sentimentele sale de 
inferioritate în privinţa desenului) a autorizat manifes- 
tarea invidiei, a ambiţiei, a agresivităţii şi i-a permis lui 
Bernard să treacă la stadiul anal activ. Instabilitatea şi 
visele de angoasă ilustrează însă complexul de castrare, 
confirmat de preocupările masturbatorii. 

7. PATRICE. Zece ani 


Adus la medic pentru că este încet şi foarte nervos. Se 
mişcă tot timpul, fapt de care se plînge profesorul. La 
masă mănîncă foarte greu. Discuţii dimineaţa ca să se 
scoale. Scene repetate identic în fiecare zi, chipurile 
pentru că nu şi-a terminat rugăciunea. Uneori griji obse- 
sive la culcare sau pentru propriile haine; alteori dezor- 
dine, murdărie — „întoarce totul cu dosul în sus“ 

Patrice este în clasa a cincea; este bun la desen, la reci- 
tare, la lectură, foarte slab la ortografie, mediocru la 
matematică. Note proaste la lecţii, note oscilante la teme, 
note foarte proaste la îndemînare şi la purtare. Nimic 
de semnalat în privinţa relaţiilor cu colegii. Patrice este 
singur la părinţi. 

Băiatul se ceartă permanent cu tatăl său. Acesta este 
foarte nervos, spune mama, nu poate să-l sufere pe 
copil (?). 

Între părinţi sînt tot timpul certuri din cauza băiatului. 

În timpul acestor dispute familiale, Patrice este 
îngîmfat şi obraznic; cînd iese în avantaj îşi manifestă 
triumful în aşa fel încît mama, angajată în discuţia dintre 
tată şi fiu de partea copilului, începe să-l certe pentru că 
profită de situaţie. Şi „ea e cea care încasează totul“, 
după propria-i expresie. În concluzie, scene intermina- 
bile, atmosferă tensionată pentru „nimicuri“: de exem- 
plu, dacă Patrice îşi mănîncă sau nu carnea cu pîine, dacă 
se aşează de-a curmezişul în fotoliu, dacă se mişcă pe 
scaun etc. 

Apare evident faptul că Patrice, copil singur la 
părinţi, exploatează situaţia încordată dintre părinţi, 
situaţie de care nu este vinovat. Astfel, nu poate ajunge 
la complexul lui Oedip fără un sentiment exagerat de 
vinovăţie care se pune în slujba complexului de castrare 
şi provoacă eşecul autopunitiv. 

Scopul terapeutic ce trebuie avut în vedere este di- 
socierea trio-ului permiţîndu-i lui Patrice reuşite reale, 
derivate dintr-o situaţie oedipiană, dar acţionînd pe sub- 
stitute ale obiectelor oedipiene, adică din afara familiei. 

Mama spune că merge la lucru şi că nu va putea să-l 
readucă la tratament. Aşadar trebuie acţionat repede (la 
sfîrşitul discuţiei a acceptat ca Patrice să vină singur, 
dacă trebuie). 

Fără a pune la îndoială ceea ce mama spune despre 
tată, pe un ton pasionat, nu iau în considerare decît ati- 
tudinea ei faţă de Patrice. 

„Credeţi-mă, Pâtrice nu are nevoie nici de medica- 
mente, nici de o schimbare de aer.“ 

Urmează sfaturi generale şi foarte simple, date în 
prezenţa copilului, şi urmărind să aducă incidentele 
familiale la adevăratele lor dimensiuni. Încerc o redu- 
cere a rolului pe care mama crede că trebuie să-l joace în 
aceste incidente. Patrice este destul de mare, pentru a se 
certa cu tatăl lui fără ca ea să intervină. Nu are nevoie 
să fie apărat. Şi apoi, dacă mănîncă încet, cu pîine sau 
nu, din punctul de vedere strict al lui Patrice, nu 
contează în nici un fel. Dacă nu termină de mîncat în 
acelaşi timp cu ceilalţi, nu are decît să-şi ia farfuria şi să 
isprăvească într-un colț, apoi s-o ducă singur la bucătă- 
rie. Dacă nu vrea să manînce tot, n-are decît, asta nu 
deranjează pe nimeni. Cînd îi va fi foame va mînca mai 
mult. De altfel, e mai bine să se servească singur decît 
să fie servit. O să-şi pună în farfurie cît va voi. 

Aceste sfaturi de bun simţ par să consterneze atît 
mama cît 'şi copilul. Conversaţia noastră liniştită 
declanşează transferul la copil şi provoacă o întrebare 
din partea mamei: 

— Atunci ce trebuie să fac? Dacă credeţi că este uşor! 

— Ştiu, îi răspund, din afară lucrurile se judecă la 
rece. Totuşi, nu vă frămîntaţi şi dacă aveţi încredere în 
mine, promiteţi-mi un singur lucru pentru această săptă- 
mînă: dimineaţa să-i spuneţi o singură dată lui Patrice 
cît este ceasul şi apoi nu vă mai ocupați de el. Se duce la 
şcoală sau nu, pleacă tîrziu sau fără să mănînce, fără să se 
spele, asta nu vă interesează. Dacă este oprit la şcoală, 
cu atît mai rău pentru el, dacă se descurcă şi nu e 
pedepsit, cu atît mai bine. Poate că nu va merge totul ca 
pe roate, el va suferi, şi dumneavoastră la fel. Dar ţineţi-vă 
tare, nu vă cer să vă purtaţi astfel decît timp de opt zile. 

Şi dacă vreţi într-adevăr să mă ajutaţi, comportaţi-vă fără 
răutăţi. Dacă nu reuşeşte să se scoale la timp, dacă este 
pedepsit, nu jubilaţi. Dimpotrivă, mîngtiaţi-l, încurajaţi-l 
pentru a doua zi. 

Patrice rămîne apoi singur cu mine. Ne înţelegem 
foarte bine. Îmi vorbeşte de una şi de alta şi îmi poves- 
teşte un incident recent, mai întîi pe un ton îngîmfat 
triumfător, apoi pe unul de victimă. Mama a cumpărat 
un serviciu de masă, la alegerea şi sfatul lui. Tatăl s-a 
înfuriat, „l-a certat şi l-a pocnit“.. 

Reiau povestirea şi îi arăt cum s-au petrecut lucru- 
rile: Patrice s-a simţit mîndru că mama a cumpărat ceea 
ce i-a plăcut lui — mama a făcut-o pentru că gusturile 
lor coincideau, fără îndoială. Dar Patrice a vrut să vadă 
în asta o victorie personală şi s-a grozăvit în faţa tatălui 
ca să-l necăjească, „să-i facă în necaz“. Bineînţeles, tatăl, 
care este deştept, a priceput intenţia obraznică. Patrice a 
căutat bătaia şi a găsit-o. În realitate, Patrice ştia foarte 
bine că mama nu a cumpărat serviciul ca să-l măgulească. 
El a folosit această ocazie ca să se certe cu tatăl şi să facă 
apoi pe victima. 

Patrice este un pic rănit în amorul propriu, dar 
recunoaşte că am dreptate. 

Îi explic atunci că este gelos pe mama lui şi că este 
nefericit. Vrea să braveze, să se mintă singur, să-şi spună. 
că mama nu-l iubeşte decît pe el, vrea să-l învingă pe 
tatăl lui. Nu are însă ce face, tatăl său are şi elun cuvînt 
de spus. Aşa stau lucrurile. Părinţi săi n-au avut nevoie 
de el ca să trăiască, dar el nu se poate lipsi de ei. De aceea 
atunci cînd câştigă vreo dispută în loc să fie bucuros se 
simte ca şi cînd ar fi făcut ceva urît şi nu poate profita de 
ea. Caută apoi să fie pedepsit (7 februarie). 


14 februarie 


După o săptămînă de la prima discuţie Patrice vine 
singur şi îmi aduce o scrisoare în care mama lui îmi 
spune că este foarte mulţumită de el. După primele 
două zile care au urmat consultaţiei, era disperată. 
Patrice nu fusese niciodată aşa de rău. Cu toate acestea, 

ea şi-a ţinut promisiunea făcută şi acum Patrice se 
scoală singur şi înainte de ora fixată. Surprinsă şi 
fericită, îmi mulţumeşte. 

Patrice este încântat şi liniştit în timp ce-mi povesteşte 
conţinutul scrisorii, pe care îl cunoaşte. 

Cu tatăl a.iners foarte prost primele trei zile. Toate 
mesele au fost adevăratetragedii, întotdeauna din cauza 
încetinelii sau pentru că mînca pîinea goală fără mîncare 
sau mîncarea fără pîine. Tata se supăra iar mama nu 
spunea nimic. Dar au trecut deja patru zile de cînd nu 
s-au mai petrecut incidente la masă, căci — fără să facă 
intenţionat — nu mai uită de una sau de alta şi mănîncă 
şi pîinea şi mîncarea în acelaşi timp; el este primul sur- 
prins de acest lucru. E 

A obţinut notele 6-7-8-9 la lecţii, iar ieri... 3! Îi pare 
foarte rău. Totuşi ştia foarte bine lecţia, voia să ia 10. 
Trebuia să spună afluenții Loarei şi el i-a spus pe cei ai 
Senei, dar fără greşeală; de aceea a şi luat 3, în loc de O. 
Vrea să-şi mărească media. Îl încurajez şi îi spun cănu 
este foarte grav; îi explic latura de eşecpsibogen a acestei 
zăpăceli: ca şi cum nu avea dreptul să ia 10. Patrice 
adaugă că se temea de reproşurile profesorului, dar 
acesta nu i-a spus nimic. În urmă cu trei zile, văzînd că 
ştie bine lecţiile, profesorul a spus: „Patrice creşte în 
ochii mei“, iar ieri, după întîmplarea de la geografie, cum 
Patrice a înţeles primul o problemă orală profesorul a 
spus: „Patrice va fi inclus printre cei inteligenţi.“ E foarte 
mândru, iar eu îi spun că îmi face o mare bucurie, ca şi 
mamei lui. 

Îmi mai povesteşte că i-a ars una unui prăpădit care 
îl ameninţa mereu şi se lăuda peste tot că e mai puternic 
decît el. Patrice îl evitase întotdeauna fiindcă celorlalți le 
era frică deel. Îi „aranjase“ pe cîţiva. „Cu atît mai rău, de 
data asta mi-am zis «o să vedem noi» şi l-am doborî- 
Era furios şi ofensat iar toţi ceilalţi mulţumiţi. Ştiţi, e. 
credeam că o să mă bată.“ 

Observăm, aşadar, cum ambivalenţa faţă de tată a fost 
deplasată spre lumea exterioară. Componenta homo- 
sexuală pasivă a fost deplasată asupra profesorului (pe 

care băiatul este mîndru că îl cucereşte), iar componenta 
agresivă — asupra unui „individ solid“ care serveşte 
drept substitut obiectului oedipian. 

În acelaşi timp, situaţia în familie se destinde. Patrice 
poate fi fericit că îi face bucurii mamei, energia libidinală 
este deplasată de la rivalitatea oedipiană spre lupta 
pentru viaţă din planul real: reuşite şcolare şi de altă 
natură, nu numai permise dar şi încurajate. Vedem cum 
angoasa de castrare încă acţionează, la început, asupra 
acestor succese, provocînd eşecuri autopunitive (nota 
proastă luată din cauza zăpăcelii) impuse de Supra-Eu. 

Acest caz, cu aparenţe medicale complicate, era deci 
foarte simplu. O discuţie cu mama în faţa copilului şi 
două întâlniri între patru ochi cu acesta au modificat 
simptomele. 

Dar să nu ne amăgim. Terapia noastră nu l-a vindecat 
pe Patrice. 

I-a permis doar să-şi dea seama de locul lui în viaţă, 
dintr-o perspectivă nouă. Depl: sarea reuşită, cu satis- 
facţiile din final, au făcut ca inconştientul copilului să 
se elibereze de simptomele sale. Primele trei zile (cele 
mai proaste) arată rezistenţa inconştientă a lui Patrice. 
Din fericire pentru copil, mama şi-a ţinut promisiunea 
pe care mi-o făcuse. Tăcerea ei în incidentele de la masă 
din primele zile, în locul intervențiilor obişnuite, a 
permis complexului de castrare să „maturizeze“ com- 
plexul lui Oedip. „Vraja“, în sensul magic al cuvîntului, 
care ţinea copilul într-o atitudine sadomasochistă faţă 
de tată a fost ruptă, a urmat o mare descătuşare libidinală 
care a ajutat la investirea posibilităţilor de sublimare. 
Rolul terapeutului a fost numai de catalizator. 


CONCLUZIE 


Asemenea cazuri sînt foarte numeroase. Se poate 
spune chiar că Patrice este, mai mult sau mai puţin, tipul 
copilului singur la părinţi, dotat, la care complexul de 
castrare esteîn mod obligatoriu foarte violent pentru că 
Situaţia oedipiană trebuie cu necesitate să acţioneze 
asupra tatălui, fără o prea mare posibilitate de deplasare. 

Pronosticul este bun, dar mai rămîne de realizat un 
lucru pe care sper că reuşitele şcolare îl vor permite: 
re”'-:cerea severităţii Supra-Eului. 


8. ROLAND. Opt ani 


Copil instabil, adus la noi de mamă, sfătuită de direc- 
torul şcolii, pentru enurezie şi nervozitate acasă şi în clasă. 

Mai are două surori şi un frate: Jacqueline (5; ani), 
Lucienne (4 ani) şi Daniel (1 an); mama este iarăşi 
gravidă. Între Roland şi Jacqueline mama a avut un avort 
spontan la patru luni şi jumătate. 

Roland a supt pînă la un an, a fost tot timpul crescut 
de părinţi. La doi ani şi jumătate nu mai urina pe el, nici 
după ce s-a născut Jacqueline, pînă în momentul cînd 
mama, însărcinată cu Lucienne, l-a trimis în fiecare seară 
să doarmă la bunică, ce-locuieşte lîngă ei. 

Aici a început, aproape imediat, să facă pipi în pat şi 
nu s-a mai oprit în ciuda tuturor mijloacelor educative 
folosite (promisiuni de cadouri sau pedepse). 

Roland este foarte gelos pe surorile sale, e rău cu ele 
şi le necăjeşte mult. Este afectuos cu Daniel, care are un 
an, dar îl sîcîie şi pe el. Tulburările de caracter — răutate, 
indisciplină, instabilitate, mofturi, accese de furie — au 
apărut mai ales în urmă cu un an.'„Acum trebuie să stau 
tot timpul cu gura pe el“, spune mama. Subliniez coin- 
cidenţa: frăţiorul lui are un an. Fără înc „nială, î în ochii lui 
Roland, naşterea frăţiorului îl alungă di. inima mamei. 
Cîtă vreme erau numai surorile lui, sufere. mai puţin. 

La începutul discuţiei cu mama, Roland ie priveşte 
cu un aer încrezut şi încăpăţinat. Nu a vrut să deseneze 
şi nici să se aşeze. La sfîrşitul discuţiei este ruşinat şi 
trist, ascultă ce vorbim. 

Rămîn singură cu Roland şi îi vorbesc de cît de trist 
este pentru primul născut, care timp de trei ani a avut-o 
pe mama numai pentru el,-să vadă apărînd alţi fraţi. 
Roland plînge din toată inima şi nu spune nimic. La 

întrebarea mea „dacă vrea să se vindece şi să nu mai facă 
pipi în pat“, îmi răspunde: „Nu, nu-mi pasă“ şi pare 
sincer; „mama e cea care vrea“. 

Nu insist, deoarece simt că pentru moment mama 
şi-a pierdut orice credit. Fac apologia rolului şi a posi- 
bilităţilor pe care le are „fratele mai mare“ într-o familie. 
Pentru Daniel el este un uriaş care ştie totul. Mai tîrziu, 
va putea munci ca un bărbat. 

Roland îmi vorbeşte atunci de unchiul său care 
lucrează la căile ferate; ar vrea s-o facă şi el. Tatăl lui: 
livrează pachete. „Este sever“, dar din tonul lui Roland 
îmi dau seama că-l iubeşte, că îi admiră severitatea. Îi 
spun-că dacă ar deveni într-adevăr un băiat mare tatăl 
lui ar fi mîndru. Pare impresionat. 

Abordăm subiectul curăţeniei organelor genitale. 
Roland îmi mărturiseşte că nu se spală aproape niciodată 
şi cînd se spală, o face numai pe faţă. Penisul îl mănîncă 
de multe ori, mai ales noaptea. Îl întreb dacă se scarpină 
chiar dacă nu-l mănîncă. Îmi răspunde încet şi cu capul 
în jos: „da“. Îl întreb cine i-a înterzis-o de îi este aşa de 
ruşine. „Bunica, mi-a spus că o să mă spună tatei“ (De 
remarcat că enurezia a început de cum s-a dus să se culce 
la ea). 

Minimalizez importanţa acestui fapt insistînd asupra 
curăţeniei de zi cu zi şi în special asupra unor lucruri 
mai interesante: munca şi prerogativele fratelui mai mare 
(30 noiembrie). 


21 decembrie 
b 


Mama nu a revenit cu Roland decît după trei săptă- 
mîni. În urmă cu opt zile, Daniel a fost atît de bolnav 
(congestie pulmonară), încât a trebuit internat la spital. 
S-au temut să nu-l piardă. Acum e în afara oricărui 
pericol. 

În prima săptămînă după discuţia noastră, Roland a 
urinat mult mai puţin în pat, dar incontinenţa a revenit 
şi mai puternic în timpul celei de-a doua săptămîni. 

În aceste opt zile (cînd Daniel a fost bolnav) Roland 
nu s-a dus la şcoală. Învăţătoarea spune că dacă s-ar 
ocupa cineva în mod special de el, Roland ar face tot-ce 
i.s-ap cere. 

Mama mă roagă să o scap de el, căci este foarte rău, 
să-l trimit la preventoriu sau la ţară (cât de mulţi sînt 
părinţii care vin să ne ceară acest lucru pentru aceleaşi 
motive!). 

Îi explic mamei că îndepărtîndu-l de ea o să-l facă să 
creadă că îl iubeşte mai puţin decît pe ceilalţi; or, el crede 
deja acest lucru. Este nefericit şi din cauza asta se răz- 
bună pe ceilalți şi este rău. 

De faţă cu cei doi, vorbesc despre sarcina mamei (care 
se vede). 

Singură cu Roland, continui să vorbesc despre acelaşi 
subiect. Ruşinat îmi spune că ştia, dar că se prefăcea că 
nu ştie pentru că ai lui nu credeau că înţelege. Îi răspund. 
că nu trebuie să se simtă ruşinat fiindcă este inteligent, 
dimpotrivă. Îi spun că şi el a stat în burta mamei mult 
timp înainte de a se naşte, apoi mama l-a hrănit cu lap- 
tele ei ca pe toţi ceilalţi, iar cînd a fost bolnav s-a ocupat 
numai de el, aşa cum a făcut cu Daniel săptămîna trecută. 

Roland îmi povesteşte că în cele opt zile cât a lipsit 
de la şcoală a făcut tot felul de comisioane pentru un 
domn care este instalator. Acesta a vrut să-i dea bani dar 
Roland år fi refuzat. În ultimele zile mergea la piaţă şi 
cerea cutii goale pe care le aducea cu spatele acasă ca să 
facă mama focul economisind astfel lemnele (ca să i se 
ierte absenţele şi să împartă vinovăția cu mama şi ca să se 
joace de-a „fratele mai mare“). Îl ascult fără să-i răspund 
şi nu-l cert pentru că a lipsit de la şcoală. 


28 decembrie 


Nu a urinat în pat decit de două ori în cele două nopţi 
cînd a dormit la părinţi. În celelalte nopți, la bunica — ea 
îl ameninţă cu pedepse — nu a urinat în pat, dar a avut 
coşmaruri şi s-a trezit înspăimîntat. 

Mamei sale îi spune că nu-şi mai aminteşte visele, dar 
mie mi le povesteşte. Visează că cineva vrea să-i taie: 
capul. Un crocodil îi mănîncă mîna pînă la cot. A fost 
închis într-o închisoare de unde scapă împreună cu un 
prieten. Visează adesea că un bărbat îi taie capul. 

n visul despre închisoare, s-a jucat mai întîi cu.prie- 
tenul lui şi cu o maşină. Fixaseră o puşcă pe maşină şi 

se distrau să omoare o pisică trăgîndu-i în coadă. „O 
durea, dar nu o lăsam să fugă; caraghios, nu-i aşa?“ Îi 
răspund: „Bineînţeles!“ 


10 ianuarie 


Mama îmi spune că nu a mai făcut în pat decît o 
singură dată, foarte puțin, asta l-a trezit. S-a întîmplat 
după o zi foarte plăcută, cînd împreună cu tatăl s-a dis- 
trat cu trenuleţul şi a jucat loto. Roland arată mai bine, 
nu mai are vise. Doarme şi mănîncă bine. Este din ce în 
ce mai drăguţ cu frăţiorul lui, pe care nu-l mai necăjeşte. 
Nici cu surorile nu se mai ceartă. 

Singur cu mine, Roland se apucă să-mi povestească 
de toate. Este bucuros că nu mai are visele urîte care îl 
făceau să-i fie frică să se mai culce. 

Îmi povesteşte tot felul de întîmplări în care joacă 
rolul cel frumos. Va merge la frizer singur. Îl ajută pe 
tata să ducă cutii de 100 de kg! Mama are nevoie de el. 
Acasă e nevoie de un băiat care să ajute la treburi, să 
aducă lemne, să aibă grijă de frăorul mai mic etc.! 

Îmi spune că îi va da toate jucăriile sale lui Daniel 
cînd acesta va fi mare şi că „tot ce are e şi al lui Daniel!“ 

„E chiar şi... al surorii mele. Ştiţi, vrea să se'joace cu 
trenuleţul meu; cînd trebuie să-i ajut pe tata sau pe mama, 
nu mă supăr, poate să se joace cu el în timpul ăsta!“ 

Cît despre şcoală, conform mecanismului proiecției, 
„învăţătoarea s-a făcut drăguță acum“. 


CONCLUZIE 


Dacă Patrice reprezintă tipul copilului singur la 
părinţi, Roland este tipul fratelui mai mare recalcitrant 
dintr-o familie numeroasă. 

Simptomele care îi dau de lucru mamei prezintă cel 
puţin avantajul că o obligă să se ocupe şi de el ca de fraţii 
mai mici, de aceea toate mijloacele de constrîngere care 
vizează suprimarea simptomelor (amenințările bunicii) 
au drept unic efect provocarea de angoase şi de spaime 
nocturne. 

Roland trebuia împăcat cu mama lui, cu fetele, cu 
femeile, tratat ca un băiat mare (să i se vorbească des- 
chis de sarcina mamei); trebuia să i se insufle dorinţa de 
a cîştiga consideraţia persoanelor adulte. Numai aşa 
putea să fie făcut să renunţe la atitudinea infantilă. 

Complexul de castrare nerezolvat este în mod sim- 
bolic exprimat prin visul despre ghilotina care urmează 
jocurilor sadice. 

Lichidarea complexului de castrare s-a exprimat în 
visul în care scăpa din închisoare după ce trăsese în coada 
pisicii; povestindu-mi visele sale (numai mie), îmi 
încredința, în plan simbolic, angoasa de mutilare sexuală, 
mai ales că din atitudinea mea faţă de povestirea despre 
pisică a văzut că sînt de acord cu răzbunarea asupra ei 
(aici, simbol al tatălui). 


9. ALAIN. Opt ani şi jumătate 


Copil singur la părinţi, de care nu s-a despărțit 
niciodată, inteligent (primele cuvinte le-a spus la 10 luni), 
adus de mama lui pentru enurezie. Alain face pipi în pat 
cel puţin o dată pe noapte, cîteodată şi de mai multe ori. 

Singura dată pînă acum cînd i s-a întîmplat să nu facă 
pipi în pat a fost la începutul vacanței, timp de 15 zile. 

Doarme singur în cameră. Examen medical negativ. 
Organele genitale sînt normale. Copilul pare inteligent, 
la şcoală este un elev bun, al 3-lea sau al 4-lea din 30. 

Tatăl lucrează la Poliţie (ofiţer), este foarte grijuliu 
faţă de copil. Nu-l lasă să se joace de frică să nu trans- 
pire, nu suportă zgomotul, prezice întotdeauna vreo 
boală dacă Alain iese pe Ploaie sau pe frig, iar dacă 
băiatul se joacă cu alţi copii, îi este teamă să nu se molip- 
sească de vreo boală contagioasă. 

Cei doi părinţi au păreri diferite, mama ar vrea să-l 
dea pe Alain la cercetași ca să cunoască şi alţi copii (o 
încurajez). 


201, 


Joia şi duminica Alain rămîne acasă împreună cu 
părinţii sau numai cu mama, după dorinţa tatălui. 

Singură cu Alain, reuşesc să comunic cu el după cea 
reţinut-o mult timp pe mamă lîngă el, de frică „să nu i-o 
tai“ atunci cînd voi rămîne singur. Mama i-a spus asta. 
De multă vreme este ameninţat cu spitalul. Îl liniştesc şi 
îi spun că aşa ceva nu se întîmplă niciodată. Cum nu 
există nici Bau-Bau. Îi mai spun că dacă face pipi în pat 
asta nu vine de la masturbare. „Făceam aşa cînd eram 
mic, dar acum nu mai pun mîna, am înţeles că nu-i 
frumos:“ „Da, nu-i frumos nici să bagi mîna în nas, îi 
spun eu, dar nu este ceva îngrozitor, şi nu răceşti din 
cauza asta. Se întîmplă din cînd în cînd, dar nu în public. 
Cînd copii se plictisesc, nu se pot stăpîni.“ 

Îmi vorbeşte despre tatăl lui, care este sever. 
„Lucrează la Poliţie! deci este foarte rău“ (sic). Nu-i 
merge deloc cu el. Îl trage de păr şi îl pocneşte dacă 
vorbeşte tare. „Nu mă lasă să mă joc-cu trenuleţul elec- 
tric pentru că face zgomot, dar el mi l-a dat.“ Îi spun să 
se joace cu trenuleţul cînd tata este plecat şi să deseneze 
sau să picteze cînd e acasă (2 noiembrie). 


9 noiembrie 


Alain nu a mai făcut pipi în pat toată săptămîna, dar 
a fost mai neascultător şi mai încăpăţînat decît de obicei. 
Mama este încîntată de dispariţia enureziei nocturne, 
dar îngrozită de cît este Alain de indisciplinat şi de 
obraznic. | ii l 

Rămasă numai cu Alain îi explic rolul autopunitiv 
al tulburărilor sale. Are dreptate să vrea să fie consi- 
derat băiat mare, sînt foarte încîntată şi îl felicit pentru 
asta, dar nu este nevoie să provoace pedepse şi obser- 
vaţii ca un copil mic; mama este descurajată şi nu-l va 
mai respecta. 

O sfătuiesc pe aceasta să îl înscrie la cercetaşi ca să îi 
ofere posibilitatea să-şi satisfacă nevoia de mişcare, să 
facă zgomot, ca să îl integreze într-o atmosferă specifică 
tinerilor; în schimb, să-i ceară să facă unele eforturi 
pentru a-i face ei însăşi plăcere. 

La şcoală obţine în continuare note foarte bune. 

16 noiembrie 


Continuă să nu mai facă pipi în pat; pare mîndru de 
asta. Este înscris la cercetaşi; e încîntat. 


CONCLUZIE 


Constatăm, în acest caz foarte simplu, rolul economic 
al simptomului. Enurezia este dublu determinată: 

1. Protest agresiv în faţa amenințării de mutilare 
sexuală. | 

2. Substitut al masturbării falice de tip regresiv uretral 
sadic. 

Enurezia este deci vinovată şi provoacă fantasmele 
şi O atitudine masochistă faţă de tată. 

Asigurarea medicului că nu i se va tăia penisul şi că 
nu este nici interzis, nici „îngrozitor“ să se masturbeze 
— deşi nu este „frumos“ — duce la dispariţia simpto- 
mului dar sentimentele de vinovăţie în faţa Supra-Eului 
patern îl obligă să provoace noi ameninţări, acelea de a 
fi renegat de mamă. 

Conştientizarea acestui mecanism duce la atenuarea 
angoasei şi face ca Alain să fie susţinut de mamă împo- 
riva tatălui (este ceea ce înseamnă înscrierea la cercetași) 
şi ca băiatul să evolueze normal, ceea ce doreşte şi tatăl. 

În cazul de faţă, tatăl lui Alain pare să fie un anxios, 
iar alegerea meseriei trădează o violentă refulare a pul- 
siunilor agresive pe care, din acel moment, el nu le poate 
decît interzice unicului său copil (alter ego-ul său) 
pentru viaţa căruia se teme atît. 


“10. DIDIER. Zece ani şi jumătate 


Copilul este adus la consultaţie pentru că a rămas 
foarte mult în urmă la şcoală, fiind în imposibilitatea de 
a o mai continua. Copil bun, foarte cuminte dar neatent; 
are o figură încremenită, inexpresivă. Stare generală 
foarte bună. a 

Copilul s-a născut la opt luni, mamoşul a afirmat că 
placenta a avut aceeaşi greutate cu copilul (?). Nu a avut 
coriză la naştere, nici splina mărită. Mama este sănătoasă, 
vioaie, veselă, zgomotoasă, inteligentă, tipul meridional; 
după cum spune „n-a trăit decît pentru copil“ de cînd 
tatăl a murit (tuberculoză pulmonară), „urmare a 
războiului“. Didier avea atunci cinci ani. 

Copil singur la părinţi, a crescut lîngă mamă. 

Merge la şcoală de la şapte ani. Spre opt ani, activi- 
tatea şcolară începe să şchiopăteze. Se află într-o ins- 
tituţie religioasă, unde nu se pune problema să fie dar 
afară. 

La prima examinare, dr. Pichon notează: „Trebuie 
să-i scoţi.vorbele cu cleştele că să afli că Paris este capi- 
tala Franţei, iar Anglia — o insulă. Copilul susţine însă 
că Napoleon a trăit înaintea lui Carol cel Mare şi nu pare 
să-i pese de ceea ce i se cere şi de ceea ce se vorbeşte.“ 

Testul Binet-Simon pune în evidenţă o inteligenţă 
superioară nivelului mediu al vîrstei sale; de notat că 
„tulburările de care suferă sînt tulburări de caracter. Au 
apărut după moartea tatălui.“ Într-adevăr, întrebată, 
mama spune că schimbarea de caracter a copilului 
datează de la moartea tatălui; copilul, care pe atunci avea 
cinci ani şi jumătate, a ameninţat că se omoară. Hotărîm 
să fie supus unei psihoterapii (30 martie). 

27 aprilie 

Copilul are faţa complet imobilă, nu întoarce capul, 
ţine ochii plecaţi, este încremenit ca o statuie iar vocea îi 
este suavă ca a unei fetiţe; nu deschide gura decît ca să 
răspundă şi o închide imediat ce a isprăvit. La început, 
total neatent; încetul cu încetul, după ce l-am făcut să 
vorbească de tatăl lui, de mama, de ceilalţi de la colegiu, 
imaginea tatălui mort se detaşează ca aceea a unui 
„supraom“; mama nu îi inspiră nici un pic de încredere 
în cea ce priveşte lucrurile serioase, dar o iubeşte mult. 

Mama pare înţelegătoare. 

După ce am lămurit copilul asupra problemelor 
sexuale, asupra felului cum se nasc copiii, asupra dife- 
renţelor dintre fete şi băieţi, probleme despre care copiii 

fabulează la şcoală, am sfătuit-o pe mamă să nu se mai 
ocupe de activitatea şcolară a băiatului, în ciuda teme- 
rilor ei. 

4 mai 


Didier a făcut progrese la şcoală. Învățătorul a 
remarcat o deosebită sîrguinţă. (De notat un vis de 
angoasă: bandiți care voiau să-l omoare şi un vis frumos: 
era la spitalul Bretonneau şi îmi vorbea.) 


11 ma 


Este pe calea cea bună. Note mai bune. 8-9-9; încă 
nici un 10. Copilul pune întrebări de felul: De ce unii 
cîntă bine iar alţii nu? Detalii asupra felurilor de şerpi. 
Cît sînt de mari copiii cînd se nasc? La începutul anului 
şcolar, copilul citeşte de la un capăt la altul manualele 
şcolare şi e supărat că nu găseşte în ele explicaţii la toate 
întrebările. Apoi interesul pentru lecţii scade. 

Săptămîna viitoare urmează reculegerea şi prima 
comuniune. 

Recomandare mamei de a-i da să citească cărţi de 
Jules Verne şi din colecţia „Science et Voyages“ 


25 mai 


Didier a avut prima comuniune. Îmi aduce o foto- 
grafie şi o poză a sa. 

Îmi aduce de asemenea o dictare, proastă, în care 
greşelile au fost subliniate de învăţător dar necorectate 
de copil atunci cînd au fost silabisite cu voce tare. De 
asemenea, o problemă greşită dar apoi rămasă neînţe- 
leasă, căci învățătorul refuză să dea explicaţii odată ora 
încheiată. 

Îl sfătuiesc să ceară lucrarea corectată colegilor care 
au găsit rezolvarea. = 

Vis pe care mi-l povesteşte: ajunge prea tîrziu, ceilalţi 
au plecat deja, el nu ştie unde s-a rătăcit (exact aceleaşi 
dificultăţi şcolare pe care le are în prezent: întotdeauna 
în urma celorlalţi). 

Îi sugerez ma. mei ca băiatul să facă meditații cu un stu- 
dent sau în orice caz cu un bărbat ca să poată trece clasa. 

Mama a fost la medicul curant al copilului care a 
sfătuit-o. cu căldură să persevereze cu tratamentul psiho- 
terapeutic cel puţin trei luni. Ea se aştepta să-l vadă 
rîzînd de ideea ei. 

1 iunie 

Astăzi, pe toată durata discuţiei, Didier m-a privit 
drept în'ochi. Mama l-a înscris la „Cercetaşii Franţei“ 
Este foarte fericit. A ieşit duminică, a îndrăznit să se urce 
în copaci ca toţi ceilalţi băieţi, la început fără să reu- 
şească; apoi, deşi a căzut de pe o creangă, a izbîndit. 
Seara însă, acasă, încercînd să-şi sculpteze băţul de cer- 
cetaş s-a tăiat destul de adînc la mîna stîngă, la degetul 
mare. 

"Îi explic mecanismul de autopedepsire, îi spun că tre- 
buie să continue să crească ca un bărbat, în ciuda acestor 
mici încercări care vor să-l sperie, ca şi coşmarurile la 
începutul tratamentului. 

Vorbim despre tatăl său care, aici pe pămînt, ar fi 
mândru de el şi care, acolo de unde îl vede (Didier este 
foarte credincios), este cu siguranţă mîndru, căci înlo- 
cuitorul, continuatorul lui pe pămînt devine un bărbat 
extraordinar, ca şi el. Nu este invidios. Dimpotrivă! 

După cîteva minute de tăcere, Didier îmi povesteşte: 
„La Cercetaşii protestanți este un băiat care se distra 
aruncând cu cuțitul într-un stejar frumos; cuțitul a rico- 
şat şi l-a „lovit în obraz tăindu-l dintr-o parte într-alta“. 
Povestirea acestei întîmplări, asociată cu atitudinea lui 
Didier faţă de tatăl său, este semnificativă. 

Vorbesc cu mama lui Didier. O felicit pentru ini- 
ţiativa de a-l înscrie la Cercetaşi. Ea îmi spune atunci de 
sacrificul pe care îl face despărțindu-se de băiat, cînd îl 
vede cît de fericit îşi pregăteşte rucsacul fără să se gîn- 
dească la ea; i-a reproşat-o zilele trecute (cînd mai 
devreme abordasem cu-Didier tocmai acest aspect al 
mecanismului de autopedepsire, copilul mi-a răspuns: 
„A, nu, ştiam că mama m-a înscris“). 

Mama îmi mai spune că'după moartea soţului i-a tre- 
buit mult timp să poată suporta copilul. „A fost îngro- 
zitor pentru mine să-l văd pe el trăind, ştiind că taică-său 

murise.“ Dacă ar fi murit în locul tatălui său, ar mai fi 
putut avea un alt copil. Nu-i putea suporta veselia, 
întrebările. 

Mama adaugă: „După doi ani, cînd Didier avea şapte 
ani, mi-am dat seama, dintr-o dată, că nu mai era acelaşi 
copil, şi că nuera nici ca ceilalţi şi l-am dus la «doctori».“ 

Remarcasem, din discuţiile pe care le-am avut 
împreună, o gelozie evidentă la adresa mea, cu toată 
satisfacția pentru ameliorarea stării băiatului şi în ciuda 
confirmării de.către medicul curant al familiei că trata- 
mentul era oportun (dacă acesta ar fi susţinut contrariul 
nu mi l-ar mai fi adus pe Didier). „Ei bine, nu sînteţi 
totuşi decît o femeie, mi se pare cam mult că aveţi întot- 
deauna dreptate şi că le ştiţi pe toate, mie care trăiesc 
numai pentru el şi încer să-i cîştig încrederea; nu crede 
nimic din ce îi spun.“ 

Astăzi insist aşadar asupra bunei idei pe care a avut-o 
singură de a-l înscrie pe Didier la cercetaşi şi afirm, în 
faţa copilului, că mama este un ajutor pentru noi; dacă 
Didier se împrieteneşte cu comandanții lui, chiar cu 
riscul ca şi ea şi eu să trecem pe planul doi, ea trebuie să 
fie bucuroasă. 

Îi spun că şi ea poate profita de libertatea pe care i-o 
dau ieşirile în aer liber ale copilului, că are dreptul să 
trăiască şi pentru ea, nu numai pentru copil, căruia îi este 
greu să fie mereu obiectul exclusiv al supărărilor, gri- 
jilor şi bucuriilor mamei sale. A 

Îmi mărturiseşte că ceea ce o uimeşte la Didier este că 
de cîteva zile se uită la persoanele cu care vorbeşte, ceea 
ce înainte nu făcea niciodată. 


8 iunie 

Didier a petrecut vacanţa de Rusalii în tabără, fără 
vreun incident. Viaţa nouă pe care o duce îi place mult. 
Prestigiul comandanților, admiraţia tovarășilor „drăguţi 
şi instruiți“ , nu ca la şcoală. Deşi s-a gîndit că ar fi fost 
mai bine cu maşina, nu a spus nimic şi a mers pe jos 
împreună cu ceilalţi. Numai că i s-a rupt cureaua de la 


rucsac. Întîmplare fericită în urma căreia altcineva i-a 
cărat rucsacul. 

Noaptea, ca un somnambul, a ieşit din sacul de 
dormit şi s-a întins lîngă un băiat care e preferatul lui. 

15 iunie 

Este pe drumul cel bun. În prezent are mici certuri cu 
mama din cauza problemelor de aritmetică pe care 
aceasta vrea să i le întipărească în minte. Mama este iute 
de mînă şi Didier o încasează. Situaţia nu este dramatică 
şi dovedeşte că relaţiile dintre cei doi sînt pe un făgaş 
nou. 

Didier se plînge de dureri la piciorul drept, la ge- 
nunchi, creasta tibială, şold. ÎI trimit la chirurgie pentru 
un consult (nu se va descoperi nimic). 

Am vorbit cu mama care este uimită de schimbarea 
lui, remarcată de toată lumea. Didier vorbeşte deschis, e 
ma. vesel etc. 

„Dar cînd e vorba de probleme, ochii lui îşi pierd 
expresia, nu mai ascultă. Îi place s-o încaseze!“ 

Îi explic mamei că Didier nu are noţiunile de bază. 
Are nevoie de meditații care să reia de la început studiul 
materiei. 

Întrebată despre îmbrăcămintea lui Didier — am 
remarcat că orice fel de haine ar purta, are mereu chiloţi 
fără şliţ — mama îmi răspunde că îi aranjează astfel chiar 
dacă sînt cu şliţ, pentru că îi găseşte mai decenţi şi mai 
curați (sic). Mult timp băiatul a fost îmbrăcat ca o fată; 
mama îmi mai spune că pînă la şapte ani Didier a avut 
nişte bucle minunate şi că a fost un sacrificiu pentru ea 
să i le taie. 

Se lamentează zgomotos, „înţelegînd acum“ că i-a 
făcut un rău băiatului. De acum înainte îi va da chiloţi 
cum poartă toţi ceilalți băieţi. „Vai, dacă mi s-ar fi spus 
aşa ceva mai devreme!“ Dar în loc să fie mîhnită, pare să 
considere nostimă întîmplarea (?). 


22 iunie 
Copilul va schimba şcoala. Scrisoarea trimisă noului 


învăţător pentru a-i arăta că e necesar să reia predarea 
noţiunilor de bază. 

Explicîndu-i regula de trei simplă, pe care Didier o 
înţelege pentru prima dată, îi demonstrez că: 

1) nu are încredere în el însuşi; 

2) atunci cînd vede un număr îi pierde complet sensul 
(orice reprezintă: bani, metri de stofă, mere etc.), 
numărul respectiv devine o cifră în afara realului; Didier 
nu ştie nici ce să facă cu el, nici cum a ajuns în operaţia 
respectivă. 

Astăzi copilul este obosit şi are temperatură, ca 
urmare a unui vaccin infectat; ganglion axilar. 

Scrisoare de la învăţător, care pe viitor se va ocupa 
de el şi în particular. 

29 iunie 

Mama lui Didier nu vrea să-l lase în tabără vara 
aceasta. Nu e nimic de făcut, căci a făcut legămînt Dom- 
nului că va merge cu Didier la Loudres, să se roage 
pentru tatăl ei, să i se vindece picioarele! 

Este regretabil şi semnificativ că a făcut acest legămînt 
în urmă cu trei săptămîni. Didier va sta apoi două luni la 
Saint-Etienne unde vărul mamei, învăţător, se va ocupa 
de el. 

Psihoterapie în plan conştient. Lu: Didier: sfaturi de 
viaţă (în vacanţă, aşteaptă în general să i se aducă micul 
dejun la pat şi nu se dă jos din pat decât la 10)). Îi propun 
alte idei pentru petrecerea dimineţilor. 

Mamei: să nu se ocupe în nici un fel de lecţiile lui 
Didier pe timpul vacanței. Să lase exclusiv în seama 
vărului dirijarea studiului şi administarea pedepselor, 
dacă Didier nu îl realizează; să nu impună orarul 
temelor, nici să nu verifice îndeplinirea programului. 

6 iulie 

Didier are chef de 'vorbă; se referă mai ales la înfă- 
ţişarea exterioară a bărbaţilor adulţi (pălăria, înălțimea, 
aerul englezesc al doctorului Pichon, urmele loviturilor 
din încăierările comandanților cercetași). Îmi povesteşte 


despre jocurile sportive. Ar vrea să învețe să înoate în 
vara aceasta; de curînd a reuşit pentru prima oară să se 

nienţină singur la suprafaţa apei, dînd numai din mîini, 
dar nu îndrăzneşte încă să dea şi din picioare. „Şi apoi 
este prea obositor!“ - 

Îmi va scrie şi se va întoarce în octombrie. 

` Didier îmi spune că înainte de a mă cunoaşte visa des 
şi avea întotdeauna coşmaruri; acum nu mai visează 
aproape deloc şi niciodată urit. 


28 decembrie 


“ ÎI revăd pe Didier la sfârşitul primului trimestru; îi 
merge bine; este la şcoala din comună.: Îmi aduce o scri- 
soare de la învăţător. 

Învățătorul aflase de scrisoarea mea adresată even- 
tualului profesor al lui Didier şi i-a spus mamei că acest 
lucru l-a determinat să persevereze la început cu Didier; 
îl crezuse înapoiat mintal, un caz disperat, ceea ce acum 
i se părea complet fals. Didier are o mare admiraţie şi o 
adevărată afecţiune pentru învăţător, „ca şi pentru dum- 
neavoastră“, îmi spune mama băiatului. 

Didier merge din nou la cercetaşi, iar comandantul 
lui consideră că a.făcut progrese. Vorbeşte cu ceilalți, 
intră în joc. La şcoală este prieten cu toţi copiii, mai 
puţin doi sau trei, şi se integrează în ansamblul clasei. 

În clasamentul general, era la sfîrşitul lui decembie 
al 27-lea din 42 de elevi (la fel ca în noiembrie). 

În decembrie, mama îmi scrie că progresele şcolare 
şi la cercetaşi ale lui Didier continuă. Nu mai vrea să-mi 
trimită copilul, căci preferă ca Didier să nu lipsească de 
la şcoală miercuri dimineaţă. 

Didier este departe de a fi vindecat, dar mama, sub 
aparenţa unei persoane cumsecade, opune o rezistenţă 
enormă tratamentului; şi cum e fericită imediat ce 
"Didier obţine cîteva note bune şi nu o mai face de ru- 
şine (pe ea, atît de bună la matematică, la ortografie 
etc. pe cînd era mică şi care şi-a luat certificatul su- 
perior de capacitate în învățămîntul primar), nu doreşte 
mai mult. 

Ar fi putut să reînceapă să lucreze (infirmieră sau 
învăţătoare, nu mai ştiu), dar nu a făcut-o ca să nu se 
despartă de Didier. Din acelaşi motiv nici nu s-a mai 

recăsătorit. De altfel, îi consideră pe bărbaţi „nişte 
copii“, iar pe copilul ei — un „lucru“. 

Singura: tactică pe care am putut-o folosi cu o ase- 
menea mamă, mai mult decît castratoare, s-ar putea 
spune chiar devoratoare (de altfel rîde mult, arătîndu-şi 
toţi dinţii lungi), a fost aceea de a o măguli în punctul ei 
vulnerabil: „inteligenţa“; „o femeie ca dumneavoastră!“ 
etc. În sala de aşteptare de la spital avea întotdeauna 
succes cînd vorbea cu celelalte mame. 

Nu îndrăznea să nu-mi mai aducă copilul, căci îi spu- 
sesem că „avusese o idee extraordinară cînd l-a adus la 
noi“. Ne aducem însă aminte cum mi-a mărturisit cu 
candoare că, după a treia şedinţă, l-a dus pe Didier la 
medicul curant al familiei ca să-i vorbească acestuia de 
tratamentul psihoterapeutic pe care îl urmează copilui; 
se aştepta ca medicul să rîdă. Dacă s-ar fi întîmplat aşa, 
nu i-aş mai fi văzut. Dimpotrivă, bătrînul doctor, găsind 
copilul mult mai bine, i-a recomandat să continue trata- 
mentul, cel puţin trei luni (păcat că nu a spus un an!) 

- Tată ce s-a petrecut, la acea vreme, în mintea femeii: 

Cînd l-a înscris pe Didier la cercetaşi (după ce a aflat 
de asta de la o altă mamă pe care o sfătuisem să-şi înscrie 
copilul), voia să rivalizeze cu mine făcîndu-i copilului o 
plăcere; eu am felicitat-o cu multă căldură. „Daţi dovadă 
de multă inteligenţă, nu ştiu ce m-aş face fără dumnea- 
voastră!“ etc. 

Cînd însă copilul, bucuros să-şi pregătească rucsacul, 
a plecat cu „oameni pe care nu-i cunoştea!!“, şi a lăsat-o 
singură, trebuie să fi fost tare furioasă. 

De aceea, în săptămîna următoare, fără să spună 
nimănui, face legămînt de Sfînta Fecioară că va merge 
vara să se roage împreună cu Didier la Lourdes. Luînd 
divinitatea de partea ei printr-un legămiunt, nu mai exista 
bineînţeles nici o putere omenească în stare să rivalizeze 
„cu ea, fie ea capacitatea de convingere a unui comandant 
de cercetaşi sau dorinţa unui psihanalist. Ce ironie, o 
mamă falică şi fiul ei castrat merg să se roage Sfintei 
Fecioare să redea picioarele, adică puterea, bunicului 
paralizat. Iată o situaţie dintre cele mai comice dacă n-ar 
fi în joc soarta unui om! 

CONCLUZIE 


Cazul lui Didier este interesant fie şi numai dacă ne 
referim la rezistenţa mamei, căci atitudinea ei are mobi- 
luri inconştiente. Ea crede că îşi iubeşte copilul, dar în 
fond îl distruge. 

Vedem cum copilul, vesel, vioi, zgomotos, precoce 
încă din prima copilărie, se stinge şi se închide după 
moartea tatălui; înfăţişarea sa exterioară, care exprima 
lipsa inteligenţei şi nulitatea şcolară, l-ar fi determinat pe 
învăţător să-l ia drept înapoiat dacă nu i-am fi atras atenţia 
asupra lacunelor din cunoştinţele elementare şi asupra 
inteligenţei vii a copilului, inteligenţă asociată cu o mare 
sensibilitate de nimic exprimată în comportament. 

La cinci ani, Didier se găsea în plină perioadă oedi- 
piană; băiat singur la părinţi, deşi deghizat în fată, avea 
un rival, pe tatăl său. 

Moartea tatălui îl încarcă cu sentimentul vinovăţiei 
pentru dorinţa magică de a-l vedea pe acesta murind, 
căci la această vîrstă copilul încă judecă conform gîndirii 
zise sadică anală, neraţională. 

În plus, mama, în loc să strîngă la pieptul ei copilul, 
explodează într-o disperare agresivă faţă de el. Dece nu 
a murit copilul în locul tatălui? l-ar fi putut înlocui cu un 
alt copil. 

Dorinţa de sinucidere care se naşte în copil la moartea 
tatălui ne arată pînă unde merge angoasa de culpabili- 
tate în faţa pierderii suferite. Nu numai că este vinovat, 
dar şi mama îl reneagă. În afară de asta, înfăţişarea sa 
exterioară de fetiţă, chiloţii fără şliţ, interzicerea foarte 
timpurie şi vehementă a masturbaţiei au fixat o atitu- 
dine pregenitală non sexuală, adică masochistă şi 
seducătoare faţă de toţi adulţii, bărbaţi şi femei fără dis- 
tincţie, deci şi faţă de tată; în acea perioadă, copilul tre- 
buie să se fi aflat nu într-un complex oedipian normal, ci 
într-un stadiu regresiv anal din cauza complexului de 
castrare; complexul lui Oedip funcţiona în formă anală, 
caracterizată de ambivalenţă. 

Angoasa ce a rezultat din realizarea dorinţei ca tatăl 
să moară nu numai că a dus la inhibarea dezvoltării libi- 

dinale falice, dar a şi interzis agresivitatea din stadiul 
anal, responsabilă magic de acest omor oedipian. De aici 
imposibilitatea de a realiza cel mai mic efort, de a 
deșfăşura cea mai neînsemnată activitate musculară, de a 
produce cel mai mic zgomot. Didier mi-a zîmbit, dar 
foarte puţin (fără să-şi arate dinţii), nu a rîs încă nici- 
odată cu mine (ştiu însă că rîde cînd merge la cercetași). 
Nu se poate identifica nici cu mama (care l-a renegat), 
„Nici cu tatăl (pe care l-a omorît şi care se va răzbuna; cf. 
cuțitul în obraz, după ce a vorbit despre tată în şedinţa 
din 1 iunie). 

„Astfel, copilul regresează la stadiul oral pasiv, dar 
nici aici nu este la adăpost de complexul de castrare ce 
acţionează încă provocîndu-i vise de angoasă de un sim- 
bolism evident (bandiții care îl omoară). Fiecare progres 
va fi urmat de un eşec autopunitiv cu simbolism cas- 
trator (degetul mare tăiat, durere la genunchi). Didier 
este departe de a fi vindecat. 

Dar mă iubeşte, fără se se simtă vinovat că îi preferă 
pe bărbaţi — dr. Pichon —, căci i-am permis să se lege 
de comandantul cercetaş şi datorită mie învățătorul a 
dovedit faţă de el o răbdare care a fost răsplătită. Didier 
obţine acum satisfacţii şcolare şi afective în lumea exte- 
rioiară. În sfîrşit, nu mai are coşmaruri. 

Dar starea sa libidinală actuală faţă de obiectele de 
iubire (zimance) este încă starea de homosexualitate, nu 
aceea din faza orală, nici aceea de la începutul fazei anale, 
ci una din momentul fazei uretrale, cu valorizarea peni- 
sului (pălăria bărbaţior, vocea masculină) în forma care 
precede apariţia complexului de castrare în raport cu 
complexul lui Oedip. Didier trebuie lăsat să trăiască 
liniştit această perioadă perimată ca şi cum ar avea trei 
ani, deşi el are 11 şi arată de 12. Somnambulismul din 
timpul taberei de cercetaşi, cînd Didier, cu riscul de a 
răci, ieşea din sacul de dormit şi mergea să se culce lîngă 
prietenul preferat, exprimă această atitudine afectivă. De 
aceea nu am scos în evidenţă situaţia. Din fericire, pentru 
moment, mama consideră situaţie foarte amuzantă, iar 
comandantul de cercetaşi a fost destul de înţelegător ca 
să o ia drept dovadă anodină de entuziasm copilăresc la 
un băiat de o sensibilitate bolnăvicios-interiorizată. 

După părerea mea, pronosticul social al lui Didier 
este bun, dar din punct de vedere sexual, pubertatea 
apropiindu-se, Didier nu pare capabil, cu mama pe care 
o are, să-şi rezolve problemele altfel decît printr-o 
homosexualitate manifestă. Aceasta în cazul cel mai bun, 
căci la el homosexualitatea reprezintă singura modali- 
tate inconştient autorizată de propriul Supra-Eu, care îl 
copiază pe cel matern. 

Didier nu mi se pare capabil de altceva mai bun 
decît să retrăiască un complex oedipian negativ. Asta 
înseamnă că Supra-Eul său este pervers şi nu-i va per- 
mite decît un rol pasiv în raporturi pederaste. În cazul, 
posibil, în care obiectele iubirii sale îl vor obliga să-şi 
refuleze homosexualitatea din adolescenţă amenin- 
ţîindu- ] cu-retragerea'consideraţiei, Didier va pierde cea 
mai mare parte a mijloacelor sale de sublimare şi va fi 
obligat să trăiască, neputincios sexual, pe spezele unei 
femei bogate, autoritare, care îi va povesti, eventual, 
aventurile ei cu alţi bărbaţi. Va fi, mai mult sau mai puţin 
pe faţă, un spectator al actului sexual şi în orice caz un 
inhibat social masochist. 

Încă putem avea speranţa — deşi slabă, fiindcă mama 
nu mai are interes să-şi îngrijească fiul, acum, cînd acesta 
are rezultate bune la şcoală — de a-l putea urmări îndea- 
proape pe Didier în adolescenţă şi de a putea sugera 
mamei necesitatea de a-l supune unei adevărate psiha- 
nalize, pentru care îi recomandăm un psihanalist bărbat. 


11. MARCEL. Zece ani şi jumătate 


Copilul este adus de mama lui pentru o pată de 
peladă. I-ar fi apărut după ce a căzut la examenul de 
catehism. Este un băiat înalt şi gras, lat în spate, blond, 
cu aspect moale. Nu are un facies patologic. Faţă 
rotundă, puţin formată (hipotiroidism frust), organe 
genitale puţin dezvoltate. Rezultate şcolare mediocre. 
Mama îmi spune că băiatul face greşeli de ortografie prin 


inversarea literelor. Este moale, indiferent, egoist, leneş. 

Nu are antecedente personale. 

Tată sănătos, reprezentant comercial în industria de 
automobile. 

Mamă foarte nervoasă, a suferit de coree la 11 ani şi 
a avut mai multe depresiuni nervoase. Are corpul aco- 
perit de vitiligo (mai puţin pe faţă). Glanda tiroidă creşte 
în volum în anumite perioade, scade în altele. 

Marcel are un frate, Maurice, de 15 ani, sănătos 
(5 ianuarie). 


12 ianuarie 


Copilul începe tratamentul medical: opoterapie 
tiroido-orhitică. 
Testul nu relevă o înapoiere intelectuală. 


23 februarie 


Pata de peladă se micşorează. Copilul este mai atent 
în clasă. Tratamentul endocrin a fost oprit de la 1 
februarie. Nu se înregistrează progrese sensibile în dez- 
voltarea organelor genitale. De reluat caşetele pentru 
opoterapie. 

6 aprilie 

Pelada aproape că a dispărut, dar rezultatele şcolare 
nu s-au îmbunătăţit. 

De reţinut, pe scurt: „Copilul suferă, probabil, de 
hipotiroidism, dar lenea sa are un element psihogen evi- 
dent. Nu înţelege necesitatea efortului şcolar. Ar pre- 
fera o meserie în agricultură, spre care ar fi poate bine să 
fie orientat.“ 

Îmi este încredinţat copilul. Mama tremură de ruşine 
la gîndul că fiul ei ar putea îmbrăţişa o asemenea meserie, 
căci doreşte că fiii ei să studieze şi să aibă meserii ono- 
rabile (s2c). Tatăl ei era medic! 

Contactul cu mama, grăbită şi nervoasă, este foarte 
prost, fiindcă doresc să-l văd pe Marcelregulat, în fiecare 
miercuri. Nu admite psihoterapia. În faţa atitudinii ei 
capitulez, nu înainte însă de a-i spune că greşeşte; dacă în 
tinereţe ar fi urmat un tratament psihic, poate acum n-ar 
mai fi atît de nervoasă, cu toate tulburările ei endocrine! 

27 aprilie 

Spre surpriza mea, mama lui Marcel revine după trei 
săptămîni, îmi spune că s-a gîndit bine. E mai indulgentă 
cu lenea şi egoismul lui Marcel. Într-adevăr, adaugă ea, 
ceea ce i-am spus data trecută ar putea fi adevărat. A 
suferit depresiuni care au acţionat asupra sistemului ei 
nervos; coreea de la 11 ani s-a produs la moartea mamei. 
Tatăl, medic sever, nu suporta pe cei care acordau o prea 
mare atenţie sănătăţii. Mărturiseşte că este foarte ner- 
voasă, simte nevoia să pocnească în dreapta şi în stînga, 
iar Marcel este cel care le încasează, fiindcă este mai 
rezistent (sic), în timp ce fratele lui mai mare este un 
hipersenșibil plin de scrupule, o adevărată domnişoară. 
De altfel, de la el are numai satisfacţii. Tatăl este absorbit 
de muncă. Acasă nu prea vorbeşte, iar lui Marcel i se 
adresează întotdeauna într-o limbă sumară, simplă, 
puerilă, ca şi cum băiatul ar avea încă doi ani. 

Îmi dau seama că, sub o aparenţă de imobilitate, 
Marcel ascunde un spirit deschis, receptiv; trebuie însă 
să aştept 20-30 de secunde pînă reacţionează la ceea ce îi 
spun. Mă adaptez ritmului său. 

Cînd îi declar că aş fi bucuroasă dacă ar învăţa mai 
bine şi cînd mai apoi îi vorbesc de la egal la egal, spu- 
nîndu-i că „diferenţa dintre adulţi şi copii nu înseamnă 
că ultimii le sînt inferiori primilor“, ochii i se umplu de 
lacrimi. Reabilitez în faţa lui meseria de agricultor şi îl 
întreb cum a îndrăgit-o. Aflu că pasiunea i se datorează 
unui învăţător care i-a plăcut odată, şi unui fermier vecin 
care, în vacanțe, se purta foarte frumos cu el şi îl lăsa să 
lucreze în grădină. Învățătorul pe care îl are acum l-a 
numit supraveghetor pe plantaţia clasei. 

Marcel şi Maurice dorm în acelaşi pat şi între ei e 
mereu o dispută surdă. Maurice are mecanisme psihice 
obsesive; e muncitor, chiţibuşar şi strălucitor la învă- 
ţătură. Marcel e invidios pe el, iar eu îi spun că îl înțeleg; 
dar dacă mama îi compară, asta nu are nici o importanţă, 
căci fiecare are viaţa lui care poate fi foarte diferită; doi 
fraţi sînt doi oameni diferiţi, între care nu există de fapt 
comparaţie. ' 

Dată fiind starea lor materială relativ bună, aş putea 
să o sfătuiesc pe mamă să îi culce separat, dar o voi face 
în şedinţa următoare; discuţia de :cum, numai cu 
Marcel, a enervat-o deja foarte mult pe mamă. La rugă- 
mintea mea, îmi promite că îl va lăsa să înveţe singur în 
săptămîna următoare. 


4 mai 


Ameliorarea considerabilă „din toate punctele de 
vedere“ spune mama, la două zile după ce băiatul a fost 
la mine dîndu-şi cam multă importanţă. 

În loc de şase greşeli la dictare nu a mai făcut decât 
una sau două. Îşi face toate temele singur. Înainte, mama 
le verifica şi îl ajuta, crezîndu-l incapabil să le ducă 
singur la bun sfîrşit. 
~ Copilul vorbeşte mult mai deschis cu mine şi rîde! 
Nu a îndrăznit să vină singur la consultaţie şi nici să stea 
singur în timp ce mama făcea nişte cumpărături, cu toate 
încurajările ei şi cu toată promisiunea de a veni să-l ia. 

În general, mama este aşadar mulţumită, dar fratele 
mai mare, un taciturn scrupulos, vrea neapărat încă un 
lucru: Marcel să-l lase în pace. Îl împiedică să înveţe. 
Cere să doarină separat, dar mama îmi răspunde că nu se 
poate. Insist. 

(Marcel mi-a adus un desen cu pere şi mere, pentru 
mine.) 


11 ma 


Mama colaborează cu mine, în ciuda dificultăților 
personale. A obţinut de la tată aprobarea să cumpere un 
divan pentru Marcel. Consideră că acesta a făcut pro- 
grese nu numai la şcoală, dar şi în ceea ce priveşte capa- 
citatea de a se descurca, şi în ceea ce priveşte atenţia la tot 
ce se petrece în jurul lui. 

În ziua care a urmat ultimei consultaţii, Marcel a avut 
o reacţie afectivă ostilă faţă de mamă şi frate, din cauza 
unei cumpărături la care ea l-a trimis singur, pentru 
prima dată (cornuri cu ciocolată); nu a reuşit s-o facă 
pentru că nu a îndrăznit să deschidă gura şi să le ceară 
dacă nu le-a văzut în raft. 

De data asta mi-a adus un desen copiat reprezentînd 
două pisici uimite în faţa unei a treia-care îşi dă 
importanţă. 


"18 mai 


În absenţa mea, îl vede dna Codet, o colegă de la 
secţia de psihoterapie din serviciul doctorului Pichon, 
care notează: „Copilul a venit singur. Vorbeşte cu încre- 
dere. Progresele continuă. Foarte bună impresie.“ 

1 iunie 

Şi de data asta Marcel vine singur şi fără teamă. A 
luat 9 la recitare (ultima oară luase 0). Media la lecţii în 
luna precedentă a fost 6,50 (niciodată nu a luat mai mult 
de 4). Comportament general în progres evident; îl 
încurajez. A îndrăznit să plece singur, pe un drum 
neştiut, cu toată îngrijorarea manifestată de fratele mai 
mare, care ar fi vrut ca mama să nu-l lase, sub pretext că 
se va rătăci. Lui Marcel i-a fost teamă să-i dea dreptate 
fratelui, a avut emoţii, dar nu s-a trădat şi nu a greşit 
drumul. Nu a mai avut nici o reacţie agresivă după 
şedinţa precedentă. Dar de 15 zile sughite de mai multe 
ori pe zi între 2 şi 7 după-amiaza. 

15 iunie 

Progresele continuă. Uneori se dovedeşte leneş, face 
treburile de mîntuială. Are o memorie foarte bună, nu 
citeşte lecţiile, îi este de ajuns să fie atent cînd li se explică 
în clasă. Cîteodată însă nu li se explică totul şi atunci 
este „prins“. Îl sfătuiesc să facă efortul de a citi în fie- 
care zi lecţia. Va avea astfel dovada, în zilele cînd este 
descurajat de vreun eşec, că merită să reuşească. 

Sughiţul a dispărut. Copilul îmi spune de o altă 
tulburare a sistemului nervos simpatic. Cînd este 
obosit, urechea stîngă se înfierbîntă, cealaltă e rece. 
Este neplăcut. Mai demult un medic i-a prescris să ia 
Sympathyl, dar nu a avut nici un efect. Minimalizez 
importanţa acestor uşoare „neplăceri“, care nu mă 
îngrijorează. 

29 iunie 

Notele luare în timpul acestei luni fac dovada unui 
progres şcolar evident. Faţă de luna precedentă, Marcel 
şi-a dublat notele la lecţii, la temele de matematică şi de 
ortografie, şi a luat 10 la îndemînare şi purtare. 
Învățătorul este foarte mulţumit. Contrar peviziunilor 
din februarie, în octombrie va intra în clasa pentru 
diploma de absolvire. Felicitări călduroase! 

Cîteva certuri cu fratele, soldate cu bătăi pe care 
mama le tolerează mai mult sau mai puţin. 

Marcel a cerut să meargă să înoate şi a început să sară 
de la trambulină. De opt zile, are curaj să sară de la tram- 
bulina de 4 metri. Mama îl încurajează dîndu-i bani de 
buzunar. ` 

“Copilul nu a mai făcut tratament endocrin din 
februarie. I se prescriu o serie de caşete în august şi i se 
spune să revină în octombrie. 


30 noiembrie 


Îi cade din nou părul. 

În timpul vacanței starea lui Marcel s-a îmbunătăţit 
într-atât încît mama nu a mai considerat necesar să-l 
aducă la control, la începutul cursurilor. 

La începutul anului şcolar, Marcel este foarte schim- 
bat: serios, atent, drăguţ, se poartă ca un băiat mare. 
Mamaîmi spune că exercită o influenţă bună asupra ei şi 
asupra fratelui mai mare. Apoi cîteva necazuri, scăderea 
randamentului şcolar în săptămîna cînd cade la Tous- 
sain* şi, de atunci, reapariţia peladei. 

Eu, care nu l-am văzut pe Marcel de la începutul lui 
iulie, sînt frapată de coapsele sale adipoase, de aspectul 
obez, de burta pe care a făcut-o, de privirea lipsită 
de inteligenţă, de obrajii pufoşi şi de părul lipsit de 
strălucire, lînos. 

Copilul, abătut de scăderea randamentului şcolar din 
timpul ultimelor două săptămîni, este evident dornic să 


* La Toussaint, sărbătoarea tuturor sfinţilor, celebrată la 1 noiem- 
brie —nota trad. 

înveţe bine. Ochii i se trezesc cînd îmi vorbeşte. De 
reînceput o altă repriză de caşete. Trebuie măsurat şi 
cîntărit. 


26 zanuarie 


Din punct de vedere fizic, aspectul lui Marcel s-a 
îmbunătăţit. Coapse mai puţin pufoase, burtă scăzută, 
obrazul încă umflat; mă frapează însă privirea anxioasă, 
fruntea încruntată, efortul pe care îl face ca să asculte ce 
i se spune şi încetineala cu care înţelege. Înfăţişare de 
hipotiroidism îmbinat cu hipofuncţionare mixtă; organe 
genitale încă puţin dezvoltate. 

Din punct de vedere şcolar, învățătorul este mul- 
tumit, dar rezultatele sînt iarăşi mediocre, mai ales la 
ortografie. Marcel se simte uneori „dărîmat“, se plînge 
de un nod în gît. Acasă, mama îmi spune că ţipă tot 
timpul la el să-şi facă lecţiile. 

Se pare că Marcel a dat înapoi. Mama reîncepe să stea 
de dimineaţă pînă seară cu gura pe el. Astăzi pare foarte 
nelinişrită. Găseşte că Marcel este din ce în ce mai gras 
(deşi nici nu l-a cîntărit, nici nu l-a măsurat). Am 
impresia că tocmai mama se dovedeşte acum neînţele- 
gătoare şi opune rezistenţă, din două motive. Se simte 
personal umilită fiindcă succesul la examenul pentru cer- 
tificatul de studii nu este sigur şi, în loc să încerce să 
înţeleagă starea fiziologică şi psihologică a băiatului şi 
să-l ajute, face din asta o problemă personală şi îl 
năuceşte cu observaţii fără noimă. ÎI copleşeşte cu 
cuvinte şi previziuni defetiste. 

Celălalt motiv (pe care acceptă să-l recunoască) este 
că Marcel se găseşte la începutul pubertăţii. Îşi pierde 
aspectul copilăresc, iar eu găsesc că arată mai bine. A 
slăbit, coapsele nu mai sînt aşa pufoase, ci mai muscu- 
loase; mama îmi spune, măsurîndu-l din cap pînă în 
picioare, cu un aer dezgustat şi agresiv — pentru că am 
spus „că se face bărbat“: „Nu sînteţi prea greu de mul- 
tumit; eu îl găsesc din ce în ce mai gras. Se prezintă din 
ce în ce mai rău, din toate punctele de vedere!“ 

Tratament: o serie de injecții pluriglandulare Choay. 
Lui Marcel îi spun doar că sînt foarte mulţumită de el şi 

de eforturile sale perseverente. Apoi, luînd-o pe mamă 
deoparte, încerc să-i explic atitudinea sa afectivă cu 
rezultate nefaste asupra lui Marcel, deşi ea este de bună 
credinţă. A suferit din cauza unui tată foarte sever, deşi 
venerat. Şi suferă poate acum văzînd cum Marcel se face 
un bărbat solid, zdravăn, spre deosebire de Maurice, la 
care apreciază delicateţea, blîndeţea de domnişoară şi 
constituţia delicată. 


8 martie 


Injecţiile l-au transformat pe Marcel. A slabit, este 
din nou drăguţ, muncitor. Învățătorul este mulţumit de 
el. Marcel nu mai simte nodul în gît. Ortografia rămîne 
singurul punct. slab care îl nelinişteşte. Nu se mai 
gîndeşte să lucreze în agricultură, ar vrea să urmeze o 
şcoală comercială. 


CONCLUZIE 


Acest caz este interesant datorită complexităţii sale 
endocrinologice şi psihologice. 

Din ianuarie pînă în aprilie, tratamentul endocrin 
ameliorează din punct de vedere fizic starea lui Marcel, 
în timp ce tulburările de caracter ies şi mai mult în 
evidenţă, iar rezultatele şcolare proaste se accentuează. 

Din aprilie pînă în noiembrie, fără tratament medical, 
copilul îşi schimbă şi rezultatele şcolare şi caracterul, 
deşi începînd din octombrie au apărut iarăşi simptome 
de tulburări tiroidiene, fără să influenţeze totuşi pro-. 
gresele în plan psihic. Copilul este adus din nou la 
control de abia la sfîrşitul lui noiembrie, cînd tulburările 
endocrine sînt considerabile, iar repercusiunile asupra 
activităţii şcolare provoacă sentimente de inferioritate 
legitime — fără autopedepsire. Tratamentul medical este 
însă suficient pentru a restabili echilibrul. 

În prezent băiatul este la pubertate. Nu mai prezintă 
tulburări de caracter, se împacă cu familia şi mediu! 
şcolar; îi lipseşte încă încrederea în sine, dar a cîştigat 
aprecierea profesorilor. 

Marcel este pe drumul vindecării la care poate nu va 
ajunge niciodată; în orice caz, adaptarea fericită la mediul 
său familial nevrotic, permiţîndu-i o viaţă socială nor- 
mală, este compromisul spre care am încercat să-l 
conduc, singura rezolvare efectivă a conflictelor, atîta 
vreme cît va sta alături de familie. 

Dificultatea principală a acestui caz o constituie 
mama. În ciuda bunăvoinţei sale conştiente, este extrem 
de nevrozată şi bolnavă organic. Lui Marcel îi este greu 
să renunţe la atitudinea masochistă faţă de ea, cu atît mai 
mult cu cât fratele său mai mare (a cărui influenţă este 
foarte estompată în prezent) îi îngreunează eliberare. 

Pentru a-l ţine pe Marcel sub observaţie şi pentru a-i 
continua tratamentul, trebuie să fiu diplomată cu mama, 
să o temperez, deşi trece în permanenţă de la o extremă 
la alta, fără a o şoca, şi să neutralizez cît mai mult posibil 
influenţa ei gastratoare asupra lui Marcel, permiţîndu-i 
acestuia să o iubească totuşi. Preferatul familiei, să nu 
uităm, este Maurice „fiindcă este ca o domnişoară“. Cît 
despre tată, carenţa sa morală este absolută. Nu joacă 
nici un'rol în viaţa de familie, în afara aceluia de ban- 
cher mut şi preocupat. 

În asemenea condiţii afective, Marcel nu putea să 
trăiască un complex oedipian normal. Tatăl nu-i per- 
mite identificarea; acasă rivalul este fratele efeminat, trist, 
cicălitor şi meticulos, întotdeauna neliniştit din cauza 
lui Marcel pe care-l consideră aproape un minus 
babens*. Mama castratoare îndeplineşte rolul mamei 
falice. Complexul lui Oedip trebuia în mod necesar să se 
inverseze şi Marcel, avînd o constituţie solidă, trebuia 
să rivalizeze prin pasivitate cu constituţia delicată a lui 
Maurice, favoritul mamei. De aici inhibarea agresivităţii 
sale pe toate planurile şi formarea unui Supra-Eu care 
îi interzice orice fel de efort. 

Numai cultivîndu-şi masochismul putea Marcel să-şi 
păstreze obiectul iubirii, mama — de aici palmele pe care 
le acceptă bucuros, în timp ce nu-şi permite să se des- 
prindă de fusta mamei. 


—_— 


* sărac cu duhul (în latineşte, în original — nota trad.) 

Este atitudinea unui copil care stagnează la stadiul 
anal pasiv, cu refularea sadismului. 

Copilul avea nevoie să substituie interesului pentru 
excremente gustul pentru grădinărit. Prin această în- 
clinaţie pentru agricultură el încearcă o identificare cu 
„taţii“ de care s-a simţit iubit (fermierul, învățătorul). 
Mama îl castrează tocmai în planul acestei identificări: 
pasiunea i se pare dezonorantă. 

Lipsit, pe de o parte, de dreptul la agresivitate sadice 
şi pe de alta, la obiectul de interes libidinal, Marcel 
resimte orice efort nu numai ca inutil, dar şi ca dăunător 
confortului său afectiv inconştient. Rezultatele şcolare 
n-aveau cum fi altfel decît nule. Acest fapt mărea senti- 
mentele de inferioritate ale lui Marcel faţă de fratele lui, 
elev strălucitor. Pentru a nu mai suferi din acest motiv, 
Marcel regresa nevrotic la stadiul pre-anal. 

Ceea ce mama lui considera egoism nu era decît pasi- 
vitate orală, la care constatăm că Marcel era obligat în 
mod inconştient să regreseze. 

Printr-o atitudine placidă de Buddha indiferent, avid 
de dragoste la modul captativ, incapabil să suporte 
absenţa obiectului ei, caută cu o vigilenţă sigură — şi 
ştie să provoace — ţipere, reproşuri, palme, bruftuluieli 
prin care se lasă în fine inconştient posedat de mamă. 

Tratamentul psihanalitic a avut drept prin scop reali- 
zarea transferului mamei, transfer indispensabil, aşa încît, 
cu riscul de a nu-i mai vedea niciodată pe nici unul, am 
preferat să fiu sinceră cu mama la prima întrevedere, vor- 
bind numai cu ea, deşi copilul era prezent. Din fericire, 
după ce a reflectat, mama s-a putut recunoaşte dintr-un 
anumit punct de vedere în fiul ei şi l-a adus la tratament. 
Înarmată cu transferul mamei, am încercat să obţin pe 
acela al lui Marcel şi datorită acestui transfer am revalo- 
rizat în ochii lui pasiunea pentru agricultură, adică i-am 
permis fantasmele simbolice ale stadiului anal. Copilul 
mi-a adus în următoarea şedinţă un desen cu patru fructe, 
unul lîngă altul, frumos colorate şi apetisante. (Îmi oferea 
erotismul său oral.) Sentimentele de inferioritate au 
scăzut datorită atitudinii mele şi reuşitelor în rezolvarea 
temelor fără intervenţia continuă a mamei. 

Marcel se transformă şi rêde. Îmi aduce în acea zi un 
desen cu două pisici care admiră pe o a treia (îmi lasă 
mie pasivitatea sa orală); în plan ludic şi verbal îşi per- 
mite cîteva tentative agresive faţă de fratele său. 

"Am încercat atunci. să-i încurajez agresivitatea 
generală (să se descurce ca să-mi facă plăcere) şi să sti- 
mulez lupta cu fratele, cu riscul unor certuri în virtutea 
cărora am obţinut pentru el un pat separat şi nou, pe 
care i l-a cumpărat mama. 

Din acel moment, progresele şcolare au început să se 
contureze. Independenţa faţă de mamă nu l-a mai spe- 
riat, ambivalenţa faţă de obiectul oedipian — fratele — 
s-a disociat în atitudine afectuoasă şi admirativă pentru 
învăţător şi ostilitate, nedisimulată, faţă de frate, cînd 
acesta îl provoacă. 

Din punct de vedere libidinal, Marcel nu a ajuns încă 
prea departe, dar rolul meu terapeutic nu s-a terminat; 
dar din punct de vedere practic, acasă, „îşi bucură fratele 
şi mama“, iar în clasă nu se mai simte codaş. 

Trebuie să spun că nu se mai gîndeşte la agricultură, 
ci vrea să urmeze o şcoală comercială, căci „vrea să 
cîştige bani şi să fie bogat“; mai adaugă: „mă voi face 
poate reprezentant comercial de piese pentru automo- 
bile ca tata, se cîştigă bine“. 

Mimica sa este încă săracă, limitată la gură în cadrul 
feţei, nu gesticulează şi nu prea este expansiv. Dar, calm 
şi chibzuit, spune ceea ce doreşte, iar cuvintele sale sînt 
bine cîntărite. Dă impresia unui băiat zdravăn, cu bun 
simţ, perspicace şi un pic: „ambiguu“. Datorită acestui 
caracter puţin permeabil reuşeşte să reziste ambianţei 
pline de agitaţie cu care îl înconjoară mama. 

Să-i lăsăm platoşa, căci în prezent este mulţumit; mi-a 
mărturisit-o spontan. Ar vrea să obţină certificatul de 
Studii şi se gîndeşte la viitor. Este departe de băiatul care, 
cu un an în urmă, nu înţelegea „de ce trebuie să înveţi de 
vreme ce te faci agricultor, nu merită osteanala“. Aşa 
cum este, se află la acelaşi nivel cu mulţi copii de vîrsta 
lui care devin adulţi puternic adaptaţi, adică „normali“, 
deşi nu ajung niciodată, din punct de vedere obiectal, la 
stadiul genital; aceasta înseamnă că activitatea lor sexuală 

va putea fi matură, dar cu o afectivitate infantilă şi cu 
un obiect de iubire ales din rîndul tipului oedipian 
inconştient homosexual: femeia falică, autoritară şi 
frigidă. 


NOTĂ PRIVITOARE LA MARCEL 


În 1967, fiind în trecere prin Franţa, Marcel a reuşit 
să dea de urma mea. La Bretonneau nu mi-a găsit adresa; 
a aflat la asociaţia medicilor că doctorul Pichon murise; 
i-au dat numele de căsătorie şi adresa. Nu a uitat 
niciodată — deşi au trecut de atunci treizeci de ani — 
că l-am ajutat să iasă dintr-un marasm îngrozitor. În 
timpul războiului au rămas în provincie. A urmat facul- 
tatea de studii comerciale şi s-a hotărît să plece departe, 
în state nou constituite. S-a căsătorit la 29 ani, se înţelege 
bine cu soţia, au trei copii — pe Jean cu care a venit la 
mine şi două fetiţe mai mici. Desfăşoară o activitate 
comercială legată de agricultură, în Africa. Afacerile 
merg bine. Tatăl său s-a pensionat. Mama, neschimbată, 
este activă şi se ocupă de copii în vacanțe. Soţia lui se 
înţelege bine cu ea. Fratele lui are o sănătate şubredă, 
s-a căsătorit după el; soţia şi copiii lui au probleme de 
sănătate; are o situaţie materială bună, a rămas lîngă 
părinţi. 

Marcel l-a adus pe Jean la mine ca să-i spun dacă totul 
este în regulă cu băiatul. Fiul său este la vîrsta la care el 
ar fi putut devenit idiot în loc să se dezvolte normal. Nu 
vrea ca fiul său să fie expus aceluiaşi risc. Marcel este 
acum un bărbat înalt, solid, nu i-a mai căzut niciodată 
părul. Este un om calm, nu bea — băutura este un peri- 
colîn Africa. El şi toţi ai lui sînt sănătoşi şi suportă bine 
clima. 

Crede că sănătatea şubredă a fratelui şi a familiei este 
legată de psihic şi ar dori să fie sigur că Jean stă bine din 
acest punct de vedere. Băiatul învaţă destul de bine, are 
prieteni; îi place să stea mai mult afară decît în casă, unde 
se ceartă mereu cu surorile sale. Uneori este chiar rău 
cu ele ca şi cum ar fi gelos. Exceptînd acest lucru, nu are 

defecte mari; numai că în unele zile nu te poţi înţelege cu 
el. Cînd îl întreb pe Jean ce părere are despre toate 
acestea, copilul îmi răspunde: „Mama şi tata le dau întot- 
deauna lor dreptate! eu trebuie să cedez mereu; m-am 
săturat! Prefer să stau la bunica, cel puţin acolo sînt 
liniştiţi! Nu spun că vreau să-i părăsesc, dar... eu sînt 
întotdeauna vinovatul.“ A luat tonul victimei. 

— Nu ţi-ar părea rău să părăseşti Africa, prietenii? 

— Ba da, dar îmi voi face alţii. Nu-i vorbă, fiecare 
din surorile mele e drăguță cînd e singură, dar împreună 
mă scot din sărite şi numai ele au dreptate. 

Jean este vioi şi inteligent. Singurul băiat al familiei, 
cu cinci ani mai mare decît surorile sale, apropiate între 
ele ca vîrstă, el regretă perioada cînd era singurul copil la 
părinţi. Micile tigroaice îi fac viața grea. Tata şi mama 
nu-şi dau seama de asta. Jean îi preferă pe prieteni şi 
chiar poziţia de copil unic la bunica lui, care consideră că 
ar fi mai bine pentru studiile sale şi pentru un posibil 
tratament („Este nervos... asta-i vîrsta“) dacă ar locui 
la ea. Stăm de vorbă toţi trei despre cei din familie şi 
despre el; tatăl său nu a avut surori; mama sa nu a avut 
fraţi; vorbim despre locul lui în familie, incomod de cînd 
au apărut intrusele. „Şi totuşi m-am bucurat cînd s-au 
născut. Pe urmă, mi-am dorit un frăţior...“ 

Jean este la sfîrşitul perioadei de latenţă. Ar dori să-şi 
păstreze condiţia de copil şi să regăsească o linişte ima- 
ginară, departe de conflictele diferenţei sexuale dintre el 
şi surorile lui, departe de părinţii care „nu îl înţeleg“. La 
bunica ar domni — n-ar mai exista probleme oedipiene. 

Jean se credea mai puţin iubit decât surorile sale. Dar 
din această vizită şi din tot ce a auzit a înţeles că tatăl 
său se interesează de el şi vrea să-l ajute. 

Tatăl şi fiul pleacă fericiţi de la doctoriţa care l-a 
ajutat pe primul la aceeaşi vîrstă. Am vorbit toţi trei 
despre trecut, prezent şi viitor, despre sexualitatea 
genitală şi dezvoltarea ei viitoare la Jean. La plecare, tatăl 
mă întreabă: „Aşadar, ce facem cînd începe şcoala?“; eu 
mă întors spre Jean: „Iu ce părere ai?“ Acesta se uită la 
tatăl lui şi spune: „Acum prefer să rămîn cu voi, am să-i 

spun bunicii că m-am răzgîndit.“ „Şi ce faci cu surorile 
tale?“ îl întreb eu. Mă priveşte rîzînd şi-mi răspunde: 
„Sînt micuţe, trebuie doar să nu le mai necăjesc...“ 

Transferul lui Marcel asupra consultaţiei de la Bre- 
tonneau l-a susţinut; avea nevoie să-i confirm succesul în 
viaţă, valoarea fiului şi aptitudinile sale de părinte în 
momentul în care Jean intra în pubertate, în loc să-i 
încredinţez mamei sale educaţia băiatului. Marcel nu s-a 
simţit niciodată fiul tatălui său. 

Marcel este singurul caz de la Bretonneau, din cele 
prezentate în această lucrare, a cărui evoluţie ulterioară 
o cunosc. 


12. TOTE. Patru ani şi trei luni 


Fragment din viaţa unei fetiţe considerate normală. 

ÎI tratez pe fratele ei de 11 ani, pentru gravă înapoiere 
şcolară. Inhibiţie de comportament şi inhibiţie în tot 
ceea ce nu este desen, pentru care se dovedeşte foarte 
dotat; mama desenează de asemenea bine. 

Tote se simte nefericită pentru că fratele ei nu mai 
cedează nimnic în favoarea ei. Cînd o supără, ea îl 
ameninţă că îl va spune mamei; acum îi răspunde: „Bine, 
spune-mă“ în loc să cedeze imediat, ca înainte. Fetiţa se 
întristează, plînge din orice. Se îmbolnăveşte: răceală 
mare. Se poartă ca un copil mic, inama trebuie să stea 
lîngă ea, face revolvere din hîrtie şi îi omoară „pe ceilalți“ 
(tatăl şi fratele). 

Însănătoşită, păstrează revolverul şi cînd tata foşneşte 
ziarul ea face „Poc!“; dacă tata nu mai mişcă, ea strigă 
victorioasă: „L-am omorît!“ Cît a fost bolnavă a re- 
început să-şi sugă degetul. A luat acest obicei în urmă 
cu un an, la trei ani şi jumătate, cînd a suferit mult din 
cauza unei otite. 

Într-o seară, în timp ce o culca, mama observă că 
Tote şi-a reluat obiceiul; Tote îi spune mamei: „Mi l-au 

luat! Unde e?“ „Ce anume?“ întreabă mama. Tote nu 
răspunde, caută prin haine, în chiloţi, se uită pe jos, în 
jurul ei, mimînd pe cineva care caută ceva. — „Ce 
cauţi?“ o întreabă mama. Tote nu-i răspunde, caută 
mereu, apoi spune: „Robinetul! Era în chiloţi, îl aveam 
dar nu-l mai găsesc. Tu mi l-ai luat, spune?“ (cu un aer 
alintat). La început mama nu înţelege, apoi amuzată, îi 
explică: „Nu, nu ţi-am luat nimic. Nu aveai nimic.“ „Ba 
da, ba da“ şi fetiţa începe să plîngă. Mama încearcă să-i 
explice diferenţa dintre sexe. „Asta este“ şi adaugă, 
fiindcă ea însăşi a suferit de un complex de virilitate neli- 
chidat încă: „Ce să-i faci, micuța mea, aşa stau lucrurile, 
trebuie să te adaptazei cînd eşti fată, chiar dacă nu este 
plăcut.“ ` 

La patru ani şi jumătate, de cînd a fost bomavă, 'Tote 
îşi suge degetul cînd se plictiseşte. Într-o zi cînd a 
ajutat-o pe mama ei să curețe ceva ce dădea gust rău 
degetului, a început să plîngă deznădăjduită: „Mama, 
degetul meu nu mai este bun“ ca şi cum s-ar fi sfîrşit 
lumea. „la-l pe celălalt“ îi spune mama. „Celălalt n-a 
fost niciodată bun, numai unul e bun.“ 

După cîteva zile, Tote spune: „Aş vrea să am şi eu un 
robinet mic ca Michel (fratele său). Vreau să fac pipi din 
picioare.“ Mama îi spune că ferele nu sînt făcute ca 
băieţii şi că nici mamele nu au robinet. Fetele au un 
buzunar mic, în burtică, pe care băieţii nu-l au, este 
pentru făcut copii. 

n aceeaşi săptămînă Tote îi spune mamei: „Nu vreau 
să te pupe tata, nici să te atingă cînd te pupă. Vreau să-ţi 
trimită un pupic aşa“ (face gestul de a trimite un sărut cu 
degetul pe buze). „De ce?“ — o întreabă mama. „Vreau 
să fii a mea, nu a lui“ (era sincer acest răspuns?). 

Tot în aceeaşi săptămînă, fetiţa cere mamei o păpuşă 
mare pe care o primise cadou cu şase luni în urmă şi pe 
care o găsise atunci prea mare. de data asta spune: 
„Păpuşile mele sînt prea mici ca să mă mai joc cu ele.“ Şi 
începe într-adevăr „să se joace“ cu păpuşa cea mare, să-i 
vorbească, să o dezbrace, să o îmbrace la loc, să o aşeze, 
să îi dea să mănînce. 

Săptămîna următoare, deschizînd fereastra, Tote 
observă deodată frunzele verzi ale castanului din faţa 
casei. Se miră şi-i spune mamei: „Copacul nostru este 
plin de salată!“ Mama îi vorbeşte despre mugurii care 
se deschid şi din care ies frunzele. „Aşa se întîmplă şi cu 
puişorii“, spune Tote. 

În aceeaşi zi o întreabă pe mama: „Am să am şi eu 
burţi mari (sîni) ca şi tine? O să-mi crească şi mie?“ 
Mama o încredinţează că da. 

După cîteva zile Michel se întoarce de la mare şi îi 
povesteşte ce a văzut: un far, şi îi explică ce e acela: ceva 
care luminează toată marea, iar cînd aceasta e agitată îi 
împiedică pe marinari să se rătăcească sau să se înece. 
Tote ascultă fără să aibă aerul şi, cînd Michel se opreşte, 
îi spune: „Povesteşti ceva frumos, <frate»!“ (sic) (îi spune 
„frate“ aşa cum îşi spun oamenii mari). 

Tot în săptămîna aceea şi-a invitat mama şi tatăl în 
vizită la ea. Tata s-a făcut frumos ca „să meargă la ea la 
ora 4“. Tote este din ce în ce mai atentă cu el. Săptămîna 
următoare, o ucide pe mama cu un revolver de hîrtie 
spunîndu-i: „Nu te mai iubesc.“ 

În altă zi îi declară mamei: 

— Cînd am să fiu mare am să mă mărit cu tata. 

Mama o întreabă: 

— Şi eu ce am să fac? 

— Tu, nimic. 

— Nu, îi spune mama, tu vei avea un alt soţ, tata este 
soţul meu. 

Tote nu-i răspunde. 

Într-o altă zi, după ce Tote s-a jucat veselă cu tatăl 
toată seara, mama o dezbracă să se culce. Tatălui care 
vine să-i ureze noapte bună fetiţa îi spune: „Du-te, nu te 
mai iubesc“ şi refuză să-l sărute. După cîteva secunde, îi 
spune supărată mamei: „Nu-l mai iubesc pe tata“ apoi 
cu pasiune: „E prea bun. Vreau să mă mărit cu el, mult 
de tot!“ 

Săptămîna următoare plînge ca Michel să nu plece. 
Este o adevărată tragedie. „Să te întorci!“ Este din ce în 
ce mai drăguță cu el şi cochetă cu tatăl. Nişte prieteni 

vin în vizită, un domn şi-o doamnă. Tote declară: „Este 
drăguţ domnul, îmi place, dar tata este mai grozav. Ştii, 
tată, pe tine te iubesc cel mai mult.“ 

În acelaşi timp nu mai ştie să se îmbrace. Dacă ar fi 
lăsată să o facă singură, i-ar trebui două ore. Stă si o 
aşteaptă pe mama, ea nu poate singură. 

După cîteva zile, spre uimirea mamei — fiindcă fetiţa 
nu acorda mare importanţă hainelor — îi spune: „Nu mai 
vreau să-mi pun rochia de ieri; vreau altă rochie, la gră- 
diniţă fetiţele au rochii noi, a mea nu mai este frumoasă.“ 

Tote este un copil sănătos, acest fragment de obser- 
vaţii o dovedeşte, dar trăieşte, la patru an şi jumătate, 
ceea ce ar fi trebuit să traiască la trei ani. Fără trata- 
mentul fratelui său mai mare, ar fi devenit, ca şi acesta, 
un copil nevrozat. Din punct de vedere moral, tatăl este 
absent din educaţia fiului său, care l-a dezamăgit. Acesta 
i s-a părut normal mamei pînă la naşterea fetiţei, blînd şi 
liniştit. Nu i-a pus nici o întrebare în legătură cu sarcina 
şi diferenţa dintre sexe. Nu a fost gelos, ci mai degrabă 
indiferent şi pasiv. Cum mama nu lucra, nu a fost la 
grădiniţă. Venirea pe lume a lui Tote a fost foarte dorită, 
mama suferind un avort spontan cînd băiatul avea patru 
ani. I-a fost teamă de sterilitate şi a făcut un tratament. 
Michel a început şcoala cînd mama sa era gravidă. Tote 
s-a născut cînd el avea şase ani şi jumătate. Faţă de difi- 
cultăţile sale şcolare, din cauza cărora a trebuit să repete 
cei doi ani pregătitori, părinţii au avut multă înţelegere, 
căci testul de inteligenţă la care a fost supus a arătat că 
este puţin dotat. Era un copil cuminte şi, din fericire, a 
moştenit de la mama lui talentul pentru desen. A fost 
considerat drept un debil obişnuit; la vîrsta de unspre- 
zece ani însă, din cauza înhibiţiei: sale crescînde, a difi- 
cultăţii de a stabili contacte cu colegii şi a stării depresive 
evidente, învățătorul a sfătuit-o pe mamă să se adreseze 
doctorului Pichon. Michel suferă de o nevroză obsesivă 
nesesizată pînă acum. Cazul său, în tratament, nu a fost 
prezentat aici. Am considerat că impactul tratării fra- 
telui mai mare asupra surorii mai mici — încă sănătoasă 
— ar putea interesa cititorul. 

13. DENISE. Sase ani 


Adusă pentru enurezie. Face pipi în pat de cel puţin 
trei-patru ori pe săptămînă, iar în clasă cam o dată la 
două săptămîni; i se întîmplă să înceapă să urineze în 
momentul cînd cere permisiunea să iasă din clasă. 

Starea generală bună, reflexe normale. Organe geni- 
tale externe normale. Coloana vertebrală de asemenea. 

Copilul doarme în altă cameră decît părinţii, în acelaşi 
pat cu sora ei Janine, mai mare cu doi decît ea şi care nu 
urinează niciodată în pat. Este un pat mare, iar Denise 
doarme la perete. 

În privinţa firii, Denise este drăguță şi calină ca un 
copil mic; de fapt, acasă i se vorbeşte ca unui „bebe“; se 
joacă cu copii mai mici decît ea. Denise pronunţă „t“ în 
loc de „c“. 

Cu toate acestea învăţătoarea este mulţumită de ea, 
fiindcă ştie să scrie şi începe să citească. 

Nu rămîn singură cu Denise fiindcă se poartă ca un 
copil mic şi mai ales este foarte timidă. Sugerez să nu 
mai doarmă la perete şi să i se pună oliţa de noapte lîngă 
pat. Mama să o scoale o dată ca să facă pipi înainte de a 
se culca ea însăşi şi mai ales să încurajeze progresele: 
Denise trebuie să devină o domnişoară. Recomand o 
consultaţie la oculist fiindcă are ochii obosiţi şi roşii 
după cel mai mic efort (desenatul). Mama este foarte 
mioapă (1 martie). 


8 martie 


Denise nu a mai urinat pe ea toată săptămîna, nici în 
pat, nici în clasă. Nu a mai fost nevoie să se scoale decît 
o singură dată noaptea; s-a sculat singură, fără să se tre- 
zească complet. 

Micuța i-a spus de mai multe ori mamei sale că „d-ra 
Marette? a spus tă nu mai sînt bebe“. Părinţii sînt 


2 Este numele de domnişoară al lui Frangoise Dolto. În 1942, dr. 
Frangoise Mrette s-a căsătorit cu dr. Boris Dolto; cartea de faţă a fost 
scrisă în 1939. 


231 


încîntaţi. Denise n-a fost niciodată aşa de drăguță. 
Săptămîna a trecut fără incidente. Oculistul a spus că are 
vederea bună. 

Îmi desenează singură o pipă, un măr, o pasăre, un 
aeroplan, scriind dedesubtul fiecărui desen ceea ce repre- 
zintă. Nu mai are ochii roşii. 


22 martie 


Mama vine împreună cu Denise ca să-mi mulţu- 
mească. De trei săptămîni incontinenţa urinară a 
dispărut complet, Denise este „plină de viaţă“, deşi încă 
puţin timidă. Rămîn singură cu Denise. Îmi povesteşte 
Albă-ca-Zăpada, îmi vorbeşte despre cîntece. I-ar plăcea 
să se facă îpvăţătoare, fiindcă scrie la tablă, poate să aibă 
copii (au o creşă la şcoală), iar elevii „fat ţe li se spune“ .3 


29 martie 


Săptămîna aceasta Denise a făcut pipi în pat! Îi pare 
rău, stă ruşinată în faţa mea. Nimic de reproşat în 
privinţa caracterului. Comportament bun acasă şi în 
clasă. 

În schimb, sora ei de opt ani este geloasă şi o acuză 
mincinos pe o fetiţă mai mică de la şcoală de jocuri 
sexuale şi cuvinte urîte. Cînd fetiţă se apără, recunoaşte 
că a minţit, dar'acasă-minte din orice. Tatăl şi mama 
consideră că Denise s-a însănătoşit în ciuda accidentului 
de săptămîna aceasta. Nu mai este trezită noaptea, nici 
măcar o dată, ca la începutul tratamentul. 


19 aprilie 

Mama vine din nou la mine. Totul 'a mers perfect pînă 
în săptămîna Paştelui, dar de opt zile Denise a făcut de 
trei Or pipi în pat. 

Singura noutate din viaţa ei s-a petrecut în vacanţă, 
cînd s-a jucat cu Bernard, un băiat de aceeaşi vîrstă. 


Părinţii ar vrea să o trimită pe Denise la ţară, pentru că 
este cam palidă. 


3 Aceeaşi dorinţă cu Zazie din Zazie dans le métro, de R. Queneau. 

Fetiţa rămîne numai cu mine. Desenează un băieţel. 
Scrie deasupra „mimi“. Mimi este însă un băieţel cu care 
nu s-a jucat, dar pe care l-a văzut şi e „tare frumos, 
frumos, pentru tă avea părul treţ, iar eu nu am părul 
treţ“. (Denise este foarte mîndră de funda din păr.) Îmi 
povesteşte apoi cum i-a fost frică de paravanul de la 
spital care era să-i cadă în cap, mai devreme; ce frică i-a 
fost!... apoi, cercetînd cu privirea întreaga încăpere, se 
uită la chiuvetă şi-mi spune că la şcoală e altfel: „băieţii 
au nişte robinete, dar nu aşa ta la tine: mai miti şi nu atît 
de înalte (se referă la vespasianele cu bazinul jos), iar 
fetele au tlosete pe tare se aşează şi fără de tare ar fate în 
pantofi (síc); e o uşa tu o găurită, mită de tot“ (la toale- 
tele pentru fete, bineînţeles). 

Îmi spune că ar fi vrut să fie băiat, „ta să aibă robinet. 
Şi tata re, dar mama nu vrea să mergem acolo pentru tă 
trebuie să toborîm stările. Şi pe urmă nu am putea avea 
(fetele) sa un poponeț, nu se poate. Iar tata spune tă 
nu-i prea grozav să fii băiat. Lui şi plat mai mult fetele, 
asta da!“ 

Este intoresant şi amuzant acest limbaj cu sens dublu, 
real şi figurat. Robinet = vespasiană pentru băieţi (şi 
pentru tata) și closet al fetelor; acest ultim termen este şi 
simbolul sexului, căci uşile de la closetele fetelor sînt 
descrise ca şi cum copilul ar vrea să explice interesul 
pentru acestea prin gaura din mijlocul uşii, prin com- 
pensaţie cu captivantele „robinete ale băieţilor“; prin 
asociere, înţelegem că tata preferă sexul fetelor. 

Deşi tatei îi plac mai mult fetele, Denise se teme ca 
Janine, mai mare decît ea, să nu îi fie preferată acasă şi ca 
ea însăşi să nu mai fie atît de iubită, acum că a devenit 
domnişoară. 

Într-adevăr, Denise continuă să vorbească în timp ce 
eu îmi notez diverse observaţii în fişa ei şi îmi spune că 
Janine vrea mereu să o bară. „Este geloasă pe mine 
pentru tă mă fat mare“; nu mai e nimic de făcut, spun; 
Denise se apără, „a, ba da!“ 

Îi spun mamei că este absolut contraindicat să o 
trimită acum la ţară. 

Lui Denise îi spun că are tot dreptul să crească fără să 
se simtă vinovată faţă de Janine, fiindcă este evident că 
este vorba de propria proiecţie în intenţia pe care i-o 
atribuie Janinei, chiar dacă este adevărat; Janine nu a 
mărturisit şi nu va admite că este geloasă pe Denise. 

Îi spun că părul drept este la fel de frumos ca şi cel 
creţ, rnai ales cînd eşti elegantă şi ai o fundă frumoasă 
ca a ei. f 

Denise mă întreabă dacă am păstrat pipa (un desen) 
pe care mi-a dat-o data trecută; îi spun că da şi i-o arăt. 

29 aprilie 

Denise a mai urinat în pat o singură dată. A încercat 
să se scoale, dar era prea tîrziu; în noaptea aceea tata a 
pus-o să se culce din nou la perete pentru că o loveşte cu 
picioarele pe sora ei şi o dezveleşte. Denise se simte mai 
bine; nu mai este palidă şi se dovedeşte foarte vioaie. 

Îmi povesteşte nişte vise în care îl vede pe tatăl ei 
mîncînd şi apoi plecînd fără să-i spună noapte bună. 

— E noapte-şi e ta şi tum aş vedea totul. 

Îi spun: 

— Ştii bine că tata te iubeşte şi n-ar face aşa ceva. 

— Da. Ştiu. 

De atunci totul merge bine. Enurezia a încetat, iar 
Denise se dezvoltă normal. 


CONCLUZIE 


Pronostic foarte bun. Vindecarea clinică este probabil 
de durată. 

Interesul acestui caz constă în recidiva care s-a 
produs la mai mult de o lună după vindecare. Simptomul 
revine cu ocazia unei noi solicitări a angoasei de castrare 
(absenţa penisului)“ la care se adaugă angoasa de creştere 


+ „Raţionalizarea“ aleasă de inconștient este inferioritatea în 
privinţa frumuseţii părului în comparaţie cu un băiat; dorinţa de a avea 
bucle simbolizeză dorinţa de a avea o „altă podoabă“, caracteristică 
lui Mimi și lui Bernard. 

(creşterea înseamnă rivalitatea cu sora mai mare care ar 
fi geloasă pe ea, situaţie oedipiană deplasată) şi coincide 
cu dorinţa părinţilor de a o îndepărta de ei din motiv că 
enurezia a dispărut (enurezia e un obstacol important 
şi clasic la trimiterea copiilor în tabără). 

Cuvintele fetiţei, reproduse intenţionat, sînt intere- 
santepentru că exprimă modul în care copilul raţionează, 
cu gîndirea sa globală. Detaliul desemnează întregul, iar 
obiectul— acea parte a corpului căreia îi este destinat.* În 
acest caz, înţelegerea psihanalistului (care ascultă şi 
răspundecu un ton firesc: „da, crezi? cum? fără îndoială“ 
la cuvintele iraționale ale copilului şi care îi vorbeşte pe 
acelaşi ton) are un efect terapeutic. Cuvintele cu dublu 
sens conţineau multe sentimente subiacente de vinovăţie, 
provocate de subiectele interzise la care se refereau şi de 
dorinţa de a avea penis. „Conversaţia“ liberă cu adultul 
oferă o ieşire angoasei ascunse îndărătul sentimentului de 
inferioritate datorat stării de castrare falică a fetelor; 
angoasă odată calmată, copilul poate vedea cu mai multă 
obiectivitate avantajele de a fi fată, mai ales atunci cînd 
mama nu este falică. Simptomul (enurezia) reapărut s-a 
datorat angoasei decurgînd din complexul lui Oedip. 
Inferioritatea afectivă faţă de obiectul oepidian, inferiori- 
tate exprimată de visul anxios (tatăl care nu-i spune 
noapte bună) şi care împreună cu doctoriţa este trecută 
prin filtrul verosimilităţii, dispare şi ea. „Tata nu ar fate 
niciodată aşa teva“. Simptomul nu mai este aşadar 
subîntins de încărcătura afectivă libidinală. El dispare. În 
ceea ce priveşte libidoul, acesta se poate orienta din nou 
normal, adică se poate lega de fantasme oedipiene, fără a 
pune în pericol Supra-Eul care iniţiază deja o refulare 
armonioasă. De altfel, observăm că Denise are posibilităţi 
reale de sublimare şi că înclinația pentru tată este încu- 
rajată chiar de mamă. Rivalitatea cu Janine, în loc să fie 
vinovată, devine meritorie în ochii părinţilor şi Den:se, cu 
toată gelozia firească a surorii mai mari, nu mai este silită, 
printr-un sentiment inconştient de culpabilitate, la o 
inhibiţie autopunitivă. 


* Vespasiana — „robinetului“ băieţilor — nota trad. 

Tebuie adăugat că întrebarea pe care Denise mi-o 
pune la sfîrşitul tratamentului: dacă am păstrat „pipa“ 
pe care mi-o dăduse cu cinci săptămîni în urmă, arată 
limpede rolul transferului pozitiv asupra doctoriţei în 
renunţarea la simptomul de protest uretral viril; iată ce 
ascundea în mod simbolic întrebarea: Îţi dai seama de 
valoarea a ceea ce ţi-am dat: vindecarea mea, renunţarea 
la a mai fi băiat. Dacă îţi dai seama, este pentru că eşti o 
mamă care mă iubeşte la fel de mult ca pe un băiat şi în 
acelaşi timp îmi dă voie să-l iubesc mai mult pe tata. 


14. CLAUDINE. Sase ani şi nouă luni 


Copilul este adus la spitalul Bretonneau din cauza 
nervozităţii şi a incontinenţei urinare diurne. 

Este slabă şi are polimicroadenopatie. Reflexele sînt 
normale. Organele genitale externe normale. Cutireacţie 
pozitivă. Radioscopia arată hilul drept puţin încărcat şi 
vechi calcificări parabhilare stîngi. 

Părinţii sînt sănătoşi. Doi unchi, unul din partea 
tatălui, celălalt din partea mamei, au murit de tuber- 
culoză pulmonară înainte de naşterea copilului. 

În privinţa antecedentelor personale, mama nu sem- 
nalează nimic deosebit, în afara unor răceli puternice şi 
a unor incidente cu simptomatologie vagă dominate de 
tulburări ale somnului, anorexie şi nervozitate. Clau- 
dine are un frate de 12 ani, Daniel, care e sănătos. 

Pînă anul trecut, Claudine a urinat în pat în fiecare 
noapte şi pe ea, ziua. Emisiile diurne de urină se produc 
la şcoală sau, mai puţin frecvent, acasă şi, în acest caz, 
cel mai adesea după ce Claudine este certată. 

Vara trecută fetiţa a fost trimisă în tabără; a urinat pe 
ea în fiecare noapte. Întoarsă acasă, începînd cu luna 
octombrie, copilul nu mai uinează în pat decît foarte rar, 
pentru că mama o trezeşte de două ori pe noapte. 

Ziua însă i se întîmplă de mai multe ori. Emisia este 
imperioasă şi survine în clasă, în recreaţie sau acasă şi 

chiar dacă copilul tocmai a urinat. Învăţătoarea se plînge 
de acest fapt. În prezent nu mai este de acord să-i dea 
voie să meargă la toaletă în timpul orei pentru că ar 
trebui să iasă şi să intre prea des şi i-ar deranja pe ceilalţi 
copii; în plus, aceste ieşiri, înainte tolerate, nu excludeau 
emisiile de urină neaşteptate. Acasă, cînd este certată, 
începe să strige neliniştită „pipi“ şi, incapabilă să se 
mişte, rămîne neclintită. Dacă mama nu-i sare în ajutor 
să o ducă la toaletă, lăsînd toate treburile, Claudine uri- 
nează pe ea. 

Care este comportamentul lui Claudine acasă? dar la 
şcoală? 

Acasă trebuie făcută delimitarea î între orele de masă şi 
restul zilei. 

La masă, Claudine are prea puţină poftă de mîncare. 
Un adevărat „teatru“, cum spun părinţii. 

Claudine dă la o parte farfuria, plînge, vrea să se 
scoale de la masă, pretinde că e bolnavă, trebuie să facă 
pipi neapărat. Tata se supără, mama o duce la toaletă, o 
aduce din nou la masă, îi reîncălzeşte mîncarea; este 
rugată, acceptă două linguri de supă după care totul 
reîncepe. Părinţii sînt îngrijoraţi. Fetiţa este slabă, se 
poate îmbolnăvi; s-au gîndit să o trimită la ţară, aerul 
din oraş nu-i prieşte. „E ca şi unchii ei“; siropuri, medi- 
camente, medici, iată lucruri care revin mereu în discuţii. 
Mesele cu familia sînt compromise; mama este îngri- 
jorată, tatăl se enervează. Daniel la rîndul lui o necăjeşte, 
îşi bate joc de ea, atmosfera se înveninează. 

"Pe scurt, mama ne roagă să-i redăm Claudinei pofta 
de mîncare (de remarcat că fetiţa nu mănîncă aproape 
niciodată între mese). 

În afară orelor de masă, Claudine este un copil model, 
cu condiţia ca Daniel să nu fie de faţă. Este ascultătoare, 
veselă, drăguță, afectuoasă cu părinţii, în special cu tatăl, 
care îi răspunde cu aceeaşi dragoste. Dacă fratele este 
însă prezent, totul se strică. Mama spune că Danie! este 
îngrozitor de răutăcios cu sora lui, iar ea nu se lasă mai 
prejos. Ţipete, certuri, accese de furie, fiecare copil cere 
părinţilor să intervină. Cum pleacă Daniel, Claudine 
redevine blîndă şi drăguță. 

Merge la şcoală din octombrie. Dacă n-ar fi enurezia, 
învăţătoarea ar fi destul de mulţumită. Instabilă, trebuie 
să se ocupe de ea ca să meargă bine. Cu toate acestea, 
ştie deja să citească şi, puţin, să scrie. Se înţelege bine cu 
colegii. 

De faţă cu copilul, recomand: 

Pentru noapte: să i se pună oliţa lîngă pat şi mama să 
nu mai aibă grijă să o trezească. Este destul de mare ca să 
nu mai aibă tot timpul nevoie de mama. Cu atît mai rău 
dacă nu ajunge imediat la oliţă! Nu va fi certată; tatei îi 
va face însă plăcere dacă îi va arăta că este “domnişoară. 

Pentru mese: Claudine să nu mai fie forţată, să 
mănînce cît vrea. O conving pe mamă să nu mai dea 
atenţie acestui fapt; cel puţin trei zile. Există cazuri cînd 
copii mai slabi decît Claudine sînt puşi la regim. Fetiţa 
este sănătoasă; se poate lipsi, la nevoie, de un prînz 
întreg, ceea ce se poate întîmpla — o previn pe mamă— 
sub forma unui şantaj inconştient; o rog să-mi promită 
că nu se va lăsa impresionată. Sînt convinsă — îi spun 
mamei — că, din dorinţa inconştientă de a face pe 
copilul mic de care toată lumea trebuie să se ocupe, 
Claudine s-a obişnuit treptat cu aceste gcene. Trebuie 
ajutată să crească. Mănînci cînd îţi este foame. Te opreşti 
cînd te-ai săturat. E un lucru care nu-i interesează pe 
ceilalţi. Mama, puţin îngrijorată, promite să-mi urmeze 
sfaturile. Recomand totuşi picături de Appetyl înainte 
de masă, şi pentru a susţine psihic copilul, dar mai ales 
pentru a o ajuta pe mamă să nu se simtă vinovată că 
neglijează sănătatea fetiţei. Îi spun mamei să insiste la 
şcoală ca învăţătoarea să-i dea voie Claudinei să meargă 
la toaletă de cîte ori vrea, cîteva săptămîni. 

Rămân singura cu Claudine şi o pun să-mi deseneze 
ce vrea. Îmi face portretul ei şi al lui Daniel5, pe două 
foi separate. Vorbim despre păpuşile ei; două dintre ele 
îi plac mai mult: Maurice şi Albă-că-Zăpada; le-a botezat 
aşa fiindcă îi place povestea şi fiindcă Maurice este un 
nume frumos. Dar nu cunoaşte pe nimeni cu acest nume. 
O întreb dacă Maurice şi Albă-că-Zăpada se înţeleg bine. 
Claudine rîde şi îmi spune: „nu întotdeauna, se mai 


"5 Vezi desenele de la p. 172 

ceartă“. Eu îi spun: „Albă-ză-Zăpada, care este atît de 
îndemînatică şi de drăguță în casa piticilor, nu are motiv 
să fie geloasă pe Maurice chiar dacă este mai mare decât 
ea.“ 

— Dar nu este geloasă, e; se necăjesc unii pe alţii, iar 
eu îi cert. Însă ele-s oricum drăguţe. Le iubesc pe 
amîndouă. 

— Ştii, îi spun eu, cu un aer concentrat, cînd păpuşile 
nu se înţeleg e la fel ca la oamenii mari, ca la tine şi 
Daniel. 

„Îi vei explica Albei-că-Zăpada că prinţul cel frumos 
nu va veni pentru Maurice, ci pentru ea, pe un cal 
frumos şi o va duce la castelul lui. Atunci Maurice va fi 
cel gelos. Tu îi vei spune Albei-ză-Zăpada să-l conso- 
leze pe Maurice în loc să se supere. fi vei explica lui 
Maurice că nu trebuie să fie rău cu Albă-că-Zăpada 
pentru că tu îi iubeşti pe amîndoi la fel.“ 

Stabilim să ne vedem săptămîna următoare. lar dacă 
păpuşile nu înţeleg, să vină cu ele la mine. Voi fi 
bucuroasă să le văd şi le vom lămuri împreună. 

Ne despărţim foarte bune prietene (22 februarie). 


1 martie 


Claudine a făcut mari progrese. Mama este fericită. 
Fetiţa n-a mai urinat niciodată în pat şi nici pe ea. Mama, 
înainte de a se culca ea însăşi, o mai trezeşte o singură 
dată seara. În unele nopţi Claudine s-a sculat singură, 
în altele nu a fost nevoie. 

În timpul zilei merge de multe ori la toaletă, dar 
singură. 

La masă: după ce în prima zi a mîncat foarte puțin, 
iar a doua şi la prînz aproape nimic, seara a recuperat şi 
de atunci mănîncă normal. 

La şcoală, învăţătoarea este uimită de cîte ori cere 
Claudine să iasă din clasă, dar îi permite. 

„Mă nelinişteşte însă nervozitatea ei“ — îmi spune 
mama — „stările pe care le are uneori, mai ales cînd 
Daniel este certat sau pedepsit. Claudine îşi smulge 
părul, se zgîrie, dă din picioare, plînge, ţipă, imploră, 

parcă înnebuneşte, nu o putem linişti; pe urmă este 
epuizată, obosită tot restul zilei.“ În săptămîna res- 
pectivă avusese loc o asemenea scenă. 

Rămasă numai cu mine, Claudine este mult mai 
liniştită, nu şi-a adus păpuşile (nu-i atrag atenţia). Îmi 
desenează o casă. „Este casa lui tata.“ Îmi spune „că 
există robinete“ în casă „ ca la dumneavostră“ arătîndu- 
mi lavaboul din cameră. „Funcţionează?“ Îi răspund: 
„Du-te să vezi.“ Nu se duce şi îmi spune: „Cîteodată 
sînt stricate şi atunci sînt reparate. “ O aprob. 

O felicit pentru progrese, începe să fie domnişoară. Îi 
vorbesc despre accesul ei de furie din acea săptămînă; 
„nu-mi mai amintesc nimic după aceea“, îmi spune ea. 

Îi explic că dacă este atît de răvăşită cînd Daniel este 
pedepsit, motivul este poate că, în sinea ei, fără să mărtu- 
risească nimănui, ea îi doreşte aşa ceva. Este mai mare 
decît ea, şi nu-i prea plăcut cînd, uneori, vrea poate să 
facă pe deşteptul ca să-i demonstreze că e prostuţă; 
lucrurile nu stau însă astfel. Cînd va avea şi ea 12 ani, va 
fi la fel de isteaţă, de dezgheţată. Îmi răspunde că Daniel 
este mai puţin răutăcios acum. „Poate fiindcă şi tu eşti 
mai puţin răutăcioasă cu el“, şi continui: „Cîteodată poţi 
fi geloasă; te gîndeşti poate că este un noroc să fii băiat. 
Cunosc nişte fetiţe foarte drăguţe care voiau să facă pipi 
ca băieţii şi nu puteau. Asta le necăjea foarte tare, cre- 
deau că nu sînt făcute ca toată lumea. Credeau că doam- 
nele, mama, doctoriţa au un robinet ca şi Daniel. Băieţii 
au aşa ceva, şi taţii. Dar mamele nu au, nici fetiţele, cu aşa 
ceva n-ar putea deveni doamne drăguţe şi mămici, iar 
taţii nu le-ar iubi. N-ar fi frumos ca mama şi domnişoara 
Marette să aibă mustață, barbă şi voce groasă.“ 

(Claudine rîde) — Nu, n-aş vrea să fiu aşa. Vreau să 
fiu frumoasă ca mama. 

— Ai să fii cînd vei fi mare, iar Daniel va fi ca tata. 


8 martie 


Claudine face pipi mai rar în timpul zilei. În noaptea 
asta, pentru prima oară în ultima lună, a urinat în pat. 
Mama nu este foarte supărată din cauza acestui accident, 
căci nu a trezit-o pe Claudine înainte de a merge ea 

însăşi la culcare şi, pe de altă parte, furunculul pe care 
Claudine îl avea de cîteva zile la fesă a spart, fapt pentru 
carea trebuit să stea în casă. 

În această săptămînă, Claudine nu a mai avut accese 
de furie. Cei doi fraţi se ceartă mai puţin, au mici 
conflicte, dar şi le rezolvă singuri, fără să mai pîrască şi 
fără să ceară ajutorul mamei sau al tatălui. 

Dimpotrivă, de cîteva zile (de cînd are furunculul), 
Claudine cere tot timpul cîte ceva, mai ales de băut, cîte 
o înghiţitură, sau ceva dulce, o bomboană. 

Rămasă numai cu mine, Claudine îmi face un desen 
(p. 174) cu simbolism falic. Mă lămureşte că este un vas 
de război pe mare, că are „tot felul de chestii“, steaguri 
şi că e şi un domn „care se uită printr-o chestie mare“. 

O întreb cine sînt cele două personaje. 

„Cei care rămîn.“ „Poate tu şi Daniel“, îi spun eu. 
Claudine rîde şi aprobă. (Ea este personajul din stînga, 
„cel“ care nu are nimic cu care să se uite în depărtare. ) 

Îi spun Claudinei că nu îi este uşor să devină 
domnişoară. „Este greu, te temi că mama nu se va mai 
ocupa de tine, dar mama nu este supărată, dimpotrivă“. 
Recomand să nu mai ia Appétyl, care fusese sistat de 
cînd apăruse furunculul; faptul nu îi afectase pofta de 
mîncare. 

Propun să ne revedem peste două săptămîni. 

Înainte de a pleca, Claudine ia desenul şi îl taie cu 
o cruce mare. O întreb de ce. Rîde şi îmi răspunde: 
„Aşa“, apoi mi-l dă înapoi. 


22 martie 


Claudine merge foarte bine. Nu mai are micţiuni 
urgente. La şcoală se scurg cîteva ore de clasă fără să 
meargă la toaletă. Este mult mai cuminte, nu a mai avut 
accese de furie, în afară de cel povestit la 1 martie. 

În privinţa aceasta, există chiar o noutate: cu cîteva 
zile în urmă, tata îl ameninţa pe Daniel cu biciul pe care 
îl ţinea în mîna dreaptă, în timp ce cu cealaltă mînă îl 
ţinea să nu fugă, iar Claudine, amuzată, îi privea „fiindcă 
erau caraghioşi cum se învîrteau“ şi a rîs „fiindcă tata 
bombăne mereu, dar nu bate niciodată cu-adevărat“. 

Claudine face un desen (p. 175): toată familia se ţine 
de mînă, ea se aşează anume lîngă tata care este despărţit 
de mama prin Daniel. Claudine nu mai are ca la început 
capul mare, dimpotrivă; prin compensație, se desenează 
tot atît de mare ca Daniel, dar renunţă la mamă. În plus, 
explicîndu-mi desenul terminat şi după ce mi-a arătat 
geanta mamei, desenează una şi pentru ea; Claudine nu 
mai este, ca în desenul precedent, „una care nu are 
nimic“, în timp ce domnul şi Daniel aveau „chestii“ 
optează pentru feminitatea sa şi îşi oferă „o geantă ca a 
mamei, dar mai mică“. 


29 martie 


Mama vine împreună cu Claudine, îmbujorată toată 
de mîndrie, să-mi mulţumească fiindcă fetiţa s-a schim- 
bat complet. Îi merge foarte bine. Nu mai este nervoasă, 
nu mai are crize de furie. Doarme şi mănîncă bine. Nu 
mai are tulburări de micţiune. Tata, mama şi învăţătoarea 
sînt foarte mulţumiţi. 

Rîzînd, mama îmi povesteşte că după ce au ajuns 
acasă de la ultima consultaţie, Claudine a luat biciul din 
dulap şi l-a aruncat la gunoi. „Aşa, Daniel nu o să mai 
mănînce bătaie.“ 

Claudine mă anunţă, timidă şi victorioasă, că astăzi, 
la ora 1, va împlini 7 ani. O felicit din toată inima: „Eşti 
într-adevăr o domnişoară.“ 


CONCLUZIE 


Citind aceste observaţii rămîi uimit, aşa cum am fost 
eu însămi, de progresele lui Claudine de la o întîlnire la 
alta, ca şi de minima intervenţie terapeutică necesară. 
Psihanalistul a obţinut de fiecare dată maximum din cât 
putea spera. Trebuie spus că mama lui Claudine este 
feminină şi nu a opus nici o rezistenţă — lucru rar 
întîlnit — şi că tatăl îndeplineşte perfect rolul de cap al 
familiei, sever fără să fie rău „cu-adevărat“. Are autori- 
tate morală, este afectuos. 

Simptomele Claudinei exprimau refuzul de a accepta 
absenţa penisului. Rămînea mică şi, prin acest mijloc, 
şantaja. Nevoia imperioasă de a urina o dezarma pe 
mamă, iar la şcoală servea drept răzbunare împotriva 
mamei falice. Acest simptom agresiv pretindea însă 
corolarul său infantil, nevoia de a fi hrănită de mamă, 
de a-i provoca mila. 

Acceptarea agresivităţii faţă de tată, renunţarea la 
mamă în favoarea hranei i-au oferit posibilitatea de a se 
dezvolta. De remarcat, în cazul lui Claudine, că nici ea, 
nici mama (căreia i-am solicitat asta) şi nici eu, bine- 
înţeles, nu am vorbit despre masturbare. Dorinţa de a 
avea penis s-a tradus prin dorinţa de informare asupra 
robinetului din camera doctoriţei (la spital). În şedinţa 
următoare, Claudine renunţă la „chestiile“ mari, dar nu 
şi la vapor, apoi, tăind desenul cu o cruce, renunţă la 
acel gen de fantasme. 

În sfârşit, prin geantă, Claudine arată cum fetele au 
noţiunea intuitivă a vaginului; Claudine aşează geanta 
între ea şi tată. 

Claudine atinge din punct de vedere afectiv com- 
plexul lui Oedip avînd un comportament normal, fără 
simptome. Întîmplarea cu biciul trebuie probabil inter- 
pretată drept o manifestare masochistă normală a 
sexualităţii, îndeosebi feminine, drept o încercare sim- 
bolică de castrare a tatălui rău pentru ca acesta să nu se 
mai ocupe de Daniel (singurul beneficiar al biciului). În 
felul acesta îl va putea iubi liniştită şi îi va putea oferi 
geanta fără nici un pericol. 


15. FABIENNE. Treisprezece ani şi jumătate 


Fetiţa adusă de mamă, o femeie relativ în vîrstă, 
îngăduitoare şi îngrijorată pentru sănătatea copilului, 
prezintă o stare generală proastă; în ultimul timp a avut 
crize pseudo-comiţiale din ce în ce mai dese. 

Nu există epileptici în familie. Aceasta este compusă 
din: 

— mamă sănătoasă, mai în vîrstă; 

— tată, mai tînăr decît mama, „foarte nervos“, 10% 
reformat; nu mai lucrează de mult timp; 

— André, 31 de ani, sănătos, căsătorit; 

— Simone, 24 de ani, sănătoasă, căsătorită; 

— Raymond, 20 de ani, sănătos, îşi face stagiul 
militar; 

— René, 18 ani, sănătos, muncitor; 

— Odette, 16 ani, sănătoasă, croitoreasă; 

— Fabienne, venită la tratament, 13 ani şi jumătate, 
ultimul născut. 

Antecedentele ei nu relevă nimic deosebit. Dez- 
voltarea din prima copilărie pare să fi fost normală. 
Nu a suferit de boli care să o marcheze. Nu are încă 
ciclu. 

Prima criză s-a produs acasă, fără să i se poată găsi 
vreo. cauză. De atunci, „stările proaste“ nu se produc 
decît la şcoală. 

Copilul se simte rău, tremură pe tot timpul leşinului, 
care durează uneori şi o jumătate de oră. Nu sînt con- 
vulsii frecvente şi violente, ci mai degrabă un fel de fri- 
soane. Crizele se declanşează subit, copilul simte cum 
ameţeşte. . 

Copilul nici nu ţipă la începutul crizei, nici nu-şi 
muşcă limba, nici nu are emisii involuntare de urină, iar 
căderea nu este niciodată violentă. Crizele nu sînt 
urmate de starea de declin, nici de cefalee puternică. 

Dimpotrivă, durerile de cap sînt zilnice, trecătoare 
sau persistente. Copilul este slab, nu are poftă de mîn- 
care; obrajii au o paloare de ceară, privirea este stinsă, 
expresia generală — tristă, descurajată. 

Examenul şi observaţiile trimise de colegii generalişti 
sînt negative. 

Testul Binet-Simon relevă un nivel mental de opt ani 
şi şase luni, dar d-ra Achard afirmă că testul este per- 
turbat şi că fetiţa are fără îndoială un nivel intelectual 
superior acestei vîrste (26 iunie). 

6 iulie 

O văd pentru prima oară. E de o timiditate foarte 
mare. Dacă i se vorbeşte, buzele îi tremură înainte de a 
răspunde şi îngaimă cîteva monosilabe. 

Retardul şcolar este considerabil. Nu a învăţat nici- 
odată foarte bine, dar pînă la 9 ani „a ţinut pasul“. În 
prezent, în oricare clasă ai pune-o, nu mai reuşeşte. 

Îşi î învaţă lecţiile cu multă conştiinciozitate şi i le 
recită mamei destul de bine, dar a doua zi dimineaţă 
nu-şi mai aminteşte nici măcar dacă a ştiut ceva şi nici 
despre ce lecţie era vorba. 

Ortografia poate fi foarte proastă sau, din întîmplare, 
bună cîteva rînduri. Fabienne greşeşte uneori un cuvînt 
după ce l-a scris corect cîteva rînduri mai sus. 

Cu socotitul stă foarte prost. În faţa mea reuşeşte să 
facă adunări şi scăderi foarte simple, dar înainte de a da 
răspunsul pe care îl anunţă cu timiditate (fără să creadă 
în el) priveşte tot timpul la mine şi îmi aşteaptă încuvi- 
inţarea. În privinţa înmulţiri şi a împărțirii, dificultăţile 
sînt de netrecut. Fabienne ştie să recite tabla înmulyrii de 
la un capăt la altul, dar nu este în stare să se folosească de 
ea ca să facă o operaţie. „De cîte ori intră 6 în 307; 
repetă întrebarea cu o voce neutră şi începe să plîngă, 
tremurînd. Dacă este întrebată cît fac 6 ori 5 răspunde 
30, dar nu poate stabili nici o legătură între această rezol- 
vare şi întrebarea dinainte. 

Pe scurt, Fabienne a stat trei ani în aceeaşi clasă cu 
copii de 10 ani, clasă pe care nu poate să o termine, iar în 
recreaţie se joacă cu copii şi mai mici (între şase şi opt ani). 

Acasă se comportă ca un copi! mic, îi place să stea pe 
genunchii mamei şi să i se cuibărească la piept. A avut o 
perioadă în care îi răspundea mamei, era obraznică şi 
negativistă, iar mama era obligată să o pedepsească 
aspru. Această atitudine ostilă a încetat în perioada 
apariţiei crizelor. 

Acasă este tratată ca un copil mic. Nu participă 
niciodată la discuţii. Uneori vrea câte ceva de la fratele ei 
şi atunci ţipă şi i se plînge mamei care îl obligă pe cel 
mare să cedeze „fiindcă Fabienne e mică“ şi fiindcă 
tatălui, întotdeauna acasă, nu-i place zgomotul. 

Tatăl este un bărbat nervos, anxios, bolnav mereu de 
la terminarea războiului, cînd se pare că a fost gazat. 
Este 10% reformat şi starea sa pulmonară pare suspectă. 
Nu a avut însă niciodată febră şi nici vreo boală. Această 
familie cu mulţi copii nu primeşte vizite, tatăl interzice 
chiar şi discuţiile cu vecinii. Este însă de acord, la 
rugămintea proprietarilor, ca fiica acestora să se joace 
cu Fabienne, în curte. Proprietarii, bogaţi, bine îm- 
brăcaţi, cu maşină, îl impresionează. Este înăcrit şi are 
cuvinte pline de invidie la adresa lor ori de cîte ori 
Fabienne aduce vorba despre ei. Consideră că a lăsa 
fetiţele să se joace împreună este o dovadă de diplomaţie. 
De fapt, este încîntat cînd aceşti oameni îi vorbesc şi, 
fără să mărturisească, profund măgulit. 

În rest, tatăl nu se ocupă deloc de Fabienne, cum nu 
s-a ocupat nici de ceilalţi copii. Pe scurt, comporta- 
mentul său este caracteristic nevrozaţilor. 

Mai este un bărbat în casă, René, care are 18 ani şi 
care o necăjeşte în chip pueril pe Fabienne, dar pînă la 
urmă cedează întotdeauna. De altfel nu stă prea mult 
acasă în afara orelor de masă. 

Despre sora ei, care este croitoreasă, Fabienne 
vorbeşte cu dragoste şi admiraţie, dar fără să se compare 
cu ea. Face parte din categoria „oamenilor mari“. 

Aceasta este situația de ansamblu, care exprimă o 
înapoiere afectivă. Tulburările par să fie de origine 
isterică, au drept urmare scutirea copilului de şcoală 
timp de mai multe zile şi chiar săptămîni întregi, la reco- 
mandarea directoarei şcolii; imaginea fetiţei în criză îi 
tulbură pe copii şi cîţiva părinţi s-au plîns. 

O iau pe Fabienne deoparte pentru că în prezenţa 
mamei sale nu poate răspunde şi o priveşte pe aceasta 
cu un aer de înecat care cere ajutor. La început, ţine 
capul plecat, răspunde încet şi politicos, ca un copil bine 
crescut şi indiferent: „Da, doamnă. nu, doamnă“ cu 
silabe sacadare. 

Apoi, după ce o încurajez, emoția i se ridică în obraz, 
ochii îi sînt plini de lacrimi, mîinile şi buzele îi tremură, 
rămîne palidă şi incapabilă să mă privească. 

Cînd o întreb dacă este tristă de mult timp, mă 
priveşte impresionată şi începe să plîngă; legătura dintre 
noi se stabileşte. Din acel moment îmi răspunde frumos 
şi încetul cu încetul se realizează un transfer pozitiv. 

Notez treptat în fişă ceea ce aflu de la ea. 

„Stările proaste“ le are la şcoală, cînd face ceva „rău“. 
De exemplu: întârzie de la ore, nu îşi ştie lecţiile. „Atunci 
ameţeşte, i se face rău“, iar cînd se trezeşte toţi sînt 
adunaţi lîngă ea. Sau i se întîmplă în recreaţie, „cînd. se 
joacă jocuri urîte“, de exemplu: „de-a hoţii, de-a prin- 
selea“, chiar cînd alţii se joacă, iar ea priveşte doar. Tre- 
buie „să nu-i mai privească“, îmi explică. 

„Stările proaste“ sînt ca „o teamă care e mai puternică 
decît mine“, „mă sfărîmă “. Nu se poate explica mai bine 
an goasa. l 

Fabienne îmi spune că de cînd are crizele nu se mai 
ceartă cu mama, care acum o alintă. Au fost discuții între 
cei doi fraţi, cu şase şi patru ani mai mari decît ea, de 
cînd erau mici.De un an se ceartă mai puţin, „fiindcă au 
crescut“. 

Depresiunea morală, tristeţea îi vin de la gîndurile 
angoasante „despre accidentele care li se pot întîmpla 
fraţilor ei“. Anul trecut Ren€ a avut scarlatină (înainte de 
a i se ddclanşa crizele), s-a simţit rău, familia a fost îngri- 
jorată. Acum „mama se ascunde ca să plîngă din cauza 
lui Raymond care este necăjit de cînd e soldat“ (ea însăşi, 
mama, este mereu necăjită), dar „mai ales fiindcă Ray- 
mond se află pe un vapor, pe coastele Spaniei. E război, 
o să fie ucis.“ Prima criză a avut-o cînd a aflat că fratele 
ei va pleca în Spania. De alfel, Fabienne nu ştie ce sem- 
nificaţie are războiul din Spania şi între cine se desfă- 
şoară el. ` 

Puternică. agresivitate — pe care n-o mărturiseşte 
decît pentru trecut — împotriva celor doi fraţi. Certuri 
permanente, gelozie reciprocă, bătăi, lacrimi ale lui 
Fabienne care o obligă pe mamă să intervină în favoarea 
ei sub motiv că este „cea mică“. 

Asta nu însemna că o iubea pe mamă mai mult; pînă 
să aibă prima criză a avut față de ea o atitudine siste- 

matică de opoziţie şi impertinenţă pentru cele mai 
neînsemnate lucruri, atitudine care provoca observaţii 
şi palme. 

În timpul discuţiei noastre, mai ales la început, 
Fabienne face greşeală după greşeală. De două ori spune 
„torpetlume“ în loc de porte-plume (nu îl mai poate ţine 
în mînă cînd încep ameţelile), „anul viitor“ în loc de 
„anul trecut“, prima sa „quise a crommenc6“, fraţii săi o 
„quatinaient“* tot timpul... etc. Pe scurt, inversiune a 
consoanelor din primele două silabe. 

Îi calmez puţin angoasa de culpabilitate pentru »agre- 
sivitatea din trecut“ împotriva lui Raymond: poate că 
se simțea nefericită pentru că era cea mai mică, pentru că 
nu era în locul lui. li spun că gîndurile rele nu au reper- 
cusiuni asupra realităţii. 

Mamei îi spun că Fabienne poate merge la şcoală, 
nu mai este nevoie să o ţină acasă, dar că oricum faptul 
nu mai are importanţă, avînd în vedere că nu a mai rămas 
decît o săptămînă pînă la vacanţa mare. 

Ar trebui să o ajute pe Fabienne să crească, să se 
ocupe de casă, ar trebui să îi vorbească precum unei 
femei. 

13 iulie 

Fabienne nu a mai avut crize. A mers totuşi la şcoală. 

Este ultima consultaţie din acest an şcolar. 

Stau de vorbă cu mama şi o fac să înţeleagă necesi- 
tatea unui tratament psihoterapeutic; începînd cu luna 
octombrie, va aduce copilul la tratament o dată la opt 
zile, timp de cîteva luni. 

Singură cu mine, Fabienne vorbeşte mai tare, mă 
priveşte în ochi şi este mai puţin emotivă decît ultima 
oară. 

În legătură cu o discuţie pe care o am de față cu ea cu 
doi alți medici din serviciu asupra unui alt caz, la între- 


barea mea „Ce părere ai?“ îmi răspunde că nu a ascultat 
fiindcă nu erau lucruri pentru ea. Profit pentru a-i 


* Corect = porte-plume (toc cu peniță), la crise a commencé (criza 
a început), taquinaient (tachinau) — nota trad. 

explica că regulile de politețe care au în vedere discreţia 
sînt menite să înfrumuseţeze viaţa tuturor, inclusiv a 
celui care le respectă. De exemplu, nu spunem lucruri 
neplăcute celor din jur pentru a nu-i supăra, dar asta nu 
înseamnă că în sinea noastră nu le formulăm. Cînd de 
faţă cu noi se spun lucruri care nu ne privesc, faptul în 
sine nu ne împiedică să le ascultăm, chiar dacă nu le vom 
repeta. 

Atunci Fabienne îmi mărturiseşte că a ascultat totuşi 
puţin, dar a crezut că face un lucru tare urît. „Credeam 
că nu e bine să ascult ceea ce nu mă priveşte, chiar dacă 
se vorbeşte de faţă cu mine.“ 

Fabienne zîmbeşte (!); la întrebarea mea: „ce mai 
faci?“, răspunde: „mi se pare nostim, dar sînt mai veselă 
acum. Înainte eram mereu tristă!“ 

Limbajul său este încă pueril. Un exemplu: în vacanţă 
se va juca cu „fetiţele“ şi multe alte expresii copilăreşti 
asemănătoare. Nu mai inversează silabele. 


12 octombrie 


În general, vara a trecut fără probleme. Nici o criză. 
Fabienne nu a plecat la ţară, dar şi-a petrecut vacanţa în 
tovărăşia unei fete de 11 ani pe care o iubeşte mult (fiica 
proprietarului). Uneori a avut amețeli, dimineţile sau 
după ce mînca, dar nimic mai mult: Se aşeza şi îi trecea. 

Este mult mai puţin emotivă, zîmbeşte de multe ori, 
cu timiditate încă, dar fără să tremure, roşeşte puţin, dar 
mă priveşte în ochi. 

A fost foarte tristă în timpul evenimentelor de la 
sfîrşitul lui septembrie.6 Seara plînge în pat, s-a uitat prin 
ziare (ea care odată mi-a spus că nu e bine să citeşti zia- 
rele, nu este un lucru pentru copii) şi, în mare, a înţeles 
despre ce era vorba. Aşadar, atitudine complet diferită de 
cea legată de prezenţa lui Raymond pe coastele Spaniei. 

Se va întoarce peste opt zile. 

În vară mi-a trimis o carte poştală, dar fără să-şi scrie 
adresa, aşa că n-am putut să-i răspund. Asta a întristat-o. 
S-a temut că am uitat-o. Vorbim despre omiterea adresei, 


6 Invadarea Cehoslovaciei. München. 

se gîndeşte poate că nu e adevărat că o iubesc mult (îi 
spun asta din cauza mecanismului de proiecţie). 


19 octombrie 


Mama o găseşte „mai degrabă mai bine, în sfîrşit, nu 
e nimic de spus“. 

Bun început de şcoală. 

Îmi mărturiseşte că a făcut o descoperire: există mai 
multe feluri de şcoli, nu observase niciodată, dar acum 
ştie că există şcoli obişnuite şi şcoli libere, unde sînt 
călugăriţe. 

— Ce religie ai? 

— Sînt creştină (dar nu ştie ce înseamnă; şi-a făcut 
„comuniunea“, dar nici asta nu ştie ce înseamnă: „Te 
îmbraci în alb, ai şi o lumînare; este o sărbătoare.“) 

Din toate discuţiile se simte că încearcă să găsească 
răspunsuri „ca din carte“, că se simte vinovată că nu a 
învăţat sau că nu îşi mai aminteşte. Faptul că poate gîndi 
cu ceea ce îi oferă propriile simţuri pare că îi depăşeşte 
capacitatea de înţelegere. 

Încerc, prin numeroase exemple, să îi stimulez încre- 
derea în propriile-i judecăţi. De exemplu: „Din ce sînt 
făcute obiectele pe care le vede?“ — „Din lemn.“ — „De 
unde se ia lemnul?“ — „Din pivniţă.“ — „Cum ajunge 
în pivniţă?“ — „Este pus acolo.“ „De unde e luat?“ — 
Atentă şi umilită, Fabienne răspunde: „Nu ştiu, nu am 
învăţat.“ — „Ei bine, dar trunchiul copacilor, ce este?“ 
„Sînt copaci.“ — „Acela-i lemn.“ — „A, deci asta e cînd 
se taie copacii?“ — „Da, apoi se taie la fierăstrău ca să se 
facă scînduri, scîndurile sînd duse la depozite de unde se 
vînd la atelierele unde lucrează muncitorii.“ O ajut să 
facă asemenea raționamente asupra majorităţii obiec- 
telor; geamuri, paie, metal, perdele. 

Fabienne îmi povesteşte atunci că verişoara ei de 16 
ani află „despre toate lucrurile din viaţă din cartea ei 
unde sînt scrise toate“ (sic), „cum trebuie să creşti copiii 
şi cum să legi mîinile bebeluşilor ca să nu se frece“ (?) 
-Îi răspuns: „Da, trebuie să fie foarte interesant. Dacă 
sînt lucruri pe care ai vrea să le cunoşti şi care nu sînt în 
această carte poţi să mă întrebi despre ele. Te voi lămuri.“ 

Apoi trecem la socotit şi abordez problema înapoierii 
restului la cumpărături, încercînd să deplasez accentul 
de la domeniul şcolii la acela al adaptării la viaţă. Fa- 
bienne nu cunoaşte valoarea banilor. „Nu am niciodată 
mărunţiş. Nu, nu fac niciodată cumpărături, sînt prea 
mică. Cumpăr pîine, dar vînzătoarea trece totul «în 
cont».“ Îi arăt valoarea banilor arătîndu-i şi îi spun „uite, 
atît trebuie să dai la brutărie pentru o pîine, atît costă 
un litru de lapte etc.“ 

Terminăm prin cumpărături fictive; adunări, scăderi 
de bani şi înapoieri de rest. La început, răspunsurile sînt 
pline de greşeli. O iau de la capăt, cu răbdare. 

Iată tipul de răspunsuri alelui Fabienne (la întrebarea 
„1 franc fără 13 centime?“): „şase centime, nu?“ 

Toate răspunsurile sînt date pe loc, fără gîndire şi 
însoţite de: nu? 


2 noiembrie 


Fabienne susţine că se simte bine. 

La şcoală vorbeşte cu toată lumea; anul trecut nu 
vorbea şi nu se juca cu nimeni, iar dacă cineva i se adresa, 
începea să plîngă, atît era de timidă. 

napoierea sa este considerabilă, dar acum, în recrea- 
ţii, se joacă cu cei de vîrsta ei, din clasele mari. Este încă 
foarte copilăroasă, î îi place să o mîngiie pe mama, să stea 
pe genunchii ei. 

ER iarăşi exercițiile cu cumpărăturile fictive. 
Stăm un sfert de oră la jumătatea a 5 franci; cei 5 franci 
sînt reprezentaţi de patru monede de 1 franc şi două 
monede de 50 de centiîne. Îmi dă toate răspunsurile, mai 
puţin cel corect: doi franci şi cincizeci de centime; asta, 
împotriva oricărei evidențe, după ce a împărţit cele şase 
monede în două grupe identice. 

Un sfert de oră mai tîrziu (timp în care, cu răbdare, 
o încurajez), după ce a fost gata-gata să plîngă, pricepe 
brusc, costernată că nu a înţeles mai deene T explic că 
tot ceea ce o întreb este la fel de uşor şi că poate să 
răspundă. 

O întreb dacă ştie ce va face mai tîrziu. S-a gîndit şi 
ea, ar vrea să fie vînzătoare, pentru că îi place să facă pe 

negustoreasa. Îi spun: „de ce nu“ şi îi arăt cum poate 
reuşi; mai întîi trebuie să ştie bine să dea restul, apoi să 
ştie să facă pachete şi să afle un magazin unde ar putea 
intra ucenică. „În curînd, la anul, vei împlini 14 ani. 
Peste patru ani te poţi mărita.“ Tot ce-i spun este absolut 
nou pentru ea. Ar vrea să fie vînzătoare aşa cum un băieţel 
vrea să conducă o locomotivă sau să fie general. Ideea că 
o dorinţă poate fi realizată i se pare extraordinară. 

În general, mari progrese în comportament. Există 
un fond sigur de debilitate mentală, dar date fiind pro- 
gresele făcute începînd din iulie, se poate spera în adap- 
tarea ei la o viaţă socială acceptabilă. 


9 noiembrie 


Fabienne a avut un leşin. De atunci nu mai merge la 
şcoală. O văd intenţionat foarte repede, atît cît să-i spun 
de faţă cu mama ei că acest leşin nu mă îngrijorează 
deloc, că îi este frică să crească şi că fără să o facă inten- 
ţionat, vrea să se joace de-a fetiţa mică. Îi interzic mamei 
să o mai ia pe genunchi ca pe un copil. Vom sta de vorbă 
împreună săptămîna viitoare, o voi vedea pe Fabienne 
dacă nu face criză. 

Trebuie să se întoarcă la şcoală, încă din după-amiaza 
aceasta. Vrobesc pe un ton ferm, dar ţinînd-o afectuos 
pe Fabienne pe după umeri. 


16 noiembrie 


În lipsa mea (am fost bolnavă), doamna Codet o vede 
şi notează: „Stare bună, nici o stare proastă în această 
săptămînă. Se prezintă mult mai bine decît în urmă cu 
şase luni cînd am văzut-o.“ 


23 noiembrie 


Fabienne arată mult mai bine decît acum 15 zile. 

Nu a avut stări proaste. 

Îmi povesteşte ce spaime o încearcă înainte de a 
adormi. 

„Vede capete mari.“ Aceste capete mari nici nu sînt 
urîte, nici nu se strîmbă, nici nu sînt înspăimîntătoare, şi 
totuşi „îmi ascund faţa în mâini, mi-e tare frică.“ 

Nu spun nimic şi Fabienne continuă: „Noaptea spun 
lecţiile, iar dimineaţa nu le mai ştiu. Mi se spune 
«zăpăcita».“ * 

O întreb: 

— Ce înseamnă? 

— Nu ştiu, e urât, este ceva urit. 

— Crezi? Ce este un cînepar? 

— O păsărică. 

— Atunci, „cap de cînepar“? 

— Ah, da, asta înseamnă capul unei păsări mici. 

— Da, iar de capetele mari ţi-e Pică fiindcă îţi 
reproşează că nu ţii minte lecţiile, ca şi cum „ar fi ceva 
urât, ca şi cum ai face-o intenţionat. Un cînepar este o 
păsărică drăguță, ştie să- şi facă cuibul, să-şi clocească 
ouăle, să- şi îngrijească „puişorii care nu pot pleca încă 
din cuib şi are o inimă în stare să iubească la fel de tare 
ca şi animalele mari care au un cap mare, învăţat. 

Îmi mărturiseşte că de multe ori este obosită înainte 
de masă fiindcă îi este foarte foame şi că nu poate mînca 
îndeajuns încît să nu mai obosească pînă la masa urmă- 
toare. Nu a mai luat nici un medicament din luna iunie. 


14 decembrie 


Fabienne se simte bine, obrajii i s-au mai colorat, 
spune că a mai prins puteri. Din 23 noiembrie nu s-a 
mai produs nici un incident, nici de sănătate, nici de 
comportament. Spaimele de seară au încetat. 

Fabienne îmi povesteşte întîmplări neînsemnate de 
la şcoală cu volubilitatea cu care povestesc fetiţele la 
internat. Este ceva nou. „Eu îi spun... ea răspunde... că 
o să-i spună învăţătoarei... că ele spun... că facem etc.“ 
În general, se vede că e într-o stare bună. 

Reluăm încercările de socotit cu banii. Rezultat mai 
bun decît la început şi bun mai apoi. Pînă în prezent a 
fost vorba numai de franci şi de bănuţi. Încerc să-i explic 
cu răbdare raportul dintre centime şi moneda de 20 de 
centime. Înţelege, dar nu reuşeşte încă să socotească cu 
centime. 


* În franceză, „tête de linotte“ înseamnă literal „cap de cînepar“ — 
nota trad. 

După asta, Fabienne mă întreabă dacă pot să-i explic 
ceva ce-ar vrea să ştie. 

— Bineînţeles, îi răspund eu. 

— Cum se fac copiii? 

Mai întâi o întreb ce ştie ea însăşi despre acest lucru. 

Crede că bărbatul participă, dar nu ştie cum, poate 
„rănind“, iar copii se nasc pe burtă, „se rupe sau băr- 
batul sau doctorii fac o tăietură mare cu cuțitul ca să 
deschidă burta. Se cheamă naştere, e înspăimîntător şi 
adesea se moare din aşa ceva.“ 

Explicaţiile mele fără ezitări o fac atentă, par să o 
liniştească mult şi chiar îi fac plăcere. Îi explic de ase- 
menea ce înseamnă expresia „neformată“, pe care mama 
o foloseşte adesea cînd vorbeşte de ea. Fabienne credea 
că e un „lucru urît“ şi că „nu este pentru copii“. 

Fabienne îmi mărturiseşte că voia să mă întrebe 
adevărul, pentru că verişoara ei, care ştie atîtea despre 
viaţă, îi spusese toate acestea. Astăzi îşi dă seama că cu 
toate aerele ei de atotştiutoare, verişoara ei habar nu 
avea. Îmi mulţumeşte şi este bucuroasă. 

Înapoindu-i-o mamei, îi spun acesteia că fiica ei este 
acum o domnişoară şi că nu îi mai este frică să crească. 

Mama este mulţumită şi îmi spune că, într-adevăr, 
Fabienne nu mai este ca înainte, se ocupă de gospodărie, 
ascultă radioul. 


25 ianuarie 


De la ultima şedinţă, Fabienne a progresat, se poate 
vorbi chiar de o transformare în plan moral, şi, în plus, 
a avut primul ciclu, normal, fără oboseală sau dureri; 
este foarte mîndră. 

Rămasă numai cu mine, pare mulţumită şi liniştită. 
Zîmbeşte. Vorbim despre anul viitor. Va termina şcoala. 
Vrea în continuare să se facă vînzătoare; mama ei face 
cumpărături la o mercerie unde ar putea lucra, angajează 
ucenice. Va merge să întrebe. 

Și în privinţa socotitului a făcut progrese considera- 
bile. Înapoiază corect restul şi face chiar socoteli simple 
în gînd. Îmi spune că a rugat-o de multe ori pe mamă să 

se prefacă că cumpără ceva ca să-i dea restul şi „cînd am 
ştiut i-am spus că mă voi duce la cumpărături iar mama 
a fost de acord“. 

Acasă atitudinea ei este aşadar mai bună. 

Cît despre René, este necăjită că acesta nu e drăguţ 
cu ea. 

I-a scris lui Raymond, să-i mai alunge necazul. 
Fabienne nu se mai gîndeşte la război. „Vom vedea, 
nimeni nu ştie.“ 

La şcoală, nu e prea grozav, în afară de lucrul manual. 
Fabienne nu coase la fel de bine ca Odette, care este croi- 
toreasă, dar sora ei i-a spus că lucrează bine. Îi place să 
tricoteze şi să croiască. 

Îi propun să lucreze ceva pentru Ren€ (un fular sau 
un pulover), pentru ziua lui de naştere. În felul acesta, o 
să vadă că s-a făcut domnişoară şi o să fie poate mai 
drăguţ cu ea. 

O sfătuiesc să meargă duminica la o asociaţie de bine- 
facere. Îmi spune că există una unde merg colegii ei de 
clasă. „Cînd vremea este frumoasă merg la pădure, orga- 
nizează picnic-uri.“ Îi spun mamei, care este de acord 
s-o lase. „Va fi contra voinţei tatălui ei, dar nu-i nimic!“ 


După 25 februarie 


Trebuia s-o revăd pe Fabienne numai dacă lucrurile 
nu ar fi mers bine. Nu am mai văzut-o de atunci. Ultima 
şedinţă anunţa de altfel un comportament într-adevăr 
adaptat, în ciuda nivelului mental deficient. 


CONC LUZIE 


În acest caz se observă, pe de o parte, sentimentele 
de inferioritate, pe de altă parte, angoasa; dorința de 
putere (cap mare) şi de dominație asupra fraților nu este 
altceva decît dorinţa de a avea penis. 

Sentimentele de inferioritate, deja legitime, au fost 
accentuate de o inhibiţie autopunitivă datorată întoar- 
cerii asupra copilului a dorințelor de moarte îndreptate 

împotrivă fraţilor; forma gravă de scarlatină în cazul lui 
René şi războiul din Spania, în cazul lui Raymond, 
păreau să confirme puterea magică a acestor dorinţe. 

Angoasa de castrare ajunsese să inhibe întreaga dez- 
voltare a copilului, să-i interzică să privească, „să 
asculte“, „să gîndească“ pentru că o contaminare obse- 
sivă învăluia totul şi provoca fobia la tot ce prin asociere 
de idei putea fi calificat drept „rău“. 

Copilul a fost obligat să regreseze pînă la stadiul oral 
pasiv pentru a satisface sentimentul plăcerii la nivelul 
cel mai uşor şi mai rudimentar (a se alinta pe genunchii 
mamei). 

Agresivitatea oedipiană faţă de mamă, exprimată prin 
obrăznicii, d trebuit să fie apoi refulată sub ameninţarea 
Supra-Eului şi a dat naştere unei atitudini masochiste şi 
infantile de criză isterică, ce dezarma şi îngrijora pe 
învăţătoare şi pe mamă. Crizele se produceau ori de cîte 
ori „ceva rău“ (joacă agresivă sau constatarea infe- 
riorităţii în plan şcolar) făcea să intre în rezonanţă com- 
plexul de castrare. 


16. MONIQUE. Pas:sprezece ani şi jumătate 


O fată despre care cei din anturajul său nu ştiu că este 
bolnavă, ea cu atît mai puţin. 

A fost adusă pentru că în urma examenului să mă 
pronunţ dacă este sau nu capabilă să-şi continue studiile 
pînă la obţinerea certificatului, căci profesoara respon- 
sabilă de clasă vrea s-o facă să renunţe de a mai încerca 
şi îi prevede eşecul dacă într-adevăr o face. Părinţii s-au 
gîndit să o aducă la spitalul Bretonneau ştiind de trata- 
mentul urmat aici de vărul ei, un copil plin de ticuri care 
vine miercurea la consultaţie şi a cărui stare s-a ame- 
liorat foarte mult. Părinţii o consideră pe Monique 
normală. Vom vedea cît este de nevrozată. 

Mama lui Monique este infirmieră; inteligentă, cu o 
înfăţişare curată şi îngrijită, feminină şi cochetă, deşi 


256 


îmbrăcată foarte sobru, de-o manieră oarecum mas- 
culină. Are un aspect calm şi plăcut, vorbeşte chibzuit, 
ponderat; pare să dorească din toată inima reuşita fiicei 
sale, căreia îi vorbeşte cu multă blîndeţe. 

Monica are deja ciclu, trupul puţin format; e neîn- 
grijită, cu unghii negre, mîini murdare pe care în timp ce 
vorbeşte şi le duce la faţă ruşinată. 

Are părul gras, nepieptănat, dat pe spate şi legat cu o 
fundă murdară. Ochii sînt destul de frumoşi, dar pri- 
virea este instabilă, zîmbetul strîmb şi jenat; rîde reţinut, 
uitîndu-se în dreapta şi în stînga şi arătîndu-şi dinţii 
murdari; îi lipsesc nasturi de la rochie, gulerul este 
murdar şi pe jumătate descusut. 

Îmi povesteşte ce face în clasă; are dificultăţi de me- 
morie, nu la şcoală, ci în viaţa de zi cu zi (dacă are două 
cumpărături de făcut, de una uită). Observ că nu spune 
o propoziţie fără să se uite la mama ei, pentru control şi 
pentru aprobarea tacită. 

Şi d dat examenul pentru certificatul de absolvire în 
dn trecut, la 13 ani şi jumătate, cu un an mai înainte 
decît ar fi trebuit. Au fost cinci fete în această situaţie. 
Una dintre ele s-a hotărît să se prezinte la examen, cele- 
lalte au urmat-o şi au reuşit toate cinci. La şcoală însă 
au fost criticate foarte aspru, se pare, iar în cursul com- 
plementar „au fost persecutate“. 

Diriginta clasei susţine că Monique nu poate trece în 
anul doi al cursului complementar. 

Monique vrea să se facă profesoară de gimnastică, 
motiv pentru care are nevoie de noul certificat. Îmi 
aduce caietele. Spre deosebire de propriul ei aspect, al 
acestora este îngrijit. 

Testul Binet-Simon arată un nivel mental normal, 
dar dificultăţi în a se adapta rapid la o nouă activitate. 
Domnişoara Archard o caracterizează drept „copil gli- 
schroid*, cu răspunsuri încurcate, de multe ori într-o 


* glisschroidie (din gr. glischros = vîscos, lipicios şi eidos = aspect, 
formă), sau epileptoidie, exprimă o afectivitate condensată, „vîscoasă“, 
o capacitate scăzută de rezonanţă afectivă cu mediul, o stază de inerție 
interferată cu impulsivitate, iritabilitate, explozivitate, accese de furie 
— nota traa. 

limbă defectuoasă, cu ezitări în alegerea valorii răspun- 
surilor“. Aprecierea globală a răspunsurilor indică drept 
vîrstă mentală 14 ani şi 4 luni pentru o vîrstă reală de 
14 ani şi 6 luni. Analiza detaliată a probelor testului şi. 
a rezultatelor este însă deosebit de interesantă în-sus- 
ţinerea afirmațiilor noastre cu privire la nivelul mental şi 
al inteligenţei pe de-o parte şi al inteligenţei nevrotice, pe 
de altă parte. | 

După ce a răspuns bine la toate întrebările pentru 
nouă ani, Monique greşeşte la două din cele cinci 
întrebări pentru 10 ani, răspunde la toate întrebările 
pentru 12 ani, la patru din cele cinci întrebări pentru 15 
ani şi la două din cele cinci întrebări pentru vîrsta adultă. 

Judecînd testul în ansamblu, observăm că Monique 
eșuează la probele care necesită o participare importantă 
a simţurilor, d memoriei practice, a judecății, la care tre- 
buie să intervină obiectivitatea şi spiritul de iniţiativă, 
adică bunul simţ. 

Iată probele nereuşite: 

— ordonarea a cinci greutăţi (10 ani); 

— reproducerea a două desene din memorie (10 ani); 

— interpretarea unei gravuri (15 ani); a făcut-o ca la 
10 ani; 

— probă de decupat (adulţi); 

— reconstituirea unui triunghi (adulţi); 

— diferenţierea unor cuvinte abstracte (adulţi). 

Răspunde, dimpotrivă, la întrebările în care cunoş- 
tinţele livreşti sînt indispensabile (trei rime la rege şi 
preşedinte), în care intervine memoria verbală (repetarea 
cifrelor, a frazelor). Subtilitatea intelectuală şi reflecţia 
filozofică asupra vieţii îi sînt de asemenea accesibile 
(întrebări grele, gîndirea lui Hervieu). 

În comportamentul lui Monique aceleaşi-lacune se 
regăsesc într-un alt plan. Aşa cum rămîne mult timp 
agăţată de un raţionament incomplet, tot aşa păstrează o 
atitudine libidinală aparţinînd copilăriei târzii, din care 
iese cu greu. 

Într-o discuţie pe care o avem numai noi două, îmi 
povesteşte că face de mult timp camping, dar „acum nu 
mai este ca altădată“. Îmi spune că băieţii le necăjesc (pe 

fete) „cînd sînt mai multe împreună“. — „Se ţin după 
ele“, iar cînd ies de la şcoală „se poartă urît cu ele şi le 
spun prostii“. „Nu poate fi liniştită.“ „Nu estevina lo!“ 
(a fetelor). Prietenele ei rîd, fug, nu vorbesc cu ei iar 
cîteodată îi bombăne, dar pe ea toate astea o înnebunesc. 
Se teme ca „oamenii să nu creadă că îi face plăcere, ca 
portăreasa să n-o vadă şi s-o spună vecinilor sau mamei“. 
Pe scurt, e în război cu băieţii, furioasă, le spune prostii, 
îi i loveşte, apoi, urmărită, se adăposteşte după porţi, fuge 
pe scări în case necunoscute; şi, mai ales, nu îndrăzneşte 
să se îmbrace ca o domnişoară, este murdară şi are o 
înfăţişare băieţoasă. 

Dea cei din jur începe să afle „multe despre viaţă“, 
îmi mărturiseşte roşind, dar îi este foarte frică de mama 
ei; cînd îi spun că aceasta ar putea să-i dea explicaţiile 
pe care le doreşte, Monique îmi răspunde că niciodată nu 
va putea să o întrebe ceva: ” 

Din discuţia pe carc am avut-o cu mama nu am avut 
deloc impresia că aceasta îşi ţine fiica din scurt, dimpo- 
trivă. De aceea, după multe parlamentări, am convins-o 
pe Monique să accepte prezenţa mamei şi să stăm de 
vorbă în faţa acesteia. Monique tremură, mă imploră, 
apoi cedează foarte neliniştită. Aşa cum mă aşteptam, 
mama este foarte înţelegătoare şi îi vorbeşte lui Monique 
despre întîmplările cu băieţii la fel ca şi mine. Mama îmi 
mărturiseşte că aspectul băieţos şi neîngrijit al fiicei sale 
o supără şi din această cauza o încurajează să partic pe li. 
drumeţii mixte ca să o obişnuiască să se poarte cu băieţii 
şi să fie mai cochetă. Rîde de temerile fetei şi îi spune ci. 
trebuie să fie mîndră că băieţii încearcă s-o necăj=ască, să 
se distreze pe seama lor. 

Întorcîndu-se spre mine, mama adea „Întotdeauna 
i-am spus tatălui ei că greşeşte: vrea ca fiica lui să fic 
sportivă, curajoasă, dură; ar vrea ca nici eu să nu mă 
aranjez, să nu-mi dau cu pudră; îi place să o vadă pe 
Monique aşa. Unegri îi spun: «E prea mare, o tratezi ca 
pe un băiat, mîine-poimiine o să fie femeie şi nu ştie nici 
să coasă, nu o interesează nimic legat de gospodărie.» 
lar el îmi răspunde: «Ştie destule şi sper că nu fie 
atît de proastă încît să ajungă una din gîştele care se 

împopoţonează ca actrițele de cinema.»“ Într-un cuvînt, 
tatăl o iubeşte pe Monique în felul lui, se ocupă mult de 
ea, o încurajează să se facă profesoară de gimnastică şi nu 
îi vede decît calităţi de băiat. „Este nervos şi sever cu ea, 
niciodată mulţumit“, adaugă mama. 

Acesta este tabloul psiho-afectiv al cazului. Com- 
portamentul lui Monique exprimă o nevroză marcată. 

Este evident că din punct de vedere intelectual 
Monique este capabilă să treacă examenul de diplomă şi 
alte examene la care probele de simplă înmagazinare a 
cunoştinţelor sînt cele mai numeroase; este mai mult 
decît probabil că părerea defavorabilă a profesoarei 
izvorăşte dintr-o anumită părtinire care are motivele ei. 
Însă la examen, şi mai ales la concursuri, nu există numai 
lucrările scrise sau discuţiile din timpul probelor orale. 
Mai sînt şi notele individuale pentru prezenţă, vorbire, 
comportament, spirit de colegialitate etc., iar toate 
acestea sînt în defavoarea lui Monique şi vor constitui 
un handicap serios în viaţa ei socială. Comportamentul 
lui Monique este în mod sigur nevrotic, adică prost 
adaptat realităţii.7 

Din punct de vedere al diagnosticului, este vorba 
despre un complex oedipian insolubil din cauza atitu- 
dinii ostile inconştiente a tatălui faţă de femei; ansam- 
blul reacţiilor Eului dă naştere unui sindrom de 
virilitate.8 

Monique a fost obligată să regreseze la un stadiu pre- 
genital, pentru ea cel mai satisfăcător: stadiul anal sadic. 
Se află astfel în situaţia infantilă de neacceptare furioasă 
a superiorității musculare şi falice a băieţilor, faţă de care 
reacţioneaxă prin valorizarea studiilor şi printr-un com- 
portament agresiv. Acesta este însă irațional, iar pro- 
testul inconştient nu modifică realitatea; rezultatul este 
angoasa, spaima care o împinge la retrageri tragicomice 
prin case necunoscute. „Vînăroarea“ băieţilor este în 
mod inconştient provocată de această atitudine ridicolă 
şi exhibiţionistă de slăbiciune revoltată, fapt care trezeşte 


? De remarcat că „realitate“ nu este sinonim cu „real“. 
8 Cf. p. 108. 

vinovăția faţă de Supra-Eu. „Oamenii vor crede că face 
intenţionat“ şi „o vor spune vecinilor şi mamei sale“. 
Iată intrarea în rezonanţă a angoasei de castrare, angoasă 
absolut neraţională, dacă o cunoşti pe mama lui 
Monique! Copilul nu se teme nici de aceasta şi nici de 
vecini, se teme de propriul Supra-Eu care vorbeşte ca o 
mamă falică, atotputernică şi magică. Acest Supra-Eu 
este mama pe care şi-o imaginează toate fetiţele aflate 
în stadiul pre-oedipian anal sadic; i se mai atribuie şi 
gelozia cu care copilul o investeşte la începutul com- 
plexului oedipian, şi care nu este altceva decît propria 
gelozie a copilului proiectată asupra mamei. 

Complexul oedipian nefiind rezolvat, Monique are 
faţă de lumea exterioară o atitudine riguros subiectivă 
ce decurge din atitudinea arhaică a stadiului anal — care 
este, aşa cum ştim, ambivalenţa. 

Toate fiinţele feminine sînt judecate ca şi mama. 
„Mama“ nu poate ti pur şi simplu, ea trebuie să fie 
„bună“ şi „rea“ în acelaşi timp, cu poporţii variate de 
pozitiv şi negativ în «mbivalenţă. 

Faţă de profesoare, substitut al mamei rele, Monique 
se comportă ca o răzvrătită, obrăznică, revoltată din sen- 
timente de inferioritate, ceea ce negreşit îi atrage dojeni. 
Copilu! este atunci foarte mulţumit să-şi justifice nemul- 
ţumirea raţionalizîndu-le; Monique spune „profesoara 
mă persecută“ şi merge să se plîngă mamei „bune“ 
(mama sa). Dar nici faţă de aceasta atitudinea copilului 
nu 'este în întregime pozitivă; copilul se teme de mamă 
pentru că în mod inconştient îi este ostil. O dpvedesze 
atitudinea sa masochistă: supunere "infantilă şi nevoie 
continuă de aprobare pentru cele mai simple cuvinte şi 
cele mai neînsemnate iniţiative. Această atitudine 
necesară, dată fiind ambivalenţa inconștientă, constituie 
contraponderea celeilalte, atitudinea sadică agresivă faţă 
de profesoarele şi directoarele de şcoaiă. 

Paralel, Monique î îşi alege obiectele iubirii în chip 
homosexual inconştient, latent, care sudează prieteniile 
cu fete „ca ea“, adică animate de aceleaşi coflicte (cele 
patru răzvrătite, persecutate). 

Prieteniile începute în copilărie cu celelalte fete se 
destramă pentru că fetele respective reaţcionează altfel la 
atacurile băieţilor şi o abandonează pe ciudata şi neîngri- 
jita Monique tristei sale condiţii de înapoiată afectiv. 
Între Monique şi celelalte fete de vîrsta ei se deschide o 
prăpastie care îi accentuează sentimentele de inferioritate 
faţă de femei. 

Aşadar, Monique nu este pregătită pentru viaţă. 
Oricât de inteligentă ar fi, îi lipseşte bunul simţ şi nu 
poate reuşi decît în afara normelor. Trăieşte puternic 
sentimente de inferioritate. În viaţa socială nu va şti să 
lupte împotriva celorlalte femei. În plus, obstacolul 
inconştient al liberului j joc al agresivităţii sale — chiar 
atunci cînd aceasta nu este în serviciul feminităţii tabu — 
o face incapabilă de reuşită în lupta pentru viaţa sexuală 
fără mecanismul eşecului. ` 

Vom vedea mai departe care este pronosticul unui 
asemenea caz, fără psihanaliză. Or, psihanaliza nu poate 
fi recomandată în prezent lui Monique, pentru că nici 
părinţii şi nici copilul nu pot înțelege gravitatea cazului, 
în special tatăl, care ar opune o rezistenţă de neînvins. 
Atâta timp cât fata va fi în mod legal sub autoritatea lui, 
va fi imposibil să fie îngrijită fără a o pune într-o situaţie 
omeneşte prea greu de suportat. 

Aşadar, nu am pomenit nici un cuvînt despre psihana- 
liză şi am încercat singura armă rămasă: răspunsul la 
întrebarea pentru care am fost consultată; am profitat 
de aceasta ocazie pentru a acţina direct asupra Supra- 
Eului confruntîndu-l cu realitatea: o mamă non falică, 
non geloasă, non castratoare. Eu însămi, care o liniştesc 
complet asupra nivelului său mental, asupra capacităţilor 
sale intelectuale, eu „femeia doctor“ (care „comandă“ 
infirmierelor) şi care ar trebui să fie o „femeie falică, 
masculină“ şi „periculoasă la maximum“, îi vorbesc cu 
cuvinte de bun simţ, simple, despre certurile cu băieţii. 
Îi stimulez cochetăria detaliindu-i elementele naturale 
ale fiinţei sale pe care le-ar putea pune în valoare, fără 
ruj şi fără pudră, adaug eu.“ „Căci sînt femei încîntă- 
toare şi pline de feminitate care nu folosesc artificii de 
frumuseţe.“ 

O felicit pentru iniţiativa rebelă de a susţine examenul 
pentru certificatul de studii şi lansez ipoteza propriei ei. 
responsabilităţi pentru faptul că profesoarele o »per- 
secută“. Nu-şi manifestase ea, şi încă cu stîngăcie, 
triumful pentru a-i „vexa“ pe ceilalţi, în timp ce dimpo- 
trivă, odată succesul asigurat, atitudinea unui om 
într-adevăr puternic ar fi fost să facă pe modestul? Argu- 
mentul a făcut-o să rîdă, pentru că putea găsi un ecou 
fertil în mecanismul de apărare autorizat de Supra-Eul 
anal sadic: „subtilitatea “.. Mai mult, felul obiectiv, lipsit 
de pasiune, în care i-am vorbit despre tatăl ei şi despre 
gelozia ei evidentă faţă de femei nu putea să o şocheze pe 
Monique. Colaborarea mamei, colaborare pe care am 
solicitat-o la sfîrşitul întrevederii, în ciuda, caracterului 
nefondat al terorii pe care o provoca, va avea poate un 
efect coercitiv salutar asupra Supra-Eului lui Monique. 

Cu toate acestea, în sinea mea mă îndoiesc. Pronos- 
ticul pentru Monique mi se pare foarte prost. În cazul ei, 
psihoterapia nu ar avea decît un rezultat superficial şi 
de moment. Este prea tîrziu. Ar fi nevoie de o veritabilă 
psihanaliză care nu se va putea face decît atunci cînd 
Monique îşi va fi pierdut tatăl. 

Fete ca Monique nu pot deveni femei cu un com- 
portament sănătos fără ajutorul psihanalizei. Dacă 
reuşesc „să-şi ia“ un amant sau să se căsătorească, pentru 
a proceda ca toată lumea sau dintr-un alt motiv de valo- 
rizare socială sau eliberare de familie, ele sînt frigide în 
raporturile normale (insnsibilitate vaginală), poate chiar 
în întregime frigide, şi dispreţuiesc tot ce se referă la pro- 
bleme sexuale, pe care le califică drept „porcării“ (cu o 
expresie folosită pentru excremente), în funcţie de inten- 
sitatea sentimentului de culpabilitate inconştientă de a fi 
„uzurpat“ locul unei alte femei. 

Agresivitatea lor nelichidată faţă de sexul masculin 
le face insuportabile şi castratoare faţă de bărbaţii pe 
care şi-i aleg, de preferinţă inferiori (origine, avere, inte- 
ligenţă). Dacă sînt bărbaţi cu un comportament viril sau 
de valoare vădit superioară lor, au tendinţa să-i „cas- 
treze“ pe toate planurile, să-i facă impotenţi (vaginism) 
sau să-i ridiculizeze din punct de vedere social (certuri 

în public, gafe, cheltuieli, viaţă extra-cojugală făţisă). 
Dacă nu reuşesc să le slăbească vitalitatea, atunci îşi vor 
proiecta asupra lor tot sadismul şi vor face pe martirele, 
bolnavele, zdrobitele, înşelatele, păcălitele, chinuitele, 
ruinatele, provocînd sau favorizînd ele însele în mod 
inconştient împrejurările care le vor satisface maso- 
chismul. 

Dacă aceste femei au copii, aceştia nu vor fi învestiţi 
cu o dragoste maternă din stadiul genital oblativ, ci cu o 
„dragoste“ ambivalentă, posesivă şi autoritară, marcă a 
relaţiilor obiectuale sado-masochiste din stadiul anal. 
Aceste femei pot manifesta faţă de copiii lor, în funcţie 
de clasa socială căreia îi aparţin, rafinamente de cruzime 
— îi învaţă să-şi dispreţuiască sau să- ŞI judece greşit tatăl 
—pozînd î în „sacrificate“ cărora copiii | le datorează totul 
şi pe care ar fi o crimă să le părăsească pentru a avea o 
viaţă afectivă şi sexuală de bărbat sau de femeie sănătoşi. 

lată aşadar încă un exemplu elocvent de ceea ce 
numim nevroză familială. În cazul lui Monique, remar- 
căm greaua responsabilitate a tatălui nevrozat — el 
însuşi duşman al femeilor şi homosexual fără să ştie. Să 
nu îl acuzăm totuşi prea repede. El însuşi repercutează 
poate asupra fiicei sale suferinţa care i-a fost impusă în 
tinereţe de o mamă frigidă sau de surori castratoare, 
împotriva cărora nu a putut reacţiona şi pe care, incon- 
ştient, nu le va ierta niciodată. Ştim, de altfel, că suferă 
fiindcă, în ciuda nevrozei docile a fiicei sale, „nu este 
niciodată mulţumit de copil“. 


Concluzie 


— Complexul lui Oedip este ineluctabil în dezvol- 
tarea individului uman. 

— El ridică obstacole pe drumul vieţii multora dintre 
noi. l 

— În toate cazurile în care complexul lui Oedip nu 
este rezolvat asistăm la anomalii (piedici sau exagerări) ale 
tendinţelor libidinale agresive şi pasive, a căror acţiune 
liberă este indispensabilă pentru adaptarea socială. . 

— Într-adevăr, angoasa de castrare impune trei 
atitudini. 

Una este supunerea, adică rezolvarea complexului lui 
Oedip, şi este singura soluţie fericită şi adecvată atitu- 
dinii sociale numite normală. 

Celelalte două sînt fuga în faţa angoasei de castrare 
sau potestul şi lupta deschisă împotriva acesteia. 

— Subiectul traduce a doua atitudine fie prin inhi- 
barea totală a activităţii, fie prin instabilitate — fugă 
mentală, fie prin fugă reală (nu am dat exemple, căci 
astfel de copii sînt trimişi direct la psihiatru). 

— În cazul protestului vehement al inconştientului în 
faţa crudei dileme ce îi este impusă, subiectul îl exprimă 
prin tulburări de caracter însoţite de regresiunea la stadii 
de organizare arhaică a sexualităţii. E vorba de mani- 
festările mai mult sau mai puţin puternice de nesociabi- 
litate şi de perversiuni. Din cauza efectelor incestuoase 
pe care vor să le apere, aceste satisfacţii, deşi regresive, 
atrag după sine o culpabilitate inconștientă. Ea trebuie 

atenuată sub ameninţarea angoasei. Dacă pedepsirea nu 
se produce, angoasa devine insuportabilă, este necesar 
eşecul autopunitiv. Dacă însă pedepsirea se produce; ea 
accentuează sentimentele de inferioritate şi de revoltă 
care, la rîndul lor, vor da naştere la noi manifestări agre- 
sive. Se vede aşadar „în ce cursă a morţii“ poate fi 
antrenat subiectul. Cazul lui Jean este un exemplu 
grăitor. De asemenea, aceste sentimente pot conduce 
subiectul spre delincvenţă. 

— În spatele unor'simptome aparent asemănătoare 
la fete şi la băieţi, există o diferenţă reală între complexul 
de castrare la unele şi complexul de castrare la ceilalţi. 

Angoasa de castrare la băieţi este o angoasă de cas- 
trare falică. Ea se întrepătrunde cu complexul oedipian. 

Angoasa de castrare la fete are două etape: prima, 
angoasă de castrare falică, se petrece în atmosfera pre- 
oedipiană; a doua, angoasă de castrare utero-ovaro- 
vaginală, este singura care se împleteşte cu. complexul 
lui Oedip, şi este o angoasă de eviscerare punitivă a 
dorinţei genitale feminine. 


Această lucrare nu a permis abordarea problemelor, 
foarte numerose, care se pun în legătură cu complexul de: 
castrare. Scopul lucrării. este de a trezi interesul 
confraţilor noştri care nu: sînt psihanalişti pentru 
momentul fundamental reprezentat de complexul lui 
Oedip în istoria dezvoltării individuale şi pentru rolul 
său în etiologia simptomelor fizice funcţionale şi a 
tulburărilor de comportament. - 

M-aş bucura ca ea să poată dovedi interesul tera- 
peutic al psihanalizei, importanţa aplicării sale în com- 
baterea dificultăţilor de dezvoltare fiziologică, mentală 
şi caracterială a copiilor. 


Anamneză 


Anorexie 
Castrare 


Enurezie 
Encoprezie 
Gonade 
Intercurent 
Hedonism 


Lexic sumar 


informaţii furnizate de subiect asupra 
trecutului său şi asupra evoluţiei bolii 
sale 

lipsă a poftei de mîncare 

frustrare de posibilitățile hedonjste; 
cf. p. 15, 70 şi urm. 

faptul de a urina în pat 

faptul de a face caca în chiloţi 
glande genitale (testicule, ovare) 
ocazional 

căutare a plăcerii; cf. p. 25 


Homosexualitate, latentă, sub limată: cf. nota 9, partea 


întâi, cap. INI 


Homosexualitate feminină: cf. nota 8, partea întîi, cap. 


Libido 
Masochism 
Narcisism 
Oniric 
Sadism 


Scotomiză 


Simptom 


III şi p. 104 

nevoie de plăcere; cf. p. 18, libidoul 
este pentru sexualitate ceea ce este 
foamea pentru nutriţie 

cf. nota 5, partea întîi, cap. II 

aici, „sentiment al integrităţii 
corporale“ 

care ţine de vis 

cf. nota 7, partea întîi, cap. II 

a nu vedea; de exemplu, în sensul de 
„au ochi, dar nu văd“ 

manifestare (comportament, gîndire) 
reţinută ca maladivă 


Simptomatologie ansamblul simptomelor 

Cuprins 


PREFAŢĂ LA EDIŢIA DIN 1971 


INTRODUCERE 

— Freud, om de laborator 

— Josette, trei ani şi jumătate 

— Importanţa traumatismelor infantile 


PARTEA ÎNTÎI 


. TERMINOLOGIE 


— Instanţele. personalităţii în psihanaliza 
freudiană 

— Conştient, inconştient,preconştient 

— Consecințe pentru tehnica psihanalitică 


II: EVOLUŢIA INSTINCTELOR 


1. Diferitele stadii 
— Stadiul oral 
— Stadiul anal 
— Stadiul falic 
— Faza de latenţă 
— Stadiul genital 
2. Rolul sexualităţii în dezvoltarea persoanei 
3. Importanţa perioadei falice în patogenia 
` persoanelor nevrozate 
4. Interdicţiile curente ale masturbării 

III. 


» — Consecințe: naşterea complexului lui Oedip 
care declanşează la rîndul lui complexul de 


IV. 


— 


COMPLEXUL LUI OEDIP 


Lupta împotriva angoasei de castrare 


castrare 
— Băiatul 
— Fata 


ENUREZIA 


. ANGOASA DE MOARTE ŞI 


ANGOASA DE CASTRARE 


* PARTEA A DOUA 


. PREZENTAREA METODEI 


. OBSERVAŢII 


1. Visul unui adult de 25 de ani, impotent 
2. Visul unui copil de 10 ani, enuretic 
3. Desene 

= Angoasa de castrare (băieţi) - 

— Complexul de castrare (băieţi) 
— Angoasa de castrare (fete) 

— Desenele lui Claudine 

4. Gustave 

3. Sebastien 

6. Bernard 

7. Patrice 

8. Roland 

9. Alain 

10. Didier 

11. Marcel 

12. Tote 

13. Denise 

14. Claudine 

15. Fabienne 

16. Monique 


CONCLUZIE 
LEXIC SUMAR 

